
FORORD. 



Formålet for dette arbejde er at udrede, hvorledes sagaen om 
Didrik af Bern oprindelig har været sammensat, hvorledes 
den har fået den skikkelse, i hvilken den foreligger i hånd- 
skrifterne, og hvorledes det indbyrdes forhold mellem hånd- 
skrifterne er. 

En sagnhistorisk undersøgelse og værdsættelse af sagaens 
beretninger ligger udenfor den opgaves rammer, jeg har sat 
mig. Hvor jeg — som f. ex. gennem undersøgelsen af forfat- 
terens forhold til hans kilder — har været nødt til at komme 
ind på sagnhistoriske spørgsmål, har jeg stræbt at følge dé 
kritiske principper, som klarest er udtalte af Mogk i hans af- 
handling om »die germanische helden dichtung« i »Neue Jahr- 
biicher ftir das klassische Alterthum o. s. v.« I: Hver sagn- 
kilde bør betragtes som en digterisk frembringelse, der må 
prøves litteraturhistorisk og opløses i sine enkelte bestanddele ; 
kun gennem opløsning og bortskæring af, hvad der ikke af 
andre kilder bekræftes som oprindeligt, ikke gennem kombi- 
nation af enkelthederne i de forskellige kilder når man til den 
oprindelige sagnform. 

Sagnhistoriske undersøgelser af Didrikssaga har navnlig 
tyske forskere beskæftiget sig med, i den sidste tid bl. a. Ji- 
riczek i sin i det hele fortræffelige bog »Deutsche Helden- 
sagen« I. Sagaens stilling i den norrøne litteratur og dens 
håndskriftlige forhold er i den nyere tid særlig blevet under- 
søgte af Storm, Klockhoff og Boer i arbejder, som jeg ofte vil 
komme til at nævne. Om sagaen er norsk, som de fleste hp-r 
ment, eller islandsk, som Jonsson antager (Lit.hist. H, 860), 



vm 

indlader jeg mig ikke på at undersøge. Andre spørgsmål, f. 
ex. hvornår sagaen er bleven til, forekommer mig at være 
løste på tilfredsstillende måde, navnlig gennem Storms under- 
søgelser. Derimod tror jeg ikke, at spørgsmålene om sagaens 
oprindelige skikkelse, dens mulige omarbejdelse og håndskrift- 
ernes indbyrdes forhold har fundet deres endelige løsning. 
Storms opfattelse af disse spørgsmål (Sgkr. og Aarb. 1877) 
måtte i hvert fald modificeres, efter at Klockhoff (Upsala uni- 
versitets årsskrift 1880) havde påvist, at den svenske over- 
sættelse ikke, som hidtil antaget, stammede direkte fra mem- 
branen. Senere har Boer (Arkiv 7 og Zs. f. d. Philol. XXV) 
fremstillet en ny opfattelse af håndskriftforholdet og af spørgs- 
målet om interpolationer og omarbejdelse. Jeg kan ikke slutte 
mig til Boers resultater, men jeg anser hans metode for rigtig 
og må afgjort tage afstand fra Paul, som (Sitzungsber. d. k. 
b. Akad. d. Wiss. Miinchen 1900) frakender Boers undersøgel- 
ser ethvert rationelt grundlag uden dog selv at anvise nye 
veje til at påvise de omarbejdelser, som også efter hans op- 
fattelse sagaen, således som den foreligger i håndskrifterne, 
må have undergået 

KAPITEL L 
Foreløbigr oversigt over sagaens håndskrifter. 



De håndskrifter, som kommer i betragtning, er 1) B[gl. 
bibl. Stockholm. Perg. fol nr. 4 (Mb), 2) A. M. 178 fol. (A), 
3) A. M.'177 fol. (B), 4) to håndskrifter af en svensk over- 
sættelse af sagaen (Sv.). — En del andre håndskrifter, der 
findes i det kongelige bibliotek i Stockholm, går tilbage til 
de ovennævnte^). Sagaen er udgivet efter Mb med varianter 
efter A og B af Unger ^); den svenske oversættelse er udgivet 
af Hyltén-Cavallius^). 

Mb, der almindelig betragtes som sagaens hovedhåndskrift, 
er^) skrevet i slutningen af det trettende århundrede. Hånd- 
skriftet har adskillige lakuner og består nu af 18 læg, der er 
skrevne af 5 forskellige hænder^). — Første hånd har skrevet 
læg 1—2, d. V. s. i udgaven kapp. 22—56 undertexten og kapp. 
57 — 59,10 overtexten. Anden hånd har skrevet læg 3 — 6 og 
syvende læg indtil ottende blads første side midt paa sidste 
linie, d. v. s. kapp. 59 — 79 overtexten, kapp. 80 — 151, 170 — 71, 
189 — 96,10. Anden skriver må betragtes som repræsentant for 
den med de to første hænder skrevne del af håndskriftet, idet 
han har skrevet alle kapiteloverskrifterne i denne del. — I k. 
196 tager tredje skriver fat, og han kan betragtes som repræ- 



*) Godel Katal '6£v. kongl. bibl. fomisl. och fornno. hdskr. Stockholm 

1897-1900. 
*; Saga fi&riks konungs af Bern. Kria. 1853. 
®) Sagan om Didrik af Bern. Stockholm 1850. 
*) Unger fortale s. XII. 
^) Læg 17 er dog helt tabt. 

sentant for den af de tre sidste hænder skrevne del af hånd- 
skriftet, idet han har skrevet alle kapiteloverskrifterne, når 
undtages overskriften til k. 342, som stammer fra fjerde hånd. 

— Tredje skriver har imidlertid ikke uden videre fortsat anden 
skrivers arbejde; han har til dels underkendt dette, idet han 
ind imellem femte og sjette blad i syvende læg har skudt et 
læg bestående af 10 blade, eller rettere 2 læg, et paa 8 og et 
på 2 blade. Dette indskud kommer midt i det med anden 
hånd skrevne k. 170, idet dette kapitel begynder på syvende 
lægs femte blads bagside og fortsættes på samme lægs sjette 
blads forside; indskuddet adskiller på en meningsløs måde 
ordene »^a er« fra de følgende »hana var&i minnzt« (k. 170, 
1. 9); men tredje skriver har bragt orden til veje ved med 
rødt blæk at overstrege hele kapp 170 — 71 på det sted, hvor 
anden hånd har skrevet dem, og senere hen i det indskudte 
læg (efter k. 169) at afskrive dem efter anden hånds af ham 
selv overstregede text. Det indskudte læg kommer således til 
at indeholde: kapp. 152 — 69, 170 — 71 afskrevne efter anden 
hånd, 172 — 88. Derefter fortsætter tredje skriver, hvor anden 
skriver slap, nemlig nederst paa syvende lægs ottende blads 
forside, og skriver resten af syvende læg, læg 8 — 11 og det 
eneste bevarede blad af attende læg, d. v. s. kapp. 196,io— 240, 
21—56 overtexten, 241—92, 424— 27,i4. — Fjerde hånd har 
skrevet læg 12 — 13 samt læg 14 indtil syvende blads bagside 
midt på 1 10 for neden, og endvidere fra læg 16 tredje blads 
bagside 1. 11 lægget ud, d. v. s. kapp. 293 — 354, 393,22—401,24. 

— Femte hånd har skrevet slutningen af læg 14, læg 15 og 
læg 16 indtil tredje blads bagside 1. 11, altsaa stykket mellem 
fjerde hånds to parter, d. v. s. kapp. 355 — 93,22. 

I det følgende vil ved Mb^ blive betegnet den af de to 
første hænder skrevne del af membranen, ved Mb^ den af de 
tre sidste hænder skrevne del. 

De forskellige skrivere har skrevet efter foreliggende text. 
ikke efter diktat; dette fremgår af talrige overspringelser, som 
skyldes gentagelse af samme ord, hvorom mere senere, og af 
andre fejlskrivninger, som kun kan skyldes øjet, ikke øret^). 

— Tredje skriver har i hvert fald for en del ladet sine hjælpere 
arbejde samtidig med sig selv; på ellevte læg, som han selv 



^) Jånsson Lit. hist. II, 849 aum. 1. 



har skrevet, står nemlig ^/s af sidste side tom; han har altså 
beregnet for megen plads. Fjerde skriver, som begynder 
tolvte læg, forsyner dette og de to følgende læg med tallene 
I, n, m nederst på forsiden, en signering, som er fortsat på 
det af femte hånd skrevne femtende læg, nederst paa hvis for- 
side der er anbragt tallet III (fejl for IV). Fjerde og femte 
hånd har skrevet i fortsættelse af hinanden, ikke samtidig; 
hvorledes forholdet har været i slutningen af sagaen ved over- 
gangen fra i^erde til tredje hånd, kan ikke ses, idet fjerde 
hånd stoppes ved en lakune (k. 401), som skyldes bortfaldet 
af sejstende lægs første og ottende blad samt hele syttende 
læg; efter lakunen er det tredje hånd, der møder os i k. 424. 

Om anden skriver har ladet sin medarbejder arbejde sam- 
tidig med sig selv, er mere usikkert; hvor anden hånd tager 
fat i k. 59, er det i fortsættelse af første hånd;- men begyn- 
delsen af håndskriftet er tabt, og hvorledes forholdet der har 
været, lader sig ikke afgøre. 

Hvor mange læg der er gået tabt ved lakunen i hånd- 
skriftets begyndelse, har der været strid om. Det første be- 
varede læg begynder med k. 22, og af det oprindelige første 
læg er kun bevaret det første, ubeskrevne blad, som er fast- 
klæbet til bindet. Unger mente ^), at der kun var tabt ét læg, 
og at prologen, der kun findes i AB, ikke i Sv., ikke havde 
stået i Mb, idet der ikke vilde have været plads både til den 
og k. 1 — 21 på syv blade. — Dertil er dog at sige, at selv 
om man tager prologen bort, vilde alligevel ikke k. 1 — 21 
kunne have stået på syv blade. Ganske vist kan man ikke 
på forhånd være sikker på, at disse kapitler i Mb har haft 
samme omfang som i AB, idet disse to håndskrifter på flere 
steder afviger betydeligt fra Mb; men når Sv., der gennem 
hele den første del af sagaen stemmer nøje med Mb^ (k. 22 — 151), 
for k. 1 — 21 (Sv. 1 — 17) viser tilbage til en text, der må have 
haft omtrent samme omfang og indhold som AB, så er det 
sandsynligt, at også Mb^ for disse kapitlers vedkommende har 
haft omtrent samme text som AB. 

En sammenligning mellem Sv. 1 — 17 og AB 1 — 21 viser 
følgende: 1) Der findes enkelte forskelligheder; Aki og Fritila 
nævnes i slutningen af Sv. 10, men i begyndelsen af det til- 



») Fortalen s. XIII. 

svarende AB 13. — Sv. 16,8: »ecke saar«, AB 20,i2: »sarr 
nokkut« (»litt sarr«) om Heime i hans kamp med Didrik. — 
Sv. 13,64-60 er ikke så lidt forskelligt fra AB 17,2? ff., hvor 
det er Hildes afhuggede hoved, som udtaler de ord, der i Sv. 
med ringe variation lægges i munden på Hildebrand. Beskri- 
velsen af Heime er i Sv. 14,ii ff. forskellig fra AB 18,i6 ff. . 
2) Ofte forkorter Sv.; sammenlign f. ex. Sv. 1,4-5 med AB 1,8 
ff., Sv. 4,42 ff. med AB 5 slutningen og 6, Sv. 5,i-i8 med AB 7. 
— I reglen er det dog kun fremstillingen, der er sammen- 
trængt i Sv.; der forbigås intet af betydning. 3) Enkelte 
steder i Sv. har intet tilsvarende i AB, f. ex. Sv. 5,i4: »han 
war — war«, sml. AB 8,8; Sv. 6,i6-i8 »sidan — sielff«, sml. 
AB 9,16. — Den eneste redaktionelle forskel mellem Sv. 1—17 
og AB 1 — 21 er den, at Sv. 16,21-32, fortællingen om, hvorledes 
Heime skaffede Didrik Falka, intet tilsvarende har i AB 20, 
men derimod genfindes i AB Mb^ 188. At det er Sv., som 
har flyttet fortællingen, vil senere blive påvist; bortset fra 
dette tilfælde stemmer Sv. 1 — 17 i alt væsentligt med AB 1—21, 
og det samme maa følgelig efter al rimelighed ogsaa have 
været tilfældet med den tabte begyndelse af membranen. 

AB 1 — 21 vil, skrevne med membranens første hånd, 
fylde godt 12 blade i Mb, skrevne med anden hånd c. 10 blade, 
i begge tilfælde altså for meget til, at hele stykket kan have 
stået i et normalt læg på 8 eller rettere, da første blad er 
ubeskrevet, 7 blade. Rimeligvis maa der da være tabt 2 læg, 
og på dem vil både prologen og kapp. 1 — 21 kunne have haft 
plads ^). Begyndelsen af Mb er, som det nedenfor skal vises, 
sandsynligvis skreven med anden hånd; prologen og k. 1 — 21 
i AB vil, skrevne med denne hånd, fylde c. 12 blade i Mb, 
men i betragtning af, at Mb^ gennemgående er udførligere 
end AB, og at første lægs første blad i Mb har været ube- 
skrevet, vil 15 tabte blade omtrent kunne være den plads, 
som prologen og k. 1—21 kan have optaget i Mb, skrevne 
med anden hånd. 

Når Unger mente, at der kun var tabt ét læg, støttede 
han det på, at der nederst på bagsiden af det tredje bevarede 
læg fandtes tallet TTTT og ligesaa på fjerde læg tallet V; på 
de to første bevarede læg er Tallene H og HI, som rimeligvis 



*) Treutler Germ. 20,154-. 



har stået der, bortskåme ved indbindingen. — Dette er dog 
ikke afgørende. Man kan, som Treutler mener, have undladt 
at signere første læg og først have forsynet andet læg med 
custos. Denne forklaring er særlig naturlig, hvis anden hånd 
har skrevet første (tabte) læg, og første hånd har skrevet 
andet (tabte), tredje og fjerde (første og andet bevarede) læg 5 
første hånd har så betegnet sine læg med tallene I, II, III, og 
pagineringen er fortsat af anden hånd på de følgende par læg; 
at det nemlig kun er en afskrivningspaginering, fremgår af, 
at den ikke fortsættes gennem hele sagaen; en ny afskriver- 
paginering begynder jo som ovenfor omtalt fjerde skriver på 
læg 12, og den fortsættes af femte skriver. — Imidlertid er 
den forklaring nok så rimelig, som Godel opstiller^): Tallene 
er ikke numre på de læg, på hvilke de står, men visere for 
de følgende læg. Ved tallet Hil på bagsiden af det bevarede 
tredje læg betegnes altså ikke dette, men det følgende læg 
som det fjerde o. s. v. Pagineringen maa følgelig være be- 
gyndt med det første bevarede læg, som på sin bagside har 
haft tallet II henvisende til det følgende læg, og noget læg 
med tallet I på bagsiden har ikke existeret. — Denne forkla- 
ring vil ikke stride mod den ovenfor omtalte paginering af 
læg 12 ff., da pagineringen dér står på forsiden, og den støttes 
af, at der under tallene IIII og V på de bevarede tredje og 
fjerde læg er skrevet begyndelsesordene af henholdsvis fjerde 
og femte bevarede læg: »|)er bro&ir« og »hendr sinar«. — 
Pagineringen er altså rimeligvis begyndt med første bevarede 
IsBg, og da dette er skrevet af første skriver, må de to tabte 
læg være skrevne af anden skriver, hvilket vil stemme med, 
at han er hovedredaktøren af håndskriftets første del. 

Af de øvrige lakuner i membranen kan ingen give anled- 
ning til nærmere omtale undtagen den sidste, som omfatter 
det sidste lægs sex midterste blade. Kun første og ottende 
blad er bevaret, men det sidste er ubeskrevet, og membranen 
ender k. 427,i4. Sagaen ender i AB k. 438 med, at Didrik 
bortføres af djævelen i skikkelse af en sort hest. Dertil sva- 
rer Sv. 382, men Sv. tilføjer i k. 383 — 86 en anden beretning 
om Didriks død. Det kan være tvivlsomt, om denne version 
har haft plads i Mb. Slutningen af sagaen i AB, k. 427, u — 



^) Katal. ofv. kgl. bibl. fomisl. och fornno. hdskr. s. 13 ff. . 

438. vilde i Mb, skrevne med tredje hånd, fylde omtrent fem 
blade; hvor meget Sv. 383—86 vilde svare til i Mb, lader 
sig vanskeligere afgøre. En sandsynlighedsberegning har førfc 
mig til den antagelse, at et til Sv. 383 — 86 svarende stykke i 
Mb, skrevet med tredje hånd, vilde fjdde c. IV* blad. En 
sådan beregning er naturligvis altid usikker, men hvis den er 
nogenlunde rigtig, kan altså Mb på de tabte sex blade i hånd- 
skriftets slutning have rummet et til AB 327 — 38 og Sv. 
383—86 svarende stykke i). 



Sagaens øvrige håndskrifter er bedre bevarede. A og B 
er papirhåndskrifter, der går tilbage til tabte membraner*). 
Efter den almindelige opfattelse hører disse to håndskrifter 
sammen til én gruppe med fælles original overfor Mb og Sv. . 
Imidlertid findes der så talrige overensstemmelser mellem A 
og Sv. overfor B Mb og mellem B og Sv. overfor A Mb, 
at jeg anser det for rigtigst at fremdrage de vigtigste af disse 
overensstemmelser, for at det kan ses, om de er saa betyd- 
ningsfulde, at de kan tale for at skille A og B fra hinanden. 

Først skal gennemgås overensstemmelserne B Mb overfor 
A Sv.. Der citeres her som overalt, hvor andet ikke er an- 
givet, efter kapitel og linie i Ungers og Hyltén-Cavallius' 
udgaver. 
Mb^ 122,6: »hevir J)v heyr&an nemndan |)ann mann er ^i6rior 

heitir«. 
B: »heyr&ir pu nefndan |)ann mann o. s. v.« som Mb. 
A: »kanntu nokkut |)ann mann o. s. v.« 
Sv. 122,17: »kenner tw didrik aff bern«. 

— Mb* 164,7: »hann hævir æcki klæ&i a&r.« 
B: »hann hævir ei fat a&r.« 

A: »hann var noktr.« 

Sv. 156,7: »han war førre nakin.« 

— B Mb'* 166,45: »er æptir sem horn se«. 
A: »er hart sem horn se«. 

Sv. 158,36: »thet war sa hart som et horn«. 



*) Storms beregning (Sgkr. 104) stemmer omtrent med min. 
') Sgkr. 99 ff.. 



— B Mb» 222,1: »oc er pessi nott er li6in«. 
A: »at momi«. 

Sv. 207,1: >0m morgonen«. 

— Mb^ 222,22: >^at at visu hæuir hann nu Mimung«. 
B stemmer med Mb^, mangler kun ordet »nu«. 

A: »kennir nu at hann hefir Mimung«. 

Sv. 207,14: »kende han giorla mymmingx æg«. 

— B Mb^ 244,12: »stendr«. 
A: »spratt«. 

Sv. 225,7: »sprang«. 

— Mb^ 296,6: »Oc nu er |)i6rekr oc hans menn hafa vista 

fatt«. 
B: »oc nu hefir |)i&recr konungr vista fatt«. 
A: »oc um si6ir hafa ^eir vista fatt«. 
Sv. 250,6: »om sider hade han engen matt«. 

— Mb^ 301 sidste linie: »lætr sem hon mællti ækki«. 
B: »lætr sem hon mælr ekki«. 

A: »lætr sem hann heyri ekki«. 

Sv. 255,38: »lot som han ekke hørde huat hon sagde«. 

— B Mb3 316,3, 320,1: »I>ether«. 
A: »I^ettmar«. 

Sv. 267,io: »detmar«, 270,1?: »merkar« [o: »tetmar«]. 
De øvrige steder har A ligesom B og Mb »?ether«, mens Sv. 
overalt har »tetmar« eller »detmar«. 

— Mb'*^ 340,36: »|)egar sem hann kemr firir hennar sæing«. 
B: »ok er han kemr firir sængena«. 

A: »gengr til drottningar ok«. 
Sv. 290,25: »gik til henne«. 

— Som man ser, er det ikke så få læsemåder, i hvilke B 
stemmer med Mb overfor A Sv. ; en del andre tilfælde af 
samme art, men mindre påfaldende, skal jeg nøjes med at 
henvise til, nemlig: B Mb^ 157,i5 — A Sv. 150,i6; B Mb» 
160,16 — A Sv. 152,12; B Mb^ 160,17 — A Sv. 152,is; B Mb» 
165,16 — A Sv. 157,12; B Mb^ 168,27 — A Sv. 160,26; B Mb^ 
288,8 — A Sv. 242,1 ; B Mb« 300,i — A Sv. 254,i; B Mb« 302,2 

— A Sv. 256,2; B Mb« 307,25 — A Sv. 261,?; B Mb« 319,8 — 



A Sv. 270,5; B Mb« 340,22 — A Sv. 290,i7 

A Sv. 295,34; B Mb« 347,20 — A Sv. 295,36 

A Sv. 319,22; B Mb« 399,14 — A Sv. 343,9 
A Sv. 367,30. 



B Mb« 347,18 — 
B Mb« 376,19 — 
B Mb« 426,11 — 



8 

— Fælles udeladelser eller sammentrækninger, som der 
naturligvis kun kan lægges ringere vægt på, findes endelig i 
B Mb eUer i A Sv. i adskillige tilfælde, f. ex.: B Mb^ 105,3o 

— A Sv. 109,10 ; B Mb« 158,i5 — A Sv. 150,S4; B Mb» 164,8 

— A Sv. 156,8; B Mb» 185,26 — A Sv. 178,2?; B Mb« 212,24 

— A Sv. 197,23 ; B Mb» 302,8 — A Sv. 256,9 ; B Mb« 300,29 

— A Sv. 255,3; B Mb« 325,i7 — A Sv. 275,8; B Mb« 344,22 — 
A. Sv. 293,26; B Mb« 356,3 — A Sv. 302,4; B Mb« 345,ii — 
A Sv. 294,9; B Mb« 364,i4 — A Sv. 308,i2; B Mb« 365,i8 — 
A Sv. 309,13; B Mb« 380,i3 — A Sv. 324,i2. 

I nogle af de ovenfor anførte tilfælde har jeg meddelt 
varianter i B, som Unger ikke opfører i sin udgave af sagaen ; 
aftrykket af Mb i udgaven er, så vidt jeg har kunnet se, kor- 
rekt; men adskillige varianter i A og navnlig i B meddeler 
Unger ikke, og jeg har derfor i hvert enkelt tilfælde jævnført 
med håndskrifterne selv. — I et par tilfælde giver Ungers ud- 
gave en anledning til at gruppere B Mb overfor A Sv., som 
ikke støttes af håndskrifterne selv, nemlig: 
B Mb« 386,20 : >|)a hæyrir B,oddingeirr margreivi oc ver&r 

rei&r«. 

A: »er |)etta heyrir margr. B,. ver&r hann rei&r«. 

Sv. 331,1 : »tha margreffue rodgher fik thet sporia . . . tha 

warth han ganska wredh«. 
B har imidlertid : »oc er |)etta heyrir margreifi Ro&ingeir o. s v.« 

og stemmer følgelig bedst med A Sv. . 

— B Mb« 389,9: »fella mioc Aumlunga menn |)i&recs ko- 
nungs«. 

A: »falla miok Omlungar menn |)i&recs konungs«. 

Sv. 335,9: >ther storthe monghe her didrik[s] man«. 

Men B har: »falla mioc i |)essari orrustu o. s. v.« og stem- 
mer altså nærmest med A Sv.. 
Overensstemmelser mellem A Mb overfor B Sv. findes 

f. ex. i følgende tilfælde: 

A Mb« 219,8: »vapn«. 

B: »hofu&«. 

Sv. 204,6: »huffuod«. 

— Mb« 226,7: »oc er forkunnar veglig firir allra luta sakir«. 
A: »oc ferr forkunnlega vel fram firir allra luta sakir«. 

B: »me& enum mesta pris«. 
Sv. 209,11 : »meth mykin priissc. 

— A Mb* 242,4: »ambatt Erca drottningar«. 
B: »ambatt Attila konungs«. 

Sv. 223,4: »konung attilia frilla«. 

— A Mb* 875,89: »alisnart«. 
B: »als vart«. 

Sv. 318,41 : »alth swarth«. 

Desuden henviser jeg til mindre påfaldende overensstem- 
melser i: A Mb* 108,28 — B Sv. 112,i8; A Mb» 147,4 — B Sv. 
144,io; A Mb* 180,ii — B Sv. 170,8; A Mb* 221,22 — B Sv. 
206,16; A Mb* 311,26 — B Sv 264,28; A Mb* 325,2i — B Sv. 
275,12; A Mb* 358,i3 — B Sv. 303,i2; A Mb* 379,6 — B Sv. 
323.6; A Mb* 380,3 — B Sv. 324,8; A Mb* 393,i8 — B Sv. 
339,20. 

Det er altså ikke så ganske få tilfælde, som viser over- 
ensstemmelse mellem A Mb overfor B Sv. eller mellem B Mb 
overfor A Sv., og i nogle tilfælde er overensstemmelsen ret 
påfaldende. Ikke des mindre må de alle bero på tilfældighed, 
idet afgørende grunde taler for at samle A og B i en gruppe 
med fælles original overfor Mb og Sv. 

1) AB har undertiden tydelig forvanskede læsemåder 
overfor Mb Sv., f. ex.: 

AB Mb* 200,6: »Yr mi&iu |)vi landtialldi [stendr stong æin. 

en a ofanuer&ri |)eirri stong er æinn mikill guUknappr. 

oc af |)vi tialldi] fram er . . .« 

Parentesen beteger det i AB oversprungne, og udeladel- 
sen, der skyldes, at afskriverens øje er sprunget fra »landtialldi« 
til »tialldi«, må stamme fra ABs fælles grundhåndskrift. — 
Sv. 184,7 stemmer med Mb*. 

— AB Mb* 303,2 1: »[G-o&i herra ri& higat. ek se at per erot 

miok sarir. blo& fællr ut um y&ra brynio.] Go&i herra 
ri& higat. . . .« Dette tilfælde er af samme art som 
det foregående; Sv. 257, 20 stemmer med Mb. 

— Mb* 345,6: »alluglo&«. 
AB: »alikat«. 

Sv. 294,6: »sorgde fasth«. 

Fejlen i AB er fremkaldt af et ovenfor stående »all- 
katir«. 

2) I adskillige tilfælde viser sammenligning med andre 
kilder fælles fejl i AB overfor Mb og Sv. . 

Mb^ 98,17: »oU vmger& fra hioltom oc til odz er me& rav&o 

gvUi log&«. Dette mangler i A B, men findes i Sv. 
98,16-17 Gg bekræftes af Eckenlied 80^): »si... geworhten 
sine scheiden . . . und worhtens uzer golde«. 

— Mb^ 99,1 : »far py nv vel oc heill. En po vil ec segia |)er«. 
AB: »Haf firir gu&s |)okk |)in heit. Ok enn vil ek segia 

|)er«. 
Mb^, hvormed stemmer Sv. 99, i, bekræftes af Eckenlied 87: 
>scheid ich alsus von dir, so solt . . .« Slutningen af k. 
98 stemmer i alle håndskrifter med Eckenlied 86. 

— Mb^ 100,2 : »sva er sagt at engi ma&r havi vitat a&r ne 

si&an drengilegra tveggia manna vig«. 
AB: »|)eir er til |)eirra vigs heyra. hyggia at rei&ir (B: 

rei&ar) gangi*. 
Mb^, hvormed stemmer Sv. lOO.ia, bekræftes af Eckenlied 117: 

»vemåmt ir ie von leigen ein also ungeftiégen strit?« 

— Mb^ 106,12: »allitit hevi ec dvalz oc var& ec mo&r a&an oc 

sva hestr minn. oc lag&omc ec her ni&r oc sofna&a«. 

AB: >litt hefi ec dvaliz (A:hvilz) ok var ek nu miok syfia&r«. 

Mb^ hvortil svarer Sv. 110,io, stemmer, som Edzardi har vist^), 
bedst med Virginal 180 og 283^). AB udelader bemærk- 
ningen om Sintrams træthed. 

— Efter Mb* 359 og Sv. 305 sender Attila to bud for at ind- 

byde niflungeme. AB har fem bud, men Mb^ Sv. stem- 
mer med Nibelungenlied 1408*). 

— AB har i k. 378 ff. »Hirungr« for Mb^ »Irungr«, Sv. 

»Irwng« og »Iron«, der er den sagnhistorisk oprindelige 

form. 

3) Endelig viser A og B, således som det senere skal 
påvises, dels ved at mangle den for Mb^ og Sv. fælles redak- 
tion af Vilkinasaga (k. 21 — 56), dels ved omstilling af forskel- 
lige af sagaens afsnit (k. 21 — 56, 57 — 79), dels ved at omredi- 
gere fortællingen om Osantrix* drab i k. 144 fæUes fejl over- 
for Mb Sv.. 

A og B må da grupperes sammen, og de i det foregående 
anførte tilfælde af overensstemmelse mellem A Mb overfor 



^) Ed. Zupitza. Deutsches Heldenbuch V. Berlin. 1870. 

«) Germ. 25,55. 

*) Ed. Zupitza. Deutsches Heldenbuch V. 

*) Ed. Bartsch. 3. Aufl. Leipzig. 1872. 

B Sv. eller B Mb overfor A Sv. har kun interesse ved at vise, 
i hvor høj grad man ved et litteraturværk, der har et så stort 
omfang og foreligger i saa forskellige texter, som tilfældet er 
med Didrikssaga, må regne med tilfældigheder. 

Hvad de to håndskrifter af den svenske oversættelse angår, 
behøver det ingen nærmere påvisning, at de må grupperes 
sammen som stammende fra et fælles grundhåndskrift overfor 
Mb og AB. 



Idet A og B repra^senterer ét håndskrift, får vi tre texter 
at regne med, nemlig 1) Mb, 2) AB, 3) Sv. — Imidlertid 
viser som ovenfor omtalt membranen tydelige spor af en bryd- 
ning mellem to hold af skrivere, og da denne brydning, så- 
ledes som det senere skal påvises, også genfindes i håndskrif- 
tets indhold, svarende til den håndskriftlige modsætning mellem 
Mb^ og Mb^, vil det være nødvendigt at opstiUe Mb^ og Mb^ 
som to selvstændige håndskrifter, repræsenterende hver sin 
text. For oversigtens skyld hidsættes følgende skema over de 
forskellige håndskrifters indhold. Ved I betegnes Mb^s og 
ved II Mb^s redaktion af samme fortælling. Tallene i parentes 
angiver kapitlerne i udgaverne. 



Mb 



2 



Mb- 



Lakune. 



Vikinasaga I (22-56 

undertext). 
Velent og Vidga (57- 

95). 
Ekka og Fasold (96- 

107). 



Sv. 

Om Samson (1-10). 
Didr. ungdom (11-16), 
Om Falka (16). 

Vilkinasaga I (1 7- 

54). 
Velent og Vidga 

(55-95). 
Ekka og Fasold (96- 

111). 



AB 

Prologen. 

Om Samson (1-13). 

Didr. ungdom (1 4-20). 

Vilkinus' sønner (23). 



Velent og Vidga 

(57-95). 
Ekka og Fasold (96- 

107). 
Vilkinasaga H (21- 

56 overtext). 
Om Valter (241-44). 

Mb« Mb» 

Detlev danske 
(108-31). 
Osanfcrix'faldl 
(132-46). 
Kimsteins fald 
(147-151). 

Sigurds.ungdom 
(152-68). 
Om niflungeme 
n (169). 
Om niflungeme 

I (170). 
Niflungeme ind- 
bydes (170). 
Didriks gæster (171). 
Kæmpernes rust- 
ning (172-84). 

Om Sigurd (185). 
Sifka og Hilde- 
brand (186-87). 
Om Falka (188). 
Didrik og Her- 
brand (189-90). 

Toget mod 
Isung (191- 
96). 

Toget mod 

Isung fortsat 

(196-224). 

Sigurd og 

Gunnar(225- 

80). 

Herburt og 

Hilde(231-40). 

Vilkinasaga 

n(21-56over. 

text). 



Sv. 
Detlev danske (112- 

81). 
Osantrix' fald 1(131- 

43). 
Kimsteins fald 144- 



AB 
Detlev danske (108- 

31). 
Osantrix' fald I (182- 

46). 
Kimsteins fald (147- 
51). 



47). i 

Sigurds ungdom (148-! Sigurds ungdom 

60). 152-68). 

Om niflungeme H i Om niflungeme H 

(161). (169). 



Niflungeme indby- 
des (162). 

Didriks gæster (162). 

Kæmpernes rustning 
(163-75). 

Om Gernolt (176). 



Didrik og Herbrand 

(177-78). 
Om Sigurd (178). 
Toget mod Isung 

(179-81). 

Toget mod Isung 
fortsat (181-208). 



; Niflungeme indby- 
des (170). 
! Didriks gæster (171). 
Kæmpernes rustning 

(172-84). 

i 

Om Sigurd (185). 
! Sifka og Hildebrand 

(186-87). 
Om Falka (188). 
Didrik og Herbrand 

(189-90). 

Toget mod Isung 
(191-96). 

Toget mod Isung 
fortsat (196-224). 



Sigurd og Gunnar Sigurd og Gunnar 
(209-12). (225-30). 

Herburt og Hilde Herburt og Hilde 
(213-21). (231-40). 

Om Valter 

(24 1 -44). 

Irons saga 

(245-74). 
Kap. 275-427 

Lakune. 



Sv. 
Om Valter (222-25). 

Irons saga (forkortet) 

(226-28). 
Kap. 229-368. 
Kap. 368-82. 
Didriks kamp med 

Vidga (383-86) 



AB 



Irons saga (245-74). 

Kap. 275-427. 
Kap. 427-38. 



Som det vil ses af denne oversigt, stemmer Sv. i det hele 
overens med Mb med hensyn til ordningen af de forskellige 
afsnit. Sv. har første redaktion af Vilkinasaga på den til 
Mb* svarende plads (k. 17 — 54) og ligeså første redaktion af 
Osantrix' drab (k. 131 — 43), mangler anden redaktion af Vilkina- 
saga, men har anden redaktion af Osantrix' drab på den til 
Mb» svarende plads (k. 246—47, sml.-Mb3 291—92), blot med 
den forandring, at Sv. her udelader Osantrix' navn, hvorved 
det undgås, at hans død fortælles to gange. — Af fortællingen 
om niiiungemes herkomst har Sv. anden redaktion (k. 161), 
men viser tydeligt tilbage til en original, som også har haft 
første redaktion. — I Mb* 170,i-4 fortælles først, at Didrik 
indbyder til gæstebud; dernæst kommer red. I af niflungemes 
herkomst: »Heyrt hevir han sagvr til eins konongs. at sa var 
go&r drengr oc mikill reystima&r. Hann heitir Irvngr .... 
|)i&ricr konongr hevir sanna frett af Gvnnari kononge oc sendir 
hanom or& o. s. v.«. Svarende dertil har Sv. først fortællingen 
om Didriks indbydelse til gæstebud (k. 162,i-4) og fortsætter 
dernæst: »tha wart hanum sakt af enom mektugan kampe, 
som het gunnar. konung adrians søn. Sidan bød han hanum 
til gast«. Ordet »enom« kommer i Sv. mærkeligt, da denne 
kæmpe, Gunnar, har været omtalt lige i forvejen (k. 161), men 
texten i Sv. svarer til Mb*s: »Heyrt hevir han sagvr til eins 
konongs o. s. v.« og kan kun forklares således, at Sv.s origi- 
nal har haft red. I af niflungernes herkomst, svarende til Mb* 
170,4-16; Sv. har udeladt dette stykke og trukket »enom mek- 
tugan kampe«, svarende til Mb*s »eins konongs . . . . sa var 
go&r drengr oc mikill reystima&r«, over på Gunnar, mens det 

oprindeligt hørte til Ining. — Man kunde måske også se et 
minde om, at Sv.s original har haft red. I af niflungernes 
herkomst, deri, at Sv. i k. 161 kalder Aldrians svigerfader 
Yrian, mens Mb^ AB 169 ikke kender hans navn; Yrian 
kunde være en erindring om Irung i Mb^ 170. Dette er dog 
ikke sandsynligt; Yrian skyldes sikkert kun en fejllæsning af 
n riks« (Mb^ 169,2)^). 

Sv. frembyder desuden nogle andre afvigelser overfor de 
øvrige håndskrifter. — I helteopregningen (Sv. 163 — 76, sva- 
rende til Mb^ AB 172 — 88) sætter Sv. beskrivelsen af Heimes 
rustning sidst (k. 175), mens den i Mb^ AB kommer som den 
tredje (k. 174), tilføjer et kapitel om Gemolts rustning (k. 176), 
udelader de to stykker om Sifka og Hildebrand (Mb^ AB 
186 — 87), anbringer det til Mb^ AB 188 svarende stykke om 
Heimes erhvervelse af Falka til Didrik i k. 16 (AB 20) og 
det til Mb^ AB 185 svarende stykke om Sigurd i k. 178i3-32 
(Mb^ AB 190). Utvivlsomt giver Sv.s redaktion bedre samr 
menhæng end Mb^ ABs, idet disse håndskrifters k. 185 — 88 
ikke passer i opregningen af Didriks kæmper. Sv.s redaktion 
må dog være uoprindelig. 

K. 176, der forudsætter, at Gemolt deltog i gæstebuddet, 
er meningsløst, da han ikke senere er med på toget til Ber- 
tangaland. Tilføjelsen forklares på følgende måde: I opreg- 
ningen af kæmpernes skjoldmærker i Mb^ AB 200 Sv. 185 
har den for Mb^ Sv. fælles original oversprunget det tredje 
skjold, Amlungs. Skriveren af Mb^ bemærker ikke fejlen og 
springer fra det andet skjold til det fjerde; Sv. derimod ser 
fejlen, gør det fjerde skjold til det tredje o. s. v. og tilføjer 
som det trettende skjold Gernolts. I overensstemmelse dermed 
meddeler Sv. i k. 162, at både Gunnar, Hagen og Gemolt tog 
imod Didriks indskydelse, mens efter Mb^ AB 170 kun 
Gunnar og Hogne tog imod den, og Sv. tilføjer så et kapitel 
(176) om Gemolts rustning, men glemmer at tilføje Gernolt i 
helteopregningen i k. 162, svarende til Mb^ AB 171, og har 
naturligvis heller ikke nogen tvekamp mellem Gernolt og en 
af Isungs sønner i fortællingen om toget til Bertangaland, 

Beskrivelsen af Sigurd i Sv. 178 er optaget i Herbrands 



*) Sml. Sv. 220,14-15, hvor „iron" er en fejllæsning af i = eins (Mb* 
AB 239). 

fortælling om Isung, hans sønner og Sigurd, men at den ikke 
er oprindelig her, fremgår af udtryk som »han haffde sa breda 
hårdar« (1. 16), »war sa høger (1. 18) o. s v.; brugen af imper- 
fektum kan kun være forfatterens (sml. Mb^ AB 185), ikke 
Herbrands, der må omtale Sigurd i præsens. 

Heimes erhvervelse af Falka til Didrik, Mb» AB 188, 
fortælles i Sv. 16 i umiddelbar tilslutning til Heimes og Di- 
driks kamp; AB 20 mangler fortællingen, men Mb^, der har 
lakune, kunde jo tænkes at have haft den på det til Sv. sva- 
rende sted, hvor den står langt naturligere end i Mb^ AB 
188. Det er dog ikke rimeligt. I k. 91 nævnes Falka i Mb^^) 
og også i Sv. på en måde, som viser, at det er første gang, 
den omtales, og fortællingen i Sv. 16 forudsættes intet steds 
Mb ^ bekendt. — Rimeligst bliver det da at antage, at Sv. ^) 
har flyttet fortællingen fra den til Mb* AB 188 svarende 
plads, hvor den passede dårligt, hen til fortællingen om Di- 
driks og Heimes tvekamp (k. 16), med hvilken episoden også 
i Mb* AB 188 sættes i forbindelse. Som en slags erstatning 
formoder jeg. at det må opfattes, når Sv. har flyttet kapitlet 
om Heimes rustning fra den tredje plads i rækken (Mb* AB 
174) og sat det sidst (k. 175), altså på den plads, hvor oprin- 
delig Heimes erhvervelse af Falka stod. 

Hvad de to smi tllDit om Sifka og Hildebrand (Mb* A 
B 186 — 87) angår, så er der ganske vist intet, der direkte taler 
for, at Sv.s original har haft dem, men jeg anser det dog i 
betragtning af de ovenfor påviste ændringer i Sv. for sand- 
synligt; det måtte ligge nær at udelade dem, da Hildebrand 
allerede var omtalt (Mb* AB 173, Sv. 164), og Sifka ikke 
hører hjemme i en opregning af Didriks kæmper, lige så lidt 
som Sigurd. Som en slags erstatning for disse to små afsnit 
er det vel, at Sv. tilføjer kapitlet om Gernolts rustning (k. 176). 

Af afvigelserne i Sv. overfor de øvrige håndskrifter står 
kun tilbage at nævne den, at Sv., svarende til den første og 
største del af Iron jarls saga (Mb* AB 245—68), kun har det 
lille kapitel 226; men Sv.s original har sikkert haft afsnittet 



^) »fa var oc hestr hans bvinn er Falca het. hann var bro5ir Skem- 
mings er Vi&ga atti oc bro5ir E.ispa er Heimir atti«. 

''') Om det er oversætteren eller hans original eller en afskriver af 
Sv., som forandrer, ser jeg bort fra. 

i samme omfang som Mb^ AB ^). Indholdet af k. 226, . at 
kong Salomon havde megen krig med de to brødre Iron og 
ApoUonius, og at de gensidig gjorde hinanden stor skade og 
jagede dyr i hinandens skov, kan kun være en sammentræk- 
ning af den vidtløftige fortælling i Mb^ AB 245—68, ikke en 
i sagaen oprindelig antydning, som har givet anledning til 
interpolation af fortællingen i Mb^ AB; Sv. 226 står nemlig 
ganske udenfor sammenhængen og er ikke nødvendigt som 
forudsætning for fortællingen om Iron og Akis hustru Bolfri- 
ana i Sv. 227—28, Mb» AB 269—74. 

Hvad endelig slutningen af Sv. angår, fortællingen om 
Vidgas kamp med Didrik (k. 383—86), da er det allerede om- 
talt, at den ikke findes i AB; Mb har lakune, men fortæl- 
lingen i Sv. kan formodentlig have haft plads på de tabte 
blade i slutningen af Mb. Om den oprindelige saga har haft 
denne episode, må indre kriterier afgøre. 



AB viser ligesom Sv. betydelige afvigelser overfor Mb, 
men ved nærmere undersøgelse viser forholdet sig at være det 
samme; AB peger ligesom Sv. tilbage til et håndskrift, der 
har haft sagaens fortællinger i «a8Baal||^émfang og rækkefølge 
som Mb. 

I AB kommer efter Didriks ungdomshistorie (k. 1 — 20) 
-et kapitel om Vilkinus og hans sønner (Unger s. XX, sml. k. 
23) og derefter Velentssaga (k. 57 — 79), Vidgas historie (k. 80 
—95) og afsnittet om Ekka og Fasold (k. 96—107). Så først 
kommer Vilkinasaga, men i anden redaktions form og fulgt af 
■stykket om Valter og Hildegunde (k. 241 — 44). Første redak- 
tion af Vilkinasaga findes ikke i AB; første redaktion af 
Osantrix^ drab findes på samme plads som i Sv. og Mb^ (k. 
134 — 46), men i forkoitet form og med den ændring, at Osan- 
trix efter AB 144 slipper med livet. Anden redaktion af 
Osantrix' drab findes i samme form og på samme plads som i 
Mb^ (k. 291 — 92). Af fortællingen om niflungemes herkomst 
findes i AB kun anden redaktion på den til Sv. og Mb^ 
svarende plads (k. 169). 



^) Modsat J6n88on Lit. hist. II, 854. 

Da AB og Sv. viser tilbage til en fælles original, som 
ikke er identisk med Mb, hvilket først Klockhoff har påvist^), 
og da AB bevarer anden redaktion af Vilkinasaga, Sv. første 
redaktion, da både AB og Sv. bevarer begge redaktioner af 
Osantrix' drab og anden redaktion af niflungemes herkomst, 
og da Sv. desuden, som ovenfor påvist, viser tilbage til en 
original, som har haft første redaktion af niflungemes herkomst, 
ligger det nær at antage, at denne ABs og Sv.s fælles origi- 
nal ligesom Mb har haft alle tre dobbeltredaktioner. — I AB 
er imidlertid red. I af Vilkinasaga forsvunden sporløst, og det 
samme gælder red. I af niflungernes herkomst; ABs text i 
k. 170 er ganske tilfredsstillende og bærer ikke som Sv.s text 
i det tilsvarende kapitel 162 noget spor af den udeladte red. I 
af niflungernes herkomst. 

Den mærkelige plads, som Vilkinasaga H har i AB, for- 
klarer jeg på følgende måde: 1) En skriver har villet komme 
ud over modsigelsen i at have den dobbelte redaktion af Vil- 
kinasaga, og idet han besluttede sig til at vælge red. II, har 
han udeladt red I. Derved fremkom imidlertid den mærkelig- 
hed, at fortsættelsen af Attilas krige med Osantrix (k. 134—46) 
fortaltes før begyndelsen (Vilkinasaga II efter k. 240). 2) Denne 
modsigelse søger senere en anden skriver, formodentlig selve 
redaktøren af ABs nærmeste grundhåndskrift, J, at komme 
over ved at flytte Vilkinasaga II tilbage fra dens plads efter 
k. 240 og indsætte den før fortsættelsen af Attilas og Osan- 
trix^ kampe (k. 184 — 46). Han vælger pladsen efter k. 107, 
fordi der dér er et tydeligt markeret ophold efter fortællingen 
om Ekka og Fasold og før Detlevssaga, og med Vilkinasaga II 
lader omflytteren følge det i hans original efterfølgende lille 
stykke om Valter og Hildegunde (k. 241 — 44). Da imidlertid 
også Velentssaga (k. 57 — 79) forudsætter i hvert fald begyn- 
delsen af Vilkinasaga, som fortæller om Velents stamfædre, 
tager omflytteren kapitlet om Vilkinus og hans sønner (k 23) 
ud af dets sammenhæng og anbringer det foran Velentssaga 
(Unger s. XX) for atter at gentage det paa dets plads i Vil- 
kinasaga II senere hen. 

At forholdet må forklares på denrie måde, gennem disse 
to led i udviklingen, fremgår deraf, at hvis Js original havde 



*) XJpsala universitets årsskrift 1880. 

haft Vilkinasaga I stående på den til Mb^ Sv. svarende plads, 
foran Velentssaga, så vilde skriveren af J ganske sikkert 
have benyttet den vejledning, som lå heri, og, når han beslut- 
tede at foretrække Vilkinasaga II, a) have indsat denne på 
red. Is plads, b) ikke have. medtaget stykket om Valter og 
Hildegunde; han havde da ikke behøvet at gribe til den kej- 
tede udvej at løsrive kapitlet om Vilkinus og hans sønner 
fra dets plads i sammenhængen og anbringe det foran Velents- 
saga for senere at gentage det i Vilkinasaga II. 

Den her fremstillede forklaring af Vilkinasaga Ils plads 
i AB medfører, at der ikke bliver tale om nogen omstilling 
af Velentssaga en sådan har Boer^) antaget uden dog at 
kunne finde nogen grund til den. 



Resultatet af de i det foregående fremstillede undersøgel- 
ser bliver da dette: AB og Sv. viser tilbage til et håndskrift, 
som i omfang og indhold har stemmet nøje med Mb og blandt 
andet ligesom Mb har indeholdt dobbeltredaktioner af flere af 
sagaens fortællinger. AB og Sv. søger hver på sin måde at 
komme ud over modsigelserne. Sv. udelader niflungemes her- 
komst I, Vilkinasaga II og stryger Osantrix' navn i Osantrix' 
drab II. Et af ABs stamhåndskrifter udelader Vilkinasaga I, 
niflungemes herkomst I og omredigerer Osantrix' drab I; 
ABs nærmeste original flytter Vilkinasaga II tilbage i sagaen. 
— Den tilsyneladende større ensartethed og bedre sammen- 
hæng, som AB og Sv. viser overfor Mb, forsvinder altså ved 
nærmere undersøgelse. 

Således som sagaen foreligger i håndskrifterne, kan den 
ikke oprindelig have set ud. Foruden de allerede nævnte tre 
dobbeltredaktioner findes der adskillige andre mærkeligheder 
og modsigelser, som vidner om, at den er kommen til os i en 
forvansket skikkelse. I det følgende skal foretages en gen- 
nemgang af sagaen i dens helhed. En sådan gennemgang vil 
måske kunne belyse forfatterens kompositionsmåde og der- 
igennem give bidrag til forståelsen af, hvad der er oprindeligt 
og hvad ikke. 

1) Arkiv 7, 208 og 209 anm. 1. 

KAPrrEL n. 

Didriks forfædre og første ungrdom. 
(AB 1—20, Sv. 1—16). 



Som rimeligt er, begynder sagaen med at fortælle om Di- 
driks forfædre (AB 1 — 14, Sv. 1 — 11, Mb^ lakune). Stamfaderen 
er Samson. K. 1 — 8 fortæller om, hvorledes Samson bortførte. 
Hildisvid og vandt hendes fader Rodgeirs rige, k. 10 — 12 
fortæller om Samsons sejr over Eisung jarl. 

Samson hører oprindelig hjemme i fransk heltedigtning ^) ; 
på tysk grund kendes han ikke, men på nordisk grund findes, 
svarende til sagaens k. 1 — 8, en folkevise om Samson^). Storm*) 
har villet føre visen tilbage til Sv. og anfører en enkelt over- 
ensstemmelse mellem disse overfor AB; imidlertid kan Mb*, 
der jo her har lakune, have stemmet med Sv., og i så fald 
betyder overensstemmelsen intet. For visens uafhængighed 
af sagaen taler, at den ikke kender tilknytningen til Didriks 
slægt. Denne tilknytning, som kun kendes fra sagaen*), er for- 
modentlig sagaforfatterens egen. 

På to punkter har man sikkert ret til at stille sig kritisk 
overfor sagaforfatterens troskab mod kilderne, nemlig 1) med 
hensyn til genealogieme. 2) med hensyn til sammenknytningen 



') Jir. 153 f. . 

*) D. g. F. I nr. 6, Arwidson nr. 17. 

») Sgkr. 192 f. 

*) Blåmstrvallasaga k. 2, ed. Mobius, gengiver kun Didrikssaga. — 
Grundtvigs formodning (D. g. F. I, 56 £), at Samsons søn Ismal i 
en færøsk vise er identisk med Ermenrik, er for dristig. 

2* 

af de forskellige episoder i sagaen til et hele. — Både oyer- 
gangene mellem de forskellige fortællinger i sagaen og de 
vidt forgrenede slægtskabsforbindelser, som sagaen meddeler, 
har kun for en ringe del kendt hjemmel i tyske kilder og må 
for en stor del tilskrives forfatterens stræben efter at bringe 
sammenhæng til veje. 

Er Samsons forbindelse med Didriks slægt forfatterens 
værk, gælder det samme naturligvis Thetmars giftermål med 
Eisung jarls datter Odilia (k. 13) og navnet Thetmar som 
knyttet til Samsons onkel. Hvis visen er uafhængig af sagaen, 
er det naturligt at søge kilden for begge i den nedertyske 
sagndigtning. 

De to fortællinger om Samson er løst forbundne med k. 
9 og fortsatte med k. 12 — 14. Disse kapitler indeholder intet 
selvstændigt sagnstof; de indfører kun som Samsons sønner 
Ermenrik, Thetmar og Aki. De to første kendes som Didriks 
farbroder og fader fra talrige tyske kilder ; Aki som den tredje 
broder træder i stedet for Diether, som ifølge Dietrichs Flucht 
•er Ermenriks og Thetmars helbroder og harlungemes fader; 
Aki i sagaen er en nordisk omformning af navnet på harlun- 
gernes beskytter, Eckehart^); han er Ermenriks og Thetmars 
halvbroder (k. 13, 123, 275) og kaldes harlungemes støtte*). 
I overensstemmelse med tyske kilder anbringes Ermenrik i 
Rom og Thetmar og hans søn Didrik i Bern (Verona). Aki 
anbringes i Fritila, der egentlig er navnet på den ene af 
harlungerne ^), men i sagaen gøres til et stednavn og identi- 
ficeres med Vercelli. At væringerne*) kaldes Fritila for Fri6- 
sæla (k. 13), viser naturligvis ikke nordisk sagntradition, men 
kun nordiske købmænds navn for Vercelli^). 



Med k. 14 begynder Didriks ungdomshistorie, som fort- 
sættes indtil toget til Bertangaland (k. 189 ff.). Det er let at 
se, hvilken plan forfatteren har fulgt ved kompositionen af 

1) H. S. 291. 

^) AB Mb^ »Aurlunga-«, »Aurlinga-«, »Orlungatrausti«; Mb* (kun i k. 

123 — 24) >Amlungatrau8ti« ; Sv. mangler tilnavnet. 
8) H. S. 21. 

*) D. V. s. nordboerne, Storm Sgkr. 92 iF. . 
*) Når flolthausen (P. B. B. IX, 472) vil benægte, at Fritila er Vercelli, 

fordi denne by ligger vest, sagaens Fritila derimod øst for Verona, 

denne del af sagaen. Han er gået ud fra toget til Bertanga- 
land, og før beretningen om denne Didriks store manddoms- 
bedrift har han anbragt dels fortællingerne om alle de helte, 
som ledsager Didrik på toget, dels de af Didriks egne bedrifter, 
der i kilderne eller af ham selv knyttes til heltens ungdom. 
Fortællingerne om Didriks mænd ligner for så vidt hverandre, 
som der i dem alle berettes om heltenes herkomst og om, 
hvorledes de blev Didriks mænd. De er imidlertid af meget 
ulige størrelse, alt efter som kilderne har flydt rigeligt eller 
sparsomt. 

Vidga, som gøres til Didriks stalbroder og våbenfælle i 
hans ungdomskampe, dvæler forfatteren med særlig forkærlig- 
hed ved (k. 80 — 95), og gennem ham indflettes hele Velents- 
saga (k. 57 — 79), idet Velent er Vidgas fader. Næst efter 
Vidga får Detlev danske den udførligste omtale (k. 108 — 29); 
også om Heime (k. 18—20) og Fasold (k. 96—107) ' giver for- 
fatteren hele fortællinger, mens f. ex. Homboge (k. 82), Am- 
lung (k. 130), Herbrand (k. 133) o. a. må nøjes med ved lej- 
lighed at blive skubbede ind i fortællingen, for at de kan 
være på deres plads, når toget til Bertangaland begynder. 

Forfatteren har imidlertid ved kompositionen af Didriks 
ungdomshistorie ikke alene taget hensyn til toget til Bertanga- 
land; han har også haft sin opmærksomhed henvendt på Did- 
riks senere skæbne, og med hans forhold til Attila og Ermen- 
rik i landflygtighedstiden for øje har forfatteren allerede i 
den første del af sagaen indført fortællingerne om Attilas 
kampe med vilkineme (k. 21 — 56, 134 — 46), der indeholder 
Attilas ungdomshistorie, og om Didriks kamp sammen med 
Ermenrik mod Rimstein jarl (k. 147 — 51), der nødvendigvis 
må komme før fjendskabet med Ermenrik. 



Hildebrand bliver, som rimeligt er, den første helt, der 
knyttes til Didrik; men fortællingen derom (k. 15, Sv. 12) 
indeholder lige så lidt som k. 9 og k. 12 — 14 egentligt sagn- 



kan jeg ikke være enig med ham; en så ringe geografisk unøjag- 
tighed siger intet; Fritila identificeres i sagaen med Fri&sæla og 
denne by i abbed Nikolaus' Itinerarium (ed. Werlauff s. 18) med 
Vercelli. 

stof, kun en genealogi og en af forfatteren selv lavet over- 
gangsfortælling om, hvorledes Hildebrand rider fra Fenidi til 
Bern for at tjene kong Thetmar. 

Genealogien gives forvirret og med ikke ringe forskellig- 
hed i de tre håndskrifter. Sv. har bevaret det mest oprinde- 
lige. Ved sammenligning af k. 15 med k. 83 og k. 106 får 
Jiriczeii^) som det til grund liggende stamtræ: 



Eeginbald Herbrand 



Boltram Sintram. Hildebrand. 

Forvirringen i k. 15 giver et godt exempel på, hvorledes 
forfatteren kombinerer, hvor hukommelsen svigter ham. Som 
så ofte fordobler han personer, her Reginbald, tidligere Thet- 
mar, senere Hertnit (k. 22, 31); Eeginbald træder som Hilde- 
brands fader i stedet for Herbrand, hvem forfatteren kender 
(k. 133), men ikke som Hildebrands fader ^). 



K. 16 — 18 (Sv. 13 — 14) fortæller om Didriks kamp med 
Hilde og Grim og hans erhvervelse af hjælmen Hildegrim og 
sværdet Naglring. Denne episode får naturligt sin plads her, 
da i forfatterens kilde Hildebrand er den eneste helt, som led- 
sager Didrik og støtter ham i kampen. Fortællingen findes 
ikke selvstændig bevaret i noget tysk digt, men der hentydes 
så udførligt til den i Eckenlied og Sigenot ^), at dens existens 
i den højtyske middelaldersdigtning i omtrent samme form, 
som sagaen har, er sikret. Sagaen stemmer dels med det 
ene, dels med det andet af de to digte, og den viser på et 
enkelt punkt overensstemmelse med de yngre opskrifter af 
digtene overfor de ældre*); dette taler mod Pauls opfattelse^), 
at sagaens kilde er en opskrift af Eckenlied ; snarere er kilden 



^) Deutsche Heldensagen I, 290. 

n H. S. 257 f. . 

^) B©gg© fra 13. årh., ed. Zupitza. Deutsches Heldenbuch V. 

*) Jir. 220. 

*) Sitzungsber. d. k. b. Akad. d. Wiss. Miinchen 1900, s. 308. 

for begge fælles, formodentlig et digt af samme art som Sige- 
not. Særlig for sagaen er tilknytningen af Alfrik, der i tyske 
sagn forekommer i lignende forbindelser^), og af sværdet Nagl- 
ring. Dette tillægges ellers altid Heime, og han får det 
også senere i sagaen (k. 108), hvor Didrik noget umotiveret 
giver ham det; rimeligvis er det forfatteren selv, som af lyst 
til at kombinere identificerer Heimes sværd Naglring med 
det sværd, som dværgen Alfrik har lavet og giver Did- 
rik at dræbe Hilde og Grim med. 



I k. 18—20 (Sv. 14—16) fortælles om, hvorledes Heime 
blev Didriks mand. I den tyske digtning hentyder Alphart 
7 ff.^) til en tvekamp mellem Heime og Didrik med samme 
udfald som i sagaen. Om forfatteren i sin fremstilling af 
kampen (k. 19 — 20) har haft nogen selvstændig kilde at holde 
sig til, er vel tvivlsomt; skildringen af de tre dystridt og der- 
efter kampen til fods er af samme art som andre kampskil- 
dringer i sagaen og minder navnlig om Sigurds og Amlungs 
kamp i k. 203. 

Uklar kombination af sagaforfatteren viser i hvert fald 
k. 18, som fortæller om Heimes afstamning. Han er søn af 
Studar^); men dette er ikke oprindeligt noget egennavn; nav- 
net betyder kun »hesteopdrætter«, og dermed stemmer, at til 
Stud ars stod hører de berømte heste Eispa, Falka og Skem- 
ming. Også beretningen, at Studars søn af samme navn blev 
kaldt Heime, fordi han sammenlignes med en slange, viser 
misforståelse af et tysk ord; »heime« betyder en fårekylling, 
ikke en slange. Hvad der i forfatterens kilder har ligget til 
grund for denne forbindelse mellem Heime og hesteopdrætte- 
ren, lader sig vanskeligt afgøre; i Biterolf er Madelger og i 



1) Jir. 221. 

*) Ed. Martin. Deutsches Heldenbuch II. 

») Således Mb« 70, Mb« AB 188 og Sv. overalt; »Studasc i AB for- 
vanskning. 

Alpharfc Adelger Heimes fader ^). Kombination af forfatteren 
er tilknytningen af Brynhild til Heime i k. 18, idet den viser 
hen til den ' nordiske traditions Heime som BrynhUds foster- 
fader*). — Beskrivelsen af Brynhild og hendes borg i begyn- 
delsen af k. 18 svarer til Nibelungenlied 326. 



1) H. S. 160. 

*) Gripesspå 27, ed. J6nsson. Volsungas. k. 24, ed. Bugge. 

KAPITEL m. 

Vilkinasaga. 

(Mb» 22—56 undertext, Mb^ AB 21—56 overtext, Sv. 17—54). 



Som tidligere omtalt kommer i Mb^ efter lakunen i hånd- 
skriftets begyndelse en fortælling eller rettere en række af 
fortællinger om Osantrix^ krige med Melias og Attilas krige 
med Melias og Osantrix. Dette afsnit, Vilkinasaga, findes i 
Mb^ i noget ændret form efter k. 240; det for AB og Sv. fælles 
grundhåndskrift må have indeholdt begge redaktionerne på 
de til Mb^ og Mb^ svarende pladser. 

Da man ganske sikkert kan gå ud fra, at den oprindelige 
saga kun har haft én redaktion af afsnittet om vilkineme, må 
det undersøges, 1) hvilken plads dette afsnit oprindelig har 
haft i sagaen, 2) hvilken af de to redaktioner der er den op- 
rindelige eller står den oprindelige nærmest. 

Det første af disse spørgsmål er lettest at besvare. Vil- 
kinasaga må oprindelig have haft den plads i sagaens begyn- 
delse, som første redaktion har i Mb^ og Sv. Dette fremgår 
af følgende iagttagelser: 

I den tyske sagndigtning optræder Heime stadig i forbin- 
delse med Vidga; i overensstemmelse dermed er det, når sa- 
gaens forfatter lader Vidga blive den næste efter Heime, som 
optages blandt Didriks mænd. Ganske vist kommer den 
egentlige fortælling om Vidga først i k, 80— 95, men da Vidga 
gennem sin fader Velent og farfader Vade gøres til efterkom- 
mer af Vilkinas (k. 23), må forfatteren, der altid overholder 
den kronologiske rækkefølge i fremstillingen af begivenhederne, 

foran fortællingen om Vidga (k. 80 — 95) indskyde ikke alene 
Velentssaga (k. 57 — 79), men også Vilkinasaga (k. 21 — 56). 
At Velentssaga og Vidgasaga forudsætter Vilkinasaga som for- 
udgående, er det første og mest afgørende bevis for, at af- 
snittet oprindelig må have haft plads i sagaens begyndelse. 
Dertil kommer følgende: 

I fortalen (s 2 1. 23 ff.) siges: »Sagan er a pa. Iei6 saman- 
sett at nefndir eru i fyrstu hofbingiar |)eir er ra6it hafa Ion- 
dum ok af |)eirra nafni kollu6 verit |)io6in su er |)eir hafa 
styrt«. Dertil svarer Mb^ AB 21: »Sua er |)etta riki kalla6 
Villcinaland af nafni Villcinus konungs. ok Villcinamenn su 
|)io6 er |)ar byggir« ^). Endvidere passer rækkefølgen i for- 
talens opregning (s. 1, 1. 9 ff.) af de lande, som sagaen spæn- 
der over, kun til Vilkinasaga som stående i sagaens begyn- 
delse^). — Endelig kan Mb^ AB 56 ikke oprindelig have stået 
foran k. 241, idet dette kapitels begyndelse »Attila konungr 
af Suså var bæ6i rikr oc feolmennr oc vann morg riki« ^) strider 
mod slutningen af k. 56, i hvilken der — i begge redaktioner — 
tages foreløbig afsked med Attila, for at forfatteren kan gå 
over til andre begivenheder*). 

Vilkinasaga må altså, hvilken af de to redaktioner der 
end er den oprindelige, have haft den plads i sagaen, som 
første redaktion har i Mb^ og Sv. . 



Jeg går dernæst over til at undersøge indholdet af Vil- 
kinasaga. Først vil jeg forsøge at klargøre forfatterens for- 
hold til hans kilder, og dernæst vil jeg sammenligne de to 
redaktioner af afsnittet. 

Vilkinasaga falder naturlig i tre dele ; først gives en slags 
indledning om vikinerkongerne (Mb^ 22—28, Mb» AB 21—28, 
Sv. 17 — 23); derefter fortælles om, hvorledes Osantrix vandt 
sig en brud (Mb^ 29—37, Mb» AB 29—38, Sv. 24—32), og 



*) Dermed stemmer Sv. l?,^ fif. ; Mb* har lakune. 
«) Storm Aarb. 1877, 324 fif. . 
S) Jfr. Sv. 222,1- 

*) Klockhofif Studier ofver fiSreks saga af Beru s. 21. Upsala univer- 
sitets årsskrift 1880. 

endelig berettes om Attilas bejlerfærd og giftermål (Mb^ 38 — 
56, Mb» AB 39—56, Sv. 33—54). 

Indholdet af Mb* 22—28, Mb« AB 21—28, Sv. 17—23 er 
følgende: Kong Vilkinus af Vilkinaland fører krig med kong 
Hertnit af Rusland og dennes broder Hirdir; denne falder, og 
Hertnit bliver skattekonge. Efter Vilkinus' død gør Hertnit 
oprør mod hans søn Nordian, slår ham, erobrer Vilkinaland 
og gør Nordian til underkonge på Sjælland. Ved Hertnits 
død får af hans sønner Osantrix Vilkinaland, Valdemar Rus- 
land-Polen og Hias Grækenland. Nordian har fire sønner, 
riseme Aspilian, Edgeir, Aventrod og Vidolf ; den første bliver 
efter faderens død underkonge på Sjælland, altså under Osan- 
trix. Denne ægter en prinsesse Juliana og har med hende 
datteren Berta; Juliana dør. 

Tydelig nok er disse fortællinger kun en indledning til 
sagnene om Osantrix og Attila; deres indhold, en kombina- 
tion af forskellige sagndannelser og navne, skyldes sikkert for 
en del sagaforfatteren selv. 

Der opstilles for russerkongeme følgende genealogi: 

Hertnit Hirdir 

I 



Osantrix Valdemar Hias 



Hertnit Hirdir (red. I Osid). 



I Hemit og Hirdir finder Mlillenhoff^) brødreparret fra 
Haddingesagnet, som her er henført til Rusland. Også Rosen- 
garten C og D nævner Hertnit som russernes konge ^); han 
kæmper dér på Didriks og Etzels side, hvilket er uforenligt 
med sagaen; i denne er nemlig den ældre Hertnit Etzels 
hustru Erkas bedstefader, og den yngre Hertnit står i fjendt- 
ligt forhold til Attila og Didrik, idet han hjælper sin onkel, 
Osantrix, imod dem (k. 137). — Ilias er efter Mtillenhoff en 
russisk sagnhelt Hija, en af Valdemar den stores mænd; sagaen 
kender ham som broder til Valdemar, i hvem også Storm ^) 
har set den historiske konge Valdemar den store. — Hertnit 

1) Z. E. XXIV. 

*) H. S. 219. 

») Aarb. 1877, 343. 

Og Hirdir, Ilias og Valdemar hører altså rimeligvis til samme 
lag af sagn, men selve disse sagn, om saxernes kampe med 
russerne, fortælles først i k. 293 — 315. Hvad der fortælles om 
de nævnte helte i k. 21 — 28, gør et ganske usagnmæssigt ind- 
tryk, og de er sikkert kun inddragne i Vilkinasaga, fordi 
Osantrix i denne gøres til Valdemars og Ilias' broder. Denne 
forbindelse er uoprindelig, idet Osantrix hører hjemme i sagnene 
om saxernes kampe med wilzeme, og må snarest skyldes saga- 
forfatteren selv; han knytter de to sagnkrese sammen ved at 
gøre Osantrix til Valdemars og Hias' broder og ved at gøre 
de to unge mænd (Konig Rother: Liupolt og Erewin), der 
bejler på Osantrix' vegne, til hans brodersønner, sønner af 
Ilias, og give dem navnene Hertnit og Hirdir (red. I: Osid) 
ligesom det ældre broderpar. Allerede denne fordobling viser, 
at forfatterens kombinationslyst her er på spil; efter fortæl- 
lingen om Osantrix' bejlen optræder Hirdir ikke mere; Hert- 
nit fanger i k. 137 Vidga og følger i k. 292 Osantrix på tronen, 
men dermed forsvinder han; mærkeligt nok føres slutningen 
af Attilas kampe mod Osantrix' slægt ikke mod Hertnit den 
yngre, som man kunde veiite, men mod Valdemar af Rusland 
(k. 293 — 314); også dette viser, at forbindelsen mellem saxernes 
kampe med russerne (k. 293 — 314) og deres kampe med vil- 
kinerne (k. 42—66, 134—46) er løs. 

Vilkinerkongernes slægtsforhold er følgende: 

Vilkinus 



Vade Nordian 



Velent de fire riser. 



Vidga. 

Her er to genealogier, som intet har med hinanden at 
gøre. K. 23, om Vades fødsel, fortælles kun for den følgende 
Velentssagas skyld og står uden sammenhæng med de andre 
fortællinger i Vilkinasaga. — Vilkinus er naturligvis en epo- 
nymdannelse af wilzerf olket ; hans hjemmehøren i tyske sagn 
bekræftes af Saxo, som i sjette bog fortæller, at Starkad efter 
at have kæmpet i Rusland, »Poloniae partes aggressus athle- 

tam, quem nostri Wasce, Teutones vero diverso literarum 
schemate Wilzce nominant, duelli certamine superavit« ^). 
Det måtte ligge nær for sagaforfatteren, der kendte Vilkinus 
som rise, at i\edlede andre risers herkomst fra ham. I genea- 
logien Vilkinus — Vade — Velent — Vidga har sikkert de tre 
sidste led været overleverede forfatteren i den orden, i hvilken 
han giver dem. Velent som Vidgas fader er velkendt i den 
højtyske digtning, og denne antyder måske også Vade som 
Velents fader ved at sætte havfruen, efter k. 23 Vades moder, 
i forbindelse med Vidga ^). Vades oprindelige væsen som hav- 
jætte^) er symboliseret i fortællingen om hans herkomst som 
søn af en havfrue (k. 23), men når Vilkinus gøres til hans 
fader, er det snarest forfatterens egen kombination. Hvad der 
fortælles om Vade, står, bortset fra k. 23, kun i forbindelse 
med Velents ungdomshistorie (k. 57 — 61); i fortællingen om 
vilkinerkongerne spiller han ingen rolle; han nævnes ikke en 
gang, hvor der kunde være grund dertil, f. ex. i k. 27, i hvilket 
Nordian gøres til konge over Sjælland, hvor Vade boede. At 
Vade egentlig ikke har noget at gøre i Vilkinasaga, antyder 
forfatteren selv ved sin bemærkning i k. 57, at det ikke er 
omtalt, at Vade var nogen kampens mand; han var tilfreds 
med det, som hans fader fra først af gav ham (o : ni gårde på 
Sjælland, k. 23). — Det, der har bevæget forfatteren til at 
inddrage Vade i Vilkinasaga, er naturligvis stræben efter at 
få forbindelse mellem denne fortælling og Velentssaga. 

Også Vilkinus' slægtskab med de fire risebrødre gennem 
disses fader Nordian synes at være forfatterens egen opfindelse. 
Aspilian og Vidolf hører hjemme i fprtællingen om Osantrix' 
bejlerfærd; dér er der deres optræden sikret gennem »Konig 
Eother«, hvorom mere senere; i sagaen deltager de imidlertid 
også i grænsekampene mod Attila (k. 45), en udvidelse, som 
må skyldes forfatteren selv, da hans kilde her er en helt anden, 
nemlig de historiske sagn om saxernes kampe med de danske^). 
— Af de to andre brødre hører Edgeir hjemme i en ganske 
anden forbindelse, nemlig i fortællingen om Vidgas kamp med 



») Z. E, XXIII, 3. 

«) H. S. 62, 231. 

8) MuUenhoff Zs. f. d. A. VI, 62 ff. . 

*) Storm Aarb. 1877, 341 f. . 



30 

ham (k. 193 — 99), og når der i k. 134 fortælles, at Osantrix for 
venskabs skyld sendte Edgeir til kong Isung, er det kun et 
klodset forsøg af forfatteren på at forbinde de to sagn. Det 
gælder om Edgeir som om Aventrod^), at de i fortællingerne 
om Osantrix ikke spiller nogen selvstændig rolle ; en sådan har 
kun Aspilian og Vidolf. — Formodentlig er det lysten til at 
bringe alle berømte riser i forbindelse med hverandre, der har 
ført forfatteren til at gøre de fire kæmper til brødre og efter- 
kommere af Vilkinus. 

Heller ikke Nordian som risemes fader har nogen kendt 
sagnhjemmel. I den, som det senere skal påvises, interpole- 
rede Ironssaga optræder den vældige jæger Nordian i tjeneste 
hos Iron jarl af Brandenburg (k. 231, 257 ff.), altså ligesom her 
på saxisk-slavisk grund. Hvad Ironssaga fortæller om ham, 
bekræftes af et tysk digt*), og Irons jæger Nordian er sikkert 
den samme som risemes fader^); men hvad der i Vilkinasaga 
fortælles om ham, er uden selvstændigt sagnindhold; han er 
her kun et navn, som forfatteren anvender for at få et mellem- 
led mellem Vilkinus og riseme. 

Genealogieme i k. 21 — 28 beror altså for største delen på 
forfatterens egen kombination. Indholdet af disse kapitler er, 
bortset fra slægtregistrene, magert og gør et ganske usagn- 
agtigt indtryk. — Forfatteren har kendt Vilkinus som konge 
over det udstrakte Vilkinerrige og vidst om saxernes kampe 
med russerne. På den anden side har han kendt Osantrix som 
konge over vilkineme og vidst om disses (wilzemes) kampe 
med huneme (saxerne). Hvad var da naturligere end at sætte 
disse sagn i forbindelse med hverandre på den måde, at Osan- 
trix gøres til russernes slægtning, søn af Hertnit; denne hæv- 
ner efter Vilkinus^ død sit nederlag på hans søn Nordian; 
således bliver Osantrix vilkinerkonge. 



Jeg går dernæst over til det næste afsnit af Vilkinasaga, 
Mb« 29—37, Mb« AB 29—38, Sv. 24—32: Osantrix bejler til 
Oda, en datter af kong Melias (red. II Milias) af Hunaland. 



*) Eckenlieds Ebenrot? 
») H. S. 175. 

3) z. E. xxm, 3. 

t^ørst sender han tolv (red. II sex) riddere, der skal fremføre 
hans bejlen, og, da Melias kaster dem i fængsel, sine broder- 
sønner (red. n sin brodersøn), hvem det går på samme måde. 
Så ruster Osantrix en hær, lader sine mænd kalde sig Frederik 
(red. n Didrik), drager med sin hær og sine riser gennem 
Hunaland og kommer til Melias. Overfor denne udgiver han 
sig for at være kommen fra Spanien i den hensigt at tjene 
kongen (red. II fra Vilkinaland, fordreven af Osantrix). Melias 
vægrer sig ved at tage imod ham, idet han frygter den store 
hær, han kommer ined; kæmpen Vidolf, som harmes over sin 
herres ydmygelse, kommer i raseri (red. II tilføjer, at han bli- 
ver bunden igen). Til sidst truer Melias med at drive Osantrix 
bort med magt; der opstår strid; Osantrix (således Sv. ; Mb* 
har lakune ; red. II Aspilian) slår Melias ved øret, og samtidig 
stormer Osantrix' folk ind; Melias flygter, og hans mænd bliver 
dræbte; Vidolf befrier de fangne sendebud. Osantrix fører 
Oda med sig hjem til Vilkinaland, ægter hende og får med 
hende datteren Erka. 

Denne fortælling genfindes, som man for længe siden har 
set, i første del af digtet om kong Eother^), forfattet i Baiem 
ved midten af det tolvte årh.*): Kong Eother hersker i Bari 
ved det vestlige hav (d. v. s. Adriaterhavet). Efter markgrev 
Hermans råd sender han grev Liupolt og elleve andre grever, 
deriblandt Liupolts broder Erewin, til Konstantinopel for at 
bejle til den mægtige kong Konstantins datter. Greverne, der 
hver ledsages af tolv riddere, sejler til Konstantinopel, og på 
sin dronnings opfordring modtager Konstantin dem først godt, 
men da Liupolt har fremført deres ærinde, kastes de i fængsel. 
Efter Erewins og Liupolts fader Berchter af Merans råd ruster 
kong Eother sig til hævntog ; fra et fremmed land henter han 
risen Asprian, som kommer med sine kæmper, bl. a. den frygte- 
lige Witolt. Eother lader sig kalde Thiderich og lander i 
Konstantinopel, hvor han fortæller Konstantin, at han er for- 
drevet af kong Eother, og beder om at blive taget i tjeneste. 
Konstantin er betænkelig, men beslutter dog efter sine mænds 
råd at modtage de fremmede; til advarsel fortæller han dem 
om den skæbne, som kong Eothers mænd har lidt. Asprian 



*) Ed. Bahder. Halle 1884. 
«) Bahder Genn. 29,276 ff.. 

bruser op i forbitrelse, men beroliges igen, og det kommer til 
en slags stilstand, under hvilken Eother og hans mænd impo- 
nerer borgerne ved deres færdigheder og pragt. Ved en fest, 
der holdes, kommer Asprian i strid med en hertug Friderich, 
og Witolt, der er bunden, river sig løs, men bringes atter til 
ro. Efter festen sender Konstantins datter, som har forelsket 
sig i Rother, bud efter ham, og under en spøg med en guldsko, 
som han drager på hendes fod, giver han sig til kende. 

Så vidt følges digtet og sagaen; denne kender dog ikke 
festen og trækker begivenhederne, som i digtet foregaar i løbet 
af flere dage, sammen til en fortløbende række af optrin. Dig- 
tets følgende beretninger om sendebudene, der bliver befriede 
på kongedatterens bøn og genkender kong Rother ved at høre 
harpespillet, det aftalte tegn imellem dem, har sagaen intet 
tilsvarende til, og mens i digtet kong Eother benytter sig af 
den hedenske kong Ymelots angreb på Konstantinopel til at 
bortføre kongedatteren, lader sagaen både sendebudenes be- 
frielse og bortførelsen af kongedatteren foregå i umiddelbar 
fortsættelse af Osantrix' og Melias' samtale og derpå følgende 
strid. Til de sidste afsnit af digtet, der fortæller om, hvorledes 
Rother mistede sin hustru og vandt hende igen, frembyder 
sagaen slet ingen paralel. 

Sagaens kilde kan ikke være selve det bevarede tyske 
digt, idet netop adskillige af de træk i digtet, som af kritikken 
er blevet betegnede som sene sagnudvæxter, ikke genfindes i 
sagaen. — Dette gælder først og fremmest henlæggelsen af 
begivenhederne til Orienten^), dernæst er Berchter af Meran, 
som sagaen ikke kender, lånt fra Wolfdietrichsagnet og først 
sent sat i forbindelse med Rothersagnet*) ; hele slutningen af 
digtet, dronningens bortførelse ved en hedensk konge Ymelot 
og befrielse igen, er en sen udvidelse, som skyldes indtryk fra 
korstogstidens kampe i Lilleasien mellem kristne og hedninger. 
Korstogserindringer finder Bahder også i fremstillingen af 
Rothers tog til Konstantin, der minder om hertug Welfs tog 
i året 1101; Konstantin karakteriseres i kejser Alexius' lig- 
nelse. — Dertil kommer, at sagaen mangler de uddræget spiel- 
mannsmæssige træk i digtet, f. ex. fortællingen om harpespillet. 



^) Konig Rother, ed. Bahder, s. 3, 
«) Bahder Germ. 29,276. 

der var aftalt som kendetegn mellem Rother og sendebudene, 
og ved hvilket disse genkendte ham i Konstantinopel. 

Edzardi^) har søgt at påvise, at digtet er en bearbejdelse 
af en ældre original, og i overensstemmelse dermed antager 
Bahder*), at det bygger på et ældre digt om kong Eothers 
brudefærd; dette digt er det formodentlig, som genfindes i 
Didrikssagas fremstilling. I denne må, som allerede omtalt, 
enkelte træk tilskrives forfatteren, nemlig Edgeirs deltagelse, 
som forbinder fortællingen med k. 193 — 99, og endvidere det, 
at de to sendebud kaldes Hertnit og Hirdir (Osid) og gøres 
til Osantrix' brodersønner; derved forbindes fortællingen med 
genealogierne i k. 21 — 28. 

Det må også tilskrives forfatterens kombinationslyst, at 
den konge, fra hvem Osantrix røver sin brud, Melias, sva- 
rende til digtets Konstantin, identificeres med kongen af Huna- 
land, som Attila i den følgende fortælling fordriver fra hans 
rige. Ved denne identificering opnår forfatteren at få en dob- 
belt motivering for fjendskabet mellem Osantrix og Attila, 
nemlig: 1) at Attila erobrer Osantrix' svigerfader Melias' rige, 
2) at Attila bortfører Osantrix' datter Erka; men at identifice- 
ringen ikke er oprindelig, fremgår af, at forestillingen om 
Hunaland som liggende i Nordtyskland, altså grænsende til 
Vilkinialand, hører hjemme i den nedertyske form af Attila- 
sagnene, ikke i sagnet om kong Eothers bejlerfærd. Dette 
fremgår også af sagaen selv ; skønt Melias er konge i Hunaland, 
er hans hovedstad dog Vilkinaborg^), som naturligvis kun kan 
ligge i Vilkinaland, hvilket bekræftes af k. 278, hvor borgen 
ligger i Osantrix' rige.*) — Om navnet Melias i forfatterens 
kilder har været tillagt Osantrix' svigerfader eller den konge, 
som Attila fordriver fra Hunaland, lader sig ikke afgøre; det 
kendes ikke udenfor sagaen. 

Tilbage står overførelsen af fortællingens hovedrolle på 
Osantrix. PauP) mener, at denne bør tilskrives forfatteren selv. 
Jeg tror det dog næppe. Af alt, hvad sagaen ved om Osan- 



1) Germ. 18,420 ff.. 

2) Germ. 29,278 ff. . 

3) Mb« 35 og 38, Sv. 33; Mb^ 41 » Uallterborg«, B >Vmeraborg« for- 
vansket. 

*) K 278 støttes af Dietrichs Flucht, se H. S. 208. 

^) Sitzungsber. d. k. b. Akad. d. Wiss. Munchen 1900,312. 

trix, er det, at han var Attilas svigerfader, det eneste, som 
kendes fra tyske kilder; men i betragtning af den store rolle, 
han spiller i sagaen, anser jeg det for muligt, at han virkelig 
i forfatterens kilder har været vilkinemes repræsentant på 
samme måde, som Attila er hanernes, og i så fald kan over- 
førelsen af bejlerhistorien på Osantrix tilskrives den nedertyske 
tradition. 



Mens hovedindholdet af de i det foregående behandlede 
kapitler er bygget på sagntradition, og forfatterens egen virk- 
somhed kun viser sig i indordningen af fortællingen i sagaens 
sammenhæng, er der grund til at tilskrive ham større andel i 
kompositionen af det følgende afsnit (Mb* 38—56, Mb^ AB 
39—56, Sv. 33—54). 

Indholdet af det er følgende: Attila, søn af kong Osid af 
Frisland, erobrer Hunaland fra Kong Melias og anlægger Susat. 
Han bejler til Osantrix' datter Erka, men bliver afvist to gange 
og begynder derefter krig. Senere vinder han imidlertid Erka 
ved list. Hans gode ven markgrev Eodolf af Bakalar (red. II 
hertug Rodolf) drager til Osantrix' hof og udgiver sig for 
Sigurd, der er fordreven af Attila. Han vinder Osantrix, og 
da det betros ham at fremføre en fremmed konges frieri for 
Erka, benytter han sig af lejligheden, tilkendegiver sig for 
Erka og overtaler hende og hendes søster Berta til at flygte 
med sig til Attila. På vejen indesluttes de i en øde borg af 
den forfølgende Osantrix, men bliver befriede af Attila. Denne 
ægter Erka, og Rodolf ægter hendes søster Berta. Krigen 
mellem Osantrix og Attila fortsættes. 

Af oprindelige sagnelementer, d. v. s. sådanne, som for- 
fatteren modtog af sine hjemmelsmænd, kan i dette afsnit på- 
vises følgende: 1) Hunaland (o: Westphalen) erobres af en frisisk 
konge, som anlægger Soest. Dette sagn findes med andre 
navne opskrevet i en frisisk krønike i det 16. årh.^). I sagaen 
er det smeltet sammen med den historiske Attilas erobring af 
Ermenriks rige^j, hvilket må skyldes den nedertyske sagn- 
dannelse; kun den kan have henlagt Hunaland til Westphalen 



1) Holthausen P. B. B. IX, 453 ff,. 
*) Heinzel Ostgot. Heldensage 2. 

og gjort Soest (Susat) til Attilas hovedstad. — 2) Den frisiske 
krønike har også en paralel til bejlerhistorien i k. 42 — 56, men 
enkelthederne stemmer kun i ringe grad overens. — 3) Attila 
er gift med Erka, Osantrix' datter^). — 4) Sagnene om huner- 
nes kampe med vilkineme hviler på historiske erindringer om 
saxernes kampe med slaverne og de danske^). 

Det falder strax i øjnene, i hvor høj grad fortællingen 
om Attilas bejlen til Osantrix' datter Erka minder om den 
foregående fortælling om Osantrix' bejlen til Melias' datter Oda. 
I begge går der først to gange sendefærd, som afvises; så bort- 
føres kongedatteren af en, som under falsk navn udgiver sig 
for at være fordreven af den bejlende konge. — Da den første 
bejlerhistories oprindelighed bekræftes af Konig Rother, mens 
den anden ikke kendes udenfor sagaen, må forholdet være det, 
at den anden er lavet efter den førstes mønster ; kompositionen 
af den må da rimeligvis tilskrives forfatteren selv, men helt 
opfunden er den ikke. — Beretningen om Rodolfs snilde og 
dristige bortførelse af de to prinsesser (k. 47 — 56) gør et selv- 
stændigt og mere fantasifuldt indtryk end de tørre overgangs- 
perioder, som forfatteren ellers laver, og et udtryk som »Junk- 
fru ek svik karla. ok ek svik konor. oc ek svik Osanctrix 
konong. oc ek svik y&r ivnkfrv« (Mb^ 51, 1-2, sml. Mb^ AB 
51, 4-5, Sv. 45, 2-3) taler for, at forfatteren her har benyt- 
tet et digt, formodentlig en nedertysk bejlervise. At digtet er 
beskåret for at passe ind i sammenhængen, fremgår af Bertas 
ord til søsteren (Mb^ 51, 20 ff.): »mællto per æigi ^at æit sinni 
æ8a huat |)æssom or&om. Hinn hællgi gu& i himnvm. væit 
pn mer pa, bæn at ek sia drottneng allz Hunalandz.« At 
Erka har udtalt en sådan bøn, har ikke været fortalt i sagaen; 
men rimeligvis har den dannet digtets begyndelse, og bønnens 
opfyldelse, at hun virkelig blev dronning, digtets slutning. 

Overført på Osantrix og Attila motiverer bejlerhistorien i 
sagaen de to kongers fjendskab. Jeg formoder, at overføringen 
er sagaforfatterens egen. Han vidste, at Attila var gift med 
Osantrix' datter, og at huneme lå i strid med vilkineme. For 
at forbinde disse fakta laver han den kombination, at Attila, 
hunemes konge, forgæves bejler til vilkinerkongen Osantrix' 



1) Helche Oseriches kint. Biterolf. H. S. 153. 
«; Storm Aarb. 1877, 341. 

8* 

datter og bortfører hende; dette var årsagen til de to folks 
fjendskab. 



Jeg går nu over til en sammenligning mellem de to redak- 
tioner af Vilkinasaga. I alt væsentligt stemmer de overens; 
den ene må være en omredaktion af den anden, eller også 
gengiver begge unøjagtigt samme grundtext. 

Mindst er forskellen meUem de to redaktioner i k. 21 — 28^). 
I begyndelsen af k. 23 lader red. II det være på et nyt tog 
til Husland, atVilkinus træffer havfruen, med hvem han avler 
sønnen Vade; efter red. I er det på samme tog, ved hvilket 
Vilkinus gør Hertnit til skattekonge. — I slutningen af k. 24 
og begyndelsen af k. 25 motiverer red. I^) Nordians nederlag 
overfor Hertnit med hans gerrighed; red. II mangler dette, 
men det støttes af karakteristikken af Nordian i k. 23; »sin- 
giam at fe« kaldes han dér både af Mb^ i begyndelsen og af 
Mb^ i slutningen af kapitlet, ganske sikkert med henbUk på 
den følgende fortælling om hans nederlage). — »Nor&r a lei6« 
i red. II k. 25,a om vejen fra Holmgård til Vilkinaland må sik- 
kert være en fejl, og det sanmie gælder forglemmelsen af nav- 
net på Osantrix' datter, Berta, i red. II k. 28 ; kapitlet er ude- 
lukkende fortalt for at forberede hendes optræden i k. 42 ff.. 

I disse tilfælde viser altså red. II en ringere text overfor 
red I; lignende fejl i red. I k. 21 — 28 har jeg ikke kunnet påvise; 
men ændringerne i red. II er af den art, at de kun kan op- 
fattes som afskriverforvanskninger i det for Mb^ AB faelles 
grundhåndskrift, ikke som bevidst omredaktion. 

Anderledes forholder det sig måske med fortællingen om 
Osantrix' bejlen til og bortførelse af Oda, datter af kong 
Melias af Hunaland (Mb^ 29—37, Mb» AB 29—38, Sv. 24—32). 
Storm*) har ud fra nærmere overensstemmelse mellem red. II af 
denne fortælling og Konig Eother sluttet, at red. II er sagaens 
oprindelige og red. I kun en forvanskning. Bl. a. henviser 



^) Hvor Sv. ikke afviger, henvises for red. I som regel kun til Mb^ i 

Dngers udgave. 
*) Mb' mangler ved en lakune slutningen af k. 24, sml. Sv. 19„4-i5. 
^) Når AB omredigerer karakteristikken af Nordian i k. 23, er det vel, 

fordi gerrigheden ikke kom til at spille nogen rolle i det følgende. 
-*) Aarb. 1877, 308 ff. . 



37 

Storm til, at Osantrix efter red. II (k. 32) sender sin brodersøn 
Hertnit og med ham elleve fornemme riddere for at bejle til 
Melias' datter, ligesom efter digtet kong Eother sender Linpolt 
med elleve grever; efter red. I derimod sender Osantrix begge 
sine brodersønner, Hertnit og Osid, og med dem mange andre 
riddere. Storms sammenstilling er dog her ikke udtømmende. 
Efter sagaen sender Osantrix nemlig to gesandtskaber til 
Melias; i det første deltager efter red. I (k. 29) tolv riddere, 
efter red. II kun 6; i det andet efter red. I Hertnit og Osid 
med en skare riddere, efter red. II Hertnit og 11 riddere. 
Digtet har kun ét gesandtskab, og i det deltager brødrene 
Liupolt og Erewin med 10 andre grever. — Man vil let se, 
at digtet i virkeligheden ikke stemmer bedre med red. II end 
med red. I. Tallet 12 i digtet genfindes i red. Is første sende- 
færd, og de to brødre som hovedpersonerne genfindes i red. 
Is anden sendefærd, mens red. H kun har 6 riddere og ikke 
nævner Hertnits broder. 

I andre tilfælde er imidlertid den nærmere overensstem- 
melse mellem digtet og red. II utvivlsom: Osantrix kalder sig 
i red. H Didrik og udgiver sig for at være fordrevet af Osan- 
trix; det tilsvarende gør Eother i digtet, mens i red. I Osan- 
trix kalder sig Frederik og fortæller, at han er kommen fra 
Spanien for at tjene Melias. — Efter digtet og red. II deltager 
Aspilian i toget, ikke efter red. I. — Eisernes optræden i digtet 
stemmer bedre med anden end med første redaktion : Da Osan- 
trix beder Melias om at modtage sig, stamper efter red. II 
(k. 36) Vidolf, forbitret over sin herres ydmygelse, i jorden til 
anklerne, men bliver bunden til borgmuren; det samme for- 
tælles i digtet (str. 941 ff.) om Asprian. Senere river efter 
red. II Vidolf sig atter løs> da han ^ hører, at hans broder 
Aspilian er bleven vred; dertil svarer i digtet (str. 1593 ff.), 
at Witolt, da Asprian er kommen i strid med hertug Friderich, 
river sig løs for at hjælpe ham. I red. I (Mb^ 36, Sv. 31) er 
fremstillingen kortere: Vidolf river sig løs og befrier de to 
fanger, Hertnit og Osid^). — I digtet bebrejder dronningen 
gentagne gange (str. 1065 ff., 1466 ff.) Konstantin, at han ikke 



*) Red. I er væsentlig repræsenteret af Sv.; Mb^ har lakune, men be- 
gyndelsen af k. 36 i Mb^ viser, at fortsættelsen må have været 
som i Sv. . 

har villet bortgifte sin datter til kong Rother; dertil svarer i 
red. II kongedatterens spørgsmål til Melias, hvorfor han ikke 
har villet bortgive hende til den mægtige Osantrix (k. 35); 
red. I mangler dette. — Ridder Herman i red. II (k. 36), en 
af Osantrix' mænd, der opbryder fængslet, genfindes måske i 
digtet som den markgrev Herman, med hvem Rother rådfører sig 
om, hvem han skal sende ud på bejlerfærden (str. 84 ff .). — Endelig 
genfindes skoprøven (str. 2127 ff.) i red. II (k. 37), men ikke i red. I, 
der ganske vist her kun er repræsenteret af Sv. (k. 32) ; men Sv. 
har en anden genkendelsesscene, som gør skoprøven overflødig. 
— Slutningen af fortællingen er, som nævnt, i begge redak- 
tioner stærkt afvigende fra digtet; men red. II k. 38 har for 
så vidt en støtte i Konig Rother, som også dér kongen til 
sidst forsones med svigerfaderen, hvad red. I intet ved om. 

At forholdet dog ikke, således som Storm og senere PauP) 
har ment, uden videre kan afgøres i den retning, at red. H er 
den oprindelige og red. I kun en forvanskning af red. II, det 
fremgår imidlertid af, at red. I på flere, ganske vist mindre 
iøjnefaldende, punkter stemmer nærmere med digtet end red. 
n. Det er allerede omtalt, at dette er tilfældet med fortæl- 
lingen om gesandtskaberne. Endvidere: Efter red. I (k. 32) 
råder en vis mand kongen: »Sende& til hans y&am frenda 
Hærtni& iarl oc mæ&r hanum Osi& hans bro&or« ; ligeså i digtet 
str. 90 ff: »do sprach der marcgråve (Herman): ich sage dir 
ze wåren, herre, iz tuot Lipolt« — som svar på kongens spørgs- 
mål, hvem der kan være hans sendebud ; efter red. II henleder 
rådgiveren ikke direkte kongens opmærksomhed på Hertnit. — 
Efter red I (k. 34) holder Osantrix, da han hører, hvorledes 
det er gået hans brodersønner, rådslagning med sine mænd, 
som lover at støtte ham på hærtoget; denne rådslagning gen- 
findes i Konig Rother str. 546 ff., men mangler i red. II. — Efter 
red. I (k. 34) sender kongen bud til Aspilian, som er på Sjæl- 
land, ligesom han i digtet sender bud efter Asprian til et 
ukendt land (str. 630 ff.); red. II siger blot: »{)ar er me8 honum 
Aspilian konungr«. — Navnlig i k. 35 stemmer red. I bedst 
med Konig Rother. Når red. I siger: »Osanctrix konongr ba8 
alla sina mænn kalla sik FriSrik konong ... ok sva gæra{)æir«, 
stemmer det mere ordret med digtets str. 818 ff: »ich bituch 



O Sitzungsber. d. k. b. Akad. d. Wiss. Miinchen. 1900, 310 ff. 

alle geliche, armen unde riche, heizit mich Thiderich . . . des 
sworen sie ime side« end red. II: »{)a skiptir Osangtrix ko- 
nungr naf ni sinu. oc kallar at hof &ingi hersins heiti |)i6recr. « — 
Red. I k. 35 fortæller vidtløftigt om Osantrix' gavmildhed 
mod de fattige, da han drager gennem Vilkinaland; dertil 
svarer digtets str. 1291 ff., mens red. II kun fortæller, at han 
ikke plyndrer, men betaler for sig. — Red. I k. 35 omtaler 
ligesom digtets str. 827 ff . et sammentræf mellem den fremmede 
konge og borgerne i staden, før han får adgang til Melias 
(Konstantin), hvorimod red. II lader Osantrix ride lige op til 
borgen og slet ikke omtaler byen og borgerne. — Når i red. 
I k. 35 mange af Melias' mænd råder ham til at modtage 
Osantrix godt, stemmer det med, at dronningen og hertugerne 
i digtet (str. 901 ff.) modtager kong Rother velvilligt, og det 
samme gør Konstantin efter rådslagning med sine mænd (str. 
944 ff.); red. II mangler dette. 

Dette må være tilstrækkeligt til at vise, at man ikke uden 
videre kan betragte red. I som en forvanskning af red. II. 
Enten må begge redaktionerne gå tilbage til en fælles grund- 
text, som de hver for sig gengiver temmelig unøjagtigt, eller 
også må red. II være en omarbejdelse af red. I med benyt- 
telse af nye kilder, som har stemmet nærmere med det tyske 
digt end red. I. En tredje mulighed, at red. I er en omar- 
bejdelse efter nye kilder af red. II, er naturligvis utænkelig; 
ingen omarbejder kan efter nye kilder have tilføjet sådanne 
underordnede træk som dem, i hvilke red. I stemmer nærmere 
med det tyske digt end red. II, men derimod forvansket eller 
udeladt langt mere iøjnefaldende træk, som f. ex. kongens 
navn Didrik, Aspilians deltagelse, skoprøven o. s. v. 

Boer*) har opfattet forholdet således, at red. I er den op- 
rindelige og red. II en omarbejdelse efter nye kilder. Når 
red. I i underordnede træk stemmer næfmere med digtet end 
red. n, må det da forklares på den måde, at omredaktøren eller 
afskrivere ved skødesløshed har forvansket den oprindelige 
text hist og her, selv hvor den stemmer med digtet. I og for 
sig er der intet i vejen for denne opfattelse.*) Nærmere 



') Arkiv 7,228 ff., sml. Arkiv 17,350. 

'^) I et enkelt tilfælde er forvanskningen i red. II tydelig nok. Efter 
red. I. k. 32 sender Osantrix Hertnit og Osid for at bejle, ligesom 

overengstemmeUe med de tyske kilder betyder ikke det »amme 
Bom »tørre oprindelighed i sagaen; utvivlsomt har de tyske 
»agn været kendte af andre end sagaforfatteren, og der er 
ingen grund til at antage, at han altid har haft den, »agn- 
historisk set, bedste viden. En omarbejdelse er vel tænkelig, 
og med rette gør Boer opmærksom på, at red. I gennem sin 
»tørre ensartethed og »ammenhæng gør et oprindeligere ind- 
tryk end red II. — Har Boer ret i »in opfattelse, kan man 
måske i navnet Frederik, »om efter red. I 0»antrix kalder sig 
med, se det relativt oprindelige ^g i red. Ils Didrik et træk 
af den sene indflydelse af Didriksagn på Hothersagnet*); om- 
redaktøren har i »å fald kendt en senere »agnform. — I k. 
21 — 28 »ynes red. I at have bevaret sagaens oprindelige text 
bedst, »om ovenfor påvi»t; det kunde da »ynes mærkeligt, om 
det omvendte skulde være tilfældet i k. 29—38. 

På den anden »ide kan man indvende, at en omarbejdelse 
efter nye kilder, der kun tilføjede de få træk, i hvilke red. II 
»temmer nærmere med digtet end red. I, er mærkelig. Den 
simpleste opfattelse er afgjort den, at begge redaktioner kun 
er unøjagtige gengivelser af »amme grundtext Dertil kommer, 
at når red. I i modsætning til red. II og digtet ikke lader 
Aspilian deltage i toget, kan det næppe være oprindeligt i 
»agaen, da dennes forfatter rimeligvi« kun har kendt Aspilian 
netop fra fortællingen om Osantrix' (liotherH) bejlerfænl, og 
hvad en forvanskning af navnet Didrik til 'Frederik i red. I 
angår, så synes red. I at vise en paralel til den i de »amme 
kapitler. I Mb* 31 ff., Hv. 26 ff. kaldes Osantrix' broder- 
sønner Hertnit og 0»id, i Mb* AB 81 kalde« de Hertnifc 
og Hirdir, hvilket efter MtlUenhoff*) er det »agiihi«toriHk op- 
rindelige; Osid i red. I kan skylde« en sammenblanding med 



foft^r di^ft'tJlother nendor LiupoltO|^Erewin ; efter rod. If »ender Onantrix 
kun Hertnit, ikke Hirdir (Mvarende til Omå \ red. I), uum (Uitia må 
være en forglemmelHe; Hirdir omtaleN kun i red. II k. HJ, og nÅr han 
nmvneH dér, er det naturU|j;viii, fordi han «kal deltage i gfiHandt- 
«kabet Mammen med broderen Hertnit (k. H2). 

*) Om indflydelne af I)idrik«agn på RotherMagnet ne Hahder i ud- 
gaven ». 4. 

*) Z. K. XXIV. Miillenhoft' antager dog, at 0»id er <let oprindelige i 
Magaen, og at Hirdir i rtiL il Nkylden en heldig retteUi; ud ivu ih'X 
ældre broderparn navne Hertnit og Hirdir (k. 2*J). 

Attilas brodersøn af samme navn, som (k. 40 ff.) sendes til 
Osantrix' hof for at bejle; ganske som Osid i k. 31 ff. sendes 
til Melias' hof. 

Hvilken redaktion af fortællingen om Osantrix' bejlerfærd 
der er den oprindelige i sagaen, må altså foreløbig stå hen: 
spørgsmålet vil bUve optaget igen. når undersøgelsfn af flere 
af^l^aens afsnit har 'giv'et sSrre materiale til 'besvarelsen af 
spørgsmålet om omarbejdelse af sagaen i det hele taget. 



Jeg går dernæst over til en sammenligning af de to redak- 
tioner for den følgende fortællings vedkommende, Attilas er- 
obring af Hunaland og bejlerfærd (Mb^ 38—56, Sv. 33—54, 
Mb' AB 39 — 56). Forskellen er her ikke så stor. Fortællingen 
om Attilas erobring af Hunaland fra Melias og dennes død 
har sin baggrund i den historiske Attilas undertvingelse af 
østgoteme ogErmenriks død^); når red. II (Tt. 39—40) fortæller, 
at Melias er gammel og kraftløs, da Attila gør indfald, og til 
sidst dør af sygdom og sorg, hvorefter Attila bemægtiger sig 
hans rige, så står denne version de historiske forhold nærmere 
end red. Is fremstilling (Mb* 38—39, Sv. 33), at Melias flyg- 
tede for Attilas indfald til Vilkinaborg, hvorefter Attila bemæg- 
tigede sig hele riget; Melias' død fortælles ikke Da red. I 
imidlertid på grund af en lakune i Mb* her væsentlig er repræ- 
senteret af Sv., der ofte forkorter fremstillingen, er det muligt, 
at Mb*s og Sv.s fælles grundhåndskrift har stemmet overens 
med Mb' AB. 

Større betydning har en anden forskellighed. Efter red. 
I (Mb* 40 — 41, Sv. 34 — 35) fremfører først Attilas brodersøn 
Osid, dernæst (Mb* 42—44, Sv. 36—37) markgrev Rodolf af 
Bakalar Attilas frieri for Osantrix; begge afvises, og Eodolf 
deltager i den derpå følgende krig mod Osantrix og vinder 
under forklædning og falsk navn Erka til sin herre og Berta 
til sig selv (Mb* 45—56, Sv. 38—54). Efter red. II derimod 
foretager Osid og en hertug Rodolf den første bejlerrejse Tk. 
42) og markgrev Rodingeir af Bakalar den anden (k. 43 — 44) ; 



*) Heinzel Ostgot. Heldensage 2. 

senere er det i red. II ligesom i red. I Eodolf, der deltager i 
kampen mod Osantrix og bortfører Erka og Berta. 

Naturligvis er markgrev Rodolf af Bakalar i red. I ingen 
anden end den berømte markgrev Etidiger af Bechelaren, og red. 
II kan altså synes at vise større oprindelighed ved at bevare 
navnet Rodingeir i k. 43 — 44. — Muligvis er forholdet saaledes, 
at Rodingeir er det oprindelige, og at red. I slår de to per- 
soner, Rodolf og Rodingeir sammen til én, men her er der 
dog større grund end ved den foregående fortælling til at 
antage det modsatte for tilfældet, at antage red. I for sagaens 
oprindelige form af fortællingen og i Rodingeir i red. II at se 
en rettelse ud fra en bedre viden om, at markgreven af Ba- 
kalar hed Rodingeir*). Kompositionsmæssig set gør red. I 
nemlig afgjort det mest oprindelige indtryk. Rodingeir erstat- 
ter i red. II kun Rodolf i den anden sendefærd; senere, ved 
kampen mod Osantrix og bortførelsen af Erka og Berta, har 
red. n ligesom red. I Rodolf, skønt der næppe kan være tvivl 
om, at den meget betroede og ridderlige hertug Rodolf, Attilas 
gode ven, hvem kongen til sidst giver »mikit riki i Hunalandi« 
(red. II k. 56) også i disse fortællinger er identisk med Rtidiger. 
Red. I, som helt igennem har navnet Rodolf, synes altså op- 
rindeligere end red. II, som kun tildeler Rodingeir den for- 
holdsvis ringe rolle i k. 43 — 44, men ellers lader den udenfor 
sagaen ganske ukendte Rodolf være Attilas højre hånd. Når 
red. II kun i fortællingen om den anden bejlerfærd erstatter 
Rodolf med Rodingeir, kan det forklares derved, at han kun 
her udtrykkelig kaldes markgreve af Bakalar; at denne hed 
Rodingeir, har omredaktøren vidst, og derfor har han ladet Rodolf 
vige pladsen i disse kapitler (43 — 44), men som en slags erstatning 
ladet omredaktøren Rodolf deltage i den første sendefærd sammen 
med Osid, hvad red. I ikke kender. I k. 46 ff. beholder om- 
redaktøren Rodolf, fordi det, der i disse kapitler fortælles om 
denne, at han bortførte og ægtede Berta, ikke lod sig forene 
med, hvad omredaktøren vidste om Rodingeir, nemlig at han 
var gift med Gudilinda (k. 289); i k. 46 ff. forandres derfor blot 
Rodolfs titel fra markgreve til hertug. 

Red. I gør altså, kompositionsmæssig set, det oprindeligste 
indtryk. Også på andre punkter synes red. II at vise for- 



') Således Boer Arkiv 7,232 ff. overfor Storm Aarb. 1877, 309 ff. 

vanskninger overfor red. I. Til de af Boer*) fremdragne exem- 
pler herpå skal jeg føje følgende: Når red. II i k. 47 ikke som 
red. I lader Osid følge med Rodolf på det togt, ved hvilket 
han vinder Erka og Berta, skyldes det kun en forglemmelse, 
idet det senere (k. 54) viser sig, at Osid også efter red. II må 
antages at have været med. — Efter red. II k. 45 flygter, da ri- 
seme er slåede af Attila, Aspilian og Edgeir til Austrriki*), 
Vidolf og Aventrod derimod tilbage til Osantrix; efter red. I 
(Mb^ 45, Sv. 39) flygter aUe riseme til Osantrix, med hvem 
de senere rykker frem igen og slår Attila. B»ed. II strider 
mod fortællingen (Mb AB 193—99, Sv. 180—83) om Vidgas 
kamp mod Edgeir, som vogter Bertangalands grænse for kong 
. Isung, til hvem Osantrix har sendt ham (Mb^ 134, Sv. 133); 
hvis Edgeir, som red. II k. 45 siger, er flygtet til Austrriki, kan 
han ikke være kommen til Bertangaland, og allermindst kan 
han på sin hovedkulds flugt have haft tid til at medtage 
alt det gods fra Danmark, som ifølge k. 199 Didrik og hans 
mænd finder efter hans drab. — Mindre vægt lægger jeg på, 
at efter red. II k. 45 kampen mellem Osantrix og riseme står 
»su8r i Jotland«, skønt (k. 62) Nidung er konge i Ty og (k. 
65) sender bud til hver mands gård i Jylland; en så ringe 
modsigelse kan godt være oprindelig i sagaen. 

Disse forvanskninger viser altså en ringere text i red. II 
end i red. I, men da de måske for en del skyldes afskrivere 
og ikke den mulige omredaktør, kan man ikke tillægge dem 
betydning som beviser for, at red. II er en bevidst omredak- 
tion af red. I. 

Resultatet af den i det foregående foretagne sammenstil- 
ling af de to redaktioner af Vilkinasaga bliver da dette: Mb^ 
22—56, Sv. 17—54 ogMb^AB 21—56 må gå tilbage til samme 
grundtext; muligvis er begge redaktioner kun unøjagtige gen- 
givelser af den fælles grundtext; muligvis giver red. I sagaens 
oprindelige text, og red. II er en omarbejdelse, som for en 
del har benyttet nye kilder, og som desuden, gennem omre- 
daktionen eller gennem afskrivning, har undergået en del for- 
vanskninger. For den sidste opfattelse taler det, at red. I, 
kompositionsmæssig set, er den bedste, og endvidere en anden 



1) Arkiv 7, 236 ff. . 
*) D. V. s. Rusland, Miillendorfif Zs. f. d. Alt. XII, 345. 

omstændighed: Som tidligere påvist er både indledningskapit- 
1erne (21—28) og slutningen (k. 38 — 56) byggede på spredte 
sagnelementer, som først sagaforfatteren har forenet. Hvis 
virkelig red. I knn var en forvansket gengivelse af en 
for begge redaktioner fælles grundtext, vilde det være 
mærkeligt, om skriveren af red. I kun skulde forvanske det 
eneste sagnægte afsnit af Vilkinasaga, nemlig fortællingen om 
Osantrix' bejlerfærd (k. 29 — 37), og desuden navnet Rodingeir, 
men ellers bevare sagaens grundtext bedre end red. II. An- 
tager man derimod, at red. II er en omarbejdelse af red. I 
med benyttelse af nye kilder, så forstår man, at det netop er 
i fortællingen om Osantrix' bejlen og i navnet Eodingeir, at 
forbedringen viser sig; de øvrige afsnit har nemlig aldrig fore- 
ligget i andre kilder end sagaen selv. 



45 



KAPITEL IV. 

Fortællingerne om Velent og om Vidgas ungdom. 

(Mb^ AB 57—95, Sv. 55-95). 



Foruden i Didrikssaga forligger sagn om Velent i Vo- 
lundarkvi&a, talrige hentydninger både i engelsk, højtysk og 
fransk middelaldersdigtning og i folkesagn, som har holdt sig 
til vore dage. Mens Raszmann ^) gik ud fra, at der oprindelig 
har existeret et stort epos om Velent, af hvilket de overleverede 
kilder kun har bevaret brudstykker, viser Jiriczek i sin smukke 
undersøgelse *), at netop det modsatte er tilfældet, og at navn- 
lig de udførligste kilder, Vkv. og sagaen, viser sammenarbej- 
deise af oprindeligt selvstændige Velentsagn. 

Efter Jiriczek er sagnene hjemmehørende i Sachsen og 
har derfra bredt sig til alle sider; kærnen er 1) myten om den 
kunstfærdige smed; senere er til ham knyttet 2) myten om 
svanejomfruemes rov ved de tre brødre og 3) fortællingen 
om Velents fangenskab og hævn. — Sagaen kender ikke 
svanejomfrumotivet, men har udvidet fortællingen om den 
kunstfærdige smed, hans fangenskab og hævn med mange nye 
træk, nemlig hans læretid hos Mime og dværgene, eventyrlige 
søfart, fredelige ophold hos kong Mdung, væddekamp med 
Amilias, ridt efter sejrstenen og derpå følgende landsforvisning; 
endelig giver sagaen en ellers ukendt motivering af hans fan- 
genskab og en fra andre kilder afvigende fremstilling af 
hans flugt. 



1) Deutsche Heldensage« II, 212—14. 

2) Deutsche Heldensagen I, 1—54. 

At kilderne for Velentssaga i hovedsagen må være tyske, 
er der ingen tvivl om; det fremgår allerede af de mange af- 
vigelser fra den nordiske (egentlig kun: ældre tyske) sagnform 
i Vkv. og af overensstemmelserne med tyske kilder, først og 
fremmest i selve navnet Velent. — I det følgende skal der 
gøres forsøg på at skille de forskellige fortællinger, af hvilke 
Velentssaga er dannet, ud fra hverandre. 

Forbindelsen med den foregående Vilkinasaga i k. 23 
skyldes som før omtalt forfatteren selv. 

Efter k. 57 lærer Velent sin kunst hos Mime, efter k. 
58 — 61 hos kunstfærdige dværge. — Læretiden hos Mime ken- 
des ikke fra andre kilder og skyldes formodentlige) forfatteren 
selv, der ønskede at sætte Velent i forbindelse med Sigurd, 
som også lærte hos Mime, hvilket fortælles i k. 57.. — 
Læretiden hos dværgene kendes fra Anhang til Heldenbuch ^) ; 
bjærget Ballofa^) i Hunaland, hvor dværgene boede, sætter 
Holthausen*) i forbindelse med byen Balve i Westphalen. Ve- 
lents drab af dværgene minder om Sigurds drab af Mime 
(k. 167). 

Overgangen til den følgende fortælling dannes af k. 61 — 
62, Sv. 59 — 60, der beretter, hvorledes Velent efter at have 
dræbt de to dværge belæsser en hest med kostbarheder og 
drager mod Danmark; rejsen til hest afbrydes imidlertid 
umotiveret, og den fortsættes med, at Velent udhuler en træ- 
stamme og i den driver ned acf Veseren'') og ud over havet 
til Danmark. Den første del af beretningen. Velents ridt med 
kostbarhederne, der minder om Sigurds færd efter Fafnes 
drab i nordiske kilder^), er slutningen at fortællingen om 
hans ophold hos dværgene; den sidste del, der minder noget 
om den spæde Sigurds sejlads i glaskarret (k. 162), danner 
indledningen til den følgende fortælling om Regins tyveri af 
Velents værktøj og Velents væddekamp med Amilias; den 
ubehændige sammenknytning i k. 61 — 62 viser, at forbindelsen 
af de to episoder er forfatterens egen. 



Jir. 38. 

H. S. 326. 

Således AB; Mb« 58 »Kailava«, Sv. 56 »kallaffua«. 

P. B. B. IX, 490. 

Mb^ 61 »Visara*, Sv. 59 »wisara«; A »Etissa«, B »Edilla« forvansket 

Gripesspå 13, Fåfnismål pms. 6, Volsungas. k. 19. 

K. 63—68, Sv. 61—67 fortæller om Velents kunstfærdig- 
hed; han smedder det skarpe sværd Mimung og dræber hof- 
smeden Amilias, og han forfærdiger et »manlikan« efter erin- 
dringen om Regin, der har stjålet hans værktøj. Indholdet 
af disse kapitler må være en sammenhængende tradition ; Ame- 
lius kendes som tysk navn ^) ; derimod minder Regin, den mod 
Velent svigefulde ridder, om Regin, Fafnes mod Sigurd svige- 
fulde broder, i den nordiske tradition, og sværdprøven (k. 67) 
genfindes i Reginsmål pros. 7 og Volsungasaga k. 15. Mulig- 
vis skyldes disse og de ovenfor nævnte berøringer med Si- 
gurdsagn forfatteren selv. 

Overgangen til den følgende episode dannes af k. 69 
(Sv. 68); Velent er den samme, som væringerne kalder Vø- 
lund og hans ry når »um alla norSrhalfo heimsins«. 

I k. 70—79, Sv. 68—75 fortælles, hvorledes Velent kom- 
mer i fjendskab med kong Nidung, bliver fanget, hævner sig 
og flyver bort i fjederham. 

Som løn for at hente sejrstenen har Velent fået løfte om 
kongens datter, og da Nidung bryder sit løfte og jager ham 
bort, finder han på en list for at opnå, hvad der er lovet 
ham, men bliver grebet og lemlæstet. 

Denne motivering af Velents fangenskab kendes ikke 
andet steds fra, men passer godt ind i forbindelsen og skyldes 
sikkert nedertysk tradition. Med rette gør Jiriczek opmærk- 
som på, at, da den yngre sagnform forudsatte et oprindelig 
venligt forhold mellem Velent og Nidung, var det nødvendigt 
at motivere fangenskabet på en ny måde. 

Velents list for at vinde kongedatterens kærlighed for- 
tælles i Mb^ 72, Sv. 70 kortfattet, men dog tydeligt nok : Ved 
hjælp af den syngende kniv opdager jomfruen, at der er svig 
i maden, og det fører til Velents pågribelse. AB gør fortæl- 
lingen unødvendig indviklet ved at berette, at Velent kender 
den mærkelige egenskab ved kniven og derfor ombytter den 
med en anden; men jomfruen får dog (!) mistanke om, at der 
er noget i vejen med maden, og da kniven ikke klinger, som 
den burde, opdages det, at det ikke er den rigtige, og Ve- 
lent pågribes. AB har ikke forstået den oprindelige, kortfat- 
tede fremstilling, som underforstår, at Velent laver fortryllet 



^) Raszmann Deutsche Heldensage* II, 224. 

mad til prinsessen, og har derfor udvidet og omdannet episoden 
under indflydelse af beretningen om Velents knivmageri i 
k. 63. 

Velents fangenskab og hævn skildres i overensstemmelse 
med alle bevarede kilder^), navnlig Vkv.; sagaen kender dog 
ikke kongedatterens navn Bødvild, som den nordiske tradition 
har bevaret^), og har — måske ægte*) — træk, som Vkv. 
mangler: brødrenes baglængsgang i sneen, ternen, som konge- 
datteren sender, før hun selv kommer. Når AB 74 fortæller, 
at Nidung har to sønner, er det sikkert under indflydelse fra 
Vkv.; Mb^ 73 og Sv. 71 har tre sønner, hvilket må være det 
oprindelige, da sagaen foruden de to sønner, der dræbes af 
Velent, kender en tredje, som bliver konge efter Nidung 
(k. 78). 

Velents flugt har, som Jiriczek viser, oprindelig været 
knyttet til hans generhvervelse af ringen ; i sagaen er imidler- 
tid dette motiv fordunklet, og i stedet er trådt flugten ved 
hjælp af vinger. Jiriczek*) antager, at hele fortællingen om 
Velents forfærdigelse af vinger og flugt skyldes sagaforfatteren 
selv; jeg er dog mere tilbøjelig til kun at tilskrive forfatteren 
Egils optræden i fortællingen. Velents brødre har ikke været 
omtalte før i sagaen, og i k. 57 nævnes kun den ene søn af 
Vade: Velent. — Forfatteren har kendt Egil som Velents 
broder, og for at få ham med lader han ham øve sin skyde- 
færdighed ved Nidungs hof. 

Når det vidt udbredte bueskyttesagn her er knyttet til 
Egil, er det efter nordisk tradition*); forfatteren viser dette 
ved ordene i k. 75: »|)etta fræg&arskot hever lengi vppi verit 
oc allra manna er hann frægiaztr. oc |)enna kalla menn 01- 
rvnar Egil«. I Vkv. er Egil Olruns mand. — AB føler det 
meningsløse i, at Velents broder optræder som Nidungs gæst, 
og søger at gøre Egils optræden naturligere ved at fortælle 
(k. 73), at Nidung ikke ved, hvem Egil er, og ved (k. 75) at 
udelade Egils ord, at han vilde have dræbt kongen, hvis han 
ikke havde ramt æblet på sin søns hoved. 

') Jir. 48ff. . 

«} Vkv., D. g. F. I nr. 7 B str. 15, sml. Bugge D. g. F. Il, 636. 

») Jir. 20 note 1. 

^) Deutsche Heldensageu I, 16 ff. . 

'') Sml. Storm Sgkr. 91 note 1. 

I k. 76 siger Velent til kongedatteren, at han har smeddet 
et sværd til den søn, som hun vil føde ham, og gemt det dér, 
hvor vandet går ind og vinden ud, d. v. s. dér, hvor han 
kølede sin esse. Denne bemærkning, som gør et oprindeligt 
indtryk, forudsætter tydeligt nok, at Velents søn voxer op 
uden at kende sin fader; sagaforfatteren lader imidlertid Ve- 
lentssaga ende med fred og forsoning, idet Nidungs søn for- 
liger sig med Velent, og i k. 81 overrækker Velent selv Mi- 
mung til Vidga. Denne slutning skyldes rimeligvis sagafor- 
fatteren selv; k. 79 — 81, som skal forbinde Velentsagnene med 
Vidgasagnene, indeholder intet egentligt sagnstof ^). AB ser 
modsætningen mellem k. 76 og 81 og søger at komme ud 
over den ved at flytte den ombalte passus fra k. 76 hen til 
slutningen af k. 79 og tilføje, at nu behøvede kongedatteren 
ikke at søge våbnene dér, hvor Velent havde betegnet hende 
dem. — Bemærkningen i k. 76 viser for øvrigt også, at for- 
tællingen om Velents fangenskab og hævn stammer fra en 
anden kilde end fortællingen om hans væddekamp med Ami- 
lias. I k. 67 smedder Velent Mimung til brug i væddekampen 
mod Amilias og naturligvis ikke til den søn, som konge- 
datteren skal føde ham, således som k. 76 siger. 

Velentssaga er en af de bedst komponerede dele af Did- 
rikssaga; at den alligevel ikke af forfatteren er modtaget som 
en samlet overlevering, har ovenstående gennemgang, der støt- 
ter sig på Jiriczeks undersøgelser, vist. Forfatteren har kendt 
sagn om 1 ) Velents læretid hos dværgene, 2) hans væddekamp 
med hofsmeden Amilias og de dertil knyttede epiisoder, 3) 
hans fangenskab hos Nidung og hævn. Disse sagn er sikkert 
tyske; at forfatteren har modtaget dem i digtform, er der 
intet, der tyder på; han har forbundet dem ved træk, som han 
dels har lånt fra den nordiske sagnform (Egil, berøringerne 
med Sigurdsagnene), dels selv har opfundet (flugten i fjeder- 
ham? den forsonlige slutning). — Lokaliseringen i Danmark 
er formodentlig lånt fra den ældre, nordiske sagnform. Selv 
om sagnene oprindelig er saxiske, må det nemlig rimeligvis 
være nordboere, som anbringer Nidung i Ty (k. 62) og Ve- 



*) Dog står måske Mb^ 78 f. Otvin, Sv. 75 otwng (AB 79 Ni5ungr for- 
vansket) som navn på Nidungs søn i forbindelse med Hertnit, sbm 
i Anh. t. Heldenbuch træder i Kidungs sted (H. S. 326). 

4 

lent på Sjælland. Lokalisering af sagnene i Norden viser 
eddasamlerens indledning, som gør Nidud til konge i Sverige; 
en anden lokalisering kan have knyttet sagnene til Danmark, 
og den kan forfatteren have lånt tillige med træk af den 
ældre sagnform. 

Hyltén-Cavallius^) og Grundtvig ^) har meddelt optegnelser 
af Velentsagn fra det 16. — 17. årh.. Mens Grundtvig først*) 
anså disse optegnelser for lærde stuedannelser, gik han senere*) 
til den modsatte yderlighed og så i dem folkesagn, som hvilede 
på en med sagaen paralel tradition. — Utvivlsomt indeholder 
optegnelserne folkesagnstræk ; men de, der står sagaen nærmest,^ 
Bures ^) og Chytræus' ^), har, hvad også Grundtvig indrømmer, 
benyttet sagaen, og ingen af optegnelserne indeholder noget 
fra sagaen afvigende træk, som ellers kendes fra den yngre,, 
tyske sagnform; udvidelserne er kun lokaldannelser. — Om 
de helt går tilbage til sagaen, tør jeg ikke afgøre. Grundtvig^) 
vil sætte Ulfdalir og Ulfsjår i indledningen til Vkv. i forbin- 
delse med gøtske Vølundsagn; selv om dette er rigtigt®), kan 
det kun bekræfte, hvad Vkv.s indledning viser ved at gøre 
Nidud til konge i Sverige, nemlig at den ældre sagnform er 
bleven lokaliseret i Norden. Det måtte ligge nær at over- 
føre denne lokalisering på den yngre sagnform, og det er det, 
jeg antager, der er sket, når Velentsagnene i sagaen er hen- 
førte til Sjælland og Jylland. 



Efter den lange indledning, Vilkinasaga og Velentssaga, 
kommer forfatteren endelig til at fortælle om, hvorledes Vidga 
blev Didriks mand (Mb« AB 80-95, Sv. 76—95). Det sker 
ligesom ved Heime gennem en tvekamp (k. 90 — 95), i hvilken 
mærkeligt nok Vidga sejrer over heltekongen. Man kunde 
tro, at dette træk skyldtes forfatteren eller hans hjemmelsmænd,. 



») Udgaven XXIV ff. . 

») D. g. F. I, 424 ff.; IV, 591 ff.. 

3) D. g. F. I, 89—94. 

*) D. g. F. IV, 591 ff. . 

^) Hyltén-CavaUius XXVI ff. . 

«) D. g. F. I, 424 f. . 

O D. g. F. IV, 592. 

») Sml. dog Jir. 27. 

hvis yndlingshelt Vidga synes at være; men det bekræftes 
af tyske kilder, af hvilke en^) taler om en flere dage lang 
tvekamp mellem de to helte, og i Alphart str. 224^) siger 
Vidga: »ioh hån noch ie von minen kintlichen tagen in sttir- 
men unde in striten den pils ritterlich betragen«. Kampen 
minder om Heimes og Didriks tvekamp (k. 19 — 20), men sær- 
lig for tvekampen mellem Vidga og Didrik er den rolle, som 
Hildebrand spiller. Han træffer Vidga ved »Eidisa« (k. 82) 
og slutter fostbroderskab med ham, men mens Vidga sover, 
tager Hildebrand hemmelig Mimung fra ham, da han er bange 
for, at Vidga skal overvinde Didrik, og giver ham sit eget 
sværd i stedet. I tvekampen med Didrik er Vidga lige ved 
at bukke under, men Hildebrand bliver fortørnet over, at Did- 
rik ikke vil skåne sin modstander, og giver Vidga Mimung 
tilbage; nu vender bladet sig, og kun på HUdebrands forbøn 
giver Vidga Didrik fred. — Hildebrands optræden må til- 
skrives forfatterens kilder^), men det er sikkert forfatteren selv, 
som finder på, at det er på en rejse hjem fra Vinnland*), hvor 
Hildebrand og Heime har hentet Homboge, at de træffer 
Vidga (k. 82) ; forf . benytter lejligheden til her at fortælle om 
hvorledes Homboge blev Didriks mand. 

Ligeledes må det være forfatteren selv, som til fortællin- 
gen om Vidgas og Didriks tvekamp knytter episoden om 
Vidgas kamp med røverne i fortet Brictan^) (k. 84 — 89, Sv. 
82 — 89). Selve episoden må skyldes tyske kilder; en paralel 
til den i Wolfdietrich har Edzardi fremdraget^), og af røver- 
nes navne forekommer Studfus flere steder i den højtyske 
digtninge) i andre forbindelser; som et nedertysk lokalsagn 
tilkendegiver episoden sig ved bemærkningen i k. 89, at man 
endnu ved Veserens bred kan se mærkerne af Didriks hests 
spring. — At tilknytningen af denne episode er sagaens egen, 



O Z. E. XXVIII. 

*) Ed. Martin. Deutsches Heldenbuch II, s. 27. 

») Jir. 320. 

*) Således Mb*; AB >Omlungaland« en forvanskning, hvilket fremgår 

af k. 202, hvor Mb^ B, Sv. (187), og k. 225 (Sv. 209), hvor aUe hdskr. 

har »Vinland« (AB: »Vindland«). 
*) K. 93 »Brittan«; AB forvansker, Sv. mangler navnet. 
«) Germ. 25,53 f. . 
7) H. S. 149 f., 214. 

fremgår af, at den geografisk set er uforenlig med fortællingen 
om Vidgas og Hildebrands ridt til Bern (k. 82—83, 90). I 
k. 82 er Vidga på sit ridt fra Danmark til Bern kommen til 
Eidisa^); hermed kan ikke menes Ejderen, som Storm vil^), 
da denne flod ellers i nordiske overleveringer kaldes Ægisdyr, 
og forfatteren næppe om et ridt fra Danmark til Ejderen vilde 
bruge udtrykket »langar lei6ir stora skoga bæ6i byg6ir oc 
obyg6ir« (k. 82). Heller ikke kunde Homboge og hans fæller, 
som Vidga traf ved floden, på deres ridt fra Venden til Bern 
komme til Ejderen. Floden må være Etsch^); hermed stem- 
mer, at Hildebrand antager den i floden vadende Vidga for 
Alfrik, idet denne efter k. 16 må høre hjemme i nærheden af 
Bern. — Ganske i modstrid med dette bliver det da, at den 
følgende kamp med røverne (k. 84 — 89) lokaliseres i Tyskland. 
Man har forsøgt at gøre Brictan til Brescia*) eller BriKen i 
Tyrol ^), men da Lyravald^) i k. 84 utvivlsomt er Ltirwald syd 
for Soest'), er det naturligst med Holthausen at antage Bric- 
tan for Brechten i Westphalen, hvilket bestyrkes ved, at Lippa, 
som efter AB 84®) Brictan ligger ved, må være den west- 
phalske Lippe^) og at Visara, som Vidga og hans fæller 
kommer til, da de forfølger røverne (k. 89), kun kan være 
Veser (sml. k. 61). — Uforenligt med denne nedertyske lokali- 
sering af røverkampen bliver det igen, at heltene efter kampen 
ved Veseren samme dags aften når til en gård, som Thetmar 
har, og næste dag ikke sent når til Bern (k. 90). Tager man 
k. 84 — 89 bort, passer det hele: Homboge, Heime og Hilde- 
brand træffes Vidga ved Etsch, og han rider videre med dem; 
næste dag, ikke sent, når de til Bern (Verona). 

At man ikke kan betragte fortællingen om røverkampen 
i k. 84 — 89 som en ren interpolation, fremgår af, at den inde- 
holder motiveringen af det fjendskab mellem Heime og Vidga, 



^) Således Mb^; Sv. 79: »eydiss aa«; AB 82 mangler navnet. 

•-') Aarb. 1877, 335. 

») Holthausen P. H. B. IX, 486. 

^) Doriug Zs f. d. Philol. IL 4 anm. 10. 

^') Raszmann Deutsche Heldensage ^11, X. 

^) Således Mb*-; A »Lutumalld-c forvansket; B og Sv. 82 mangler navnet. 

^) Holthausen 1. c. . 

®) Mb^ og Sv. 82 mangler navnet. 

^) Holthausen 1. c. . 

om hvilket sagaen senere fortæller (k. 108 ff.); episoden er 
altså inddraget i sagaens plan, og de geografiske modsigelser 
forklares ved, at forfatteren i det hele taget kun viser et ufuld- 
komment kendskab til Tysklands geografik). 

Forfatterens kilder for Vidgaaf snittet har altså været: 1) 
en * beretning om Vidgas kamp med Didrik, 2) et nedertysk 
lokalsagn om Vidgas kamp med røvere. Forbindelsen mellem 
de to episoder er forfatterens egen, og ham må man også til- 
skrive tilknytningen af afsnittet til Velentssaga i k. 79 — 81. 



1) Holthausen P. B. B. IX, 497. 

KAPITEL V. 

Didriks kampe med Ekka og Fasold, elefanten og dragen. 

(Mb^ AB 96—107, Sv. 96-111). 



Med k. 96 begynder forfatteren et nyt afsnit af sin saga. 
Han viser det selv ved at rekapitulere hovedindholdet af de 
foregående afsnit i opregningen af Hildebrand, Vidga, Horn- 
boge og Heime som de fire helte, der nu er knyttede til Did- 
rik; forfatteren vil altså gøre sig det klart, hvor langt han 
er kommen i sin plan, at samle Didriks helte, før han går 
videre. 

Kapitlerne 96—107 (Sv. 96—111) danner for så vidt et 
afsluttet hele, som de i disse kapitler fortalte begivenheder 
alle er knyttede til et ridt, Didrik foretager for at afvadske 
den plet, hans helteære har fået ved den uheldige kamp med 
Vidga. — På dette ridt træffer han Ekka, hvem han nød- 
tvungen indlader sig i tvekamp med og dræber; senere over- 
vinder han Fasold, som vil hævne sin broder Ekka, og slutter 
fostbroderskab med ham; på vejen hjem består de først en 
kamp med en elefant og befrier dernæst Sintram^) fra en drage ; 
Sintram følger med Didrik og Fasold hjem til Bern. 

K. 96—103 (Sv. 96—104) fortæller om Didriks kamp med 
Ekka og Fasold, og dette afsnit har i særlig grad betydning 
for forståelsen af sagaens tilblivelsesmåde og forfatterens tro- 
skab overfor kilderne, idet indholdet af det genfindes som 
hovedindholdet af det højtyske digt Eckenlied, forfattet i første 
halvdel af det trettende århundrede af alemaneren Albert af 



O Således Sv. AB Mb«; Mb« »Sistram«. 

Kemenaten^). Digtet er overleveret i forskellige håndskrifter 
og tryk, hvis stamtræ Zupitza har opstillet^), og udgivet af 
Zupitza efter håndskriftet L fra det fjortende århundrede^). 
Om den oprindelige text er bedst repræsenteret i dette hånd- 
skrift, som Zupitza mente, eller i dets søsterhåndskrift B^), er 
for digtets forhold til sagaen ligegyldigt; dennes beretning 
går nemlig tilbage til en form af digtet, der ligger bag ved alle de 
bevarede opskrifter. Easzmann^) har vist, at sagaen, der i det 
hele stemmer bedst med de ældre opskrifter, i nogle tilfælde 
viser overensstemmelse med et strassburgertryk af digtet fra 
d. 16. årh., tilhørende den interpolerede redaktion^). Vigtigere 
er det, hvad Vogt har påvist, at hele indledningen til Ecken- 
lied, som findes i både ældre og yngre redaktioner og følgelig 
må have tilhørt disses fælles grundtext, skyldes en senere til- 
føjelse; digtet har oprindelig begyndt med L str. 69. Da 
sagaen mangler hele denne indledning: Ekkas samtale med 
Fasold og Ebenrot, hans beslutning at kæmpe mod Didrik, 
løfte om at bringe ham til de tre dronninger, udrustning og 
vandring for at opsøge Didrik, viser den altså ud over den 
for de bevarede former af Eckenlied fælles grundtext. — Der- 
med stemmer, at adskillige strofer i de forskellige opskrifter 
af digtet, som sagaen intet tilsvarende har til, af Vogt i hans 
citerede afhandling betegnes som senere tilføjelser. 

Sagaens afvigelser fra digtet kan altså ikke på forhånd be- 
tragtes som forvanskninger, og i et enkelt tilfælde finder også 
Jiriczek^) i sagaen et oprindeligt sagntræk, som ingen af dig- 
tets opskrifter har bevaret. I sagaens k, 100 lykkes det kun 
ved Falkas hjælp Didrik at få bugt med Ekka, mens efter digtet 
(L 104 — 150) Didrik ved egne kræfter efter en lang kamp over- 
vinder og dræber Ekka. Sagaens version må være den op- 
rindelige, idet Didriks selvanklage efter Ekkas drab i digtet 
forudsætter, at han har vundet sejren på en uværdig måde, og 



^) Zupitza Protegomena ad Alberti de Kemenaten Eckium 39 ff.. 

-) Prolegomena 16. 

») Deutsches Heldenbuch V. Berlin. 1870. 

') Således Vogt Zs. f. d. Philol. XXV, 2 ff.. 

°) Deutsche Heldonsage^ II, 415—16: sml. Vogt Zs. f. d. Philol. XXV, 

20-21. 
*) Zupitza Prolegomena 16. 
^) Deutsche Heldensagen I, 194. 

i samme retning peger ordene i den oprindelige begyndelses- 
strofe (L 69): »er (Ecke) lie då heime rosse vil, daz was niht 
wol getånc, der kun kan betyde, at Ekkas hest, hvis han havde 
haft den med, kunde være bleven til lige så stor nytte for 
ham som Falka for Didrik. 

Af afvigelser i sagaens beretning, som ikke kan være op- 
rindelige, er den nedertyske lokalisering den mest iøjnefaldende; 
Jiriczek^) viser, at begivenhedernes skueplads og det oprinde- 
lige digts hjemsted er Sydtyskland, og direkte erindring derom 
finder Jiriczek i sagaens beretning i navnet Eozeleif ^), der skal 
være et nedertysk forsøg på at danne den højtyske form, men 
urigtigt; thi denne er Ruotlieb^). — Ifølge sagaen rider Didrik 
syv døgn fra Bern, før han kommer til skoven Osning^,) d. v. s. 
Osning eller Teutoburgerskoven i Westphalen^). På slottet 
Drecannflis^) bor kong Drusians^) enke, der har fæstet sig 
Ekka til mand, og hendes ni døtre; Drecannflis en Drachen- 
fels ved Einen®). — Denne nedertyske lokalisering kan natur- 
ligvis kun tilskrives forfatterens hjemmelsmænd. 

Ordrette overensstemmelser mellem sagaen og digtet findes 
kun i skildringen af Didriks og Ekkas kamp (k. 97 — 100, str. 
69 — 150) Zupitza^) og Edzardi^®) har sammenstillet en del af 
paralelstederne ; de nære overensstemmelser viser, at sagaen i 
det hele trofast følger sin kilde. PauP^) har udtalt, at denne 



^) Deutsche Heldensagen I, 206 ff., modsat Zupitza Deutsches Helden- 
buch V, XLIII. 

'^) K. 98 Mb«; AB har »Rutsileif«, Sv. >roseleff«. 

^) Direkte erindring i sagaen om den oprindelige sydtyske lokalisering 
af sagnet vil Jiriczek også finde i, at Didrik efter k. 99 binder sin 
hest ved et oliventræ; dog har kun Mb' og Sv. 100 oliventræet, AB 
har et lindetræ, hvilket stemmer med, at Didrik også i Eckenlied, 
ganske vist i en anden sammenhæng, binder Falka ved et lindetræ 
(L 152). I Mb« 104, Sv. 106 og i Mb« 195 nævnes atter oliventræet; 
AB mangler det begge steder. 

*) Således Mb«; Sv. »ossyen.<, A »Efuing«, B »Esning«. 

^) Holthausen P. B. B. IX, 488. 

«) Således Mb«; Sv. »drekafils«. AB »Drekaniil«. 

^) Således Mb«; Sv. »drocian<; A. »Dinsian«, B. »Drasian«. 

«) Holthausen P. B. B. IX, 488. 

^) Deutsches Heldenbuch V, XLII. 

^«) Germ. 25, 58 ft.. 

») Sitzungsber. d. k. b. Akad. d. Wiss. Miinchen 1900, 309 f.. 

skriftlig har foreligget forfatteren. En sådan opfattelse anser 
jeg ikke alene for dette afsnits, men overhovedet for hele 
sagaens vedkommende for usandsynlig. Overensstemmelserne 
er ganske vist store, men dog ikke større, end at de kan for- 
klares derved, at forfatterens hjemmelsmænd ^har kendt og 
foredraget fortællingen i digtform, og at forfatteren^) strax har 
nedskrevet den. Forskellige forvanskninger, der tydelig nok 
skyldes glemsomhed, taler også imod antagelsen af skriftlig 
kilde. Beskrivelsen af våbnene gives f. ex. i sagaens k. 98 
med ringe opfindsomhed og stereotypt i sammenligning med 
digtets str. 77 ff., og Ekkas derpå følgende beklagelse i sagaen 
(k. 98, 6 ff.) over, at han havde efterladt sin hest hjemme, 
findes i digtet tidligere (str. 74). Fortællingen om det berømte 
sværd Ekkisax husker forfatteren åbenbart kun dunkelt; i ste- 
det for navnet på kong Eozeleifs (Ruotliebs) søn, som han 
ikke husker, efter digtet (str. 83) Herbort, sætter han med en 
i sagaen sædvanlig gentagelse, hvor hukommelsen svigter, 
Eozeleif den unge og bemærker kun, at *pa,r me& drap hann 
margan mann« (k. 98). 

Andre, bevidste og ubevidste, tilsætninger og forvansk- 
ninger i k. 96 — 100 er følgende: I k. 96 fortælles, at det er 
for at sone den skam, som kampen med Vidga har bragt over 
ham, at Didrik red ud fra Bern, og i k. 97 frister Ekka Didrik 
til kamp ved at sige, at her har han lejlighed til at få oprejs- 
ning for sit nederlag. Selvfølgelig skyldes dette forfatteren 
selv, og det samme gælder motiveringen af Didriks ulyst til 
at kæmpe dermed, at han er for svag endnu efter de sår, som 
Vidga tilføjede ham^). — Måske er det også forfatteren selv, 
som henlægger hele episodei^ til Didriks ungdom; i digtet 
foregår den efter landflygtighedstiden, hvilket fremgår af str. 
198, som omtaler, at Witege dræbte Didriks broder Diether, 
og altså sigter til Ravennaslaget. — Forfatterens opfindelse er 
det rimeligvis, at Didrik, da han træffer Ekka, giver sig ud 
for Heime, som er på vejen til Bertangaland (k. 97); i digtet 
tilkendegiver Didrik sig strax (str. 73). — Ekkas sværd er 



*) Eller hans hjemmelsmand. Det kan vel tænkes, at forfatteren har 
modtaget en del af de tyske sagn på anden hånd, gennem lands- 
mænd. 

2) Således Mb^ Sv. 96; AB forkorter. 

efter digtet smeddet af mange dværge (str. 79 — 81), efter sagaen 
af Alfrik (k. 98), den samme som smeddede Naglring (k. 16). 
Alfriks rolle skyldes snarest forfatteren selv, som fandt en til- 
fredsstillelse i at bringe de berømte sværd i familie med hver- 
andre ligesom. i k. 27 de berømte riser og i k. 91 de berømte 
heste Falka, Eispa og Skemming. Når i sagaen »den arge 
tyv, som kom snigende ret som en vild dværg« (Eckenl. 82) 
og stjal sværdet, er den samme Alfrik, som smeddede sværdet, 
er det kun en meningsløs gentagelse af fortællingen i k. 16, 
at »hinn mikli stelari« Alfrik stjal sværdet Naglring, som han 
selv havde smeddet; i k. 16 passer Alf riks optræden i sammen- 
hængen, men ikke i k. 98. — Navnet Ekkisax forklarer for- 
fatteren i k. 98 med sin egen etymologi, og fortællingen, at 
der syntes at løbe en orm op ad klingen, hvad enten man 
vendte odden op eller ned, er snarest et lån fra nordiske sagn; 
et sådant sværd kendes nemlig fra Helgakvi&a Hjorvar&ssonar 
str. 9. — Sagaens beretning i k. 99, at Didrik og Ekka for 
at kunne se hinanden hugger med deres sværd i stenene, så 
der springer gnister, er naturligvis kun en upoetisk omskriv- 
ning af, hvad digtet fortæller i str. 103, at våbnenes glans er 
tilstrækkelig til, at de kan se at kæmpe. — I digtet er det 
Ekka, som opsøger Didrik; i sagaen (k. 96) er mødet mellem 
dem tilfældigt, idet Ekka kun er redet ud for at jage; men 
den oprindelige fremstilling skinner igennem i k. 98, hvor Ekka 
udtrykkelig siger: »{)ær bivggo mictil^essa vigs«, sml. k. 100: 
»drotningom er mie bivggo til {)essarar orrastv.« 

Disse er de vigtigste forvanskninger i k. 96 — 100; de er 
ikke særlig store eller betydningsfulde; i hovedsagen stemmer 
sagaen i disse kapitler nøje med digtet (str. 69 — 150); frem- 
stillingen er ganske vist mere sammentrængt i sagaen; men 
efter Vogts undersøgelser må den for sagaen og digtet fælles 
original have været adskilligt kortere end de bevarede op- 
skrifter af digtet og følgelig have stemmet nærmere overens 
med sagaen, end disse gør det. — Anderledes forholder det 
sig med det følgende afsnit, om Didriks og Fasolds kamp; 
her fjærner de to kilder sig stærkt fra hinanden. 

Efter digtet træffer Didrik Fasold og kæmper med ham; 
Easold bliver overvunden og følger Didrik, men da han gen- 
tagne gange søger at svige ham, dræber Didrik ham. Der- 
efter rider Didrik til dronningernes borg og kaster Ekkas 

hoved for deres fødder, hvorpå han rider hjem. — I sagaen 
rider Didrik først til dronningernes borg for at forkynde Ek- 
kas drab og indtage den plads, som hans modstander har haft 
dér; men da borgmændene væbner sig imod ham, rider han 
tilbage til skoven igen og træffer dér Fasold, hvem han over- 
vinder og slutter fostbroderskab med, og som ledsager ham 
tilbage til Bern. — Den forskellige plads, som besøget hos 
dronningerne har i de to kilder, står sikkert i forbindelse med 
den anden og vigtigere forskel, nemlig det forskellige udfald 
af Didriks og Fasoids mellemværende. Åt sagaens version 
her er uoprindelig, har man fra alle sider været enig om. 
Når Didriks kamp med Ekka og Fasold, som det almindelig 
antages^), er en historisering af en myte om en guddoms kamp 
med to dæmoner og sejr over disse, så må ifølge den oprinde- 
lige fremstilling Fasold lige så vel som Ekka være bukket 
under for Didrik. 

Spørgsmålet bliver da, om man skal tilskrive forfatteren 
selv eller hans nedertyske hjemmelsmænd den afvigende ver- 
sion i sagaen. — Jeg er ikke i tvivl om, at det er sagaforfat- 
teren selv, som vilkårligt forvansker sin kilde. Ganske vist 
findes de ordrette overensstemmelser med digtet kun i sagaens 
k. 97 — 100, men k. 101 — 03 viser dog, at forfatteren har kendt 
hovedtrækkene af Didriks og Fasoids kamp efter samme plan 
som digtet. Både i sagaen og i digtet kæmper Fasold to gange 
med Didrik, før han overgiver sig, og i begge må Didrik, der 
ledsages af Fasold, udstå forskellige farer, før han (digtet: dræ- 
ber Fasold og) når hjem til Bern. Af enkeltheder genfindes 
Fasoids beskyldning mod Didrik, at han dræbte Ekka sovende 
(k. 102), i digtets str. 195. Hovedforskellen er den, at det i 
digtet er Fasold, som ved sine svigefulde anslag bringer Di- 
driks liv i fare og til sidst får forræderens løn, i sagaen deri- 
mod støtter Fasold trofast Didrik i hans kampe mod elefanten 
(k. 104) og dragen (k. 105 — 06) og ledsager ham derpå hjem 
til Bern. — Grunden til afvigelserne i sagaen er næppe den, 
at forfatteren har kendt andre sagn om Fasold, som han 
ønskede at meddele, og som følgelig kunde bevæge ham til 
at give kampen mellem Didrik og Fasold en fredelig udgang. 
Ganske vist viser forskellige lokaliseringer, at Fasold har været 



*) Om litteraturen se Zupitza Deutsches Heldenbuch V, XLIII; Jir. 198 ff.. 

kendt i Nordtyskland^), men hvad forfatteren senere i sin 
saga meddeler om Fasold, at han deltog i toget til Bertanga- 
land (k. 171 ff.) og blev gift med en datter af kong Drusian 
(k. 240), er rent opspind^). Grunden til forvanskningen er 
utvivlsomt kun den, at forfatteren vil indordne fortællingen 
om Didriks kamp med Ekka og Fasold i samme plan som 
alle de foregående og følgende fortællinger; det gælder for 
ham om at få samlet tolv helte sammen, som kan ledsage 
Didrik på toget til Bertangaland ; derfor lader han Didriks 
kamp med Fasold få samme resultat som hans kampe med 
Heime og med Vidga, nemlig det, at Didrik erhverver sig en 
ny mand. — At Fasold bliver Didriks Mand og ledsager ham 
på toget mod kong Isung, er lige så vilkårligt som Hognes og 
Gunnars deltagelse i samme tog, hvorom senere. 

Idet forfatteren vilkårligt afviger fra sin kilde ved at lade 
Didriks og Fasoids forlig blive et virkeligt troskabsforhold, 
må han selvfølgelig udlade beretningen om Fasold svigefulde 
anslag mod Didrik efter forliget, og i stedet derfor sætter han 
fortællingerne om Didriks kampe med elefanten (k. 104) og 
dragen (k. 105 — 07). Nedertysk lokalisering af den første for- 
tælling viser Aldinsæla, d. e. Oldenzaal i Over-Yssel, og Rimslo, 
d. e Riemsloh i Hannover^); fortællingens tilknytning til Did- 
riks og Fasoids kamp må være forfatterens egen; Fasold 
spiller ingen rolle i den; Didrik afgør kampen ved Falkas 
hjælp, en gentagelse af et allerede tidligere (k. 100) anvendt 
motiv. Kun en mand, der var ukendt med de geografiske 
forhold, altså forfatteren selv, kunde lade Didrik lægge vejen 
fra Drachenfels til Bern (Verona) over det langt nord for Dra- 
chenfels beliggende Oldenzaal. 

Både i elefantkampen og i den følgende fortælling om 
Didriks dragekamp og befrielse af Sintram (k. 105 — 07) finder 
Jiriczek^) indflydelse fra Wolf dietrichsagnet ; efter Raszmann^) 
findes sagnet om Sintram som et sydtysk lokalsagn, og 



^) Z. E. XXVI, 2. 

-) Fortællingen om Fasoids død i k. 349—55 er, som det senere skal 

vises, interpoleret. 
3) Holthausen P. B. B. IX, 488 f.. 
*) Deutsche Heldensagen I, 209. 
*) Deutsche Heldensage« II, 422. 

Edzardi^) har sammenstillet sagaens k. 105 — 06 med tilsvarende 
stykker af Virginal og udtalt, at samme kilde må have ligget 
til grund for dette digt og sagaen. — Når også dragekampen 
er lokaliseret i Nordtyskland, skyldes det vist kun forfatterens 
egen overførelse af lokaliseringen fra kampene med Ekka og 
Fasold og med elefanten til den med disse to afsnit forbundne 
dragekamp. Denne foregår ved udkanten af skoven Eimslo, 
som var skueplads for elefantkampen i k. 104, og efter drage- 
kampen kommen Didrik (k. 107) til Aldinflis^), d. e. Aldenfels, 
som ifølge sagaen ligger lige udenfor Eimslo, men i virkelig- 
heden langt sydligere^). Aldinflis hører snarest til den neder- 
tyske lokalisering af kampen med Ekka; i Wolfdietrich tilhører 
borgen kong Drasian, som i sagaens k. 96 gøres til herre over 
Drecamiflis, mens Aldinflis i k. 107 ejes af en grev Ludvig. 
— I selve fortællingen om dragekampen og Sintrams befrielse 
passer den nedertyske lokalisering kun dårligt. Sintram, der 
ifølge k. 106 vilde opsøge sin frænde Hildebrand, måtte natur- 
ligt tænkes at drage lige fra Venedig til Verona, da han ikke 
kunde vide, at Didrik var borte, og i hvert fald Hildebrand, 
som ikke ledsagede Didrik, må tænkes at være hjemme i Ve- 
rona. Kun for at bringe Sintram i forbindelse med den fore- 
gående fortælling om elefantkampen lader forfatteren ham ride 
elleve dage og nætter op til Rimslo, hvor dragen overfalder 
ham. — Det er ganske vist muligt, at Bern, der i reglen i 
sagaen er = Verona, her skal tages = Bonn, og i så fald 
bliver modsigelsen mindre påfaldende. På samme måde har 
Storm*) søgt at forklare de tidligere geografiske modsigelser i 
k. 82 — 90; men jeg anser det dog for usandsynligt, at forfat- 
teren ikke skulde have fastholdt i sin bevidsthed en bestemt 
forestilling om, hvor Bern, et af sagaens hovedsteder, lå, og 
jeg tror snarest, at modsigelserne skal forklares derved, at for- 
fatteren, idet han forbinder fortællinger, der intet har med 
hverandre at gøre, ikke altid omhyggeligt udjævner over- 
gangene, imellem dem. 

Berøringerne med Wolfdietrichsagnet og den nedertyske lo- 
kalisering af de tre fortællinger i k. 95 — 107, 1) kampen med 

^) Germ. 25,54 ff.. 

') Således Mb^ Sv. 111 »aldiniils«, A »Addiniils«, B »AUdinfil«. 

3) Holthausen P. B. B. IX, 489. 

*) Sgkr. 111. 

Ekka og Fasold, 2) elefantkampen, 3) dragekampen og Sint- 
rams befrielse, synes at stå i forbindelse med hinanden og har 
næppe i forfatterens kilder været knyttet til alle tre fortællinger; 
men hvorledes det oprindelige forhold er, lader sig vanskeligt 
afgøre. Når Neumann^) mener, at navnene Drusian, Drecann- 
flis og Osning oprindelig har hørt tjemme i en digtning om 
Vidga, som først af sagaforfatteren er smeltet sammen med 
Didriks og Ekkas kamp, er det i hvert fald urigtigt. Hypo- 
tesen støttes nemlig kun på, at Vidgas hustru i k. 275 kaldes 
»Bolfriana af Drecanfil«^); men dette »af Drecanfil« beror, som 
det senere skal vises, kun på en dittografi fra det oprindeligt 
lige foran k. 275 stående k. 240. 



Undersøgelsen af sagaens k. 95 — 107 giver et godt bidrag 
til forståelsen af forfatterens arbejdsmåde og forhold overfor 
hans kilder. Han gengiver i det hele nøjagtigt og trofast 
sine hjemmelsmænds beretninger, men hans stræben efter at 
indordne de enkelte fortællinger i hele sagaens plan bringer 
ham ikke alene til at tildigte overgange, men også til at be- 
skære og forandre sine kilder stærkt efter sit eget tarv. 

^) Germ. 27,18. 
*) Kim i Mb8. 

KAPITEL VI. 

Detlevssagra. 

(Mb« AB 108—29, Sv. 112—29). 



Didriks togt, om hvilket sagaens k. 96 — 107 berettede,^ 
endte med, at han forøgede sin helteskare med to ny mænd, 
Fasold og Sintram. K. 108—29 (Sv. 112—29) indeholder be- 
retningen om, hvorledes Detlev danske blev Didriks mand. 

Detlev er i sagaen som i den højtyske middelaldersdigtning 
søn af Biterolf; moderen hedder i sagaen Oda, et af de stående 
navne i heltegenealogier; foruden niflungernes moder og Hilde- 
brands hustru (k. 170, 395), til hvilke navnet også i tyske kil- 
der knyttes^), hedder i sagaen også Osantrix' og Biterolfs 
hustruer Oda (k. 37, 111); rimeligvis er det forfatteren selv, 
som anbringer det velkendte navn i de to sidstnævnte for- 
bindelser. 

Udførligst omtales Detlev udenfor sagaen i det sydtyske 
digt Biterolf und Dietleib*) fra begyndelsen af det 13. årh.^): 
Dietleib er søn af kong Biterolf fra Toledo og hans hustru 
Dietlint og beslægtet med Didrik og Valter. Biterolf er dra- 
get til kong Etzel ; som ganske ung begiver hans søn Dietleib 
sig ud for at opsøge ham og bliver på vejen, i de burgundiske 
kongers land, angrebet af Gunther, Grernot og Hagen. Senere 
hævner han sig ved sammen med Didrik og huneme at gøre 
et tog imod dem ; kampen mellem Didrik, Dietleib og huneme 



«) H. S. 71, 119 f., 212. 

*) Ed. Jånicke. Deutsches Heldenbuch I. Berlin 1866. 

8) Deutsches HeldenLuch I, XXVIU f. 

på den ene side, burgunderne og Sigfrid på den anden, uden- 
for Worms, danner hovedstykket i digtet. 

Indholdet af det tyske digt er fri opfindelse af forfatteren 
på grundlag af et ret omfattende sagnkendskab ^), og det er 
følgelig kun naturligt, at sagaen intet kender til, hvad digtet 
beretter om Detlev. — Heller ikke til Dietrichs Flucht og E»a- 
benschlacht, i hvilke Detlev optræder dels som Didriks, dels 
som Ermenriks mand og, — hvad der sikkert er oprindeligt 
i sagnene, — hjælper Didrik mod Ermenrik, frembyder sagaen 
nogen paralel, idet den lader Detlev være ganske udenfor be- 
givenhederne, efter at han har deltaget i kampen mod kong 
Isung og ægtet kong Drusians datter (k. 240)^). 

På den anden side kendes af sagaens fortællinger om Det- 
lev kun enkelte træk fra tyske kilder. Hans deltagelse i kam- 
pen mod kong Isung giver Virginal og Rosengarten paraleller 
til ; at forholdet mellem Didrik og Detlev ikke altid har været 
godt, bevarer måske Rosengarten et minde om ^), men en kamp 
mellem de to helte, som der snarest hentydes til i Rosengarten, 
kender sagaen ikke. En sikrere historisk sammenhæng er der 
mellem Valters og Detlevs væddekamp i sagaen (k. 128 f.) 
og deres kamp i Rosengarten, som ender med fostbroderskab; 
enkelthederne er ganske vist forskellige, men Rosengarten, 
hvis hele komposition skyldes forfatteren selv, kan ikke gøre 
krav på at have bevaret en oprindelig sagntradition. 

Ud over det, at Detlev er Biterolfs søn og Didriks mand, 
og at han deltager i en stor kamp på Didriks side og kæmper 
med Valter, viser sagaen altså ingen overensstemmelse med 
tyske digte, og den har bl. a. ikke bevaret noget minde om 
det, som efter Jiriczek*) er den oprindelige kærne i sagnet, 
nemlig Detlevs kamp med et havuhyre, der omtales i Rosen- 
garten A og digtet Von einem tibelen wibe^). — Indholdet af 
sagaens fortællinger om Detlevs ungdom i k. 108 — 29 er føl- 
gende: Detlev er søn af Biterolf, en storbonde i Tummatorp 
i Skåne. I sin barndom duer han ikke til noget og roder i 
reglen i køkkenet, men viser sig pludselig som en mand og 

») H. S. 139; Vogt Grundriss der germ. Philologié U, 1, 319; Jir. 324. 

'-) Fortællingen om Detlevs og Fasoids fald i k. 349—55 er interpoleret. 

3) H. S. 276. 

*) Deutsche Heldensagen I, 325. 

^) H. S. 173 ; Z. E. XXVm, 5. 

kæmper heltemodigt sammen med sin fader mod Heime og en 
skare røvere, som overfalder dem. Derefter begiver han sig 
på langfart og består en eventyrlig kamp med Sigurd grikkr 
i Marsteinn; Detlev overvinder ham og hans datter, med hvem 
han trolover sig. Han drager videre og træffer Didrik hos 
Aki i Fritila; under falsk navn tager han tjeneste hos Didrik 
og følger ham til Rom, hvor Ermenrik holder gæstebud. Dér 
pantsætter han for at skaffe penge til sin og de andre svendes 
lystighed både Didriks, Vidgas og Heimes heste og våben, 
men redder sig for straffen ved at overvinde Valter i vædde- 
kastning. Detlev giver sig til kende, og Didrik tager ham til 
fælle og jævning. 

I sin helhed minder denne fortælling ikke så lidt om sa- 
gaens beretning om Vidgas ungdomsbedrifter i k. 80 — 95. 
Både Vidga og Detlev stammer fra Danmark og drager ud for 
at opsøge Didrik; begge kæmper de drabeligt mod røvere, 
som de slår på flugt, og til sidst bliver de Didriks mænd ved 
at sejre over deres modstandere: Vidga besejrer Didrik i tve- 
kamp, og Detlev overvinder Valter i væddekastning. Selve 
heltetypen er den samme; begge er de sorgløse og naive og 
først og fremmest besjælede af lyst til eventyr; Vidgas halvt 
forstilte enfoldighed overfor Hildebrand og hans ledsagere (k. 
83) minder om Detlevs optræden overfor Didrik (k. 124). Mere 
end om den højtyske digtnings helte minder de om en sagn- 
figur som Uffe, og selv om f. ex Vidgas kamp med Didrik og 
Detlevs kamp med Valter stammer fra den højtyske digtning, 
skyldes dog andre træk og navnlig udformningen af selve 
heltetypen snarest nedertysk og måske nordisk sagndannelse. 

Lige så lidt som Vidgasagnene danner Detlevsagnene i 
sagaen et oprindeligt hele. Lettest at udskille er fortællingen 
om Heimes fjendskab med Didrik og ophold hos røverne (k. 
108—10, 115—16). 

Heime og Vidga optræder stadig i den højtyske digtning 
som fæller; de er først Didriks, senere Ermenriks mænd, en 
dobbelthed, som måske ^) skyldes sammensmeltning af to for- 
skellige sagndannelser. I sagaen er sagnudviklingen ført videre 
ved tildigtningen af et fjendskabsforhold mellem de to fæller. 
Det begynder ved deres første møde, idet Heime under kam- 

») Jir. 303. 

jxen med røverne i Brictan svigter Vidga (k. 84 ff.)? ^S ^^^ 
fortsættes i k. 108: Didrik forærer Naglring til \Heime som 
løn for hans tro tjeneste, men da Vidga åbenbarer Helmes 
umandige færd under røverkampen, jager kongen ham bort. 
Helme flygter nu til røveren Ingram, som med sine fæller 
holder til i Falstrskov mellem Saxland og Danmark og ligger 
i strid med hertugen af Saxland. Sammen med røverne ud- 
plyndrer Heime de vejfarende, indtil han i Biterolf og Detlev 
træffer sine overmænd: Ingram bliver dræbt, og Heime flygter 
tilbage til Bern, hvor han forliger sig med Didrik. 

Heimes fjendskab med Vidga og hans røverfærd tilhører 
sikkert den nedertyske sagndannelse ; variationer af disse sagn 
findes i k. 136, sml. k. 150, og i k. 288. — Som et folkesagn 
tilkendegiver fortællingen i Detlevssaga sig ved det lille træk 
i k. 116^), at Heime i sin skræk, da han flygter for Detlev, 
hører ordene, »slag slag, drep drep« i et møllehjuls klapren i 
floden, som han rider over. 

Fortællingen er i sagaen sat i forbindelse dels med Did- 
riks, dels med Detlevs historie, begge dele sikkert først af 
sagaforfatteren selv. I k. 108 forærer Didrik Naglring til 
Heime, hvem sværdet også efter den tyske sagndigtning til- 
hører; i følge k. 16 har Didrik erhvervet det, og at han^nu 
giver Heime det, falder for så vidt ret naturligt, som Didrik 
just selv har vundet sig et nyt sværd, Ekkisax, men fortæl- 
lingen derom er dog meningsløs. At Didrik ikke tager sin 
gave tilbage, da han erfarer, hvilken nidding Heime er, men 
rolig lader ham drage bort med sværdet, er mærkeligt; i k. 
125 har Heime stadig Naglring. Ikke mindre mærkeligt er 
det, at Heime efter sin uheldige deltagelse i røvernes kamp 
mod Detlev flygter til Bern og uden vanskelighed forliger sig 
med Didrik (k. 116), som dog havde forvist ham med hårde 
ord (k. 108). Fortællingen om Heimes røverfærd har tydelig 
nok intet med Didrik at gøre, og tilknytningen i k. 
108 er forfatterens egen; ved den opnår • han dels at knytte 
episoden til Vidgas og Heimes fjendskab, dels at skaffe Heime 
det berømte sværd Naglring, som efter overleveringen til- 
hørte ham, men som forfatteren i k. 16 har ladet Didrik 
vinde. 



') Kun i Mb«, 

Heller ikke Heimeepisodens tilknytning til Detlevsagnene 
kan være oprindelig. Detlev har i følge k. 112 ff. sammen 
med sin fader Biterolf været til gilde hos Ulf Sotason i Vet- 
lands herred, altså i Skåne ^), i nærheden af sit hjem Tumma- 
torp. Derefter (k. 115) drager de til et andet gilde, som efter 
sammenhængen må tænkes holdt i nærheden, snarest i Skåne. 
På hjemvejen derfra kommer de gennem Falstrskov, men 
dette er meningsløst. Falstrskov ligger i følge k. 109 mellem 
Danmark og Saxland ^), og dertil kan Biterolf og Detlev ikke 
fra noget sted i Danmark komme på hjemvejen til Skåne. — 
Falstrskov hører utvivlsomt til lokaliseringen af Heimes røver- 
færd, ikke til fortællingen om Detlev, og modsigelsen viser, 
at de to fortællinger først af sagaforfatteren er knyttede sam- 
men. Det samme fremgår af, at Detlev og Heime senere 
træffer hinanden ved Didriks hof, uden at fjendskabet imellem 
dem kommer til at spille nogen rolle (k. 126). 

AB sætter i k. 115 Falstrskov i forbindelse med øen Fal- 
ster, hvilket sikkert er rigtigt, skønt fortællingen forudsætter, 
at Falstrskov står i landfast forbindelse både med Danmark 
og Tyskland, en opfattelse, som kun kan skyldes de tyske 
folk syd for venderne ved Østersøens kyst. 

Jeg ser i fortællingen om røverne i Falstrskov, som ligger 
i strid med en saxisk hertug, et nordtysk sagn, hvis historiske 
baggrund er de saxiske hertugers kæmpe med venderne i det 
12. årh., samtidig med at disse søgte så sætte sig fast på de 
danske øer. At Heime er indgået i disse sagn, skyldes snarest 
den saxiske sagndannelse, da man må tilskrive denne sagnene 
om Heimes røverbedrifter. 

Med Detlevsagnene har som sagt først sagaforfatteren sat 
Heimes røverfærd i forbindelse, men ganske sikkert må hans 
kilde for Detlevs ungdomshistorie have indeholdt en eller 
anden beretning om, hvorledes Detlev pludselig vågner til 
dåd og viser sig i besiddelse af hidtil uanede kræfter; fortæl- 
lingen om heltens dorske barndom kræver en sådan slutning. 

Fjærner man Heimesagnet fra forbindelsen med Detlev- 
sagnene, får man tre fortællinger om Detlev: 1) hans bam- 



Holthausen P. B. B. IX, 494. 

*) Ligesom i Mb* AB 55 mellem Vilkinaland og Hunaland. 

5* 

dom og første manddomsbedrift (k. Hl — 16), 2) hans eventyr- 
lige kamp med Sigurd (k. 117 — 21), 3) hans eventyr som Did- 
riks svend, væddekamp med Valter og optagelse blandt Did- 
riks mænd (k. 122—29). 

Tilknytningen af Detlevs ungdomshistorie til Skåne kan 
lige så lidt være oprindelig som henførelsen af ham til 
Toledo eller Steiermark i den tyske digtning. Jeg antager, 
at den skyldes nordisk udformning. Beretningen om jule- 
festerne hos de danske høvdinger er mere nordisk farvet end 
nogen anden fortælling i hele sagaen; Tummatorp (k. 111) er 
det nuværende Tomarup i det sydøstlige Skåne, Vetlands 
herred er Villands herred i Skåne ^), Ulf Sotason (k. 112) er 
et nordisk navn, og om Biterolf siges (k. 111), at han er den 
største helt og kæmpe i Danmark; også bemærkningen i k. 
114 om den strænge vinter, som gjorde, at alle vandene frøs 
til syd på til Jylland, taler for nordisk hjemmel. 

Hvis Detlevsagnet, som Jiriczek mener ^), har sit oprinde- 
lige hjem i Slesvig eller Holsten, kan ganske vist den neder- 
tyske tradition have henført det til Danmark, men den nøje 
stedfæstelse i Skåne skyldes dog snarere sagnets fortsættelse 
på dansk grund end, som Mullenhoff antager^), saxiske sange- 
res ønske om at smigre deres danske publikum. 

Denne opfattelse kan måske få en støtte i ligheden mellem 
Detlevsagnet og Uffesagnet, der også havde sit hjemsted i 
Ejderegnene og derfra dels vandrede til England, dels fort- 
sattes i dansk overlevering og bl. a. ligesom Detlevsagnet 
lokaliseredes i Skåne*). Rigtignok kendes Detlev ikke som 
Uffe fra dansk overlevering; at han i en opskrift af folkevisen 
om kong Didrik og hans kæmper^) nævnes blandt Didriks 
mænd, viser naturligvis ikke nordisk sagnform. 

De to følgende Detlevsagn må skyldes tysk overlevering, 
og tilknytning til det første af dem, fortællingen om Detlevs 
kamp med Sigurd og hans datter, viser i Detlevs ungdoms- 
historie det træk, at hans moder i k. 111 gøres til datter af 



O Holthausen P. B. B. IX, 494. 

2) Deutsche Heldensagen I, 325 f. . 

3) Z. E. XXIII, 1. 

*) Olrik Sakse II, 182 og Arkiv 8, 374. 

») D. g. F. I nr. 7 F, 42. 

jarlen i Saxland; for at opsøge sin morfader er det, at 
Detlev begiver sig ud på den eventyrlige færd, som fortælles 
i k. 117 — 21. Denne episode, Detlevs eventyrlige kamp med 
Sigurd og kærlighedseventyr og trolovelse med hans datter, 
står under indflydelse af Artusdigtningen ^) og har intet at 
gøre med de foregående og følgende Detlevsagn. — Neder- 
tysk hjemmel viser lokaliseringen i Nordtyskland. Efter k. 
117 kommer Detlev på sit ridt fra Danmark til Saxland til 
Borgarskogr^) med kastellet Marsteinn. I k. 55 nævner Mb^ 
AB Marsteinn (Marcsteinn) som et kastel i Falstrskogr; i k. 
117 omtales Marsteinn som ubeboet; dermed stemmer, at Sv. 
51 betegner slottet, der i dette hdskr. og Mb^ 55 ikke nævnes 
ved navn, men i Mb^ AB 55 hedder Marsteinn (Marcsteinn), 
som øde. Borgarskogr må da være den samme som Falstrskogr, 
hvilket bekræftes af, at Detlev i k. 121 vil ride fra Borgar- 
skogr syd på for at træffe sin morfader, jarlen af Saxland; 
Borgarskogr ligger altså ligesom Falstrskogr (k. 109) mellem 
Danmark og Saxland. 

Ikke alene denne vexlen af navnene Borgarskogr og 
Falstrskogr viser forskellige kilder ; at Detlevs eventyr hos Si- 
gurd er et selvstændigt sagn, som først af forfatteren er sat i 
forbindelse med de andre Detlevsagn, fremgår endnu tydeligere 
deraf, at Detlev i k. 121 trolover sig med Sigurds datter og 
vil føre hende hjem til Danmark, når han vender tilbage fra 
besøget hos morfaderen; men han kommer slet ikke til mor- 
faderen, og i k. 240 ægter han en datter af kong Drusian. 
Forfatteren har åbenbart beskåret fortællingen for at kunne 
lade Detlev drage videre til Didrik, og det påtænkte besøg 
hos morfaderen og trolovelsen med Sigurds datter kommer 
derved til at stå ganske umotiverede. 

I k. 122 — 29 fortælles det tredje af Detlevsagnene, heltens 
gale streger i Didriks tjeneste og væddekamp med Valter. 
Denne fortælling er af ganske anden art end de to foregående, 
kunstnerisk komponeret, med sans for det humoristiske og 
stigning i spændingen. Sceneriet viser hen til den højtyske 
digtnings »hofische leben«, og i samme retning peger per- 



*) Heinzel Ostgot. Heldensage 86 ; Storm Sgkr. 130. 
^ Således Mb-; Sv. 118 »borga skogh«; A »Borgarvalld«, B »Borg- 
valid«. 

sonerne. Idet forfatteren knytter denne fortælling sammen 
med de foregående, kommer han mod sin sædvane til at op- 
tage personer og omtale forhold, som han ikke har gjort rede 
for i forvejen. I k. 127 nævnes for første gang Sifka, Ermen- 
riks skatmester, og i k. 128 Valter, Ermenriks søstersøn; af en 
bemærkning i forbigående i k. 129^) ses det, at også Attila 
var til stede ved det gæstebud hos kong Ermenrik, som er 
begivenhedernes skueplads; ellers nævnes Attila ikke. — 
Rimeligvis har forfatterens kilde, formodentlig dog ikke di- 
rekte, været et højtysk digt om et stort stævne i Eom mellem 
Attila, Didrik, Ermenrik og deres mænd, og digtets indhold 
har været fortællingen om de ridderlige idrætter, som heltene 
udøvede. Af dette digt har forfatteren kun benyttet den epi- 
sode, som vedrører Detlev, men ved at løsrive den fra sam- 
menhængen har han kun antydningsvis og spredt fået de 
øvrige personer og rammen om fortællingerne med. 



Modsætningerne mellem de tre fortællinger, som Detlevs 
saga består af, er navnlig tydelige i Mb^ og Sv.; AB søger 
her som i Velentssaga og Vidgasaga at udjævne overgangene. 
K. 121, der fortæller om Detlevs trolovelse og påtænkte besøg 
hos morfaderen, forkortes meget stærkt i AB af hensyn til, 
at hverken trolovelsen eller besøget kommer til udførelse; i 
k. 123 udelades fortællingen om, at Ermenrik holder gæstebud 
i Eom, da den bryder fremstillingens sammenhæng, og i k. 
129 udelades den isolerede bemærkning, at det var Attilas 
fanestang, som Detlev og Valter kastede om kap med. — Når 
AB i k. 113 udelader den lange samtale mellem Detlev og 
hans fader, er grunden måske dens halvt frivole indhold; 
også i k. 74 udelader AB den frivole bemærkning i Velents 
mund, at »fyrr vill hann annat smi6a«, som findes i Mb^ og 
Sv. 73. I forbindelse dermed kan det nævnes, at AB ynder 
gudelige vendinger, f . ex. k. 106: »Gu6 himinrikis (B: allzvall- 
dandi gu6) hialpi yckr nu ok hvert sinn«, mens Mb^, med 



') Kun i Mb^ og Sv. 

hvilken Sv. 1 10 stemmer, mere verdsligt har: »Vel ætta ec ycr 
t)etta at lavna«; ligeså AB 100: »Lata ma ec lif mitt |)egar 
gu& vill«, men Mb^: »Lata ma ec lif mitt her at sinni 
firir ^er«. 

I k. 120 har Mb^ en tydelig afskriverinterpolation, den 
spøgefulde forklaring af Sigurds datters natlige besøg hos 
Detlev; i AB Sv. (k. 121) mangler den. 

KAPITEL VII. 

Didrik bliver konge og hjælper Attila og Ermenrik. 

(Mb« AB 130—51, Sv. 130-47). 



I k. 131 fortælles, at Thetmar dør, og Didrik bliver konge. 

I k. 130 gøres Amlung til Didriks mand; kun sagaen ken- 
der ham som Homboges søn og Sigurds slægtning (k. 203). 
— I k. 133 fortælles om Herbrand; at han oprindelig er Hilde- 
brands fader^), bevarer sagaen måske et minde om i k. 83, 
hvor en Herinbrand, som dog ikke identificeres med Herbrand 
i k. 133, sættes i forbindelse med Hildebrand. Som Didriks 
mænd kendes Amlung og Herbrand i tyske kilder ; nogen ind- 
ledningsf ortælling om dem har sagaen ikke ; formodentlig ken- 
der forfatteren dem kun fra beretningen om toget til Ber- 
tangaland. 

I k. 132 fortælles, at Vildifer kommer til Bern og bliver 
Didriks mand. Ham kelider forfatteren fra fortællingen om 
hans bedrift i bjørneskikkelse, som meddeles i k. 134 — 46, Sv. 
133 — 43: Da Osantrix er uforsonlig, sender Attila bud til Di- 
drik, som kommer ham til hjælp med en hær. Osantrix bliver 
slået på grænsen og flygter hjem, men medtager som fange 
Vidga ; ved en list lykkes det gøgleren Isung og den som bjørn 
forklædte Vildifer at befri Vidga og dræbe Osantrix«). 

Denne fortælling kendes kun fra sagaen; kilden er for- 



^) Den gamle Hildebrandslied og Woifdietrich. 

'^) AB forkorter fortællingen og omredigerer k. 144. så at Osantrix slip- 
per med livet. 



73 

modentlig nedertysk, måske en spielmannslied.^) Jiriczek^) 
ser i den et oprindeligt Didriksagn, som er overført på Vidga ; 
det samme sagn finder Jiriczek i sagaens anden beretning om 
Osantrix' drab (k. 291 ff.)> l^^r med Didrik bevaret som hoved- 
person, men i historiseret skikkelse. Hvis denne hypotese er 
rigtig, er naturligvis tilknytningen af Osantrix' drab til for- 
fortællingeu om Vidgas fangenskab og befrielse i k. 134 — 46 
ikke forfatterens egen, men hans nedertyske hjemmelsmænds; 
Jiriczeks hypotese synes mig dog svagt begrundet. Utvivlsom 
kombination af forfatteren er det, at Didrik inddrages i epi- 
soden; han spiller ingen som helst rolle; fortællingen drejer 
sig om Vidga, Vildifer og Isung og er et Vidgasagn, men da 
Vidga allerede tidligere er gjort til Didriks mand, kan han 
ikke længere optræde på egen hånd ; derfor drages Didrik med 
ind i fortællingen. 

Som før omtalt findes i k. 291 — 92 en anden beretning 
om Osantrix' drab; jeg ser foreløbig bort fra, om den anden 
redaktion måske indeholder noget i sagaen oprindeligt, og lige- 
ledes fra, om den første redaktion måske i sin foreliggende 
form har undergået omarbejdelse; jeg skal indskrænke mig til 
at vise, at hovedindholdet af k. 134 — 46 er oprindeligt i sagaen 
på den plads, afsnittet har i håndskrifterne. 

Forfatterens plan for den første del af sagaen er tydelig 
nok den, at han vil samle alle de helte, som skal deltage i 
toget til Bertangaland, og fortælle deres ungdomshistorie, for 
så vidt som han kender den. En af heltene er Vildifer; selve 
hans navn, der oprindelig betyder en mand i bjørneham, viser 
klart, at det netop er igennem fortællingen om hans bedrifter 
i bjømeskikkelse, at han er kommen ind i sagaen, og for- 
modentlig er det ren vilkårlighed af forfatteren at lade Vildifer 
deltage i kampen mod Isung (k. 209) og senere i Attilas kampe 
mod Valdemar (k. 297 ff.).- 

Fortællingen i k. 184 — 46 falder altså ganske ind i sagaens 
plan, og også gennem sammenhæng med de foregående og 
følgende fortællinger er den godt fæstnet i sagaen. I k. 133 
fremstilles Herbrand; han er med på toget mod Osantrix, der 
fortælles i de følgende kapitler, og kapitlet om Herbrand kan 



^) Jénsson Lit. hist. Il, 85fi. 

•*) Deutsche Heldensagen I, 295 ff.. 

ikke løsrives, da han kun igennem dette indføres i sagaen. I 
k. 132 fortælles, at Vildifer og Vidga er gode venner; også 
dette finder sin forklaring i de følgende kapitlers fortælling 
om Vildifer som Vidgas befrier. Til k. 125 og 129 er fortæl- 
lingen i k. 134 — 46 knyttet gennem Isnng gøgler, der i disse 
kapitler bringes ind i sagaen og senere optræder sammen med 
den som bjørn forklædte Vildifer. I k. 129 udelader AB ganske 
vist, at Isung følger Didrik hjem til Bern, og følgelig udelades 
i AB også bemærkningen i k. 140, at Isung fra Bern drog til 
Attila; men i k. 125 har AB Isung lige så vel som Mb^ og 
Sv. (k. 124). 

Også med sagaens følgende fortællinger hænger k. 134 — 
46 sammen. I k. 147 — 50 fortælles, hvorledes Didrik hjælper 
Ermenrik mod Rimstein jarl; denne fortælling er kædet sam- 
men med fortællingen om Osantrix' drab ved beretningen om 
Heimes og Vidgas fjendskab. Da Vidga i kampen mod Osan- 
trix er slået til jorden (k. 136), stjæler Heime hans sværd 
Mimung, og først i k. 150 kommer det til en forklaring og 
forsoning imellem dem. 

Et bevis for, at hovedindholdet af k. 134 — 46 er oprinde- 
ligt i sagaen, ser jeg endvidere i den rolle, som riserne spiller 
i disse kapitler. I k. 134^) fortælles, at Edgeir af Osantrix 
bliver sendt til Isung af Bertangaland ; dette stemmer med 
Edgeirs optræden i k. 193 ff.. Af de tre andre risebrødre må 
Aspilian tænkes at være hjemme på Sjælland, hvor han er 
underkonge efter sin fader; tilbage bliver Vidolf ogAventrod. 
I k. 144 fortælles, at disse to bliver dræbte; dette er måske 
en ren opfindelse af forfatteren, idet riserne oprindelig hører 
hjemme i en anden sammenhæng, men det gør, kompositions- 
mæssigt set, et afgjort oprindeligt indtryk; tager man k. 134 
— 46 bort, får man intet at vide om risemes fald;, i anden 
redaktion af Osantrix' fald omtales de ikke. 

Jeg ser altså ikke rettere, end at det er umuligt at løs- 
rive k. 134 — 46 fra deres plads i sagaen; hovedindholdet af 
dem må være oprindeligt. — I k. 131 er fortalt om Thetmars 
død ; i overensstemmelse dermed optræder Didrik i de følgende 
fortællinger som selvstændig konge, hjælper Attila mod Osan- 
trix (k. 134 — 46) og Ermenrik mod Rimsteia (k. 147 — 51). 



1) Mb« og Sv. 133; AB forkorter. 

Det er værd at bemærke, at ikke alene første, men også 
anden redaktion af Vilkinasaga har sin naturlige fortsættelse i 
k. 134 — 46; også Vilkinasaga II lader nemlig i k. 45 Vidolf 
og Aventrod flygte tilbage til Osantrix; nogen grund til at 
sætte flytningen af Vilkinasaga II til pladsen efter k. 240 i 
forbindelse med red. II af Osantrix drab er der ikke. 



I k. 147 — 51, Sv. 144—47 fortælles om Ermenriks tog 
mod Rimstein jarl i Gerimsheim. Jiriczek^) finder i denne 
fortælling forvanskede elementer af Harlungesagnet, med hvil- 
ket i Biterolf^) Eimstein sættes i forbindelse. — Formodentlig 
er det nedertysk sagndannelse, som har løsrevet Eimstein fra 
forbindelsen med harlungerne og gjort Vidga til hans bane- 
mand. 

Til fortællingen i k. 134 — 46 er episoden knyttet gennem 
beretningen om Vidgas og Heimes fjendskab, der begynder i 
k. 136 og fortsættes i k. 150. At Heime stjæler Vidgas sværd, 
medens denne ligger bedøvet på valpladsen, sjmes kun at 
være en variant af den før omtalte fortælling (k. 83 ff.), at 
Hildebrand tager Vidgas sværd, mens han sover, og at Heime 
og Vidga bliver fjender, da Heime svigter sin fælle i kampen 
mod røverne. 

Både fortællingen om Vidgas fangenskab og befrielse (k. 
134 — 46) og fortællingen om Eimsteins fald (k. 147—51) er 
Vidgasagn, som rimeligvis først forfatteren har sat i forbin- 
delse med sagaens hovedhandling. AtDidrik i den første for- 
tælling ikke spiller nogen rolle, er omtalt, og jeg anser det 
for sandsynligt, at det også er sagaforfatteren, som har sat 
episoden i forbindelse med Attilas og Osantrix^ krige. Heller 
ikke i den anden fortælling spiller Didrik nogen rolle; at 
Ermenrik for at overvinde en jarl må opbyde ikke alene sin 
egen, men også Didriks stridsmagt, er meningsløst; Didrik op- 
træder i de to fortællinger kun, fordi Vidga er hans mand. 

^) Deutsche Heldensagen I, 80 ff.. 
«) H. S. 158. 



76 



KAPITEL Vm. 

Sigurds ungdom, niflungernes herkomst, helteopregningen. 

(Mb^ AB 152—88, Sv. 148-76). 



Med k. 151 afslutter forfatteren et afsnit af sin saga. Efter 
Eimstein jarls fald drager Ermenrik og Didrik hver til sit. 
Efter k. 151 kommer i Mb^ beretningen om Didriks indbydelse 
af gæster (k. 170 — 71) og derefter toget til Bertangaland (k. 
189 ff.). Ved tredje skrivers tidligere omtalte indskud af ti 
blade i slutningen af Mb^ fremkommer imidlertid følgende 
rækkefølge af fortællingen efter k. 151: 1) Sigurds fødsel og 
ungdomshistorie (k. 152 — 68); 2) niflungernes herkomst II (k. 
169), 3) Didriks indbydelse af gæster, niflungernes herkomst I, 
niflungernes indbydelse, kæmpeopregningen (k. 170 — 71, af- 
skrevne efter Mb^s overstregede text), 4) Didriks kæmper og 
deres våben, om Sigurd, Sifka, Hildebrand og Heime (k. 172 
— 88); disse afsnit står på det indskudte læg, og derefter fort- 
sætter Mb^ med toget til Bertangaland (k. 189 ff.)- AB og 
Sv. 148 — 76 stemmer med den ved tredje skrivers ændringer 
frembragte text, når undtages, at de i k. 170 (Sv. 162) mangler 
niflungernes herkomst I, af hvilket afsnit Sv. dog viser spor 
(se s. 13). 

Indholdet af Mb» AB 152—68, Sv. 148—60 er følgende: 
Kong Sigmund af Tarlungaland ægter Sisibe, en datter af 
kong Nidung af Spanien. Mens Sigmund er fraværende på 
et krigstog sammen med sin svoger kong Drasolf, søger grev 
Artvin at forlokke dronningen, og da hun modstår hans opfor- 
dringer, bagvadsker Artvin og hans hjælper Herman dronnin- 

gen for hendes mand. Greverne fører dronningen ud i skoven, 
men kommer dér i strid med hinanden, og Herman dræber 
Artvin. Sisibe føder en søn, som hun lægger i et glaskar, og 
dør. Glaskarret med drengen i driver ned ad floden og støder 
på land ; en hind finder og opammer drengen i skoven. Senere 
finder smeden Mime ham, tager ham hjem og giver ham 
navnet »Sigfræ6«^). Drengen voxer til og bliver stærk og 
ustyrlig, og for at skaffe sig af med ham sender Mime ham 
ud imod den store orm, der egentlig er Mimes egen broder 
Regin, som er omskabt. Sigurd dræber ormen og derefter 
Mime. Han drager så til Brynhilds borg, hvor han får hesten 
Gråne, og derfra til kong Isung af Bertangaland. 

Fortællingen er godt sammenhængende, og dens hoved- 
indhold er sikkert af forfatteren modtaget som et hele, men 
adskillige enkeltheder må tilskrives lån fra den nordiske tradi- 
tion eller forfatterens egen opfindelse. 

Eventyret om den med urette mistænkte dronning hører 
ikke oprindelig til Sigurdsagnene, men er næppe af forfatteren 
selv bragt i forbindelse med disse^) ; tilknytningen er fremkaldt 
ved det sikkert oprindelige sagntræk, som foruden sagaen også 
Seyfridslied bevarer et minde om^), at Sigurd voxer op uden 
at kende sine forældre. Også efter den nordiske tradition 
voxer Sigurd op i landflygtighed, og Nibelungenlieds fortælling 
om hans opdragelse ved faderens hof er en sen opfindelse. 
Af sagaens navne på Sigurds slægtninge kendes kun Sigmund 
andet steds fra; men både Sifian, Sisibe og Ortvangis (k. 152) 
viser unordisk oprindelse. I Tarlungaland ser Storm*) en skrive- 
fejl for Karlungaland, Karolingernes rige. 

Sigurds ophold hos smeden (k. 163—67, Sv. 155—59) 
kendes fra Seyfridslied^), men smedens navn Mime kendes 
kun fra Biterof og dér i anden sammenhænge). At Sigurd på 
smedens opfordring dræber ormen (k. 166), ved også Seyfrids- 
lied, og at han gør sig usårlig ved at oversmøre sig med 



») Således Mb^ A; B »Sigur5«; Sv. 156 »sigord«. 

«) H. S. 81. Golther Germ. 34,289. 

».) H. S. 94 Golther Germ. 34,275. 

*) Aarb. 1877, 825. 

») H, S. 84. 

«) H. S. 161 f. 

ormens blod, kendes både fra Seyf ridslied og Nibelungenlied.^) 
Derimod er sikkert Eegin som navn på ormen, Mimes broder 
(k. 163), kun en forkert anbragt reminiscens fra den nordiske 
tradition, at Regin var dragens broder, og fra den nordiske 
overlevering stammer også det træk, at Sigurd ved at smage 
på ormesuppen bliver i stand til at forstå fuglenes tale om 
Mimes, ormens broders, svigefulde hensigter og derfor dræber 
Mime. Ganske det samme fortæller den nordiske overlevering 
om Sigurd, Fafne og Eegin^). — Fortællingen om fuglerøsterne, 
som Sigurd forstår, er den nordiske paralel til den tyske be- 
retning om usårbarheden; først sagaen forener begge. 

Også Gram og Gråne som Sigurds sværd og hest (k. 167 
— 68) tilhører kun den nordiske tradition, og at Sigurd rider 
til Brjmhilds borg og tiltvinger sig adgang til hende (k. 168) er 
snarest^) en gengivelse af den nordiske tradition om Sigurds 
første møde med Brynhild, der i sagaen vilkårligt sættes i 
forbindelse med erhvervelsen af Gråne. I k. 18 identificeres 
Heime af sagaforfatteren med Brynhilds fosterfader af samme 
navn; således kommer Brynhild i forbindelse med de berømte 
heste, som Heimes fader opdrættede, og Sigurd kan i k. 168 
hente Gråne hos hende. — At Sigurd først af en fremmed*) 
får oplysning om sin slægt, er sikkert oprindeligt, men at det 
(k. 168) er Brynhild, som fortæller ham om hans herkomst, 
kan kun være forfatterens egen kombination; hvorfra kunde 
Brynhild vide, at han var Sigurd Sigmundssøn? — Endelig 
er det naturligvis vilkårlig kombination, at Sigurd fra Bryn- 
hild rider til kong Isung af Bertangaland (k. 168). 

Hvorvidt den oprindelige saga overhovedet har haft nogen 
fortælling om Sigurds ungdom, skal jeg foreløbig lade ude af 
betragtning; her skal jeg indskrænke mig til at vise, at for- 
tællingen i den form, i hvilken den forekommer i håndskrif- 
terne, ikke oprindelig kan have dannet fortsættelse af sagaens 
første del, således som denne foreligger i Mb* AB 1 — 151, Sv. 
1 — 147. — Mime optræder i k. 163 (Sv. 155), som om det er 



1) H. S. 84. 

*^) Gripesspå 11, Fåfnismål, Volsungas. k. 19. 
8) Derimod dog Golther Zs. f. vergL Lit. gesch. N. F. 12,207 f.. 
*) I Seyfridslied Eugel, i Gripesspå Gripe. H. S. 94; Golther Germ. 
34,276. 

første gang han nævnes: »Einn mabr het Mimir. hann er 
smibr sua frægr oc sva hagr. at nalega var ængi hans maki 
at |)eirri i&n.«^) Men Mime har været omtalt allerede i k. 57: 
»Spurt hævir hann til æins smi&s i Hunalande. sa hæitir Mimir 
ok er hann allra manna hagaztr.«^) En sådan dobbelthed gør 
sagaforfatteren sig ellers ikke skyldig i. — På samme måde 
omtales også kong Isung af Bertangaland i k. 168 (Sv. 160)^ 
som om det er første gang, han nævnes: »Bertangaland. {)ar 
ræbr firir sa konungr er heitir Isvngr«^), men han har allerede 
været omtalt i k. 134*) (Sv. 133). — Mistænkelig er endvidere 
kong Drasolf i k. 155 (Sv. 149). At han gøres til Sigmunds 
svoger, er naturligvis en vilkårlig kombination, dog ikke værre 
end så mange andre i sagaen; men at hans rige ikke nævnes, 
og at han fører krig mod Polen, uden at hans modstandere 
nævnes på anden måde end som »|)eim er firir ero« (k. 158, 
sml. Sv. 151), ligner ikke fortællemåden i de tidligere dele af 
sagaen, hvor personer og begivenheder altid navne- og sted- 
fæstes. Tilmed er ifølge k. 26 (Sv. 21) Valdemar, Osantrix^ 
broder, konge over Polen, som er lydrige under Rusland, men 
i k. 155 ff. er Polen et selvstændigt rige, og dets konge nævner 
ikke. En sådan modsigelse er uden sidestykke i tidligere 
dele af sagaen, og af samme art er det, at ifølge k. 152 (Sv. 
148) Nidung er konge i Spanien, skønt efter k. 9 (Sv. 6) Sam- 
son er herre over Spanien, som han giver sin søn Ermenrik. 
Disse modsigelser opfatter jeg som tilstrækkeligt bevis for, at 
Sigurds ungdomshistorie, således som den foreligger i Mb^ AB 
152 — 68, Sv. 148 — 60, ikke oprindelig kan have dannet fort- 
sættelsen af den redaktion af . sagaen, som repræsenteres af 
Mb^ AB 1—151, Sv. 1—147. 



I k. 169 gives red. II, i k. 170 red. I af niflungemes her- 
komst. I k. 170 — 71, som jo i Mb er skrevet af anden hånd, 
men overstreget og gentaget af tredje hånd, må i hvert fald 
Didriks indbydelse til fe'st, hans indbydelse af niflungerne og 

^) Således Mb* B, hvormed stemmer 8v. 155; A afviger uvæsentligt. 
*) Således Mb*, hvormed stemmer AB og Sv. 55. 
*) Således Mb^ AB, hvormed stemmer Sv. 160. 
*) Kun i Mb*; AB udelader k. 134. 

opregningen af heltene ved gæstebudet være oprindelige i 
sagaen, og de findes også i alle håndskrifterne; spørgsmålet 
bliver, om Mb^s af tredje skriver overstregede og i k. 170, s-ie 
gentagne fortælling om niflungernes herkomst (red. I) eller den 
afvigende version af samme fortælling i Mb^ AB 169, Sv. 161, 
(red. II) er sagaens oprindelige. 

Red. I fortæller, at kong Irung af Niflungaland havde en 
hustru Oda ; hun fik med en alf sønnen Hogne ; med sin mand 
fik hun sønnerne Gunnar, Guttorm, Gernoz, Gisler og datteren 
Grimhild. 

Red. n beretter, at kong Aldrian af Niflungaland var gift 
med en mægtig konges datter; hun fik med en alf sønnen 
Hogne ; med sin mand fik hun sønnerne Gunnar, Gernoz, Gisler 
og datteren Grimhild. 

Både det i alt væsentligt fælles indhold og den sproglige 
overensstemmelse viser, at den ene af de to redaktioner må 
være opstået som en omformning af den anden. At de skulde 
være to paralelberetninger med fælles grundlag og skyldes 
samme forfatter^), er utænkeligt; på en så klodset måde kan 
sagaforfatteren ikke have forbundet to paraleltraditioner. 

Ud over den sydtyske sagnform viser begge redaktioner 
ved at bevare det oprindelige^) træk, at Hogne er søn af en 
alf; at han er burgundemes broder, stammer måske fra den 
nordiske tradition.^) — Hver af de to redaktioner har bevaret 
et sagnægte træk, som den anden mangler. Aldrian som Hog- 
nes fader i red. II kendes fra Rosengarten og Nibelungenlied*), 
mens Irung som niflungernes fader kun kendes i sagaens k. 
170. Oda som niflungernes moder i red. I kendes fra Nibelungen- 
lied; red. II mangler moderens navn. — Guttorm som den 
fjerde broder i red. I er naturligvis lånt fra den nordiske 
sagnform. 

I sagaens sammenhæng passer red. II for så vidt bedst, 
som Aldrians slægt i k. 340 nævnes som herskende i Niflunga- 



Således Golther Germ. 34,279, sml. dog Zs. f. vergl. Lit. gesch. N. F. 

12,193 ff. . 
«) Golther 1. c. 
) I Seyfridslied skyldes efter Holz (Rosengarten XCII) Hagen som 

burgundernes broder kun en misforståelse af digtets forfatter, som 

lånte fra Rosengarten A. 
*) H. S. 95 ff.. 

land, i k. 342 nævnes Grimhild som Aldrians datter, og i k. 
367 nævnes Aldrian som Hognes fader. Dette er imidlertid 
ikke afgørende, da jo Mb*, som alene repræsenterer red. I, 
slet ikke foreligger efter k. 196. Snarere taler det til fordel 
for red. I, at Mb^ AB 362, altså de håndskrifter, som har red. 
II, kender Oda som niflungernes moder ligesom red. I, men 
ikke red. II af niflungernes herkomst. Til fordel for red. I 
kan endvidere følgende betragtning tale: En forandring af 
Irungs navn til Aldrian er lettere forståelig end det omvendte 
(sml. Rodolf-Rodingeir i Vilkinasaga). Den oprindelige saga 
kan have kaldt faderen Irung, et navn, som forfatteren måske 
har fra den nedertyske tradition*), måske vilkårlig har lånt fra 
Niflungesagnene.*) En omredaktør har imidlertid haft en 
bedre viden om, at Hognes fader hed Aldrian, og denne bedre 
viden søger han at forene med den oprindelige sagas text ved 
ganske simpelt at slette Irung og sætte Aldrian i stedet som 
gjukungemes og Hognes fælles fader, uden hensyn til, at Al- 
drian i virkeligheden ikke bliver Hognes fader ved denne 
rettelse ; for at forbinde de to beretninger, 1) red. Is, at Hogne 
var søn af en alf, 2) sin kildes, at han var Aldrians søn, laver 
omredaktøren den noget mistænkelige historie, at en kvinde, 
som tilfældig var kommen under vejr med Hognes virkelige 
afstamning, senere blev Didrik af Berns frille og lod sin viden 
gå videre til ham. Således kan det forklares, at Hogne gæl- 
der for Aldrians søn (k. 342, 367), men at Didrik ved, at han 
er søn af en alf (k. 391). — Hvis denne opfattelse af forholdet 
mellem red. I og red. H af niflungernes herkomst er den rig- 
tige, indeholder altså k. 362, der nævner Oda som gjukuuger- 
nes moder, og k. 391, hvor Hogne er en alfs søn, minder om 
sagaens oprindelige version, mens de steder, der nævner Al- 
drian, skyldes omarbejdelse. 

Ifald red. I af niflungernes herkomst er oprindelig over- 
for red. n, så minder den mekaniske rettelse af Irungs navn 
til Aldrian påfaldende om rettelsen af Eodolfs navn til Rodin- 
geir i Vilkinasaga II, hvis denne redaktion er uoprindelig over- 



^) IriDg findes som navn i westphalske kilder, Holthausen P. B. B. 

IX, 501. 
*-) Iring af Danmark, Attilas mand i Nibelungenlied. 

for Vilkinasaga I; ligesom dobbeltheden Rodolf-Rodingeir i 
Vilkinasaga II synes uoprindelig overfor den konsekvent gen- 
nemførte navneform Eodolf i Vilkinasaga I, således synes red. 
I af niflungernes herkomst, der forener de to traditioner, at 
Hogne var søn af en alf, og at Hogne var gjukungemes bro- 
der, oprindeUgere end red. II, som ved at forene red. I, at 
Hogne var søn af en alf og gjukungemes broder, med en ny 
beretning, at Hogne var søn af Aldrian, kommer til at inde- 
holde den meningsløshed, at gjukungeme var Aldrians sønner, 
men Hogne søn af en alf; ingen kilde kan have indeholdt en 
sådan sagnform. 



K. 171, om Didriks gæstebud, danner overgangen til 
fortællingen om toget til Bertangaland ; men før denne for- 
tælling findes i Mb^ AB 172—88, Sv. 163—76 en beskrivelse 
af kæmperne og deres skjoldmærker; Mb^ mangler dette 
afsnit. 

I og for sig kommer denne beskrivelse ikke unaturligt, 
men det gælder dog om den som om Sigurds ungdomshistorie, 
at den i sin i håndskrifterne foreliggende form ikke oprindelig 
kan have dannet fortsættelsen af sagaens begyndelse, således 
som denne foreligger i Mb^ AB 1—151, Sv. 1 — 147. 

I k. 176 (Sv. 166) gentages uden grund fortællingen om, 
at Heime og Hildebrand hentede Homboge jarl. — Efter k. 
180 har Detlev kæmpet både med Sigurd og elefanten, efter 
k. 118 (Sv. 119) kun med Sigurd. — I k. 179 (Sv. 169) ind- 
drages på en lidt mærkelig måde den forlængst dræbte Ekka 
i beskrivelsen af hans broder Pasold. — Tilnavnet »enn mikil- 
lati« har Heime ikke båret før i k. 174 (Sv. 175: »hinhogmo- 
dige«). — I k. 184 (Sv. 174) nævnes Hogne som enøjet, skønt 
det først senere i sagaen (k. 244, Sv. 225) fortælles, hvorledes 
han blev det. — Påfaldende er endvidere den oplysende be- 
mærkning i k. 172, at »ængi ma5r skylldi sa haua leon a 
sinum skilldi at fomum si& er nockot sinn vill flyia« (sml. 
Sv. 163), forklaringen af Vildifers navn i k. 181 ved henvis- 
ningen til, at *villdigoltr^) |)at er a |)y&esku Villdifer« (sml. 



') Såledos Mb»; AB »villugolltr.« 

Sv. 171), oplysningen i k. 180, at væringernes »fil« er det 
samme, som tyske mænd kalder »alpandyr«, og endelig bemærk- 
ningen i k. 184: »|)at er nu aftekit i sægum |)y6eskra manna, 
at ængi skal bera a holm silfrlagban skioUd eba buklara« (sml. 
Sv. 174). Hvor Vildifer nævnes første gang (k. 132, Sv. 131), 
finder forfatteren ingen anledning til at forklare hans navn, 
og » alpandy r- nævnes i k. 118^), uden at forfatteren anser det 
for nødvendigt at forklare, at det er det samme som »fil«. — 
Den slags oplysninger med direkte påberåbelse af tysk hjem- 
mel er overhovedet uden sidestykke i tidligere dele af sagaen, 
hvor der kun refereres til tyske kilder på den måde, at, når 
der meddeles et tysk navn, som forfatteren også kender i dets 
nordiske form, så tilføjes denne til oplysning for læserne, f. ex. 
i AB 13 »Fritila^) er Væringiar kalla Fri6sælu«»). — AB 18 
»kalla væringiar hann Heimir«'), — Mb^ AB 69 »Velent er 
Væringiar kalla Volond«*). 

Mest af alt taler det dog mod oprindeligheden af k. 172 
— 88 (Sv. 163 — 76) i den. foreliggende form, at k. 185, der be- 
skriver Sigurd, og k. 186, der fortæller om Sifka, er menings- 
løse i opregningen af Didriks kæmper, k. 187 om Hildebrand 
er overflødigt, og k. 188 om Heimes erhvervelse af Falka til 
Didrik hører hjemme i en anden sammenhæng, idet det er 
knyttet til den i sagaens begyndelse (k. 19 — 20) fortalte tve- 
kamp mellem Heime og Didrik, men en sådan tilknytning til 
begivenheder, der for længe siden er fortalte, er uden side- 
stykke i den første del af sagaen, i hvilken den kronologiske 
rækkefølge i fremstillingen af de forskellige begivenheder nøje 
overholdes. 



De foregående undersøgelser har vist: 1) at Sigurds ung- 
domshistorie (k. 152 — 68) og helteopregningen (k. 172 — 88) ikke 



') Kun i Mb^; AB »fil«, Sv. 119 »fiilU. 
•^) B »Fertila « 

*) Sv. mgl. dette, Mb* har lakune. 
*) Sv. 68 ændrer. 

6" 

i deres i håndskrifterne foreliggende form kan have dannet 
den oprindelige fortsættelse af den redaktion af sagaens begyn- 
delse, som foreligger i Mb* 1 — 151 og de tilsvarende dele af AB 
og Sv.; 2) at red. II af niflnngemes herkomst (k. 169) mulig- 
vis er uoprindelig overfor red. I (k. 170). 

I Mb* mangler både Sigurds ungdomshistorie, helteopreg- 
ningen og niflungemes herkomst II. Dette kan ikke være 
nogen tilfældighed; de nævnte afsnit kan ikke have haft plads 
i Mb*s original. Man kan ikke tiltro skriveren af Mb* en så 
fin takt, at han udelod helteopregningen og især Sigurds 
ungdomshistorie, som på en kun lidet iøjnefaldende måde karak- 
teriserer sig som uoprindelig på sin plads i sagaen, og navn- 
lig kan man ikke antage, at Mb*s original har indeholdt begge 
redaktioner af fortællingen om niflungemes herkomst; thi i 
så fald vilde skriveren af Mb* utvivlsomt have valgt red. II, 
som dels stod først, dels på en iøjnefaldende måde stemte bedst 
med sagaens slutning ved at gøre Aldrian til niflungemes 
fader og Irung til en af Attilas krigere, mens red. I gør Irung 
til niflungemes fader og som den fjerde broder tilføjer Guttorm, 
som i slutningen, af sagaen slet ikke nævnes. 

Mb* repræsenterer altså en selvstændig og overfor de an- 
dre håndskrifter oprindelig redaktion af sagaen. Med k. 196 
ophører Mb*; hele sagaens slutning foreligger kun i Mb*, AB, 
Sv., altså i håndskrifter, som allerede for de hidtil undersøgte 
afsnits vedkommende har vist omarbejdelse. Jeg skal nu gen- 
nemgå sagaens slutning i Mb*, AB, Sv. og forsøge at påvise, 
hvor meget af den der har hørt med til den relativt oprinde- 
lige redaktion af sagaen, hvis begyndelse findes i Mb* og de 
tilsvarende dele af AB og Sv . Med forsæt betegner jeg Mb*s 
redaktion som relativt oprindelig, idet jeg foreløbig lader det 
stå hen, om Mb* repræsenterer sagaen i dens absolut oprinde- 
lige form, og ligeledes med forsæt betegner jeg ikke alene 
Mb*, men også de tilsvarende dele af AB og Sv. som repræ- 
sentanter for denne relativt oprindelige redaktion af sagaen; 
det er nemlig tidligere påvist, at AB og Sv. går tilbage til 
et fælles grundhåndskrift, som for sagaens begyndelse har 
stemmet nøje med Mb* og for dens slutning med Mb*, og 
under gennemgangen af de afsnit af sagaen, som foreligger 
i Mb*, er der ikke påvist nogen for AB og Sv. fælles af- 

vigelse fra Mb^ af betydning; tagne tilsammen stemmer AB 
og Sv. for k. 1 — 151 nøje med Mb^ 

Når Mb^ repræsenterer en selvstændig og relativt op- 
rindelig redaktion af sagaen, må man nødvendigvis sætte 
spørgsmålet om dobbeltredaktioneme og overhovedet om om- 
arbejdelse af sagaen i forbindelse med den brydning mellem 
to redaktioner, som membranen bærer vidne om, men dette 
spørgsmål ser jeg foreløbig bort fra. 

KAPITEL IX. 

Didriks togf til Bertangaland. 

(Mb2+3 AB 189—223, Sv. 177—208). 



Selv om Mb^ ikke havde indeholdt begyndelsen af fortæl- 
lingen om toget til Bertangaland, kunde der dog ikke være 
tvivl om, at denne episode er oprindelig i sagaen; som tid- 
ligere omtalt er det kampen mod kong Isung, som forfatteren 
gennem hele sagaens begyndelse stiler imod. 

Indholdet af Mb2+3 AB 189—223, Sv. 177—208 er følgende: 
Kong Didrik lovpriser ved det før omtalte gæstebud sine 
tapre mænd, og da Herbrand overfor ham nævner kong Isung 
af Bertangaland, hans elleve sønner og mærkesmand Sigurd 
som en helteskare, der kan stå mål med Didrik og hans 
kæmper, bryder Didrik strax op med sine mænd for at prøve 
en dyst med kong Isung. — På vejen består Vidga en kamp 
med risen Edgeir, som vogter Bertangalands grænse for kong 
Isung; risen bliver dræbt, og kæmperne drager frem til kong 
Isungs borg, udenfor hvilken de slår lejr. — Isung sender 
Sigurd ud for at kræve skat af de fremmede; Didrik går ind 
på at yde en æresskat, og ved lodkastning udtages Amlungs 
hest og skjold, som Sigurd rider bort med. Amlung ærgrer 
sig imidlertid over tabet af sin gode hest, låner Skemming af 
Vidga og sætter efter Sigurd. Denne overvinder ham i to 
tvekampe, men da *det viser sig, at Amlung er hans nære 
slægtning, går Sigurd højmodig ind på at spille den over- 
vundne og lader sig binde til et træ; senere, da Vidga be- 
giver sig ud for at se, hvordan det egentlig hænger sammen 

med Amlungs sejr, river Sigurd sig løs og flygter tilbage til 
Isungs borg. — Derefter kommer de tretten tvekampe mellem 
Didrik og hans mænd på den ene side, Isung, bans sønner og 
Sigurd på den anden; Isungs sønner er i det bele beldige, 
men Amlung, Detlev og Vidga sejrer over bver sin af dem og 
tvinger dem til at løse alle de af Didriks mænd, som i de 
foregående tvekampe er overvundne og bundne. Den sidste 
og drabeligste kamp står mellem Didrik og Sigurd; mørket 
afbryder den, men den fortsættes næste dag, og kun ved hjælp 
af Vidgas sværd Mimung lykkes det Didrik at overvinde Si- 
gurd, som overgiver sig til ham. — Efter kampen Jølger ud- 
vexling af gaver mellem Isung og Didrik, som skilles i ven- 
skab. 

Som man ser, rummer sagaens fortælling flere episoder, 
af hvilke den, som indenfor sine rammer optager de andre, 
er Didriks tog mod kong Isung og de tretten tvekampe. Selv 
om dette tog ikke kendes fra tyske kilder, må dog kærnen i 
sagaens beretning om det være tysk, idet den er fremgået af 
en sagndannelse, som genfindes i flere af de sydtyske middel- 
aldersdigte. — De tolv (i sagaen tretten) tvekampe med Did- 
rik og Sigurd som hovedmodstandere genfindes i Rosengarten: 
Didrik opsøger med sine elleve kæmper kong Gibich, der 
sammen med elleve andre, deriblandt sine sønner og Sigurd, 
vogter sin datter Kriemhilds rosengård ved Worms; i tolv tve- 
kampe sejrer Didriks mænd over Gibichs og Didrik selv over 
Sigurd. — Også i Biterolfs fortælling om kampen ved Worms 
mellem Etzels mænd og de rinske helte kæmper Didrik mod 
Sigurd. — Fjærnere fra sagaens beretning og uden kampen 
mellem Didrik og Sigurd står digtet om kong Laurin, med 
hvem Didrik og hans mænd kæmper i hans rosengård og 
underjordiske rige. — Ikke så meget i indhold som i kompo- 
sition minder endelig sagaens fortælling om den nedertyske 
vise om kong Ermenriks død^), i hvilken Didrik med elleve 
kæmper trænger ind i Ermenriks borg og dræber ham og 
hans mænd. 

Den sagnhistoriske forskning*) udskiller af de i sagaen 



^) Koninc Ermenrikes dåt, ed. Godeke. 1851. 

'^) Heinzel tjber die Walthersage ; Holz Eosengarten C ff.; Jiriczek 
Deutsche Heldensagen I, 253 ff. . 

og de tyske kilder forekommende motiver Didriks kamp med 
Sigurd som en sen sagndannelse, men finder i de tolv tve- 
kampe et ældgammelt mytisk sagn, hvis kærne efter Jiriczek 
er forestillingen om en dæmonisk konge, der tvinger alle frem- 
mede til tolvkampe. 

Dette er vel rigtigt, men det er næppe med rette, når 
Heinzel^) i sagaens Isung ser den oprindelige besidder af den 
mytiske rosengård og i Waltharius og andre kilder for 
Valtersagnet, i hvilke Valter udfægter tolv kampe mod Q-ynter 
og hans mænd, finder en overførelse af det mytiske sagn fra 
»isungeme« til nibelungerne. Heinzel henviser til, at Hod- 
brod i det yngre digt om Helge Hundingsbane str. 21 kaldes 
Isungs bane, i forbindelse med, at Granmars sønner i samme 
digt str. 50 kaldes »hniflungar«, og antager derudfra en op- 
rindelig identitet mellem isunger og niflunger. Digtet er imid- 
lertid sent^); i det ældre Helgedigt kaldes Granmars sønner 
ikke således, og ordet »hniflungar« er i det yngre digt rime- 
ligvis kun brugt som benævnelse for krigere. Hvad navnet 
Isung angår, kendes det udenfor sagaen kjin fra den nævnte 
strofe i det yngre Helgedigt, slet ikke fra tysk overlevering^); 
jeg antager med Bugge*), at Isung er en eponymdannelse af 
Isefj orden (sml. Hlér af Hlésey), altså et rent nordisk navn. 
Det synes mig overhovedet for dristigt at tillægge et enkelt 
navn i en saga, som netop overfor navne viser sig upålidelig, 
nogen vidtrækkende betydning, og jeg er mest tilbøjelig til 
med Klockhoff^) i sagaens Isung at se et vilkårligt lån af et 
nordisk sagnnavn. 

Også Jiriczek vil i sagaens fortælling finde gamle myti- 
ske træk og slutter sig til Grundtvig, der^) ved Bertangaland 
henviser til Byrhtan byrig i Beowulf. Dette er dog næppe 
rigtigt. Når bortses fra k. 97, hvor Didrik udgiver sig for 



*) tJber die Nibelungensago. Sitzungsber. Wien 109, 683 ff. . 

^) Jénsson Lit. hist. I, 260. 

^) Isak, der i den nedertyske vise om Ermenriks død er en af Didriks 

mænd, er næppe = Isung, måske (Grimm i Godekes udgave s. 6) 

Sigistap. 
*) Helgedigtene 143 f. . 
^) Arkiv 16, 110 ff. . 
«) D. g. F. I, 92. 



89 

Heirae, der er på vej hjem til Bertangaland ^), hvilket må 
skyldes et lune eller en misforståelse, da Heimes hjem er 
Svava (k. 18), så findes Bertangaland i sagaen kun i forbin- 
delse med kong Isung og kong Artus (k. 233 ff). Sikkert 
hører navnet hjemme i forbindelse med den sidste, hvad enten 
stykket om ham er oprindeligt i sagaen eller ikke, og i for- 
tællingen om kong Isung har forfatteren lånt det fra Artur- 
sagnene. Bertangaland er Britannien, af forfatteren dog op- 
fattet som Bretagne*), idet England i den norrøne litteratur 
ellers betegnes som Britannia eller Bretland, i sagaen som 
Brittan (Mb* 28, sml. Sv. 23) og England (k. 279). 

Den støtte, som navnene Isung og Bertangaland skulde 
afgive for Heinzels og Jiriczeks antagelse af et gammelt sagn- 
motiv som bevaret i sagaen, må følgelig bortfalde. Overhovedet 
kan der ikke påvises et virkeligt »isungmotiv« i sagaen som 
udformning af den oprindelige myte, svarende til rosengårds- 
motivet i de tyske digtninge (Rosengarten, Laurin) ; netop det, 
som efter Jiriezek er det oprindelige i myten, at den mytiske 
konge tvinger de fremmede til enkeltkampe, mangler jo i sa- 
gaen, hvor Isung er den udfordrede, og at Sigurd i sagaen 
står som en fremmed person, idet han kommer til Isung kort 
før kampen og atter forlader ham lige efter denne, skyldes 
snarere sagaens komposition end erindringen om, at Didriks 
og Sigurds tvekamp er en sen tilføjelse til myten om de tolv 
tvekampe. 

Hvor meget af enkelthederne i sagaens fremstilling af 
toget mod kong Isung og de tretten tvekampe der skyldes 
tradition og hvor meget forfatterens egen udformning, kan 
være tvivlsomt. Jiriezek antager*) i modsætning til Heinzel, 
at Roseng artens fremstilling af niflungerne som Didriks mod- 
standere er oprindeligere end sagaens fremstilling af Isung og 
hans sønner som de helte, Didrik og hans mænd prøver 
kræfter med. Selv om dette er rigtigt, og selv om navnet 
Isung, som jeg antager, skyldes forfatteren selv, så kan sagaens 
kilde dog ikke have kendt Eosengartens sagnform; i så fald 
vilde forfatteren snarest have bevaret den og i hvert fald ikke 



') Kun i Mb« Sv., ikke i AB. 

2) Storm Aarb. 1877, 326; Holthausen P. B. B. IX, 478. 

') Deutsche i leidensagen I, 255. 

have gjort så stærkt vold på overleveringen, at han lod Gun- 
nar og Hogne kæmpe på Didriks side. 

I beskrivelsen af enkeltkampene gør kun Didriks og Si- 
gurds kamp (k. 219 — 22, Sv. 204 — 07) et sagnægte indtryk: 
Da Didrik ikke ved hjælp af Ekkisax kan overvinde Sigurd, 
låner han af Vidga Mimung, men da Sigurd ikke vil kæmpe 
mod dette sværd, stikker Didrik det i jorden bagved sig og 
sværger, at han ikke ved Mimungs od over jorden. Kampen 
begynder så igen og ender med Didriks sejr ved hjælp af 
Mimung. — Holz ^) ser i Didriks svig en særlig nederfrankisk 
tilsætning til det digt, som efter hans opfattelse er den fælles 
kilde for sagaens, Rosengartens og Biterolfs fremstilling af 
Didriks og Sigurds tvekamp; i hvert fald er det næppe saga- 
forfatteren selv, som lader Didrik sejre på en uværdig måde. 
Når HeinzeP) søger at påvise, at der i det oldengelske Wal- 
derebrudstykke forudsættes en til sagaens k. 219 — 22 svarende 
situation, nemlig at Hagen hemmelig har taget Mimung fra 
Gynter og lånt sværdet til Valter, som kæmper med det mod 
Gynter, så kan kun en bevidst stræben efter at finde bekræf- 
telse for sagaens fremstilling have fremkaldt denne fortolkning ; 
af det oldengelske digt fremgår kun, at det sværd, som Gyn- 
ter priser, er et, som han selv har (hjemme eller snarest hos 
sig), men ikke, at det er Vidgas sværd Mimung, og endnu 
mindre, at Hagen har taget Mimung fra Gynter og givet det 
til Valter, uden at Gynter ved det. 

I beretningerne om de øvrige tolv tvekampe (k. 207 — 18, 
Sv. 192—203) skyldes måske det stadig gentagne træk, at de 
overvundne bliver bundne til spydskafterne og senere befriede 
igen, overlevering, men ellers er sagaens fremstilling af disse 
kampe uden nogen som helst ejendommelighed og sikkert kun 
fremgået af forfatterens egen fantasi eller rettere mangel på 
fantasi. — Sagaforfatterens egen opfindelse må man også til- 
skrive adskillige af navnene på de tolv helte, som kæmper på 
Didriks side. Fælles med Rosengarten har sagaen kun Heime, 
Hildebrand, Detlev, Vidga og Amlung, men da enkelthederne 
i Eosengarten utvivlsomt skyldes digtets forfatter selv, be- 
høver sagaens afvigelser med hensyn til navnene på de øvrige 



*) Rosen garten CL 

2) tjber die Walthersage 8 ff., sml. Z. E. VII. 

helte naturligvis ikke at vise vilkårlighed fra forfatterens side. 
Indre grunde taler dog for, at adskillige af Didriks helte først 
af sagaens forfatter er anbragte i denne forbindelse. 

Herbrand, hvem endnu Wolfdietrieh kender som Hilde- 
brands fader og Wolfdietrichs fanebærer, er måske af over- 
leveringen knyttet til Didrik som dennes fanebærer på toget; 
at han i sagaen ikke spiller nogen rolle udenfor toget til Ber- 
tangaland, kan i hvert fald tale for, at forfatteren kun kender 
ham fra denne forbindelse ^). — Det samme kan være tilfældet 
med Homboge, der ellers kendes som en af Etzels mænd^), 
men måske genfindes i Horninck, en af Didriks mænd i digtet 
om kong Ermenriks død^). At Sintram, der ellers ikke nævnes 
blandt Didriks mænd, er med på toget mod Isung, skyldes 
rimeligvis sagaforfatteren selv, som kendte hans befrielse fra 
dragen ved Didriks hjælp og fra fortællingen derom optog 
ham blandt Didriks helte. Det samme gælder Vildifer. Hans 
navn viser, at han hører hjemme i sagaens fortælling om hans 
kamp i bjørneham og befrielse af stalbroderen Vidga; at 
nogen overlevering har ladet ham følge Didrik på toget til 
Bertangaland, er usandsynligt. Lige så vilkårlig er optagelsen 
af Fasold blandt Didriks mænd; i forfatterens kilde må han, 
som før påvist, være bleven dræbt ligesom Ekka, og kun saga- 
forfatterens stræben efter at indordne Ekkaepisoden i samme 
plan som sagaens øvrige fortællinger kan have bevæget ham 
til at gøre Fasold til en af Didriks kæmper på toget til Ber- 
tangaland. 

Endelig må sikkert Gunnars og Hognes deltagelse i toget 
skyldes sagaforfatteren; i Rosengarten kæmper de på samme 
side som Sigurd; selv om sagaens kilde ikke har haft denne 
sagnform, er i hvert fald kombinationen Gunnar, Hogne, Did- 
rik overfor Sigurd næppe tænkelig i tyske sagn; det er rime- 
ligvis sagaens forfatter, som griber lejligheden til at indføre 
de to berømte helte i sin fortælling, fordi de senere i sagaen 
skal spille en rolle; formodentlig har det også knebet for for- 
fatteren at få tolvtallet fuldt. 



») Sml. dog Klockhoff Arkiv 16, 108 ft. . 

2) H. S. 154. 

') Grimm i Godekes udgave s. 5. 

Sandsynligvis har allerede i forfatterens kilder Vidgas kamp 
med Edgeir rise (k. 193—99, Sv. 180—83), i hvert fald i sin 
kærne, været forbundet med Didriks tog til Bertangaland^). 
Hvis forfatteren havde kendt denne kamp som en selvstændig 
episode, vilde han nemlig snarest have knyttet den til Osan- 
trixsagnene, hvor jo de øvrige risers, Edgeirs brødres, kampe 
fremstilles; men netop den vanskelighed, forfatteren har (k. 
134) med at bringe forbindelse til veje mellem Vidgas og Ed- 
geirs kamp og risekampene i Osantrixsagnene, taler for, at den 
førstnævnte kamp i hans kilder har haft den plads, som han 
giver den i sagaen, og at slægtskabet mellem Osantrix' kæmper 
og Edgeir kun skyldes forfatterens egen kombination. 

HeinzeP) finder et til Vidgas og Edgeirs kamp svarende 
motiv i Waltharius og i Rosengarten, hvor Nortprecht spiller 
samme rolle som i sagaen Edgeir. Imidlertid findes Nortprecht 
kun i Rosengarten C, D og E og skyldes et senere indskud i 
denne håndskriftgruppe, idet Nortprecht var en historisk per- 
son, som omtales i en kilde fra det 13. årh.*). Snarere er der 
en forbindelse mellem Witeges og Asprians kamp i alle redak- 
tioner af Rosengarten*) og Vidgas og Edgeirs kamp i sagaen. 
Sagaens fortælling minder en del om den før omtalte episode, 
Vidgas kamp med røveren Gramaleif og hans fæller (k. 84 fE.); 
beretningen om de tolv røvere, som kræver told, heste og 
våben af alle, der passerer broen ved Brictan, og som bliver 
overvundne af Vidga, er måske kun en nedertysk lokalisering 
af det samme sagn, som fortælles i k. 193 — 200: Edgeir for- 
svarer grænsen til Bertangaland, hvis konge med sine tolv 
kæmper kræver skat, hest og skjold, af de fremmede, men 
Edgeir bliver overvunden af Vidga. 

Klockhoff^) finder i udformningen af Vidgas og Edgeirs 
kamp indflydelse fra myten om Tor og Skrymer. 

^^ Derimod dog Klockhoft Arkiv 16, 114. 
TJber die Walthersage 85. 
Z. E. XL; Holz Rosengarten XCIII. 
H. S. 272; Jir. 261. 
Arkiv 16, 115. 

Foruden Vidgas kamp med risen er i sagaen også tve- 
kampen mellem Sigurd og Amlung (k. 201 — 05, Sv. 186 — 90) 
knyttet til toget til Bertangaland. Episoden indledes med, at 
Sigurd fortæller Isung om de fremmede kæmpers våbenmærker, 
som han har set fra borgen; derefter sender Isung ham ud 
for at kræve skat af de fremmede (k. 200, Sv. 186). Klock- 
hoff ^) har i opregningen af skjoldmærkerne i k. 200 set en ren 
interpolation; i det følgende forudsættes nemlig, at de frem- 
mede kæmper ere ukendte for Sigurd. — Dertil er dog at sige, 
at af sagaens fremstilling fremgår ikke absolut den menings- 
løshed, at Sigurd kender de fremmede helte, som han ikke 
før i sagaen har været bragt i forbindelse med, og som han 
selv strax efter opregningen af skjoldmærkerne betegnes som 
»okunnir kappar« ^). Når undtages det skjold, som tilhører 
Sigurds frænde Hornboge, er i Mb^ kun beskrivelserne af 
skjoldmærkerne lagte i Sigurds mund; bemærkningerne om, 
hvem skjoldmærkerne tilhører, er i Mb^ forfatterens egne og 
kun i AB Sv. til dels lagte Sigurd i munden. Hvis skjoldop- 
regningen i k. 200 er uægte, skyldes den snarest forfatteren 
af den tilsvarende opregning i k. 172 — 84, men sandsynligst 
forekommer det mig, at den er ægte, og at det netop er den, 
som har fremkaldt interpolationen af k. 172 — 84. — Indholdet 
af k. 200 strider ikke imod de øvrige dele af sagaen, når und- 
tages, at der til Vidgas skjoldmærke, efter k. 81 en hammer 
og tang, i k. 200 føjes en ambolt. K. 200 må altså tages 
sammen med k. 201 — 06, Sigurds og Amlungs kamp. Denne 
episode kan ikke være oprindelig i sammenhængen. I et sagn, 
hvis skema er det, at de to partiers helte prøver kræfter i en 
fortløbende række af tvekampe, kommer en forudgående kamp 
mellem hovedhelten på den ene side, Sigurd, og en under- 
ordnet helt på den anden side, Amlung, ganske meningsløs. 
Dertil kommer, at hvis jeg har ret i min sammenstilling af 
Vidgas og Edgeirs kamp i k. 193 — 99 med røverkampen i k. 
84 ff., så må den, som krævede skat af de fremmede, oprinde- 
lig have været den samme, som forsvarede landegrænsen, altså 
Edgeir, ikke Sigurd. — Episodens forbindelse med de øvrige 
dele af sagaen er tilmed meget løs. Amlungs og Sigurds 



») Arkiv 16, 120 f. . 

*) Således Mb'; Sv. 185 »framande kempar«; AB »utlendir kappar«. 

slægtskab kendes ikke udenfor fortællingen om deres kamp og 
det dermed forbundne k. 223, der beretter om Amlungs gifter- 
mål med en datter af Isnng. Sandsynligvis er det først saga- 
forfatteren, som indfletter Amlungs og Sigurds tvekamp i for- 
tællingen om toget til Bertangaland og tilskærer episoden så- 
ledes, at den passer i sammenhængen; derfor taler direkte 
ordene om Amlungs kamp med en af Isungs sønner i k, 212: 
»hævir |)eirra vi5skippti sua farit sem firir haf5i ætlat Sigur5r 
sueinn«, der ikke har nogen støtte i fortællingen, således som 
den foreligger i sagaen. — Kilden for Amlungs og Sigurds 
tvekamp er formodentlig en nedertysk dystløbsvise (sml. Hel- 
mes og Didriks tvekamp k. 19 — 20). 



Den i det foregående fremstillede opfattelse, at udform- 
ningen af fortællingen om toget til Bertangaland for en stor 
del skyldes sagaforfatteren selv (navnene Isung og Bertanga- 
land, udformningen af Vidgas kamp med risen, indfletningen 
af Amlungs tvekamp med Sigurd, navnene på en del af Did- 
riks helte), medfører nødvencUgvis, at man må antage sagaens 
k. 189 — ^223, direkte eller indirekte, for kilden for folkevisen 
om kong Didrik og hans kæmper^), idet denne i alt væsentligt 
stemmer med sagaen. 

Overfor Storm, der^ fremsatte den opfattelse, at visens 
kilde var den svenske oversættelse af sagaen, søgte Grundtvig ^) 
at fastholde, at kilden for sagaen og folkevisen var den samme, 
nemlig en tysk vise, som også afgav grundlag for Bosengarten. 
For Grundtvigs opfattelse kunde bl. a. det tale, at visen 
mangler de tilknytninger, ved hvilke episoden forbindes med 
andre fortællinger i sagaen, f. ex. Yidgas og risens slægtskab, 

være afgørende i betragtning af, at folkevisen overhovedet 
simplificerer og bortskærer alt, hvad den ikke har brug for. 
(Grundtvig har ikke kunnet påvise noget træk i visen, som 



») D. g. F. I, nr. 7, s. 94 ff., IV s. 605 ff.; Arwidson I, s. 18 ff.. I>e 

danske, svenske og færøske opskrifter citeres som da., sv., fæ. . 
») Sgkr. 199 ff.. 
^) D. g. F. IV, 602 ff. . 

peger ud over sagaen og ved støtte i tyske kilder karakteri- 
serer sig som et oprindeligt motiv ^); derimod har visen lige- 
som sagaen navnene Isung og Bertangaland, udformningen af 
Vidgas og risens kamp efter Torsmyten som mønster og Am- 
lungs og Sigurds tvekamp. Af de helte, som sandsynligvis 
først af sagaforfatteren er gjorte til deltagere i toget, mangler 
visen ganske vist Sintram, Vildifer, Fasold og Gunnar, men 
har dog Hogne, og ingen af dem, visen sætter i stedet, kan 
gøre krav på større oprindelighed. 

Klockhoff har i en grundig sammenstilling af visens grund- 
form med sagaen^) vist, hvor nær overensstemmelsen er, både 
i indhold og form, og sikkert med rette i sagaen set kilden 
for visen. Overensstemmelsen er langt nærmere end f. ex. 
mellem sagaen og Eckenlied eller Konig Rother. Ligesom 
Storm vil Klockhoff hævde, at det er den svenske oversættelse 
af sagaen, som er visens kilde ; bevis derfor ser han i de ikke 
så få overensstemmelser mellem visen og Sv. overfor sagaen, 
og de færre overensstemmelser mellem sagaen og visen overfor Sv. 
forklarer han på den måde, at afvigelserne i Sv. kun er hånd- 
skriftlige, ikke oprindelige i den svenske krønike. — Dette 
lader sig vel antage; men der findes dog adskilligt flere over- 
ensstemmelser mellem sagaen og visen overfor Sv., end Klock- 
hoff har bemærket. Et tilfælde anfører Q-rundtvig *). End- 
videre: I Sv. 178,5 kaldes Sigurd for Isungs »bannere mestare«, 
mens Mb* AB 190 har »merkismann« ligesom sv. B 4 »mår- 
kieman«. — Når da. A 5 (sml. sv. B 4) om Sigurd siger: 
»hanndt riider sinn hest aller-best«, stemmer det med Mb* 
190: »hann [Grani] er . . . miclv beztr af allvm {)eim«*); Sv. 
178,10 har kun: »hans hast heter gråne«. — I visen (da. A 
30, sml. da. B 38, da. C 27) står: »oc blodige giorde hanndt 
synn hest«, svarende til sagaens k. 197: »oc gerir han sik i 
blobi einu risans . . . oc gerir hestinn allan blobugan«^); 



^) At nogle viseopskrifber kalder Didriks n^odstander Isak, hvilket 
navn genfindes som knyttet til en af Didriks mænd i digtet om 
kong Ermenriks død (str. 18), er vel en tilfældighed; når sv. 3 B 
har Isungen og de færøske opskrifter Isin svarende tU sagaens Isung^ 
må denne navneform være den oprindelige i visen. 

*) Arkiv 16. 37 ff., 103 ff. . 

8) D. g. F. IV, 671. 

*) Kun i Mb*, mangler i AB. 

*) Således Mb*; AB afviger uvæsentligt 

Sv. 182,1 har: »oc blodgade sit harnisk oc sin hast«. — Visen 
{da. A 80, sml. da. D 22, da. F 28, da. I, 18) har: »Humblum 
nnnder thieldenn threen«, svarende til sagaens k. 204: »Nu 
ri8r Avmlungr at landtialldino«, mens Sv. 189,7 blot har: 
»tha steg amlung aff håstin«. — Visen (dog kun sv. 4 tillæg, 
str. 3 ff.) har: »thet skrifs uthi theras forstå skold« o. s. v. 
ligesom sagaen k. 200: »Nu er sa enn atte sem er allr skri- 
fa6r . . .« og ligeså ved det ellevte og tolvte skjold^), mens 
Sv. benytter udtrykket; »A then X® skioU star en borg skafft 
som bem« (k. 185,1?) og ligeså ved de andre skjolde. 

Det er altså ikke så få tilfælde, i hvilke man må antage, 
at afskrivere af den svenske krønike har forvansket den op- 
rindelige text, hvis man med Klockhoff i Sv. vil se visens 
kilde. Der er ganske vist intet i vejen for denne antagelse; 
men på den anden side kan jeg ikke i overensstemmelserne 
mellem Sv. og visen se noget bevis for visens afhængighed af 
krøniken. I nogle tilfælde kan overensstemmelserne skyldes 
«t tilfældigt fællesskab i rettelse af ord i sagaen, som ikke 
længere brugtes, f. ex. når Sv. 186,36 og da. A 61 har »ter- 
ning« overfor sagaens »lutr« (k. 201). I andre tilfælde er 
overensstemmelserne af den art, at de kun kan skyldes lån 
fra visen til krøniken. — Visen har »Bertingsland« og » — borg« 
både i danske, svenske og færøske opskrifter i overensstem- 
melse med sagaens »Bertangaland«; Sv. har »Bretania«, »Bri- 
tanea«, »Bertania«, »Bertanea*, men et enkelt sted (k. 298,io) 
vbratinga borgh«, hvor Mb^ AB på det tilsvarende sted har 
»Bertangaland« (k. 350). Dette kan kun forklares som lån i 
Sv. fra en kilde, der ligesom de danske opskrifter D til I af 
visen har »Bratingsborg«. Sv. k. 298 er ganske vist i en 
anden sammenhæng, men det forandrer ikke forholdet, og i 
«t andet tilfælde viser det samme forhold sig indenfor det af- 
snit af sagaen, som vi her har at gøre med. Når danske 
viseopskrifter har »Skemming« eller »Skimming« i overens- 
stemmelse med sagaens »Skemming«, så må dette have været 
den oprindelige vises navn på Vidgas hest; Sv. har imidlertid 
»Skimling« eller »Skimlung« i overensstemmelse med de sven- 
ske viseopskrifter, og dette kan kun forklares således, at over- 
sætteren eller snarest en afskriver af den svenske krønike har 



*) Således i Mb'; AB afviger uvæsentligt. 

kendt en form af visen, der havde »Skimling«^). — Endnu et 
tilfælde af lignende art kan nævnes. I visens opskrift sv. A 
26 står »medh al sin macht«, mens i de andre opskrifter mod- 
sætningen er forstærket, idet der siges, at Vidga ikke »med 
både hænder« kan løfte den sten, som risen kan løfte med én 
hånd eller finger. Også Sv. 181, 41 har »med både hænder«, 
men Mb* AB 196 har »af allv afli«. 

Den sidst anførte overensstemmelse kan ganske vist være 
tilfældig, men de to foregående viser utvivlsomt indflydelse 
fra visen på Sv., og antagelsen af en sådan indflydelse vil 
stemme med, hvad Storm har påvist*), at krøniken i andre 
tilfælde har lånt fra folkeviser. Jeg kan altså ikke i overens- 
stemmelserne mellem visen og Sv. se bevis for, at den svenske 
krønike er visens kilde, men på den anden side anser jeg dog 
denne opfattelse for den sandsynligste, hvis visen — direkte 
eller indirekte — går tilbage til sagaen. De ovenfor anførte 
tilfælde af lån fra visen til krøniken kan forklares som ind- 
komne ved afskrivere; det vil stemme med Storms påvisning*.) 
af, at afskrivere af krøniken også andre steder har forandret 
navneformer og tilføjet enkelte sagntræk ud fra et af sagaen 
uafhængigt kendskab til tyske sagn. — At selve den norrøne 
saga er visens kilde, anser jeg ikke for sandsynligt, og krono- 
logiske vanskeligheder taler ikke afgjort imod at føre visen, 
der først foreligger i opskrifter fra det sejstende århundrede, 
tilbage til krøniken, der stammer fra midten af det femtende 
århundrede*). Klockhoff antager ganske vist visen for oprinde- 
lig dansk, og i så fald bliver dens afhængighed af krøniken 
mærkelig, men jeg ser intet, der kan tale imod at antage 
visens grundform for svensk, selv om de danske opskrifter 
gennemgående gør et oprindeligere indtryk ; nogen støtte for 
sin opfattelse fremfører Klockhoff ikke. 

For forståelsen af folkevisernes tilblivelse og overlevering 
er det af største interesse at se et tilfælde som dette, hvor en 
nedskreven prosafortælling afgiver stof til en vise, som følger 
sin kilde med stor troskab og ofte ordrette overensstemmelser. 



') Sml. Grundtvig D. g. F. IV, 662. 

'^) Sgkr. 147, 

^) Sgkr. 150. 

*) Stprjn Sgkr, J38 ff.j Qpdel Forn»p.-i8l. Utt, i Svørig© 16 fif.. 

7 

Interessant er det endvidere at se, hvorledes en lang vise 
spalter sig i flere korte, altså det modsatte af, hvad der er til- 
fældet med viserne om Marsk Stig. Foruden de færøske op- 
skrifter, der dog mangler skjoldbeskrivelsen, har kun den 
danske viseopskrift A bevaret både Vidgas kamp med risen 
og Sigurds kamp med Amlung som hørende til samme vise. 
I de øvrige danske og svenske opskrifter finder vi visen spaltet 
i to, hver med sin af de to episoder som emne. — Det ligger 
nær at spørge, om ikke også den tredje episode i sagaens k. 
189 — 223, de tretten tvekampe, oprindelig har hørt med til 
visen og blot er udskilt i alle de bevarede opskrifter. Klock- 
hoff mener det ikke ^), og hvis han har ret, ligger der et yder- 
ligere bevis for visens afhængighed af sagaen (eller krøniken) 
deri, at visen begynder med, at Didrik drager ud for at kæmpe 
mod kong Isung af Bertangaland, hvem Herbrand har vakt 
hans lyst til at kappes med, en begyndelse, som, hvis kampen 
mellem Didrik og Isung slet ikke har været omtalt i visen, 
kun kan skyldes en mekanisk efterdigtning efter sagaens k. 
189, der ikke passer som indledning til Vidgas kamp med 
risen, men alene til de tretten tvekampe. Det samme gælder 
skjoldskuet, der er oprindeligt i visen og hører sammen med 
de tretten tvekampe, ikke med Sigurds og Amlungs kamp. 

Imidlertid kunde man netop i denne visens begyndelse og 
i skjoldskuet se en støtte for den antagelse, at visen oprindelig 
også har indeholdt de tretten tvekampe ; visen bortskærer ellers 
resolut alt, som den ingen brug har for, og som vilde stå 
umotiveret. I samme retning taler visens slutning, da. A 89: 
»dy konnger skildis venner adt, dy kiemper dy droge hiem« 
(sml. fæ. B 98, da. F 46). Denne slutning stemmer med 
sagaens k. 223, men er i de øvrige opskrifter dels udeladt, 
dels forandret til en dans på Isungs borg, hvor Sigurd danser 
med egen ved sit bælte, en forandring, som er vel forståelig, 
efter at Sigurds flugt tilbage til borgen er bleven det sidste 
optrin. 

Det kunde ligge nær at søge denne sidste, tabte tredjedel 
af visen i den selvstændige vise om kong Didrik i Birtings- 
land *). Indledningen er den samme som i visen om Didrik 



') Arkiv 16, 94, modsat Grundtvig D. g. F. IV, 673 f. . 
•) D g. F. I, nr. 8. 

og hans kæmper, men passer bedre i nr. 8, idet denne vise 
virkelig fortæller om Didriks kamp med kong Isak af BirtiDgs- 
land. — Imidlertid er visens indhold helt forskelligt fra sagaens 
fortælling om toget, og den viser på intet punkt overensstem- 
melse med sagaen overfor den foregående vise^), så det er 
muligt, at Grundtvig^) har ret i at se lån fra nr. 7 til nr. 8 
i de talrige overensstemmelser mellem de to viser, og at 
Storm*) har ret i at betragte den svenske lille rimkrønike 
som hovedkilde for nr. 8. 



^) »Gynter her GemafQ« i nr. 8 str. 20 viser intet, da sagaens navne- 
form er Gunnar, og Gynter, som i Sv. træder i stedet for Gisler, 
må skyldes misforstående lån fra en vise eller Heldenbuch (Sgkr. 
150). 

«) D. g. F. I, 124. 

3) Sgkr. 207 ft'. . 

KAPITEL X. 

Heltene forlader Didrik efter toget til Bertangaland. 
(Mb« AB 224—75, Sv. 208—29). 



Med toget til Bertangaland afsluttes sagaens første hoved- 
del. Helt igennem har denne været præget af stræben efter 
at føje fortællingerne sammen til en naturlig rækkefølge; den 
kronologiske orden overholdes nøje, idet der aldrig springes 
fra et senere tidspunkt tilbage til et tidligere; der gøres rede 
for alle forhold, som er nødvendige for forståelsen af udvik- 
lingen; ingen personer af betydning optræder umotiverede, og 
modsigelser mellem de forskellige fortællinger findes kun i 
ringe grad. At det ofte er ved at gøre vold på overleveringen 
og ved vilkårlige kombinationer, at forfatteren opnår denne 
ensartethed og sammenhæng, er tidligere påvist; forbindelsen 
mellem de forskellige episoder er tit løs, men formelt set er 
den dog altid til stede. Langt mindre vel komponeret er slut- 
ningen af sagaen, således som den foreligger i Mb« og de til- 
svarende dele af Sv. og AB. Man vil her ofte finde episoder, 
som står uden forbindelse med den foregående og den følgende 
del af sagaen og er uden betydning for hovedbegivenhedernes 
udvikling, beretninger, der er knyttede til begivenheder, som 
er fortalte længe i forvejen, og fortællinger, som er indbyrdes 
uforenelige eller står i modstrid med fortællinger i sagaens 
første del; personer optræder pludseligt, som naturligt måtte 
være nævnt tidligere, og andre, som synes at skulle spille en 
rolle, går ud af sagaen, uden at der fortælles, hvad der bliver 
af dem. 

Af sagaens fremstilling efter k. 223 må i hvert fald tre 
episoder være oprindelige, nemlig 1) Didriks flugt til Attila, 
2) hans generobringsforsøg, 3) hans tilbagevenden til riget. 
Omkring disse hovedafsnit grupperer sig i sagaen andre for- 
tællinger, først og fremmest beretningerne om Sigurds og Gun- 
nars giftermål, Sigurds drab og niflungemes undergang, der- 
næst fortsættelsen af hunemes kampe med vilkiner og russer 
og Attilas død, endvidere i mere eller mindre løs forbindelse 
med sagaens hovedhandling fortællingerne om Herburt og 
Hilde, Valter og Hildegunde, Iron og Apollonius, og endelig 
nogle mindre episoder, knyttede til Didrik efter hans tilbage- 
venden. — På forhånd at udskyde noget af disse afsnit som 
uægte, fordi det ikke oprindelig hører til Didriks historie, lader 
sig ikke gøre, da også sagaens første del indeholder adskillige 
episoder, som ikke vedkommer Didrik og først af sagaforfat- 
teren er bragt i forbindelse med ham; det samme kan altså 
være tilfældet med sagaens sidste del. Kun indre kriterier, 
byggede på iagttagelsen af sagaens egen komposition, kan af- 
gøre, hvad der er oprindeligt. 



I k. 224, Sv. 208 fortælles, at Didrik med alle sine mænd 
og desuden Sigurd fra Bertangaland drager hjem til Bern. 
Programmet for sagaens fortsættelse efter kampen med Isung 
angives i k. 225 med ordene: »{)a vilia }peiv nu setia sin riki 
oc borgir storhof&ingium til forraba oc stiornar«^). Ligesom 
forfatteren med omhu har givet alle de heltes forhistorie, som 
ledsager Didrik på toget til Bertangaland, vil han altså efter 
toget føre dem tilbage til de forskellige lande, hvor han tog 
dem fra, eller på anden måde anbringe dem. Lade dem for- 
svinde sporløst vil han ikke; dertil er han for omhyggelig; 
og lade dem blive hos Didrik kan han ikke, idet de jo må 
være borte, når Didrik bliver fordreven af Ermenrik; dette 
gælder først og fremmest niflungeme, men også Heime og 
Vidga, som i sagaen, overensstemmende med tyske kilder, 
kæmper på Ermenriks side mod Didrik. 



^) Således A; B Mb' afviger uvæsentligt; sml. Sv. 209. 

I k. 225, Sv. 209 fortælles, at Homboge og Amlong dra- 
ger hjem til Vinland, Sintram til Penedi og Herbrand til sit 
hjem. Forfatteren ved ikke mere om dem og gør derfor af- 
skeden kort. 

I k. 226—30, Sv. 209—12 fortælles, at Didrik sammen med 
Sigurd, Gunnar og Hogne rider til Niflungaland, hvor Sigurd 
ægter Grimhild, og derefter til Brynhilds borg, hvor Sigurd 
betvinger Brynhild til Gunnar. — I sin kærne stemmer denne 
fortælling med Nibelungenlied; forfatterens opfindelse er det 
naturligvis, at Didrik er med ved begivenhederne, og at Si- 
gurds bryllup er før Gunnars; kompositionen af sagaen kræ- 
ver dette. Formodentlig skyldes det også forfatteren, at Si- 
gurd virkelig berøver Brynhild hendes jomfruelighed ; efter den 
nordiske tradition lægger Sigurd et draget sværd mellem sig og 
hende, og efter Nibelungenlied betvinger Sigurd Brynhild for 
Gunnar; utvivlsomt har Brynhilds styrke oprindelig været 
knyttet til hendes jomfruelighed, men i sagaens version ser 
jeg dog snarere forfatterens plumphed end bevarelsen af et 
gammelt sagntræk. At Sigurd har været forlovet med Bryn- 
hild (k. 227), skyldes sikkert lån fra den nordiske tradition; 
i k. 168, der beretter om Sigurds og Brynhilds første møde, 
fortælles der intet derom. 

I modsætning til Boer^) er jeg ikke i tvivl om, at fortæl- 
lingen om Sigurds og Gunnars giftermål er oprindelig i sagaen. 
Der er ikke en eneste af de tolv helte, som ledsager Didrik 
hjem fra toget mod kong Isung, om hvis senere skæbne sagaen 
ikke beretter; hvorfor skulde forfatteren netop ved Gunnar og 
Hogne gøre en undtagelse og lade dem forsvinde umotiveret? 
Boer bliver nødt til som støtte for sin opfattelse at antage det 
for en interpolation i k. 224, at Sigurd følger Didrik hjem; 
men dermed en sagen ikke klaret; tilbage står Gunnar og 
Hogne, og om deres skæbne må sagaen i hvert fald have for- 
talt. — En støtte for min opfattelse, at fortællingen, i hvert 
fald i sine hovedtræk, er oprindelig i sagaen, ser jeg deri, at 
alle personerne i den har været omtalte før. Brynhild er 
nævnt i k. 18, og uden grund antager Boer interpolation i 
dette kapitel; Mb^ har ganske vist her lakune, men Sv. 14 
stemmer med AB 18; den vilkårlige kombination afHeime og 



') Zs. f. d. PhiloL XXV, 436 fif.. 

Brynhild i k. 18 ligner i høj grad sagaens forfatter. Grim- 
hild nævnes både i k. 170 (red. I) og i k. 169 (red. II) som 
niflungernes søster, og når forfatteren lader Gunnar og Hogne 
ledsage Didrik på toget til Bertangaland, er jeg tilbøjelig til 
at tro, at han rent vilkårligt har benyttet lejligheden til at 
introducere for læseren de to berømte helte, som senere i 
sagaen skal komme til at spille en rolle. 



Derimod antager jeg det med Boer^) for utvivlsomt, at k. 
231 — 39, Sv. 213 — 20 er en interpolation. Der fortælles i disse 
kapitler om Herburt, der bliver forjaget af sin fader Herdegn 
og flygter til sin moder Isoldes broder Didrik af Bern. Denne 
sender ham til Bertangaland for at bejle til kong Artus' datter 
Hilde, men Herburt bortfører hende for sig selv og flygter til 
en konge, som modtager dem godt. Fortælligen kendes uden- 
for sagaen fra Biterolf str. 6451 — 6510^): Herburt står på bur- 
gundemes side i kampen mod Didrik og Etzel. Han undrer 
sig over, at Didrik vover at æske dem til kamp, og fortæller 
om, hvorledes han på sin flugt med Hildeburg i sin tid måtte 
udstå en kamp med Didrik og Hildebrand. — I Biterolf er 
fortællingen altså ligesom i sagaen sat i forbindelse med Didrik ; 
overensstemmelsen kan være tilfældig, men måske indeholder 
sagaens fortælling motiveringen af Herburts og Didriks fjend- 
skab i Biterolf; dog må sikkert slægtskabet mellem Herburt og 
Didrik i sagaen tilskrives stykkets forfatter, og det samme 
gælder anvendelsen af navnene Isolde og Tristram^) i denne 
forbindelse. 

I sagaen er stykket et tydeligt indskud. Didriks søster 
Isolde er ikke omtalt før; sagaforfatteren vilde sikkert have 
nævnt hende tidligere, hvis han havde kendt hende. Tristram 
rider (k. 231), da han har dræbt sin broder, til Iron jarl af 
Brandenburg; dennes jæger Nordian er sagnhistorisk set den 
samme som den Nordian, der optræder i Vilkinasaga som Vil- 



1) Zs. f. d. Philol. XXV, 437. 

2) Ed. Janicke. Deutsches Heldenbuch I. Berlin. 1866. 
^) Sintram på de første steder i Mb* og Sv. er en fejl. 



104 

kinus' søn og de fire risers fader (k. 23, 27)^); men i sagaen 
identificeres de ikke. — At Herburt (k. 239) kommer til »kon- 
ungs eins«^) og bliver hos ham, ligner heller ikke sagaens 
forfatter, som altid ellers navne- og stedfæster. — Mærkeligt 
er det også, at Didrik rolig finder sig i, at Herburt bortfører 
Hilde, og kort efter rider ud for at fæste sig en anden brud; 
denne opfattelse af Didrik står ganske i modstrid med sagaens 
øvrige fremstilling. — Mest afgørende er det dog, at efter k. 
233 kong Artus hersker over Bertangaland, skønt ifølge k. 224 
Didrik har forladt Isung som konge dér i bedste velgående. 
En så grov meningsløshed kan sagaens forfatter umuligt have 
gjort sig skyldig i. — Fortællingen må altså være en interpo- 
lation, og denne opfattelse støttes af, at de i den optrædende 
personer ikke spiller nogen rolle senere i sagaen, når und- 
tages Artus, Iron og Nordian, der forekommer i den, som det 
senere skal vises, ligeledes interpolerede Ironssaga. 

Tager man k. 231 — 39 bort, bliver der god sammenhæng 
mellem k. 230, der fortæller, at Didrik vender hjem efter Si- 
gurds og Gunnars bryllup, og k. 240, der fortæller, at han 
med Fasold og Detlev rider til Drekanfils, hvor de tre helte 
ægter hver sin af kong Drusians døtre. — K. 240, Sv. 221 
falder ganske ind i den plan, som k. 225 angiver, og må være 
ægte i sagaen. Det står i nøje forbindelse med fortællingen 
om Didriks kamp med Ekka og Fasold og hentyder desuden 
til Detlevs kamp med Sigurd grikkr. At indholdet af k. 240 
er ren opfindelse, tvivler jeg ikke om; Gudilinda som navn 
på den af kong Drusians døtre, som Didrik ægter, er sikkert 
kun en forkert anbragt erindring om markgrev Rtidigers hustru 
af samme navn, der var en slægtning af Didrik ^) — Forfat- 
terens hensigt er at anbringe Didriks kæmper efter toget til 
Bertangaland, og hvor han ikke, som ved Sigurd og Gunnar, 
har nogen overlevering at støtte sig til, dér kombinerer han 
selv. Formodentlig er det fortællingen om Didriks giftermål 
i k. 240, som har fremkaldt interpolationen af fortællingen om 
iians uheldige giftermålsforsøg i k. 231 — 39. 



1) Z. E. xxin, 3. 

^) Sv. 220 »iron« er en misforståelse af »i«. 
») H. S. 116 f.. 

Efter k. 240 kommer i Mb^ red. II af Vilkinasaga; i Sv. 
mangler dette afsnit, og i AB har det tillige med det følgende 
lille afsnit om Valter og Hildegunde fået plads tidligere i sagaen. 
Jeg ser foreløbig bort fra Vilkinasaga II, hvis mærkelige plads 
jeg senere skal søge at forklare, og går over til fortællingen 
om Valter og Hildegunde. (Mb« AB 241—44, Sv. 222—25): 
Ermenrik har sendt sin søstersøn Valter til Attila; samme sted 
kommer også Hias jarls datter Hildegunde. De to unge flygter 
sammen, men bliver indhentede af tolv mænd, som Attila sen- 
der ud efter dem. Valter dræber de elleve, og den tolvte, 
Hogne, slår han øjet ud på. Derefter fortsætter Valter og 
Hildegunde flugten til Ermenrik. — Fortællingen kendes uden- 
for sagaen fra talrige hentydninger i den tyske digtning og 
navnlig fra Ekkehards latinske digt Waltharius fra det tiende 
århundrede: Hagen, Valter og Hildegunde er gisler hos At- 
tila; d^ Gynter er bleven konge i Worms, flygter Hagen hjem, 
og kort efter flygter Valter med Hildegunde. På vejen bliver 
han angreben af Gynter, som håber at erobre de skatte, Valter 
fører med sig; i kampen dræber Valter Gynters ti mænd, og 
Hagen, som hidtil har undslået sig for at kæmpe mod sin 
gamle våbenbroder, overfalder hu sammen med Gynter Valter 
fra et baghold. Efter en blodig kamp, i hvilken Hagen mister 
et øje, slutter kæmperne fred, og Valter drager hjem til Akvi- 
tanien. — Som man vil se, er overensstemmelsen med sagaen 
i det hele nøje, og måske skyldes det ikke sammentrækning, 
men en oprindeligere sagnversion, når i sagaens beretning 
Gunnar slet ikke optræder.^) 

I Didrikssaga kan fortællingen ikke være oprindelig på 
den plads, den har. I k. 241 er Valter barn endnu, skønt 
han i k 128 er en voxen kriger og i k. 151 af sin onkel, Er- 
menrik, bliver sat til at styre Rimstein jarls rige. At Hogne 
er hos Attila, strider imod k. 226 ff , og at han først ved denne 
lejlighed mister sit øje, er uforeneligt med k. 184, hvor han 
optræder som enøjet. Endelig omtales Osantrix som levende 
endnu (k. 242), skønt han forlængst er dræbt (k. 144). — Så- 
danne meningsløsheder kan selvfølgelig sagaforfatteren ikke 
have gjort sig skyldig i; om fortællingen måske på en anden 
plads er oprindelig i sagaen, skal senere blive undersøgt. 



^) Heinzel tjber die Walthersage s. 60 ff.. 

Det næste afsnit i sagaen (Mb» AB 245—74, Sv. 226—28) 
fortæller om Iron og ApoUonius, kong Artus^ sønner, som blev 
fordrevne fra deres fædrenerige, Bertangaland, da kong Isung 
efter deres faders død kom til magten dér. Attila modtager 
dem og gør dem til høvdinger henholdsvis over Brandenburg 
og Tira. Tre fortællinger kædes i det følgende sammen: 1) 
ApoUonius^ bejlen til en datter af kong Salomon af Frankland, 
Herborg, og hendes bortførelse (k. 246 — 53), 2) Irons vældige 
jægerlyst og deraf følgende sammenstød med kong Salomon, 
fangenskab og befrielse igen ved hans hustru Isoldes hjælp 
(k. 254 — 68), 3) Irons kærlighedseventyr med Akis hustru Bol- 
friana og derpå følgende fald for den krænkede ægtemand 
(k. 269—74). 

Fortællingen om ApoUonius, der i sidste instans stammer 
fra den græske roman om ApoUonius fra Tyrus, sætter Neu- 
mann^) i forbindelse med Kudrundigtningen. FortælUngen om 
Irons jagteventyr påberåber sig tyske kilder (k. 258), og i et 
tysk digt fra det trettende århundrede antydes den i overens- 
stemmelse med sagaens form^). Neumann antager, at disse to 
fortællinger først i sagaen er blevet knyttede sammen. Når 
Neumann også vU føre den tredje episode, beretningen om 
Iron og Bolfriana, tUbage til tyske kUder, begår han den fejl 
at regne k. 275 med tillronssaga; begyndelsen af dette kapitel 
viser, at Aki og Bolfriana ikke oprindelig kan have været 
omtalte lige i forvejen; Ironssaga ender med k. 274, og de 
slutninger, som Neumann drager, bl. a. af, at Bolfriana i k 
275 kaldes »af Drecanfil« % må følgelig bortfalde, tUmed da dette 
»af Drecanfil«, som Boer skarpsindigt har vist*), skyldes en af- 
skrivers mekaniske overførelse fra det oprindelig umiddelbart 
foran k. 275 stående k. 240. 

At k. 245 — 74 er interpoleret, fremgår allerede af den 
nævnte modsætning meUem slutningen af Ironssaga og k. 275, 
hvis begyndelse tydeUgt nok forudsætter, at Aki og Bolfriana 
ikke har været omtalte lige i forvejen. — At Iron og Apol- 
lonius er Attilas lensmænd, og at AttUa i sin barndom er op- 



1) Germ. 27, 1 ff.. 

«) H. S. 175. 

») Kun i Mb«. 

*) Zs. f. d. Philol. XXV, 438. 

fostret af Salomons fader Antiocus (k. 266), må ikke alene be- 
tragtes som rent opspind, men også som bevis for interpolation, 
idet sagaen, hvor den gør rede for Attilas ungdom, intet ken- 
der til dette forhold. — I k. 269 knyttes begivenhederne i 
slutningen af Ironssaga til det gæstebud, som Ermenrik ifølge 
k. 123—29 holdt i Eom, og ved hvilket Attila, Didrik og 
mange andre var til stede ; men et sådant brud på kronologien 
strider ganske mod sagaens ellers nøjagtige overholden af 
begivenhedernes kronologiske rækkefølge. 

Tager man de interpolerede afsnit bort, får man som den 
oprindelige rækkefølge, efter at toget til Bertangaland er forbi: 
k. 225 — 30, 240, 275. Denne rækkefølge er naturlig og stem- 
mer med programmet i k. 225. I k. 225 drager Homboge, 
Amlung, Sintram og Herbrand bort. i k. 226 — 30 Sigurd, Gun- 
nar og Hogne; i k. 240 forlader Detlev og Fasold Didrik og 
i k. 275 Vidga. — I k. 275 fortælles, at hertug Aki 
dør, og at Didrik skaffer Vidga gift med hans enke Bol- 
friana. Dette giftermål er sikkert forfatterens egen opfindelse; 
det skal motivere, at Vidga, som først er Didriks mand, senere 
optræder som Ermenriks mand; idet Vidga bliver gift med 
Bolfriana, får han nemlig Akis grevskab, Lombardiet, til len af 
Ermenrik. 

KAPITEL XI. 

Sifkas hævn; Didriks flugt; afslutningen af kampene mod 
vilkiner og russer; Didriks mislykkede grenerobringsforsøgr. 

(Mb« AB 276—339, Sv. 230—89). 



Med k. 275 er de fleste af de helte, som har ledsaget Did- 
rik på toget mod Bertangaland, blevet anbragte, nemlig: 
Hornboge, Amlung, Sintram, Herbrand, Gunnar, Hogne, Det- 
lev, Fasold og Vidga. Tilbage står kun Heime, Vildifer og 
Hildebrand. Heimes optræden efter kampen mod Isung er, 
som det senere skal vises, uklar ; Vildifer lader forfatteren følge 
Didrik i landflygtighed, fordi han skal deltage i slutningen af 
vilkinerkampene, med hvilke han er kommen ind i sagaen; 
at Hildebrand ledsager Didrik på hans flugt til Attila, er i 
overensstemmelse med de tyske digte 

Før beretningen om Didriks flugt kommer i sagaen nogle 
kapitler (Mb« AB 276—83, Sv. 230—37), som fortæller, at Er- 
menrik voldtager Sifkas hustru Odila, og for at hævne sig 
får Sifka ved list Ermenrik til at sende de to sønner Frederik 
og Reginbald på sendefærd, hvor de omkommer; den tredje søn, 
Samson, og derefter de to brodersønner Aki og Egard får 
Sifka ved falske beskyldninger imod dem Ermenrik til at 
dræbe. 

Af disse begivenheder kendes fra tyske kilder drabet af 
Frederik, der i Dietrichs Flucht finder sted i Wilzenland^) 
ligesom i sagaen i Vilkinaborg (k. 278); drabet af Reginbald 



») H. S. 208. 

og Samson omtales kun i sagaen; Anhang £il Heldenbuch 
nævner, at Ermenrik havde to sønner, men omtaler ikke deres 
skæbne^); i fortællingen om Samson, som bUver trampet ihjel 
af hestehove, ser Jiriczek^) den eneste rest af Svanhildsagnet 
i tysk overlevering. — I tyske kilder*) fortælles harlungemes 
drab således: Eckehart, søn af Hache, er harlungemes foster- 
fader; harlungerne, Imbrecke og Fritile, overfaldes og dræbes 
i hans fraværelse, og Eckehart rider efter drabet til Didrik 
for at søge hjælp. Samme fortælling har sagaen; blot træder 
Vidga i stedet for Eckehart som fosterfaderen og Aki og 
Egard i stedet for Imbrecke og Fritile som de to harlunger. 

Boer*) har antaget, at k. 276 — 83 skyldes en interpolation, 
og har bl. a. henvist til, at Sifkas rolle i disse kapitler som 
den, der søger at gøre Ermenrik alt muligt ondt, ikke stem- 
mer med, at han i de følgende kapitler er den, der får Didrik 
fordrevet fra hans rige; desuden at Osantrix i k. 278 optræder 
som levende, idet Sifka opfordrer Ermenrik til at kræve skat 
af ham, hvilket strider mod red. I af Osantrix' drab. Dertil 
kan føjes, at sammenligningen mellem Ermenriks rige og det 
græske kejserrige på forfatterens egen tid (k. 276) ikke ligner 
sagaens forfatter, der, for så vidt vi kender ham fra Mb^ og 
de tilsvarende dele af AB Sv., altid holder sig skjult bag sit 
stof; mærkeligt er det også, at Ermenriks hustru ikke nævnes 
ved navn. — Stærkest taler dog for stykkets uægthed fortæl- 
lingen om harlungemes drab (k. 281 — 83, Sv. 234 — 37). Skønt 
Vidga efter k. 275 må antages at være bleven i sit nyerhver- 
vede grevskab som Ermenriks mand, er han dog i k. 281 
redet til Didrik; harlungemes fosterfader Fritila, som nævnes 
i k. 281 ff., er mærkelig, da Vidga efter k. 275 må være foster- 
faderen, svarende til de tyske kilders Eckehart. — Harlungeme 
og Vidga må efter k. 275 antages at bo i Fritila i Lombardiet, 
den gamle Akis sæde ; ikke desto mindre er harlungeme i k. 
282 i Trelinnborg^), måske Trechtlingshausen ved Einen*), og 



') H. S. 333. 

'^) Deutsche Heldensagen I, 111. 

**) Dietrichs Flucht, Anhaug t. Heldenbuch. 

*) Zs. f d. Philol. XXV, 440 f. . 

°) Således Mb*; AB forvansker, Sv. mangler navnet. 

«) Holthausen P. B. B. IX, 474. 

denne borg betegnes i k. 283 som Vidgas. — Jeg opfatter 
forholdet på følgende måde: Den oprindelige sagas forfatter 
har kun haft et mangelfuldt kendskab til Harlungesagnet ; 
fosterfaderen Eckeharts fader Hache gør han til harlungemes 
fader Aki; Fritila, oprindelig navn på en af harlungeme, over- 
føres dristigt på Vercelli, som væringerne kailer Fribsæla (k. 
13), og bliver navn på harlungernes hjemsted. Således bliver 
Aki altså hertug i Lombardiet og som harlungemes fader bro- 
der til Ermenrik, dette sidste i overensstemmelse med Dietrichs 
Flucht, hvor harlungemes fader er Ermenriks broder Diether^). 
— Med disse forvanskede og forvirrede elementer i den op- 
rindelige saga har en omarbejder søgt at forene en fremstil- 
ling af Harlungesagnet, som stemmer nærmere med de tyske 
kilder fra det trettende århundrede. Fritila gøres til harlun- 
gemes fosterfader og erstattes som navn på harlungemes borg 
af Trelinnborg i overensstemmelse med de tyske kilder, som 
anbringer harlungeme ved Rinen. Når Vidga senere (k. 283) 
gøres til Ermenriks lensmand over Bana, d. v. s. Ravenna^), 
er det også i overensstemmelse med de tyske kilder, som til- 
lægger Vidga Ravenna^), men i modstrid med k. 317, hvor 
Ravenna har hørt tilDidriks rige, og med k. 323, hvor Vidga 
endnu er hertug over Fritila; her dukker den oprindelige sagas 
opfattelse frem igen. 

Kun på denne måde, som følge af omarbejdelse eller inter- 
polation, kan det forklares, at Fritila dels er navn på Akis 
borg (k. 13), dels på harlungemes fosterfader (k. 281 ff.), at 
harlungemes hjemsted først er i Lombardiet (k. 276), senere 
Trelinnborg ved Rinen (k. 282), og at deres fosterfader dels 
er Vidga (k. 275 og 281 ff ), dels Fritila (k. 281 ff.). — Om den 
oprindelige saga overhovedet har haft nogen fortælling om 
harlungemes drab, anser jeg for tvivlsomt. For det kan tale, 
at Aki allerede i den første del af sagaen kaldes Aurlunga- 
trausti*); de eneste steder, hvor Mb* har tilnavnet (k. 123, 124), 
har det imidlertid formen Amlungatrausti, og hvis denne form, 



») H. S. 207. 

«) flolthausen P. B. B. IX, 468. 
') B. S. 216, 294. 

*) Således eller »Aurlinga-«, »Orlunga-« AB Mb'; Sv. maDgler overalt 
tilnavnet. 

hvad jeg anser for sandsynligt, er sagaens oprindelige, så taler 
tilnavnet ikke for noget kendskab til harlungeme. At disse 
nævnes i k. 275, kan skyldes interpolation i det ellers ægte 
kapitel med henblik på fortællingen om deres drab i k. 281 — 
83; jeg er mest tilbøjelig til med Boer at anse hele k. 276 
— 83 for et indskud, der er fremkaldt ved den følgende for- 
tælling om Sifkas ondskab og list. 



Mb^ AB 284—90, Sv. 238—45 fortæller om Didriks flugt: 
Sifka får Ermenrik til at kræve skat af Didrik, men denne 
nægter at betale. Ermenrik ruster sig, og Vidga og Heime 
advarer Didrik, som flygter til Attila. På vejen besøger han 
markgrev Eodingeir og hans hustni Gudilinda i Bakalar. 

At det er Sifkas onde råd, som er skyld i Didriks for- 
drivelse, ved Alphart og Dietrichs Flucht; at Ermenrik først 
kræver skat og derpå, da denne nægtes, begynder fjendtlig- 
heder, kendes fra Alphart, og B.einald, Ermenriks sendebud,, 
da han kræver skat, genfindes som Randolt i Dietrichs Flucht. 
I Alphart er det Heime, som nødtvungen overbringer krigs- 
erklæringen; et minde derom bevarer sagaen måske i beret- 
ningen om Heimes besøg hos Didrik (k. 287) og hans harme 
over Ermenriks troløshed (k. 288). — Når i sagaen Didrik uden 
egentlig kamp forlader sit rige, er det måske ^) en ældre sagn- 
form end i Alphart og Dietrichs Flucht, hvor Didrik sejrer 
over Ermenrik; Didriks besøg hos Bodingeir på vejen til Attila 
bekræftes af Dietrichs Flucht og Nibelungenlied. 

Sagaens fremstilling stemmer altså med den sydtyske digt- 
ning fra det trettende århundrede, og hovedindholdet af den 
må naturligvis have haft plads i den oprindelige saga. For- 
skellige træk tyder dog på omarbejdelse. — I k. 285 og 288 
hentydes til de rimeligvis interpolerede kapitler 276 — 83. — 
Hvis Boers opfattelse^), at den oprindelige saga kun har 
kendt en markgrev Eodolf af Bakalar, gift med Berta, ikke 
nogen Eodingeir af Bakalar, gift med Gudilinda, er 
rigtig, hvad jeg anser for sandsynligt, så må man, over- 



») Jir. 167. 

2) Zs. f. d. Philol. XXV, 442 ff.. 

alt hvor der optræder en markgrev Rodingeir, gift med 
Gudilinda, antage enten forandring af navnene eller nytilkom- 
met stof, og i fortællingen om Didriks besøg hos Rodingeir 
(k. 289) må man da se vidnesbyrd om omarbejdelse. — Ende- 
lig er Heimes optræden uklar. I k. 285 ff. er både Heime og 
Vidga Ermenriks mænd, hvilket stemmer med den tyske digt- 
ning, men medens Vidgas overgang fra Didrik til Ermenrik 
er fortalt i k. 275, er Heimes optræden som Ermenriks mand 
ganske umotiveret, idet vi ikke har hørt noget om ham siden 
toget til Bertangaland. Enten må Heime i den oprindelige 
«aga stadig have været Didriks mand, eller også må hans 
overgang til Ermenrik have været fortalt. Boer*) antager det 
første og anfører bl. a., at Heime i k. 287 bruger ordene: »uist 
latum uer uart riki o. s. v.«, da han kommer til Didrik og 
melder, at Ermenrik ikke er langt borte. Muligvis har Boer 
ret; dog anser jeg det ikke for utænkeligt, at der bagved be- 
mærkningen i k. 273 i den interpolerede Ironssaga, at Didrik, 
Vidga og Heime drog til Rom til Ermenrik, skjuler sig resten 
af en oprindelig fortælling i sagaen, ifølge hvilken Heime lige- 
som Vidga i k. 275 fra Didriks mand blev Ermenriks. 



Didrik er nu som landflygtig kommen til Attila. Hans 
landflygtighed optages ifølge sagaen af tre hovedbegivenheder : 
1) afslutningen af krigene mod vilkiner og russer, 2) det mis- 
lykkede forsøg på at tilbageerobre riget, 3) niflungekampen. 
Af disse tre episoder er de to sidste velkendte fra tyske kilder; 
den første kendes ligesom begyndelsen af vilkinerkrigene kun 
fra sagaen. 

I k. 291—816, Sv. 246—67 fortælles afslutningen på At- 
tilas kampe mod Osantrix' slægt: Efter Osantrix' død optager 
hans broder, Valdemar af Rusland, kampen, og den føres med 
skiftende held, indtil Valdemar til sidst falder; hans broder, 
Iron jarl, bliver af Attila sat til høvding over Rusland. 

Ganske vist er det kun red. II af Vilkinasaga, som ender 
k. 56 med at antyde Attilas kampe med Valdemar; når red. 



••) Zs. £ d. Philol. XXV, 442. 

I ikke gør det, behøver det dog ikke at vise, at denne redak- 
tion slet ikke har kendt disse kampe; i k. 26 bliver også efter 
red. I Valdemar konge i Eusland og Polen, og han må følge- 
lig være bestemt til at spille en rolle i sagaen. I k. 291 — 92 
fortælles, at Osantrix falder i et slag ved Brandenburg for 
Ulfrads hånd. En anden fortælling om Osantrix' fald har 
sagaen givet i k. 144. Det er tidligere omtalt, at hovedind- 
holdet af k. 134 — 46 må være oprindeligt i sagaen. Hvorvidt 
første redaktion af Osantrix' drab i k. 144 giver den absolut 
oprindelige fremstilling, og k. 291 — 92 skyldes en interpolation, 
skal senere blive undersøgt; her skal kun fastlås, at den redak- 
tion af sagaen, som repræsenteres af Mb^ og de tilsvarende 
dele af AB og Sv., naturligvis ikke kan have haft anden re- 
daktion af Osantrix' drab. I k. 292 dræbes Osantrix af Ulfrad, 
de tyske digtes Wolfhart, en af Didriks berømteste helte. 
Sandsynligvis har den relativt oprindelige redaktion af sagaen 
slet ikke kendt Ulf rad; han nævnes ikke i Mb^ og de til- 
svarende dele af AB og Sv., og den måde, hvorpå han ind- 
føres i sagaen, er ganske mærkelig. I k. 288 bebrejder Heime 
Ermenrik, at han har fordrevet Didrik og Thether og Ulfrad, 
sin søstersøn, skønt de to sidste slet ikke har været nævnte 
før i sagaen^). — Hvis den ensartethed og omhu for at for- 
berede alle personernes optræden, som Mb^ og de tilsvarende 
dele af AB og Sv. viser, er den oprindelige sagas, så har man 
ret til i Ulfrads så vel som i B.odingeirs optræden i sagaens 
slutning at se spor af omarbejdelse. 

I k. 293 fortælles, at Valdemar har erobret en borg 
fra Attila og i den fanget den gode ridder Eodolf. Der er 
tidligere talt om forholdet mellem Eodolf og Rodingeir; hvis 
den oprindelige saga således som Vilkinasaga I kun kender 
en Rodolf, ikke nogen Eodingeir, så må man i k. 293 se en 
i sagaen oprindelig episode, i hvilken omarbejderen har und- 
ladt at ombytte Eodolf med Eodingeir. 

Storm^) har påvist den historiske baggrund såvel for kam- 
pene om Brandenburg (k. 291—92) som for de følgende kampe 



1) Når AB i k. 287 til dels erstatter Heime med Ulfrad, er det kun. 

fordi Ermenriks mand Heimes optræden som Didriks ven i k. 287 

var påfaldende. 
«) Aarb. 1877, 341 ff.. 

8 

med Valdemar af Rusland; sagnhistorisk set hører disse for- 
tællinger til samme lag. 

I k. 294—99, Sv. 249—53 fortælles om et tog mod Valde- 
mar, på hvilket Attila og Didrik bliver slåede; Attila flygter 
hjem, og Didrik må indeslutte sig i en øde borg, fra hvilken 
han til sidst bliver befriet ved Attilas og Eodingeirs hjælp, 
efter at Ulfrad har bragt disse budskab om Didriks farlige 
stilling. — Til denne episode er knyttet fortællingen om de 
to Didrikers kamp (k. 300-07, Sv. 254—61). Kong Didrik 
har fanget Valdemars søn Didrik og ført ham tilbage til Suså, 
hvor han på sin frænde Erkas forbøn får lov til at gå frit 
omkring. Han flygter imidlertid, og kong Didrik sætter efter 
ham, skønt han endnu ikke er helbredet af sine sår, indhenter 
ham og dræber ham. 

Storm^) sætter disse begivenheder i forbindelse med histo- 
riske forviklinger mellem Henrik H af Sachsen og Boleslav af 
Polen i begyndelsen af det ellevte århundrede ; i stedet for Hen- 
rik II har sagnene sat Attila, i stedet for Boleslav Valdemar 
af Rusland, d. v. s. den historiske konge Valdemar den store. 
I forbindelse med disse sagn er sat den historiske fejde mel- 
lem Theodorich, Triarius' søn, og hans navne, den berømte 
østgoterkonge^). Denne forbindelse og den uhistoriske udform- 
ning af de to Didrikers kamp er måske forfatterens egen; 
måske skyldes den den nedertyske tradition, som identificerede 
Didrik af Bern med den markgrev Dietrich, under hvem sax- 
erne kæmpede heldigt mod slaverne om Brandenburg^). Gen- 
nem de i k. 291 — 307 fortalte episoder er det rimeligvis, at 
Didrik af Bern er kommen ind i sagnene om hunemes kampe 
med vilkiner og russer ; kun hvad der i disse kapitler fortælles 
om Didrik, har noget episk indhold; hans optræden i de tid- 
ligere vilkinerkampe (k. 134 — 46) er intetsigende og skyldes 
sikkert sagaens forfatter. — Jiriczek*) søger at vise, hvorledes 
fortællingen om Didriks indeslutning og befrielse, knyttet til 
red. II af Osantrix' drab, kun er en anden udformning af for- 
tællingen om Vidgas fangenskab og befrielse, knyttet til red. 



') Aarb. 1877, 342 ff.. 

«) Z. E. VII. 

») Storm Aarb. 1877, 342. 

*) Deutsche HeldeDsagen I, 295 fF. 

I af Osantrix' drab (k. 134^46). Hypotesen synes mig dog 
tvivlsom. — I k. 308—15, Sv. 262—67 fortælles, sikkert efter 
nedertysk tradition, slutningen af Attilas kampe med russerne * 
at ruinerne af Palteskia omtales som synlige endnu (k. 313), 
kan kun skyldes nedertyske købmænds beretning om kampen. 

Hovedindholdet af k. 291 — 315 må som tidligere omtalt 
være oprindeligt i sagaen; begge redaktioner af Vilkinasaga 
forudsætter det ved at anbringe Valdemar som konge over 
Rusland og Polen og Ilias som jarl over Grækenland; den 
Iron jarl, Valdemars broder, som Attila (k. 314 — 15) efter 
Valdemars fald gør til høvding over Rusland, kan nemlig ikke 
være nogen anden end den i k. 26 og 31 nævnte Ilias jarl, 
Valdemars broder; kun ved en tankeløs afskrivers forvexling 
med hovedpersonen i Ironssaga har han i k. 314 — 15 fået nav- 
net Iron. — Tilslutning til Mb^s redaktion af sagaens begyn- 
delse viser Rodolf i k. 293 og også det, at Vildifer i k. 291 — 
315 spiller en rolle; gennem red. I af Osantrix' drab (k. 134 
— 46) er han kommen ind i sagaen, og kun forfatteren af disse 
kapitler kunde lade ham deltage i afslutningen af hunernes 
kampe med vilkinerne og russerne. Hvis Mb^ repræsenterer 
sagaens oprindelige redaktion, må man i Rodingeirs og Ulfrads 
optræden i k. 291 — 315 se vidnesbyrd om omarbejdelse. 

En tydelig interpolation i k. 291—315 er i hvert fald, 
som Boer^) har vist, den i fortællingen om de to Didrikers 
kamp indflettede episode om Didrik og jarledatteren i k. 303 
og 305 — 07; den strider ganske mod sagaens øvrige opfattelse 
af Didrik, indeholder geografiske modsigelser, knyttes til det 
interpolerede k. 278, der fortæller om Frederiks drab, og er 
ifølge sit indhold meningsløs i sammenhængen ; hvorledes skulde 
Didrik (k. 307) kunne blive vred på jarlen i Vilkinaborg, fordi 
denne har dræbt Didriks værste fjendes, Ermenriks, søn Fre- 
derik ? 



I k. 316—39, Sv. 267—89 fortælles om Didriks mislykkede 
forsøg på at tilbageerobre riget. Sagens fremstilling stemmer 
i hovedtrækkene overens med de tyske kilder^): Didrik sejrer, 



O Zs. f. d. Philol. XXV, 461 ff.. 

'^) Navnlig Dietrichs Flucht og Rabenschlacht. Jir. 168 ff.. 

men Attilas to sønner og Didriks «gen broder falder, og Did- 
rik vender tilbage til Attila. — I sagaen er slaget henlagt til 
Gransport ved Mosel (k. 322 ff.), en lokalisering, der ligesom 
henlæggelsen af Hunaland til Nordtyskland viser nedertysk 
hjemmel; navnet Grransport^) forklarer Holthausen^) sindrigt 
som en omformning af Eavennae portus. 

Hovedindholdet af fortællingen er utvivlsomt oprindeligt 
i sagaen. Når Vidga i k. 323 kaldes »af Fritila«, er det i over- 
ensstenmielse med den oprindelige sagas fremstilling i k. 275, 
men i modstrid med den interpolerede beretning om harlun- 
gemes drab i k. 281—83. I k. 336 fortælles, at Didrik for- 
følger den flygtende Vidga langs Mosel ud til havet; dette er 
ganske vist geografisk set meningsløst, men mangelfuldt kend- 
skab til Tysklands geografi har forfatteren vist ved flere lejlig- 
heder, og bemærkningen, at spyddet, som Didrik slyngede 
«fter Vidga, endnu kan ses ved flodmundingen, viser, at vi 
her har en af de nedertyske lokaliseringer af Vidgasagn, af 
hvilke navnlig sagaens første del indeholder adskillige. — 
Blandt Attilas mænd, som Støtter Didrik, er Eodingeir; et en- 
kelt sted (k. 328) kaldes han imidlertid i Mb^ Eodolf; i over- 
•ensstemmelse med, hvad der tidligere er sagt om Eodolf og 
Eodingeir, kan man antage, at omarbejderen på dette sted 
har glemt at ombytte det oprindelige Eodolf med Eodingeir^) ; 
■dennes optræden er altså i dette afsnit af sagaen oprindelig. 
— At Hildebrand og Vildifer ledsager Didrik i kampen ved 
Gransport, stemmer med, at disse to helte som tidligere om- 
talt er de eneste, som ledsager Didrik i landflygtighed; i k. 
331 skiller forfatteren sig af med Vildifer ved at lade ham og 
Valter fælde hinanden i tvekamp, sandsynligvis en ren opfin- 
delse, men ganske i den oprindelige sagas ånd. 

Andre træk i fortællingen er jeg tilbøjelig til at tilskrive 
•omarbejdelse. — Ulfrad kæmper i k. 334 mod sin frænde Eei- 
uald og falder. Denne episode minder dels om Eienold af 
Mailands kamp mod Wolfhart i Dietrichs Flucht, dels om 
Eabenschlachts beretning, at Eienold i kampen mod Didrik 



*) Således femte skriver af membranen, A og Sv. ; Qerde skriver har 

»Gronsport,« B oftest >Grunsport«. 
«) P. B. B. IX, 481 f.. 
^) Boer Zs. f. d. PhUol. XXV, 444. 

hjælper sin morbroder Witege, men bliver dræbt af Didrik^). 
Ulf rads tidligere optræden i sagaen (k. 288, 292) er som før 
omtalt mistænkelig. Eeinald omtales i k. 284 f. som Ermen- 
riks bud, da han kræver skat af Amlungaland. Som førnævnt 
har der måske i k. 284 — 87 fundet en sammenblanding sted 
mellem Reinald og Heime, hvis optræden i k. 287 — 88 som' 
Ermenriks mand, men med sympatien på Didriks side, er uklar. 
I k. 324 omtales Reinald som Ermenriks frænde og anfører 
for en del af hans hær, og i k. 325 — 29 fortælles, hvorledes 
Hildebrand natten før slaget møder Reinald, som viser ham 
teltene i Ermenriks lejr. Når Eeinald i denne episode, hvis 
oprindelighed bestyrkes af den ovenfor nævnte navneform Eo- 
dolf i k. 328, optræder som Hildebrands ven fra tiden før Did- 
riks flugt og tæller venner og frænder i Didriks hær (k. 329), 
er det umotiveret; en Reinald har kun været nævnt en enkelt 
gang (k. 90) som Didriks mand, men om hans overgang til 
Ermenrik er intet steds fortalt. Derimod kan Reinalds op- 
træden i k. 325 — 29 passe på Heime; jeg er tilbøjelig til at 
tro, at den oprindelige saga har fortalt om Heimes overgang 
fra Didrik til Ermenrik og deltagelse i slaget ved Grransport 
på dennes side sammen med Vidga, men en omarbejder har 
forvansket Heimes optræden ved delvis at erstatte ham med 
Reinald og lade Heime flygte fra Ermenrik efter en strid med 
Sifka samtidig med Didriks flugt (k. 288); denne forvanskning 
kan sættes i forbindelse med Heimes optræden i slutningen af 
sagaen (k. 429 — 39), hvOr han kæmper mod^ Aspilian rise, 
hvorom mere senere. 

Sagaens beretning, at Attilas sønner Erp og Ortvin og 
Didriks broder Thether falder for Vidgas hånd i slaget ved 
Gransport, stemmer med de tyske kilder, men måske har den 
oprindelige saga slet ikke kendt denne hovedepisode i slaget. 
Erp og Ortvin nævnes i k. 56 kun i red. II af Vilkinasagar 
ikke i red. I. Mere vægt lægger jeg på, atThethers optræden 
er mistænkelig. Selv om man ser bort fra k. 288, hvor han 
ligesom Ulfrad introduceres ganske hovedkulds, er begyndelsen 
af k. 316 mærkelig: »|)ar var me& honom [Didrik] hans brobir 
^ether. hann var |)a vetrgamall«. At Thether kun er et år 
gammel, er meningsløst, da hans fader Thetmar er død for 



') H. S. 159 f.. I Biterolf er Kienold og Wolf hart frænder. 

længe siden (k. 131). Den oprindelige saga har måske ikke 
kendt Thether, som ikke omtales i Mb^ eller de tilsvarende 
dele af AB og Sv. — Som de unge heltes beskyttere i kam- 
pen optræder en ridder Hjalprik, der i k. 321 umotiveret næv- 
nes som Didriks slægtning, og en hertug Naudung, som senere 
i sagaen viser sig at være Erkas broder (k. 369 — 70) ; Naudung 
er måske indkommen i sagaen ved den nye tilførsel af Niflunge- 
sagn, hvorom mere senere ; at Naudung bUver dræbt af Vidga 
(k. 332), stemmer med Nibelungenlied^). 

Af påfaldende træk i fortællingen om Didriks generobrings- 
forsøg kan endelig nævnes, at »Amlungar« i dette afsnit er 
navn på Ermenriks mænd, mens i det foregående og følgende 
afsnit Didriks mænd kaldes således. 



Resultatet af de i dette kapitel foretagne undersøgelser 
bliver da dette: Hovedindholdet af fortællingerne om Didriks 
flugt, hans kampe på Attilas side mod vilkiner og russer og 
hans generobringsforsøg må være oprindeligt i sagaen. På 
adskillige punkter står disse fortælUnger imidlertid i modstrid 
med sagaens begyndelse, således som denne foreligger i Mb^ 
og de tilsvarende dele af AB og Sv.. Dette er tilfældet med 
fortællingen om Sifkas hævn og Osantrix' drab II, endvidere 
med Heimes, Eodingeirs, Ulfrads, Eeinalds og Thethers optræ- 
den. Hvis Mb^ og de tilsvarende dele af AB og Sv. repræ- 
senterer begyndelsen af sagaen i dens oprindelige form, må 
man i disse episoder og træk i k. 276 — 339 se omarbejdelse. 

1) H. S. 111. 

KAPITEL Xn. 

Niflungasagra og Attilas død. 

(Mb« AB 340—48, 356—94, 423—28, Sv. 290-96, 

302—39, 365—69). 



Jeg kommer nu til den tredje af de episoder, som i sagaen 
henlægges til Didriks landflygtighedstid, nemlig Attilas gifter- 
mål med Grimhild, indbydelsen af niflungeme og disses under- 
gang (Mb« AB 356—94, Sv. 302—39). — Som indledning til 
disse begivenheder fortælles i k. 340 — 41 (Sv. 290) om Attilas 
første hustru Erkas død og i k. 342—48 (Sv. 291—96) om Si- 
gurds drab. K. 340 — 48 (Sv. 290 — 96) hænger altså nøje sam- 
men med k. 356—94 (Sv. 302—339) ; indholdet af disse kapitler 
tilsammen vil jeg med Boer kalde Niflungasaga, og spørgsmålet 
om deres oprindelighed i sagaen må behandles under ét. 

I Zs. f. d. Philol. n søgte Doring at påvise, at Niflunga- 
sagas kilde var Nibelungenlied ; af de mange ordrette over- 
ensstemmelser kunde endogså ses, til hvilken håndskriftklasse 
sagaens kilde hørte. Senere viste imidlertid Easzmann i et 
udførligt skrift om »die Niflungasaga und das Nibelungenlied« ^), 
at sagaens overensstemmelser med Nibelungenlied ikke kunde 
begrænses til en enkelt håndskriftsklasse, og hævdede, at sa- 
gaen repræsenterede en selvstændig, nedertysk tradition ved 
siden af Nibelungenlieds sydtyske. Borings opfattelse har 
også Grundtvig og Bugge ^), Storm«) og Edzardi*) taget afstand 

') Heilbronn 1877. 

O D. g. F. IV, 586 ff.. 

3) Sgkr.; Aarb. 1877. 297 ff.. 

*) Germ. 23, 73 ff. , 

fra; tilslutning har den kun fundet hos Treutler*) og i den 
nyeste tid Paul^). — Medens disse forskere væsentlig har 
undersøgt spørgsmålet om Niflungasagas kilder, har Boer^) gjort 
dens stilling i Didrikssaga til genstand for kritisk undersøgelse 
og er kommen til det resultat, at hele Niflungasaga skyldes en 
interpolation 

Kilden for Niflungasaga kan ikke være Nibelungenlied, i 
hvert fald ikke dette digt alene. Beretningen i k. 379, at 
Grimhild får sin søn til at slå Hogne i ansigtet, hvilket bliver 
anledning til kampens udbrud, kendes ikke fra Nibelungenlied, 
derimod fra Anhang til Heldenbuch, og det samme gælder det 
træk, at Grrimhild dræbes af Didrik (k. 392)*); Nibelungenlied 
har i stedet for Didrik Hildebrand. Pauls opfattelse, at den 
sidste overensstemmelse er tilfældig, og at den første skyldes 
fælles benyttelse i sagaen og Anhang af en text af Nibelun- 
genlied, i hvilken dette træk var interpoleret, er naturligvis 
tvungen. 

Sagaens lokalisering viser nedertysk tradition. D5rings 
forsøg på at bevise, at niflungekampens skueplads i sagaen 
er den samme som i Nibelungenlied, må betragtes som for- 
fejlet^). Hunaland er i Niflungasaga som i de øvrige dele 
af Didrikssaga beliggende i Nordtyskland. I k. 394 påberåber 
forfatteren sig tyske mænds frasagn, som går tilbage til »fom- 
kvæ&i« ; disse mænd er fra Soest, Bremen og Mtinster, og de 
stedfæster niflungekampen i Soest (Susat). Man har i den 
nyere tid søgt i Soest at påvise de lokaliteter, som sagaen an- 
giver, men, som Holthausen viser ^), med urette. Dog er der 
ingen grund til at tvivle om, at lokaliseringen er forfatterens 
hjemmelsmænds, ikke hans egen. Enkelthederne gør et på- 
lideligt indtryk. Efter k. 383 kastes Gunnar i et ormetåm'), 
som endnu står midt i Susat; ingen anden kilde kender dette, 
men det er ikke lån fra den nordiske tradition; efter den 



Germ. 20. 151 ff.. 

Sitzungsber. d. k. b. Akad. d. Wiss. Miinchen 1900, s. 297 ff.. 

Zs. f. d. Philol. XXV, 445 ff. 

H. S. 336 f. . 

Storm Aarb. 1877, 323 ff. . 

P. B. B. IX, 456 ff.. 

Således B og Sv. 327 ; A »ormagar5r«, men senere »sa tum« ; Mb* 

lakune. 

kastes Grunnar nemlig i en ormegård. — I k. 381 nævnes 
»Homgarbr«^) som niflungekampens skueplads; meget sand- 
synlig er Holthausens formodning^), at »Homgarbr« er en 
fejlskrivning for »Bomgar&r«, som da må være identisk med 
den »apalldrsgarbr«, i hvilken kampen finder sted (k. 379 ff.); 
har Holthausen ret, så viser formen »Bom-«, at lokaliseringen 
er den nedertyske traditions. — Man har angrebet autentien 
af lokaliseringen i Soest ved at henvise til, at der i fortællin- 
gen om den »steinvegr«, som Irung ifølge k. 387 faldt ved, 
og som efter ham fik navnet »Irungs vegr«, foreligger en 
grov misforståelse af Mælkevejens navn Irungsstrasse^). »Stein- 
vegr« findes imidlertid kun i Mb^; AB har, hvad Unger ikke 
opfører i sin udgave, »steinveggr«, og dermed stemmer Sv. 
332 »mwren«, som kaldes »jrons vftgh* ; i k. 381 har alle 
håndskrifterne rigtigt »steinveggr«. 

Jeg nærer altså ikke tvivl om, at lokaliseringen af nifl- 
ungekampen i Soest skyldes den nedertyske tradition. — På 
den anden side står Niflungasaga på mange punkter de høj- 
tyske kilder, navnlig Nibelungenlied, meget nær. Doring har 
vist dette gennem den udførlige sammenstilling, han foretager 
i sin nævnte afhandling. I adskillige tilfælde kan sagaens 
text kun forstås som en forvanskning eller sammentrækning 
af episoder, der fortælles i Nibelungenlied. — I k, 362 har 
dronning Oda som i Nibelungenlied (25. avent.) onde drømme ; 
men sagaens: >ek sa i Hvnaland(!) sva marga fvgla dau&a. at 
allt land vart var avtt af fvglom«*) kan kun være en menings- 
løs forvanskning af Nibelungenlieds: »mir ist getroumet . . ., 
wie allez daz geftigele in disem lande wære tot« (str. 1509). 
— Når i sagaen (k. 365) Hogne beder færgemanden ro til land 
»oc sækia einn Elsvngs mann«, kan det kun forklares ud fra 
den fortælling, Nibelungenlied har (25. avent.), at færgemanden 
strax kommer, da Hagen kalder sig Amelrich, fordi dette er 
navnet på færgemandens broder. Da færgemanden opdager 



^) Således Mb*; »HognagarSr^ i B, »horn gordlien« i Sv. 324 og 
»Holmgårde« i Mb s overskrift til k. 381 er forvanskninger. A 
mangler navnet. 

2) P. B. B. IX, 457. 

3) fi. S. 444. 

*) Således Mb'*, hvormed stemmer Sv. 306; AB afviger uvæsentligt. 

bedrageriet, nægter han at færge Hagen, og denne dræber 
ham derfor; dette er velmotiveret; i sagaen derimod følger 
færgemanden Hogne med sin båd til niflungeme og bliver 
senere umotiveret dræbt af Hogne på en af overfarterne. 

Imod at sagaen har benyttet selve det højtyske digt, taler 
dog afgørende det, at netop de seneste sagnudvæxter i Nibel- 
ungenlied er sagaen fremmede. — Sagaen kender f. ex. ikke 
digtets fortælling om Gunnars bejlerfærd med kamplegene, i 
hvilke Sigurd kæmper for Gunnar; denne fortælling som over- 
hovedet digtets udformning af Sigurds forhold til Brynhild og 
Gunnar tilhører en sen sagnudvikling ^). — I fortællingen om 
Sigurds drab, der ellers i hovedsagen stemmer med Nibelun- 
genlied, har sagaen det karakteristiske træk, at Hogne for at 
gøre Sigurd tørstig salter maden (k. 345); digtet kender det 
ikke. men det gør et sagnægte indtryk. Også i fortællingen 
om Grimhilds giftermål med Attila, som i det hele stemmer 
med digtet, er der afgørende forskelligheder; i sagaen finder 
f. ex. ægteskabet sted i Worms (k. 358), efter digtet i Etzel- 
burg. — Sagaen kender ikke digtets fortælling om krigstoget, 
som Hogne benytter som påskud til at få Sigurds sårbare sted 
at vide (15. avent.), heller ikke skattens oprindelige besiddere 
Schilbunc og Nibelunc, der skyldes en sen sagnudvikling*), 
eller det sent opfundne slægtskab mellem Oda og Pilgerin af 
Passau, og endelig ingen af de mange kristeligt farvede epi- 
soder i Nibelungenlied, f. ex. kirkegangsscenen (14. avent.) og 
kapellanen, som Hogne styrter i vandet (25. avent.). 

Naturligst bliver det da at antage, at sagaen ved siden 
af den nordtyske tradition har benyttet, ikke Nibelungenlied 
selv, men et eller flere af de digte over enkelte episoder af 
sagnkresen, som har ligget til grund for det store epos. Der- 
med vil det stemme, at nogle afsnit stemmer nøje med Nibel- 
ungenlied, f. ex. Sigurds drab, Attilas bejlen til Grim hild og 
navnlig niflungemes rejse til Attila med de dertil knyttede 
fortællinger om Hogne, havfruerne, færgemanden og modtagel- 
sen i Bakalar; andre afsnit derimod afviger stærkt fra Nibel- 
ungenlied og viser delvis overensstemmelse med andre tyske 
kilder. Dette gælder foruden fortællingen om Sigurds ungdom 

1) Golther Zs. f. vergl. Litgesch. N. F. 12, 300. 
«) Golther Zs. f. vergl. Lit.gesch. N. F. 12, 314. 

særlig den i Soest lokaliserede fremstilling af niflungernes 
kamp og undergang. Kun en af tvekampene, Irungs og Hog- 
nes, stemmer med det højtyske digt; i sagaen bliver Gunnar 
fanget af Osid i begyndelsen af kampen (k 383), i digtet bliver 
han ligesom Hogne fanget af Didrik i slutningen af kampen 
(39. avent.); i digtet dræbes Rtidiger af Gemot (37. avent), 
i sagaen af Gisler (k. 388); Folker dræbes i sagaen af Didrik 
(k. 389), i digtet af Hildebrand o. s. v.. At disse afvigelser i 
sagaen ikke er tilfældige forvanskninger, derfor taler, at i 
hvert fald Grimhilds fald for Didriks hånd som ovenfor nævnt 
støttes af tyske kilder; i Nibelungenlied er det Hildebrand, 
der dræber hende. 

For, at Niflungasagas kilde ikke har været Nibelungenlied, 
taler endelig adskillige modsigelser indenfor afsnittet, hvorom 
mere senere, og sagaens egne kildehenvisninger. I k. 394 an- 
føres fiere mænd fra forskellige byer som hjemmelsmænd, og 
de »fomkvæ&i«, som de støttede deres beretninger på, refere- 
rer forfatteren sig direkte til i k. 389 ved et træk, som Nibel- 
ungenlied intet tilsvarende har til. 



Jeg kommer nu til det spørgsmål, om Niflungasaga er en 
oprindelig bestanddel af Didrikssaga. Det er tidligere udtalt, 
at fortællingen om Gunnars og Sigurds giftermål, i hvert fald 
i sit hovedindhold, må være oprindelig i sagaen. Imidlertid 
er der intet i vejen for at antage, at forfatteren har sluppet 
Gunnar, Hogne og Sigurd med k. 230 for ikke senere at 
vende tilbage til dem; således gør han jo med de fleste andre 
af Didriks helte efter toget til Bertangaland. — Boer^) ser en 
støtte for sin opfattelse, at Niflungasaga er interpoleret, deri, 
at den danner et temmelig afsluttet hele, som indeholder ad- 
skillige modsigelser overfor andre dele af sagaen. Niflunga- 
saga står således i forbindelse med den interpolerede fortælling 
om Didriks giftermål med Herad (k. 340, 396 ff.). — Utvivl- 
somt har Boer ret i, at den oprindelige saga slet ikke har 
kendt Herad som Didriks hustru. Ifølge k. 240 ægter Didrik 
Gudilinda, og at hun er død, har ikke været omtalt. Imidler- 



*) Zs. f. d. Philol. XXV, 445 fi. . 

tid kan man let fjæme Herad uden at rokke ved hovedind- 
holdet af Niflungasaga. I k. 340 fortælles kun, at den døende 
Erka anbefaler hende til Didrik, men ikke, at Didrik ægter 
hende, og i k. 393 kaldes hun Didriks »frænkona«, hvilket 
ikke kan betyde hustru. Bemærkningen i k. 393, at hun for- 
binder Hognes sår, kan være oprindelig i sagaen, og den 
ufuldkomne beretning i k. 340 og k. 396 ff., ifølge hvilken 
hun må antages at være Didriks hustru, kan skyldes en inter- 
polation i overensstemmelse med de højtyske kilder. — Heller 
ikke tillægger jeg en anden modsigelse, som Boer fremfører, 
stor vægt. Ifølge k. 316 har Didrik været 20 år landflygtig 
før slaget ved Gransport; efter k. 396 har han været 32 år 
landflygtig, da han vender hjem, men i k. 413 og 429 møder 
os den forestilling, at hele landflygtighedstiden har varet 20 
år ; de 32 år i k 396 skal efter Boers mening være fremkomne 
ved interpolationen af Niflungasaga. — Hertil er dog at sige, 
at i k. 413 har kun Sv. (k. 355) 20 år, A har 9, B 11, Mb» 
har lakune her; i k. 429 har kun A 20 år, B 30, Mb^ har la- 
kune, og Sv. 370 giver ingen oplysning. De 20 år vil des- 
uden passe dårligt i sagaen, idet de vil forudsætte, at Didriks 
endelige tilbagevenden finder sted samme år som det mis- 
lykkede generobringsforsøg. Dette er på forhånd usandsynligt, 
og i k. 339 siges udtrykkeligt, at Didrik var »langar ri6ir< 
hos Attila efter slaget ved Gransport. — At Didrik i k. 397 
afviser Attilas tilbud om hjælp med, at han ikke oftere vil 
ødelægge Attilas mænd, behøver selvfølgelig ikke at forud- 
sætte, at slaget ved Gransport i sagaen har været fortalt umid- 
delbart foran k. 397. 

Jeg tør altså ikke med Boer anse det for afgjort, at den 
oprindelige saga ikke har indeholdt nogen fortælling om nifl- 
ungernes undergang. Hovedpersonerne i Niflungasaga, Attila, 
Grimhild, Gunnar, Hogne, Sigurd og Didrik, kendes alle fra 
den af Mb^ og de tilsvarende dele af AB Sv. repræsenterede 
redaktion af sagaen; det samme gælder Gisler, Gemoz og Oda, 
der alle nævnes i k. 170; hvis dette kapitel, hvad jeg i til- 
slutning til Boer har udtalt som sandsynligt, indeholder en 
oprindeligere redaktion af fortællingen om niflungemes her- 
komst end k^ 169, så er det værd at lægge mærke til, at Oda, 
der spiller en rolle i Niflungasaga, kun i k. 17U, ikke i k. 169, 
nævnes som niflungemes moder. — Dertil kommer, at situa- 

tionen, under hvilken niflungekampen foregår, har været sagaens 
forfatter bekendt; det skulde være mærkeligt, om den, der 
skrev Didrik af Berns saga og kendte hans landflygtighed 
hos Attila og mislykkede generobringsforsøg ved dennes hjælp, 
ikke også kendte den anden store begivenhed, som knyttede 
sig til Didriks landflygtighedstid hos Attila, nemlig niflungemes 
kamp og undergang. Når niflungeme allerede før toget mod 
Isung bringes i forbindelse med Didrik, er grunden snarest 
den samme som for Attilas vedkommende, nemlig den, at de 
var bestemte til at spille en rolle i Didriks historie i slut- 
ningen af sagaen, — Som et træk i Niflungasaga, der gør et 
oprindeligt indtryk, skal jeg nævne Osids bejlerfærd til Grim- 
hild på Attilas vegne i k. 356 og hans kamp med Gunnar, 
som han fanger, i k. 383. Formodentlig er denne Osids op- 
træden ren opfindelse, men den stemmer godt med sagafor- 
fatterens tidligere omtalte stræben efter at bringe cyklisk sam- 
menhæng til veje mellem sagaens forskellige fortællinger: 
Osid er i k. 41 ff. høvding ved Attilas hof og benyttes dér 
ligesom i Niflungasaga som sendebud ved Attilas bejlen; en 
interpolator vilde næppe gøre sig den ulejlighed at knytte 
tråden mellem Vilkinasaga og Niflungasaga. I Nibelungen- 
lied er det Rtidiger, som bejler på Attilas vegne, og Didrik, 
som fanger Gunnar. 

Boer har anført adskillige modsigelser mellem Niflunga- 
saga og de første afsnit af Didrikssaga, og jeg er for så vidt 
enig med ham, som jeg, hvis Mb^ og de tilsvarende dele af 
AB og Sv. repræsenterer den oprindelige redaktion af sagaen, 
ikke tvivler om, at Niflungasaga er omarbejdet. Til omarbejd- 
elsen må ellers, i overensstemmelse med hvad der tidligere er 
udtalt, henføres Rodingeirs, Irungs og Aldrians navne og op- 
træden, endvidere Folker, der i k 361 nævnes som Hognes 
frænde, men ikke, som man skulde vente, har været nævnt i 
k. 170, hertug Blødlin, som i k. 375 optræder ganske umoti- 
veret, og måske Worms, der nævnes som niflungemes borg i 
k. 342 ff,, men ikke, som man skulde vente, i k 170. Hognes 
tilnavn »af Troia« i k. 389 ff. kan sagaens forfatter ikke have 
kendt; ellers vilde han sikkert have anvendt det før, lige- 
som han allerede før Vidolfs kampe »med stangen« giver ham. 
tilnavnet »mittumstangan« (k. 27). 

Disse ovennævnte træk, i hvilke jeg er tilbøjelig til at se 



126 

omarbejdelse, er alle sådanne, i hvilke Niflungasaga stemmer 
overens med Nibelungenlied. Det er tidligere omtalt, at nogle 
afsnit af Niflungasaga stemmer nøje med det højtyske digt, 
mens andre viser en afvigende sagnform. Muligvis er for- 
holdet det, at den oprindelige saga har fortalt om niflungeme 
efter nedertysk og nordisk tradition, mens omarbejderen har 
benyttet kilder, der står Nibelungenlied nærmere. Derfor kan 
tale, at de med den højtyske sagnform stemmende træk undertiden 
står påklistrede. — I k. 363 fortælles, at niflungeme på vejen 
fra Worms til Attila »fara nv alla sina leib til pess er |)eir 
koma at Rin. |)ar sem saman kemr Diinå oc B,in«. Dette er 
selvfølgelig meningsløst. At niflungeme først må drage et 
stykke vej, før de fra Worms kommer til Einen, kan måske 
forklares ved forfatterens ubekendtskab med de geografiske 
forhold, men at Einen flyder sammen med Donau, kan ikke 
forklares således. Storm ^) ser i Donau en forvexling med 
Main, og Easzmann^) henviser ved Moere (k. 364), som natur- 
ligvis egentlig er Nibelungenlieds Moeringen (str. 1591), til 
Marau ved Mainflodens munding. Imidlertid kan forvexlingen 
ikke være tilfældig, idet Donau efter Nibelungenlied (str. 
1525) er den flod, nibelungerne sætter over; jeg er tilbøjelig 
til i Donau at se spor af en omarbejdelse efter højtyske kil- 
der; måske har den oprindelige saga i stedet for Donau haft 
Main. — Også i den følgende beskrivelse af niflungemes rejse 
kan man se brydning mellem nedertysk og højtysk tradition. 
Efter overgangen over Rinen når niflungeme i løbet af en 
dagsrejse til Bakalar (k. 366 ff.); dette stemmer med Nibelun- 
genlied (26. avent ), men ikke med k. 289, der henlægger Ba- 
kalar til Rinen i tilslutning til den i sagaen rådende forestil- 
ling, at Rodingeir (Rodolf) er lensmand under Attila i Huna- 
land, d. v. s. Nordtyskland. — Når i k. 371 Attila sender bud 
til Rodingeir, at niflungeme er komne ind i Hunaland, stem- 
mer det dårligt med de foregående kapitler, ifølge hvilke 
niflungeme kun er nåede til Bakalar; hvorledes kunde Attila 
vide, at de er komne til Hunaland, i særdeleshed da Hogne 
ifølge k. 366 har dræbt færgemanden, fordi han ikke ønsker, 
at der skal komme bud forud for dem til Hunaland om deres 



') Aarb. 1877, 331 f. . 

*) Die Niflungasaga s. 20. 




127 

rejse? — Måske skyldes hele den med Nibelungenlied nøje 
stemmende fortæljing om niflungernes rejse (k. 363 — 70) inter- 
polation, og den oprindelige saga har da kun fortalt, at nifi- 
ungerne satte over Rinen og drog frem til borgen »Porta« ^) 
og derfra til Susat (k. 371). 

I de følgende kapitler er adskillige gentagelser mistænke- 
lige. — Ifølge k. 372 går Grimhild niflungerne i møde ved 
deres ankomst og kysser dem, den ene efter den anden, men 
i k. 373 fortælles, at Grimhild kun kysser Gisler, og at Hogne, 
da han ser hende, spænder hjælmen fast, naturligvis som tegn 
på, at han venter fare. K. 373 stemmer med Nibelungenlied, 
som fortæller kysset og hjælmspændiugen i sammenhæng (28. 
avent.), men er i sagaen mærkeligt; hvorfor spænder Hogne 
hjælmen nu og ikke, da han første gang så Grimhild? I k. 
377 gentages hjælmspændiugen, men her velmotiveret, nemlig 
som svar på Grimhilds opfordring til at lægge våbnene. K. 
373 gør altså et uoprindeligt indtryk overfor k. 372 og 377. 
— I k. 374 fortælles, hvorledes Attila bænker niflungerne om- 
kring sig; kapitlet, der ligner k. 171 om Didriks kæmper ved 
gæstebuddet, gør et oprindeligt indtryk. — I k. 375 fortælles i 
overensstemmelse med Nibelungenlied (29. avent), at Attila 
ikke kender Hogne, da denne kommer gående sammen med 
Folker (i digtet Didrik), og da han får at vide, hvem det er, 
erindrer Attila, at han har set Hogne — ikke, som man skulde 
vente, ved sit eget bord dagen i forvejen (k. 374), men, i overens- 
stemmelse med Nibelungenlied, dengang Hogne opholdt sig 
hos ham i sin ungdom, og Attila slog ham til ridder, hvilket 
sagaen ikke før har fortalt noget om. I k. 377 kommer imid- 
lertid den samme scene igen, her i anden forbindelse end i 
Nibelungenlied, men velmotiveret: Hogne har som svar på 
Grimhilds opfordring til at lægge våbnene spændt sin hjælm 
fast, og da Attila ser dette, spørger han Didrik, hvem den 
mand er, som spænder hjælmen og ter sig vredt. Dette falder 
meget naturligt, og den i sagaen umotiverede bemærkning i 
k. 375, at Attila har slået Hogne til ridder i sin tid, findes 
ikke i k. 377. Dette kapitel gør altså et oprindeligt indtryk 
overfor k. 373 og k. 375. 



*) AB »Sporta« ; Sv. har lakune. Raszmann (die Niflungasaga s. 21) 
sætter »f orta« i forbindelse med skoven Dorte mellem Mainz og Soest. 

Niflungekampen foregår i sagaen væsentligst i en »apalldrs- 
garbr« ; undertiden er skuepladsen imidlertid en hal (k. 387 ff ) 
ligesom i Nibelungenlied, og når Grimhild (k. 387) befaler at 
stikke ild på hallen, stemmer det med Nibelungenlied (str. 
2109 ff.), men får i sagaen ingen betydning. Måske kan man 
i den noget uklare skiften af kampens skueplads fra fri luft 
til hallen se ikke alene brydning mellem nedertysk og højtysk 
tradition, men også spor af omarbejdelse. 



Adskillige træk i Niflungasaga viser overensstemmelse 
med den nordiske sagnform, men står i sagaen selv isolerede. 
Jeg vil betragte dem i sammenhæng med fortællingen om 
Attilas død i slutningen af sagaen 

I k. 423—28, Sv. 365—69 fortælles, at Aldrian, Hognes 
søn, hævner sin fader og niil ungerne ved at lukke Attila inde 
i det bjærg, hvor niflungeskatten er gemt, og lade ham sulte 
til døde. Aldrian drager derefter til Brynhild, hvem han for- 
kynder Attilas død, og bliver jarl i Niflungaland. Didrik af 
Bern bliver konge i Hunaland efter Attilas død. 

Ingen tysk overlevering kender Hognes søn Aldrian eller 
Attilas død ; kun i slutningen af Die Klage siges med hentyd- 
ning til forskellige dødsmåder, at ingen med sandhed kan for- 
tælle om Attilas død^). PauP) mener, at den i Die Klage 
givne antydning har foranlediget sagaforfatteren til selv at 
opdigte sin fortælling om Attilas død. Dette er usandsynligt; 
hvis der er nogen forbindelse, må det være den, at en af- 
skriver^) af det tyske digt har kendt forskellige versioner om 
Attilas død og hentydet til dem; en af disse versioner er det, 
som sagaen giver. At sagaens kilde er tysk, fremgår af navne- 
formen »Sigisfrob kiallara« i det med k. 423 — 28 nøje for- 
bundne k. 893, som fortæller, at Hogne før sin død avlede 
sønnen Aldrian. — At udformningen af fortællingen i k. 423 
— 28 til dels står under den nordiske traditions indflydelse, 



1) H. S. 135 f. . 

2) Sitzungsber. d. k. b. Akad. d. Wiss. Miinchen 1<.K)0, 337. 

^) Kun yngre håndskrifter af Die Klage indeholder hentydningerne 
til Attilas død. 

anser jeg ikke for usandsynligt. I Atlamål 51 siges, at Atle 
har dræbt Gudruns moder Grimhild for at få hendes skatte, 
og i samme digt str. 80 — 81 fortælles, at Hognes søn Hniflung 
dræber Atle. 

Boer^) gør opmærksom på, at fortællingen om Attilas død 
er uforenelig med den foregående Niflungasaga; i denne er 
Grimhild skyld i niflungernes drab ; ikke desto mindre rammer 
hævnen Attila. Imidlertid er de to afsnit nøje forbundne 
gennem det nævnte k. 393, som ikke lader sig rive løs fra 
Niflungasaga. Heller ikke betyder det noget, hvad Boer 
anfører , at Niflungasaga er et afsluttet hele , hvis kilder 
angives i k. 394; fortællingen om Attilas død tilhører nemlig 
€n helt forskellig sagntradition og kunde følgelig ikke indbe- 
fattes i kildeangivelsen i k. 394. 

I overensstemmelse med indholdet af k. 423 — 28, men 
isoleret i Niflungasaga, siges i k. 359: »En Attila konungr er 
allra manna fegiarnastr oc |)ikkir illa er hann skal ei fa Nifl- 
unga skatt«, og i k. 360 fortælles, at Attila og Grimhild, da 
de indbyder niflungerne, søger at lokke dem ved at fortælle, 
at Attila er gammel og kraftløs og ønsker at betro rigsstyrel- 
sen til Gunnar, så længe hans egen søn er mindreårig. Dette 
kan kun opfattes som en list; om nogen afståelse af magten 
bliver der ikke tale, da Gunnar kommer, og ifølge k. 423 
hersker Attila endnu tolv år over sit rige. — Boer ser i k. 
423 — 28 og i bemærkningen i k. 359 en anden interpolators 
tilføjelse til den allerede interpolerede Niflungasaga; den ny 
interpolator har også omarbejdet fortællingen om Hognes død 
i k. 393. — Jeg anser det imidlertid ikke for umuligt, at be- 
mærkningen om Attilas havesyge i k. 359, beretningen om 
Attilas og Grimhilds forsøg på at lokke niflungerne i k. 360, 
fortællingen om Hognes død i k. 393 og fortællingen om 
Attilas død i k. 423 — 28 er oprindelige i sagaen ; i den oprinde- 
lige form af Niflungasaga har da Grimhild haft hovedskylden 
for brødrenes drab, men hun har benyttet Attila som sit 
værktøj ved at ophidse hans havesyge; ved omarbejdelse er 
Niflungasaga forandret i retning af den fra Nibelungenlied 
kendte sagnform. En sådan sagnform som den antagne 

mener også Edzardi ^) må have existeret som mellemform mel- 
lem den ældre, nordiske og yngre, sydtyske, og med den vil 
kunne forenes hovedindholdet af Niflungasaga og fortællingen 
om Attilas død. Slutningen af sidstnævnte fortælling, at Did- 
rik efter Attilas død tager hans rige, passer godt ind i sagaens 
plan, at Didrik skal ende som konge over alle kendte lande, 
og jeg har vanskeligt ved at tro, at den oprindelige saga ikke 
har fortalt om Attilas død; som det senere skal vises, skiller 
forfatteren sig i slutningen af sagaen af med alle andre helte, 
som Didrik har været i forbindelse med ; heltekongen overlever 
dem alle. 

Også andre med den nordiske sagnform stemmende træk 
står isolerede i Niflungasaga. I k. 227 fortælles, at Sigurd og 
Brynhild havde lovet hinanden ægteskab ved deres første 
møde, men dette spiller ikke nogen rolle i den følgende 
fortælling om Sigurds drab. I k. 357 råder Hogne til Grim- 
hilds giftermål med Attila; ikke desto mindre råder han — 
dette i overensstemmelse med Nibelungenlied — senere fra at 
besøge hende (k. 361). — I k. 359 ved Attila, at Sigurd havde 
meget guld, dels fra den store drage, som han dræbte, dels 
det, som han fik i krigstog, dels det, som hans fader Sigmund 
havde haft. I fortællingen om Sigurds ungdom nævnes imid- 
lertid skatten slet ikke; den er dér lige så lidt som i Nibel- 
ungenlied sat i forbindelse med dragekampen, og sin fader 
Sigmund kendte Sigurd jo slet ikke. I disse bemærkninger i 
k. 359 ligesom i omtalen af Attilas havesyge i samme kapitel 
har vi sikkert lån fra den nordiske tradition; når derimod 
Grimhild i begyndelsen af k. 359 beklager sig over, at hendes 
brødre har bemægtiget sig skatten og ikke under hende en 
penning, stemmer det med Nibelungenlied (19. avent.), som for- 
tæller, at Grimhild tre et halvt år efter Sigurds død forsoner 
sig med Gunther og lader skatten bringe til Worms; men da 
hun bortødsler af den, tager Hagen den og sænker den i Rinen. 
— I sagaen nævnes nifl ungeskatten først i k. 359, men bemærk- 
ningerne om den dér stemmer med k. 393, at Hagen har gemt 
den i »Sigisfrob kiallara«. 

Jeg anser det altså ikke for utænkeligt, at den oprinde- 



') Germ. 23, 93. 




131 

lige saga har fortalt niflungemes historie efter nedertysk tra- 
dition med benyttelse af motiver fra den nordiske sagnform, 
men at afsnittet i sin foreliggende form er omarbejdet efter 
kilder, som står den højtyske sagnform nærmere; det er i 
denne sammenhæng værd at bemærke, at red. I af fortællingen 
om niflungemes herkomst (k. 170) kender Guttorm som en af 
niflungeme ; men senere i sagaen nævnes han slet ikke. Måske 
har han i den oprindelige saga ligesom i den nordiske sagn- 
form været Sigurds drabsmand, men er ved omarbejdelsen 
bleven erstattet af Hogne. 



Omtrent samme sagnform som Niflungasaga viser et par 
andre nordiske kilder, nemlig folkevisen om Grimhilds hævn, 
den færøske H5gnatåttur og den hvenske krønike. 

Folkevisen om Grimhilds hævn^) vilde Doring^) føre til- 
bage til Didrikssaga og Nibelungenlied, mens Storm ^) antog 
den svenske Didrikskrønike for dens kilde. Efter Bugges^) og 
Steenstrups ^) undersøgelser må det imidlertid betragtes som 
afgjort, at folkevisen er en oversættelse af en nedertysk vise, 
som står i nært forhold til Nibelungenlied.. For sagaens ved- 
kommende har det den betydning, at visen bekræfter enkelte 
træk i dennes fremstilling, til hvilke de tyske kilder ingen 
paralel frembyder, som virkelige sagntræk. Dette gælder først 
og fremmest den store rolle, som Hogne spiller i niflunge- 
kampen, endvidere drabet af havfruen (A 10, B 9, sagaen k. 
364 modsat Nibell. 1538 ff.) og dernæst opfattelsen af Hogne 
som Grimhilds broder (A 38, B 17). Man har ret til heraf at 
slutte, at også andre træk, i hvilke sagaens fortælling afviger 
fra Nibelungenlied, skyldes forfatterens hjemmelsmænd og ikke 
ham selv. — Når visen er direkte oversat fra tysk, må 
endvidere dens overensstemmelser med den svenske krønike 
overfor sagaen skyldes lån fra visen eller en beslægtet kilde 
til Sv. og ikke omvendt. Visen kender Hagen, Gynter og 
Gierlo, krøniken har Hagen, Gynter, Gemolt og Gunnar, sa- 

1) D. g. F. I nr. 5. 

*) Zs. f. d. PhiloL II, 269 ff. . 

8; Sgkr. 193 ff.. 

*) D. g. F. IV, 595 ff.. 

*) Vore Folkeviser s. 92 ff.. 

9* 

gåen Hogne, Gunnar, Gemoz og Gisler som niflunge brødrene. 
Med rette hævder Grundtvig^), at Gynter må være oprindelig 
i visen, hvor han svarer til Gunnar, og ved et mekanisk lån 
er han i Sv. sat i stedet for Gisler; kun på denne måde kan 
dobbeltgængeren Gunnar — Gynter i Sv. forklares. Også navne- 
formerne Krimiida, Gemolt, hellit Hagen og Folkordh spele- 
man i krøniken overfor sagaens Grimhild, Gernoz, Hogne og 
Folker må da forklares som lån fra denne eller andre viser, 
som har disse navneformer ^); lånene skyldes snarere afskrivere 
af den svenske krønike end oversætteren selv^). 

Den hvenske krønike*) og den færøske Hognatåttur^) for- 
tæller om niflungemes herkomst, Sigurds drab, Grimhilds 
andet giftermål og hævn og Attilas død. — For Hognatåttur 
er hovedkilden utvivlsomt, direkte eller indirekte, sagaen. 
Desuden har H. T. benyttet folkevisen om Grimhilds hævn; 
de ordrette overensstemmelser mellem H. T. 23 og Gr. H. 1, 
H. T. 36—37 og Gr. H. B 5—6, C 8—9, H. T. 42 og Gr. H. 
B 10 er afgørende i betragtning af, at folkevisen om Grim- 
hilds hævn er oversat fra en nedertysk vise. Endelig viser 
H. T. i fortællingen om Aldrians hævn overensstemmelse med 
den hvenske krønike overfor sagaen. Den fælles kilde for 
H. T. og H. Kr. er bedst bevaret i H. Kr. ; medens nemlig 
H. T. ikke på noget punkt viser ud over sagaen og H. Kr., 
har H. Kr. bevaret adskillige træk, som viser overensstemmelse 
med tyske kilder overfor sagaen^). 

D5ring har antaget, at hovedkilden for den hvenske krø- 
nike er sagaen, men at den desuden har benyttet nordiske 
sagntræk, visen om Grimhilds hævn, Nibelungenlied og Rosen- 
garten, og også Boer^) mener, at H. Kr. har benyttet sagaen. 
— Intet taler dog direkte for dette. At Didrik ifølge H. Kr. 
var til stede i Worms ved den turnering, som gik forud for 
Sigurds og Grimhilds bryllup, kan ikke stamme fra den sik- 



D. g. F. IV, 595. 
D. g. F. I nr. 7 og 8. 
Sml. Storm Sgkr. 150. 
D. g. F. 1, 38-44. 

Hammershaimb Færøiske Kvæder I, s. 37 ft.. 

Dering Zs. f. d. Philol. II. 281 f. . At kilden for EL T. er selve H. 
Kr.. anser jeg ovei-for Storm (Sgkr. 225) for usandsynligt. 
O Zs. f. d. Philol. XXV, 467 £. 



133 

f 

kert af sagaforfatteren opfundne fortælling i k. 226 ff.,^t Did- 
rik ledsager niflungeme til deres hjem og er med ved Si- 
gurds bryllup, men skyldes kun det i H. Kr. optagne Eosen- 
garten-motiv, som snarest må tilskrives sagnets lærde optegner; 
betegnelsen af Didrik som Teodoricus Veronensis og goter- 
konge viser også bort fra sagaen som kilde. — Den hvenske 
krønike viser større ensartethed og sammenhæng end sagaen. 
Når Hagens søn i H. Kj. hævner sin fader på Grimhild, er 
det bedre motiveret end sagaens fortælling, at han hævner 
ham på Attila, men det kunde dog skyldes udvikling i det 
hvenske sagn selv, netop for at få bedre motivering, måske 
under indflydelse fra den nordiske tradition, at Atle lader 
Grimhild, Gudruns moder, sulte ihjel i en hule (Atlamål 51); 
at andre træk i H. Kr. stammer fra den nordiske sagnform, 
har Doring^) nemlig utvivlsomt ret i, — Vigtigere er det, at 
den rolle, niflungeskatten spiller, i den hvenske krønike er 
bedre motiveret end i sagaen. Først i slutningen af Niflunga- 
saga (k. 393) fortælles, at skatten var gemt i Sigisfrob kiallara ; 
i begyndelsen af den hvenske krønike derimod fortælles, at 
skatten gemtes i Hammerbjærget af Nøgling; hans børn var 
Hogen, Folgmar og Gremild, og efter hans død fik Hogen 
nøglen til bjærget og dermed rådighed over skatten, men 
kunde ikke stille sin begærlige søster tilfreds. — Dette kan 
ikke stamme fra sagaen, som kun dunkelt i k. 359 hentyder 
til noget tilsvarende, men det stemmer med Nibelungenlieds 
fortælling, at Alberich havde nøglen til Nibelungs skat i 
bjærget (3. avent.), og at Hagen sænkede skatten i Einen, da 
Grimhild bortødslede af den (19. avent.). Snarere end med 
Doring at antage benyttelse af Didrikssaga og Nibelungenlied 
vil jeg i denne den hvenske krønikes overensstemmelse med 
de forskellige kilder se et bevis for, at den ikke går tilbage 
til nogen bevaret kilde; hvorledes egentlig Doring tænker sig 
en sådan (direkte?) sammenarbejden af Didrikssaga, Nibelun- 
genlied, Rosengarten og folkeviser i det hvenske sagn, forstår 
jeg ikke. — For, at den hvenske krønikes og Hognatåtturs 
fortælling om Hagens søns faderhævn er uafhængig af sagaen, 
taler afgørende et andet forhold. I sagaen (k. 423) fortælles, 
at Attila har en søn, som er elleve år gammel, og som bliver 



1) Zs. f. d. Philol. II, 277. 

opfostret sammen med Hognes søn Aldrian. Denne Attilas 
søn kommer ikke til at spille nogen rolle senere i sagaen og 
nævnes kun på dette ene sted, altså ganske umotiveret. I H. 
Kr. og H. T. optræder han derimod meget vel motiveret, idet 
han dér bliver forbyttet med Hagens søn og dræbt af sin 
egen moder. Havde sagnet haft sagaen som kilde, vilde det 
snarere have ladet den umotiverede bemærkning om Attilas 
søn falde end i den fundet anledning til at lave den historie 
om de to drenges forbytning, som er et hovedmotiv i sagnet. 
— Sikkert er forholdet det, at forbytningen er oprindelig i 
sagnet, og når sagaen har udeladt dette træk, er det naturlig- 
vis, fordi det forudsætter, at Grrimhild endnu er levende; men 
efter andre kilder har sagaen (k. 392) fortalt, at hun er dræbt 
af Didrik. — I sagaen går hævnen ud over Attila, i sagnet 
over Grimhild^); det sidste er sikkert det oprindelige^), og jeg 
er tilbøjelig til at tro, at det er sagaforfatteren selv, som 
overfører sagnet fra Grimhild til Attila, fordi han allerede 
tidligere (k. 392) har fortalt om Grimhilds død; måske har 
sagaforfatteren ved denne overføring fundet støtte i den nor- 
diske tradition (Atlamål 80—81), at Hognes søn Hniflung 
dræbte Atle. 

Jeg ser altså forholdet på den måde, at sagnet om Grim- 
hilds indespærring og død viser tilbage til et trin i sagnud- 
viklingen, da Didrik endnu ikke var optaget i sagnene om 
niflungernes undergang. Således som sagnet forekommer i 
sagaen, er det stærkt beskåret og forandret af sagaforfatteren, 
der i forvejen havde fortalt om Grimhilds død efter den senere, 
højtyske tradition. — Også i den hvenske krønikes og H5g- 
natåtturs fælles kilde har sagnet indgået forbindelse med den 
yngre tyske sagnform; men både den oprindeligere form, i 
hvilken Grimhildsagnet gives i H. Kr. og H.^., og' de yngre 
sagntræks forskellighed i disse kilder fra sagaens fremstilling 
af niflungernes historie efter den yngre, tyske sagnform viser, 
at den fælles kilde for H. Kr. og H. T. ikke kan være 
sagaen. 

M Således H. Kr.; i H. T. rammer hævnen både Grimhild og Attila, 
men dette er selvfølgelig kun et forsøg på at forliinde sagnet med 
sagaens beretning, som jo H. T. kender, ikke, som Boer (Zs. f. d. 
Philol. XXV, 467) antager, en mellemform i sagnets udvikling. 

'^) Edzardi Germ. 23, 93. 

KAPITEL XIII. 

Hertnits og Isungfs kamp. 

(Mb^ AB 349—55, Sv. 297—301). 

Didriks hjemrejse og død. 

(Mb^ AB 395—438, Sv. 340—86). 



Ind i Niflungasaga er skudt fortællingen om kong Hert- 
nit af Vilkinaland, som fører krig med kong Isung af Ber- 
tangaland; ved hjælp af sin troldkyndige hustru Ostancia får 
Hertnit bugt med Isung og dennes forbundsfæller Fasold og 
Detlev danske (Mb^ AB 349—55, Sv. 297-301). — I k. 352 
hentydes til tyske kilder, og i k. 355 siges, at der om Hert- 
nit er en stor saga, som dog ikke skal fortælles her. Fra 
tyske kilder kendes sagnet imidlertid ikke. 

I sagaen er fortællingen sikkert interpoleret. Boer^) gør 
opmærksom på, at overskriften i Mb^ til k. 342 forudsætter, 
at hele Niflungasaga (k. 342—48, 356 — 94) har været fortalt i 
sammenhæng. Dertil kommer, at fortællingen er uforenelig 
med tidligere dele af sagaen. At kong Isung den stærke er 
en bitter fjende af kong Hertnit og stadig har støttet Attila 
mod vilkinerne (k. 350), har ikke været omtalt før i sagaen; 
snarere må kong Isung have været vilkinernes ven; ifølge k. 
134 sender Osantrix ham nemlig sin rise Edgeir for venskabs 
skyld ^). Også venskabet mellem Isung og Fasold og Detlev 
er umotiveret; de to helte har forfatteren sikkert for bestan- 
dig taget afsked med i k. 240. Måske skyldes, hvad der siges 

») Zs. f. d. Philol. XXV, 453. 
^) AB mangler dette. 

om kong Isung, en ren opfindelse af stykkets interpolator, 
som vilde motivere fjendskabet mellem Hertnit og Isung, 
måske er kong Isung en grov misforståelse af gøgleren Isung, 
som var en »hovedmand« i red. I af Osantrix' drab ; i begge 
tilfælde viser Isungs optræden interpolation. 

Der råder i sagaens håndskrifter nogen usikkerhed an- 
gående Hertnits slægtskab med Osantrix. I k. 31 er han både 
i red. I og red. II af Vilkinasaga brodersøn og ligeså i k. 
137 i alle håndskrifterne. I k. 292 er han imidlertid efter 
Mb^ AB søn, men efter Sv. (k. 247) brodersøn af Osantrix, og 
i k. 350 er han efter Mb^ og Sv. (k. 298) brodersøn, men efter 
AB søn. Forholdet er sikkert det, at han i den oprindelige 
saga har været Osantrix' brodersøn; i k. 292 er han imidlertid 
ved en fejltagelse betegnet som søn; Sv. har rigtigt rettet 
fejlen, men AB og Mb* har beholdt den, og AB har ført den 
videre ved i k. 350 at rette »faborbrobir« til »fa5ir«^). 



Med k. 395 begynder sagaens slutningsafsnit, der fortæller 
om Didriks tilbagevenden til riget og død. 

I k. 395—415, Sv. 340—57 fortælles om Didriks tilbage- 
rejse sammen med Herad og Hildebrand. Forholdene er ham 
gunstige, idet Ermenrik er død og Sifka, som søger at opret- 
holde hans herredømme, forhadt. På vejen består Didrik en 
kamp med Eisung jarl den unge, som falder; da han kommer 
over Alperne, slutter hertug Ludvig og hans søn Konrad sig 
til ham; Hildebrands søn Alebrand overgiver ham Bern, og 
også Ravenna overgiver sig; Sifka bliver slået ved Gregen- 
borg og falder for Alebrands hånd. Til sidst overgiver Rom 
sig; Didrik krones til konge og går over til katolicismen; Hilde- 
brand og Herad dør. 

Hovedindholdet af disse fortællinger må naturligvis være 
oprindeligt i sagaen ; men en del skyldes sikkert interpolation. 

At Didrik vender hjem, kun ledsaget af Herad og Hilde- 
brand, stemmer med tyske kilder^), men Herads optræden i 

O Der er altså ingen grund til, som Unger gør det i registret til sin 
udgave, at opføre 1) en brodersøn, 2) en søn af Osantrix ved navn 
Hertnid. 

*0 H. S. 115 ff.. 

sagaen skyldes som tidligere omtalt interpolation. Jeg er til- 
bøjelig til at tro, at fortællingen om Attilas gode ven Didriks 
giftermål og hemmelige bortrejse med Herad, Erkas slægtning, 
i k. 395 ff. ikke er andet ^nd en gentagelse efter renere kilder 
af fortællingen om Attilas gode ven Eodolfs hemmelige bort- 
rejse og giftermål med Berta, Erkas søster, i k. 54 ff.. Eo- 
dolf ledsages af Osid, som kalder sig Alebrand; dette navn 
genfindes i k. 395 ff. som navn på Hildebrands søn, og mærke- 
ligt nok kalder AB i k. 42 ff. konsekvent kongedatteren He- 
rat, mens Mb^ ligesom Mb^ har Berta. Mb^ 54 minder på- 
faldende om Mb» AB 397. 

Interpoleret må også fortællingen om Didriks besøg i Ba- 
kalar på hjemrejsen være (k. 398), hvis Eodingeir først ved 
omarbejdelsen er indkommen i sagaen; når Hildebrand mindes, 
at han under kampene i Rusland engang havde mistet sin 
hest, og at Rodingeir skaffede ham den igen, refererer det sig 
til begivenheder, som sagaen ikke har omtalt før. 

Fortællingen om Didriks og Hildebrands kamp med Eisung 
jarl i k. 399-402, Sv. 343—46 er sikkert ^ ikke andet end en 
forvansket gengivelse af den fortælling, som findes i Nibel- 
ungenlied 26. avent. : Gelpfrat og Else angriber, ophidsede over 
færgemandens drab, niflungemes bagtrop, da de er komne 
over Rinen, men Gelpfrat bliver dræbt, og Else flygter. — 
I sagaens fortælling om niflungernes overfart over Rinen findes 
denne episode ikke, hvilket er mærkeligt, da færgemanden 
omtales, og det udtrykkelig nævnes, at niflungerne er komne 
i Eisung jarls rige (k. 365). Det kunde tænkes, at omarbej- 
deren af Niflungasaga med forsæt har udeladt denne episode i 
k. 395, fordi den oprindelige saga fortalte den på en anden 
plads. Mistænkelig er imidlertid den forholdsvis store rolle, 
Hérad spiller, endvidere navnene Amlung og Ingram (k. 400), 
som sagaen før har anvendt i andre forbindelser, og beretnin- 
gen, at Sigurds våben er i Didriks og Hildebrands besiddelse 
(k. 400), hvilket ikke har været fortalt før. Måske har Boer ^) 
ret i at betragte hele episoden som interpoleret. 

Eisung jarl sættes i k. 399 i forbindelse med den gamle 
Eisung, som har været omtalt i k. 11 — 12; også Biterolf ken- 



*) Paul Sitzungsber. d. k. b. Akad. d. Wiss. Miinchen 1900, 333. 
^) Zs. f. d. Philol. XXV, 448 ff.. 

der to af navnet Else^). I tvekampen mellem Hildebrand og 
Eisung jarls søstersøn Amlung (k. 401) ser Edzardi^) påvirk- 
ning af sagnet om Hildebrands tvekamp med sønnen. 

K. 403—09, Sv. 347—52 fortæller om hertug Ludvig og 
hans søn Konrad, som slutter sig til Didrik, og om Hilde- 
brands tvekamp med Alebrand. Tvekampen fremstilles i nøje 
overensstemmelse med den yngre Hildebrandslied ; Edzardi') 
antager, at en ældre, måske nedertysk, opskrift af digtet har 
været sagaens kilde. — Boer*) ser et bevis for disse kapitlers 
oprindelighed i sagaen deri, at Herad er ganske tilovers i for- 
tællingen. På den anden side er Hildebrands hustru, som i 
k. 395 ff. kaldes Oda, ikke nævnt ved navn i k. 90^), hvor 
det omtales, at hun boede på gården Her, og hverken Ale- 
brand eller Hildebrands slægtskab med Ludvig eller Konrad 
har været omtalt før; navnet Alebrand har forfatteren før be- 
nyttet i en anden forbindelse (k. 54), Heller ikke har Hilde- 
brand haft tilnavnet »Ylfinga meistari« eller Sifka tilnavnet 
»Balera5« før i k. 404 ff. . 

K. 410—15, Sv. 353—57 fortæller om Didriks endelige 
sejr. At Sifka falder for Alebrands hånd i et slag ved Gre- 
genborg (k. 413), må skyldes en sen sagndannelse, måske ren 
opfindelse. Både Rabenfichlacht og Alphart viser ^), at han 
oprindelig tænktes fangen af Eckehart i Ravennaslaget. Q-re- 
genborg^) er formodentlig identisk med Gregen, som i AB 
275 Ermenrik giver Vidga. — Hvis fortællingen om Hilde- 
brands og Alebrands tvekamp skyldes interpolation, må det 
samme være tilfældet med beretningen om Sifkas fald for Ale- 
brands hånd. — De historiske meddelelser i k. 414 — 15 om 
afbildninger af Didrik i Verona og Rom og om katolicismens 
sejr over arianismen gør ikke noget oprindeligt indtryk. — 
Beretningen i k. 415 om Hildebrands død er sikkert ægte, 
om Herads død interpoleret. 

O H, S. 152. 

«) Germ. 26, 65 note 2. 

«) Germ. 19, 316 ff.. 

♦) Zs. f. d. Philol. XXV, 449. 

^) Kun A nævner navnet Oda. 

«) Jir. 172. 

') Greve mellem Firenze og Siena. Holthausen P. B. B. IX, 469. 

K. 416—22, Sv. 358—64 fortæller, hvorledes kong Hertnit 
af Bergara blev dræbt af en drage; Didrik hævner ham og 
ægter hans enke Isolde. — Mtillenhoff^) har sat denne fortæl- 
ling i forbindelse med beretningen om Hertnits kamp mod 
kong Isung i k. 349—55, antaget de to Hertniter for identiske 
og i de to beretninger set en ældgammel dioskurmyte. Hvor- 
vidt den skarpsindige hypotese er rigtig, skal jeg lade være 
usagt; sagaen identificerer i hvert fald lige så lidt som nogen 
anden kilde de to Hertniter; den første er Osantrix' brodersøn, 
konge i Vilkinaland og gift med Ostancia, den anden er konge 
i Bergara ^) og gift med Isolde, og de svarer henholdsvis til 
Hertnit von Eiuzen og Ortnit von Grarten i den tyske digt- 
ninge). 

Fortællingen i k. 416 — 22 hører hjemme i Ortnit- Wolf- 
dietrichsagnene*); efter Paul^) stemmer den nærmest med 
Wolfdietrich A; paraleller har Edzardi^) anført. — Sagaen har 
sat Didrik af Bern i stedet for Wolfdietrich og vilkårlig lånt 
navnene Årtus og Isolde (k. 422) fra andre sagn; i stedet for 
Isolde har den tyske digtning Sidrat eller Liebgart^). Hesten 
Blanka, som efter k. 416 Alebrand forærer Didrik, kendes 
ellers kun fra Rabenschlacht og dér som Ilsans hest. 

I Didrikssaga er fortællingen sikkert interpoleret. Den 
slutter sig til den interpolerede beretning om Herad, idet den 
forudsætter hendes død (k. 415), og til den mistænkelige for- 
tælling om katolicismens sejr i k. 415 svarer i k. 418 Didriks 
påkaldelse af gud; i hele sagaens første del mangler ganske 
kristelig farve over begivenhederne. Didriks hest er i k. 
416 — 22 Blanka, men ellers i sagaen Falka, og om dennes død 
har der ikke været fortalt; også Ekkisax må i denne fortæl- 
ling vige pladsen for et andet sværd. 



') Z. E. XXIV. 

^) Bergara er de tyske digtes Garten, d. v. s. Garda, som efter Miillen- 

hoff skyldes en forvexling med Nogarden, d. v. s, Novgorod. 
^) Sv. har i den sidste fortælling navnef ormen »ortnidh,« måske sagaens 

oprindelige; AB har Hertnid, men Mb^ har lakune. 
*) H. S. 219 ff., 239, 328 ff.. 

^) Sitzungsber. d. k. b. Akad d. Wiss. Miinchen 1900, 315. 
«) Germ. 25, 51-53. 
') H. S. 222. 

Storm ^) mener, at folkevisen om Didriks dragekamp*) 
gennem Sv. stammer fra sagaens k. 416 — 22, og anfører en 
del ordrette overensstemmelser. I tilslutning til, hvad der tid- 
ligere er påvist om Sv.s forhold til folkeviser, anser jeg det 
imidlertid for sandsynligt, at Sv. kan have lånt fra visen; til- 
med kan Mb^, som har lakune, for disse kapitlers vedkom- 
mende have stemmet med visen og Sv. overfor AB. Ud 
over forvexlingen mellem Didrik og Wolfdietrich er der næppe 
noget, som taler for, at visen, direkte eller indirekte, går til- 
bage til sagaen, og et bevis for, at sagnet om Didrik (Wolf- 
dietrich) og løven har været kendt i Norden udenfor sagaen 
i en form, som står visen nærmere end sagaen, afgiver ud- 
skæringerne på kirkedøren fra Valtjofstad, hvis det da er dette 
sagn, som dér fremstilles. Den øverste del af afbildningerne^) 
viser nemlig i overensstemmelse med Wolfdietrich og visen, 
men uden tilslutning i sagaens fremstilling, helten fulgt af 
den befriede løve og derefter denne hvilende på sin herres 
grav. 



Om k. 423—28, Sv. 365—69. fortællingen om Attilas død, 
er ovenfor talt. 

I k. 429—37, Sv. 370—81 fortælles om Heimes sidste be- 
drifter. Da han hører, at Sifka er dræbt, angrer han sine 
synder og går i kloster. Senere dræber han Aspilian rise og 
bliver hentet fra klosteret af Didrik; til sidst falder han i 
kamp mod en rise, og Didrik hævner ham. 

Sagnet om den gamle helt, som går i kloster, er oprinde- 
lig fransk^); overført på Heime kendes det i tyske kilder fra 
det trettende århundrede, som knytter Heimes risekamp til 
klosteret Wilten ved Innsbruck. Sagaens Vadincusan (k. 434), 
d. V. s. Wedinghausen i Westphalen^), taler for nedertysk 
tradition. Edzardi ^) har sammenstillet sagaens text med til- 



1) Sgkr. 189 ff. . 

O D. g. F. 1 nr. 9. 

*) D. g. F. IV, 683. 

*) Heinzel Ostgot. Heldensage s. 80. 

'') Holthausen P. B. B. IX, 491. 

«) Genn. 25, 48-51. 

svarende stykker i tyske kilder. Refrænet i k. 434: »Bro5ir. 
vi5 hofum set margan storan snia si5an vi5 skildumz« og en 
direkte henvisning i k. 433 til »|)y5ersk kvæSi« viser, at 
kilden har været et digt. 

Boer ^) har antaget fortællingens kærne for oprindelig i 
sagaen, men når han bl. a. støtter det på, at Didriks land- 
flygtighed i k. 429 angives til tyve år, hvilket skulde være 
det oprindelige i sagaen, kan jeg som tidligere udtalt ikke 
være enig med ham. — Adskillige enkeltheder er mistænke- 
lige. Aspilian har ikke været omtalt siden kampene mellem 
Attila og Osantrix ; efter red. I af Vilkinasaga (k. 45) må han 
antages at have levet rolig på Sjælland ; red. II fortæller ganske 
vist, at Edgeir og Aspilian flygtede til Austrriki, men det 
passer hverken til fortællingen om Edgeirs fald i k. 193 — 99 
eller til k. 430, som fortæller, at Aspilian havde mange gårde 
i Lombardiet. 

I k. 434 hentydes til den interpolerede Ironssaga, og når 
Didrik i samme kapitel minder Heime om, »hversu okkrir 
hestar drukku ut vi5 Frisia«, er det uden støtte i sagaens tid- 
ligere fortællinger om Heime og Didrik. 

Heimes kamp med Aspilian i k. 433 ligner meget Vidgas 
kamp med Edgeir rise i k. 195; Boer antager fælles kilde; i 
så fald er den oprindelige fremstilling formodentlig bedst be- 
varet i k. 433, som påberåber sig tyske digte. Dette beviser 
dog ikke oprindelighed i sagaen; dennes forfatter plejer ikke 
at gentage sig selv så stærkt eller at påberåbe sig de tyske 
kilder. 

At k. 428 — 37 i den foreliggende form ikke er oprindelige 
i sagaen, anser jeg altså for sikkert, og om den oprindelige saga 
overhovedet har haft nogen til disse kapitlers indhold svarende 
episode, kan vel være tvivlsomt. Både i k. 429 og 434 sættes 
fortællingen i nøje forbindelse med beretningen i k. 288, at 
Heime flygtede ud i skoven for Sifkas vrede ; men netop Hei- 
mes optræden i disse kapitler (285 — 88) er som tidligere om- 
talt uklar. 



1) Zs. f. d. Philol. XXV, 454 ff.. 

Didriks død fortælles i dobbelt redaktion. I AB 438, 
Sv. 382^) berettes, at en dag, da Didrik er i bad, meddeles 
det ham, at en hjort løber forbi; kongen vil ikke vente på 
sin egen hest, men sætter på en sort hest efter hjorten; efter 
ham rider hans svend på Blanka. Didrik kan ikke komme 
løs fra hesten og mærker, at det er djævelen; hesten forsvin- 
der med ham. 

I Sv. 383 — 85 tilføjes en anden beretning om Didriks død. 
Vidga, som i slaget ved Gransport flygtede ud i søen for Did- 
rik (k. 336), bliver optaget af en havfrue og ført til Sjælland; 
senere bygger han en gård på Femern og forbyder at give 
nogen mand med Didriks udseende adgang. Didrik kommer 
dog ind til ham og dræber ham i tvekamp, men får selv så 
mange sår, at han dør på hjemvejen. — Denne fortælling 
mangler i AB; i Mb^, der har lakune, kan den som tidligere 
omtalt have haft plads. 

Indholdet af k. 438, Sv. 382 er velkendt fra tyske kilder 2), 
som også sagaen påberåber sig; indholdet af Sv. 383 — 85 ken- 
des ikke andet steds fra, men må også bero på tysk tradition^). 
Mod Mullenhoff anser jeg det med Storm*) og Boer^) for sand- 
synligt, at den sidste version er sagaens oprindelige. Den står 
i forbindelse med fortællingen om Vidgas herkomst i sagaens 
første del og er som de fleste af sagaens beretninger om Vidga 
et nedertysk lokalsagn ; dens forudsætning, at Vidga blev red- 
det af havfruen, kendes fra Rabenschlacht; direkte er den 
knyttet til beretningen om Vidgas flugt for Didrik i k. 336; 
ordene i dette kapitel, »sokkr i sioinn« (Sv. 286 »sanch vnter 
vatnith«) behøver ikke at betyde, at Vidga druknede. Versi- 
onen i k. 438 er derimod mistænkelig ved anråbelsen af jomfru 
Maria, henvisningen til tyske mænd og nævnelsen af hesten 
Blanka; den står i forbindelse med forestillingen om Didriks 
overnaturlige herkomst^), som sagaen ellers ikke kender. 

Mb^ hax lakune. 

H. S. 42 ff.. 

Z. E. XXXI, Jir. 321. 

Sgkr. 145 ff.. 

Zs. f. d. Philol. XXV, 459 f.. 

H. S. 44. 

KAPITEL XIV. 
Om sagraens oprindeligre skikkelse og omarbejdelse. 



I de foregående kapitler er der gjort forsøg på at udskille^ 
hvad der i sagaens slutning er oprindeligt, og hvad der må 
skyldes interpolation. — I adskillige tilfælde bliver afgørelsen 
af spørgsmålet om oprindelighed afhængig af, om man antager, 
at den redaktion af sagaen, som repræsenteres af Mb^ og de 
tilsvarende dele af AB og Sv., er den oprindelige; hvis den 
enhed og omhu med hensyn til kompositionen, som Mb^ viser, 
skyldes sagaforfatteren, og hvis første redaktion af Vilkina- 
saga, niilungemes herkomst og Osantrix' drab er den oprinde- 
lige sagas, så må man antage, at alle fortællingerne i sagaens 
slutning: Didriks flugt og generobringsforsøg, afslutningen af 
kampene mod Osantrix^ slægt, Niflungasaga og Didriks til- 
bagevenden, har undergået omarbejdelse. — I andre tilfælde 
er imidlertid omarbejdelsen utvivlsom ; Vilkinasaga II og Val- 
terssaga kan ikke oprindelig have haft den plads (efter k. 
240), som de har i håndskrifterne, og fortællingerne om Her- 
burt og Hilde, Iron og Apollonius, Isung og Hertnit, Hertnit 
og Isolde betegner sig ved deres uforenelighed, ikke alene med 
sagaens begyndelse, men også med de øvrige fortællinger i 
sagaens slutning, som tydelige interpolationer, hvad enten Mb^ 
giver den oprindelige redaktion af sagaens begyndelse eUer 
ikke. 

Udskiller man disse utvivlsomt interpolerede afsnit i 
sagaens slutning, vil man se, at sagaens sidste del ikke er 
mindre vel komponeret end dens første del. — Efter toget til 
Bertangaland er det Didriks landflygtighedstid, som forfatteren 

har for øje, og for at forberede den sender han alle de helte 
bort, som ikke skal ledsage Didrik i landflygtighed (k. 225 — 
30, 240, 275); kun for niflungemes vedkommende har forfat- 
teren tradition at bygge på; hvad han fortæller om de andre 
heltes afsked, er ren opdigtelse. Med Hildebrand og Vildifer 
drager så Didrik, fordreven af Ermenrik, til Attila (k. 284 — 
90). Den mangeårige landflygtighed optages af tre hoved- 
episoder, nemlig 1) afslutningen af krigene mod Osantrix' 
slægt (k. 291— 315), 2) Didriks mislykkede forsøg på at erobre 
sit rige tilbage (k. 316 — 89), 3) fortællingen om niflungemes 
kamp og undergang med dens forudsætninger, Sigurds drab 
og Grrimhilds giftermål med Attila efter Erkas død (k. 340 — . 
48, 356 — 94). — I disse fortællinger har forfatteren skilt sig 
af med følgende af sagaens hovedpersoner: Valdemar (k. 312), 
Vildifer og Valter (k. 331), Erka (k. 340), Sigurd (k. 347), Gun- 
nar, Hogne og Grimhild (k. 383 — 93) ; af fortællingerne om disse 
hovedpersoners død skyldes kun Valters og Vildifers tvekamp 
forfatterens egen opfindelse. — Som sagaens slutning kom- 
mer fortællingen om Didriks hjemrejse, generhvervelse af riget 
og død (k. 396—438, Sv. 383—85). I k. 415 fortælles om Hilde- 
brands død, i k. 426 om Attilas (og i k. 436 om Heimes) ; alle 
sagaens hovedpersoner er nu døde eller anbragte udenfor 
begivenhedernes skueplads; tilbage står kun Vidga og Didrik, 
og til sidst kæmper de to prøvede helte, sagaens hovedhelte, 
med hinanden; Vidga falder, og Didrik dør af sine sår (Sv. 
383—85). 

Ligesom altså forfatteren i sagaens begyndelse har samlet 
hovedpersonerne sammen gennem en række fortællinger, som 
han omhyggeligt knytter til hverandre, således fører han gen- 
nem sagaens slutning alle personerne ud af sagaen igen, enten 
ved at fortælle om deres død eller ved at anbringe dem uden- 
for begivenhedernes skueplads ; Didrik er, som sig hør og bør, 
den, der overlever dem alle. — Oplysning savnes kun om 
Gudilinda, som Didrik ifølge k. 240 ægtede; hun er gennem 
omarbejdelsen af sagaen bleven fortrængt af Herad og senere 
Isolde; desuden er også Heimes forhold fordunklede ved om- 
arbejdelsen. 

Jeg går nu over til at undersøge, hvorledes sagaen har 
fået den form, i hvilken den foreligger i håndskrifterne. 

Boers opfattelse er den, at sagaens oprindelige redaktion 
kun foreligger i Mb^; Mb*, AB og Sv. stammer alle fra et 
håndskrift, U, som giver sagaen i en omarbejdet skikkelse. 
Det stamtræ, Boer^) opstiller, er følgende: 

P (den oprindelige saga.) 



Mb^ U (den omarbejdede saga.) 



X 



Mb* Sv. A B 

Denne opfattelse af håndskriftforholdet lider af iøjnefal- 
dende svagheder. — Det er tidligere påvist, at det for AB og 
Sv. fælles grundhåndskrift må have stemmet nøje overens med 
membranen i dens helhed; dets første del har stemmet nøje 
med Mb^ og dets sidste del med Mb* ^). Der møder da ved 
Boers hypotese strax den m^ærkelighed, at omarbejderen, redak- 
tøren af U, har ladet sagaens første, netop til Mb^ svarende, 
•del ganske urørt, men fuldstændig har omarbejdet og inter- 
poleret den til Mb* svarende del; mærkeligheden bliver dob- 
belt stor, når man som Boer antager, at U er fremgået, ikke 
gennem én, men gennem to omarbejdelser af sagaen. 

Mb^ omfatter k. 22—151, 189—96; kun i slutningen af den 
til Mb^ svarende del af sagaen, mellem k. 151 og 189, antager 
Boer interpolation, og desuden i den til lakunen i Mb^s be- 
gyndelse svarende del, k. 1 — ^21 ; i k. 13 og k. 18 finder Boer*) 
nemlig omarbejdelse. Hvilket mærkeligt tilfælde, at omarbej- 
delsen netop har ramt sagaens første 21 kapitler, som rent 
tilfældig, på grund af en lakune, mangler i Mb^, derimod ikke 
de følgende 130 kapitler, som findes i Mb^, men atter begyn- 
der, netop hvor Mb^ slutter! — Med Boer er jeg enig i at 
betragte Mb^ ikke som en forkortende afskrift efter et håndskrift 



') Arkiv 7,225. 

*) Dette antager også Boer. 

3) Zs. f. (1. PhUol. XXV, 460 ff. . 

af sagaen, der har stemmet med membranen i dens helhed og 
med det fælles grundhåndskrift for AB og Sv., men som en 
afskrift af en relativt oprindelig redaktion af sagaen; men i 
Boers håndskrifthypotese kommer denne opfattelse af Mb^ 
ganske på tværs. 

En anden mærkelighed ved Boers hypotese er følgende: 
Er det virkelig tænkeligt, at den, som omarbejdede sagaen, 
vilde gøre det på den måde, at han først trofast afskrev Vil- 
kinasaga i dens oprindelige form og derefter gentog den i 
ændret form på et sted, hvor den slet ikke passer, at han 
først skrev en ændret redaktion af fortællingen om niflungemes 
herkomst og strax derefter afskrev den oprindelige, og at han 
tilføjede en ny redaktion af beretningen om Osantrix' drab, 
men lod den oprindelige redaktion af samme beretning blive 
stående urokket? — Er det virkelig tænkeligt, at en omarbej- 
der, som viste et omfattende kendskab til tyske kilder og helt 
gennemarbejdede sagaens slutning, overfor dens begyndelse 
skulde have vist den pietet at afskrive den trofast, ikke rette 
den, men give sine korrektioner til den i form af ændrede 
gentagelser af den oprindelige text senere hen i sagaen, til 
dels på steder, hvor de ikke passer? — Jeg anser det for 
utænkeligt. Den, der omarbejdede Vilkinasaga og niflungemes 
herkomst, kan ikke have afskrevet den oprindelige text ved 
siden af sin egen, og forfatteren til red. II af Osantrix' drab 
kan ikke have beholdt Osantrix' drab I uforandret. 

Jeg ser forholdet på følgende måde;. Alle de bevarede 
håndskrifter går tilbage til et håndskrift, som giver sagaens be- 
gyndelse i en relativt oprindelig redaktion, men som er blevet 
fortsat, rettet og suppleret efter et håndskrift af en omarbejdet 
redaktion. Den relativt oprindelige redaktion findes i Mb* og 
de til Mb* svarende dele af AB og Sv. ; den omarbejdede re- 
daktion findes i Mb^ og de til Mb^ svarende dele af AB og Sv. . 

S 



S^ S 



2 



XI + X 



2 

Sagaens grundhåndskrift er S ; S^ er et fuldstændigt hånd- 
skrift af den relativt oprindelige redaktion^), S^ et fuldstændigt 
håndskrift af den omarbejdede redaktion; X er det for alle 
de bevarede håndskrifter fælles grundhåndskrift, X^ dets første, 
til Mb^ svarende del, X^ dets sidste, til Mb^ svarende del. 

Skriveren af X^ er begyndt at afskrive sagaen efter en 
relativt oprindelig text, S^; men X^ er senere af en anden 
skriver bleven fortsat efter en omarbejdet text, S^; den efter 
S^ afskrevne del af X kalder jeg X^ ^). 

Ud fra denne opfattelse af håndskriftforholdet kan jeg 
forklare både den mærkelige plads, adskillige afsnit af sagaen 
har i de bevarede håndskrifter, og også det, at flere af sagaens 
fortællinger i håndskrifterne foreligger i dobbelte redaktioner. 

Da skriveren af X^ tog fat på at fuldføre afskrivningen 
af X, benyttede han en anden original end sin forgænger, 
skriveren af X^ Ved at sammenligne X^ med den første del 
af sin original, S^, opdagede skriveren af X^ hurtigt adskillige 
forskelligheder: X^s form af Vilkinasaga og af niflungemes 
herkomst stemmede ikke med S^s; X^ lod Osantrix blive 
dræbt af Vildifer. mens efter S^ Osantrix blev dræbt af Ulfrad 
langt senere; desuden manglede X^ adskillige afsnit, som 
fandtes i den til X^ svarende første del af S^, nemlig for- 
tællingen om Sigurds ungdom, helteopregningen og fortæl- 
lingen om Valter og Hildegunde. — Følgelig beslutter skri- 
veren af X^, idet han påtager sig at fuldføre det halvfærdige 
håndskrift X, ikke alene at fortsætte, men også at supplere 
og rette X^ efter sin original S^. Dermed bærer han sig 
således ad: Ind i slutningen af X^ skyder han fortællingen 
om Sigurds ungdom, niflungernes herkomst II, helteopregnin- 
gen og de små afsnit om Sigurd, Sifka. Hildebrand og Heimes 
erhvervelse af Falka til Didrik. Disse episoder (k. 152 — 69, 
172 — 88) kan til nød passe på den plads, hvor skriveren af 
X^ anbringer dem, men har dog for en del, som det senere 
skal vises, i hans original, S^, haft plads tidligere i sagaen. 

^) S^ som mellemled mellem S og X* er strengt taget ikke nødvendigt. 

^) X^ + X^ har altså stenmiet nøje med Mb* + Mb* og med det for 
AB og Sv. fælles grundhåndskrift. Hvorledes de bevarede hånd- 
skrifters forhold til X^ -j- X* skal forklares, skal jeg senere under- 
søge; foreløbig holder jeg mig til det for de bevarede håndskrifter 
fælles grundhåndskrift X. 

10* 

Efter dette indskud i slutningen af X^ fortsætter skriveren af. 
X^ med S^ som original X^ og afskriver slutningen af toget 
til Bertangaland, Sigurds og Gunnars giftermål o. s. v. (k. 
196—240). Efter fortæUingen om Didriks giftermål (k. 240) 
stopper han op med den direkte fortsættelse af afskrivningen 
efter S^ og beslutter her at indskyde Vilkinasaga II og for- 
tællingen om Valter og Hildegunde, to afsnit, som begge 
fandtes i begyndelsen af S*, men af hvilke X^ gav det første 
i noget ændret form og ganske manglede det andet. Efter at 
have afskrevet Vilkinasaga II og Valterssaga er skriveren af 
X^ færdig, med at supplere X^ efter begyndelsen af S*, og nu 
fortsætter han med Ironssaga (k. 245 — 74) o. s. v. til sagaens 
slutning. 

Denne opfattelse kan forklare, 1) at alle (Je bevarede hånd- 
skrifter indeholder dobbeltredaktioner, 2) at AB og Sv. stem- 
mer nøje med Mb^ i sagaens begyndelse og med Mb^ i sagaens 
slutning ; begge disse forhold er efter Boers hypotese uforklar- 
lige. Min opfattelse kan endvidere forklare den mærkelige 
plads, som forskellige afsnit har i håndskrifterne. Dette punkt må 
jeg gå nærmere ind på. 

Boer^) har med rette gjort opmærksom på, at fortællingen 
om Sigurds ungdom (k. 152 — 68) passer dårligt på den plads, 
den har i håndskrifterne. At den i X^s original, S^, har haft 
plads tidligere i sagaen, ser jeg bevis for i følgende iagttagel- 
ser. I k. 163 omtales Mime og i k. 168 Isung, som om de 
ikke har været nævnede før: »Einn ma5r het Mimir. hann er 
smiSr . . .« og: »Bertangaland. |)ar ræ5r firir sa konungr er hei- 
tir Isvngr«. Imidlertid har Mime været omtalt i k. 57 og 
Isung i k. 134. I k. 57 fortælles, at Velent lærte hos Mime 
samtidig med Sigurd, som slog og pryglede de andre svende. 
Denne fortælling sigter til, hvad der fortælles i Sigurds ung- 
domshistorie (k. 165); formodentlige) er den opfunden af for- 
fatteren selv, og dens hensigt er at bringe en forbindelse til 
veje meUem Velents og Sigurds historie. — Bemærkningen i 
k. 57 viser, 1) at den oprindelige saga må have haft en for- 
tælling om Sigurds ungdom, hvilket jeg senere skal komme 
tilbage til, 2) at denne fortælling må have stået foran k. 57; 



') Arkiv 7,213 ff.. 
«) Jir. 38. 

netop i Mb^s redaktion af sagaen hentydes ellers aldrig til 
begivenheder, som først skal fortælles senere, men altid kun 
til forhold, som allerede er omtalte. — I S^ (og den oprinde- 
lige saga) kan fortællingen have haft plads enten umiddelbart 
foran k. 57, altså efter Vilkinasaga, eller også før dette afsnit, 
d. V. s. efter k. 1 — 20, fortællingen om Didriks slægt og første 
ungdom; afsnittet om Sigurds ungdom må i hvert fald have 
haft plads efter k. 18, som fortæller om Brynhild, hos hvem 
jo Sigurd ifølge k. 167 henter Gråne. 

Det næste afsnit, som skriveren af X^ efter sin original, 
S*, indskyder i slutningen af X\ er den anden redaktion af 
niflungemes herkomst (k. 169). Denne fortælling må formo- 
dentlig i S^ — ligesom red. I af den i S^ — have haft den 
plads, som den får i X. Først i den umiddelbart påfølgende for- 
tælling om toget til Bertangaland kommer niflungeme til at 
spille en rolle i sagaen, og forfatterens praxis er åbenbart den 
først at indføre Didriks forskellige helte i sagaen, umiddelbart 
før de skal optræde i dennes hovedhandling. 

Også opregningen af Didriks helte og deres våben i k. 
174 — 84 må i S^ have haft den plads, som skriveren af X^ 
giver den, efter beretningen om Didriks gæstebud og før toget 
til Bertangaland. K. 185 — 87 om Sigurd, Sifka og Hildebrand 
ser jeg foreløbig bort fra. Derimod kan fortællingen om Hel- 
mes erhvervelse af Falka til Didrik (k. 188) næppe i S^ have 
haft den plads, som skriveren af X^ giver den; den fortæller 
om Falkas erhvervelse, skønt Falka ofte har været omtalt tid- 
ligere i sagaen, og den knyttes til den i sagaens begyndelse 
fortalte tvekamp mellem Didrik og Heime. Muligvis har epi- 
soden i S^ været fortalt i umiddelbar fortsættelse af denne 
tvekamp, altså dér, hvor Sv. ved et heldigt greb sætter den 
(k: 16). 

K. 189 — 230 er som før påvist oprindelige i sagaen. Af 
de følgende interpolationer er der to, som i S^ må have haft 
plads i sagaens begyndelse, og som først af X^s skriver har 
fået den plads, de har haft i det for de bevarede håndskrifter 
fælles grundhåndskrift, nemlig Vilkinasaga 11 (efter k. 240) og 
fortællingen om Valter og Hildegunde (k. 241 — 44). 

Det er utænkeligt, at den samme mand har omarbejdet 
Vilkinasaga og flyttet den hen til den plads, den har haft i 
det for de bevarede håndskrifter fælles grundhåndskrift, efter 

k. 240. Såvel Vilkinasaga II som Vilkinasaga I må oprinde- 
lig have haft den plads i sagaens begyndelse, som Vilkina- 
saga I har i Mb^ og Sv. . I anden redaktion ikke mindre end 
i første er Vilkinasaga den nødvendige forudsætning for Ve- 
lentssaga, og for begge redaktioner er fortællingen om Osan- 
trix og Vildifer (k. 134 — 46), ikke anden redaktion af Osan- 
trix' drab (k. 291—92), den naturlige fortsættelse. På intet 
punkt viser Vilkinasaga II nogen ændring, som kan tyde på, 
at den oprindelig har haft nogen anden plads i sagaen end 
Vilkinasaga I. Vilkinasaga II må altså i S^ have haft samme 
plads som Vilkinasaga I i S^ og er først af X^s skriver anbragt 
efter k. 240. 

At afsnittet om Valter og Hildegunde (k. 241 — 44) lige så 
lidt som Vilkinasaga II oprindelig kan have haft plads 
efter k. 240, fremgår af følgende modsigelser mellem Valters- 
saga og tidligere dele af sagaen: 1) Valterssaga (k. 244) for- 
tæller om, hvorledes Hogne mistede sit ene øje, men allerede 
i k. 184 optræder Hogne som enøjet. 2) Valter er i k. 241 
barn ved Attilas hof, men i k. 128 ff. er han voxen og kæm- 
per med Detlev, og i k. 151 bliver han sat til at styre Eim- 
stein jarls rige. En tredje modsigelse, at Osantrix i k. 242 
omtales som levende, skønt han er dræbt i k. 144, regner jeg 
ikke med, da S^, som fortalte om Osantrix' drab i slutningen 
af sagaen (k. 292), naturligvis ikke kan have haft den første 
beretning om hans død i begyndelsen af sagaen (k. 144)^). 

Formodentlig har fortællingen om Valter og Hildegunde 
i S^ haft plads foran k. 108, dér hvor AB ved et heldigt greb 
sætter den; k. 108 — 29 er nemlig en sammenhængende fortæl- 
ling om Detlev danskes ungdomsbedrifter, og i slutningen af 
denne fortælling (k. 128 f.) optræder Valter første gang i 
sagaens hovedhandling. 



^) Det samme gælder altså omtalen af Osantrix som levende i k. 278. 

Jeg har nu fremdraget de afsnit, som skriveren af X^ fore- 
fandt i begyndelsen af sin original S^, men ikke på de tilsva- 
rende steder i X^ og som han derfor tilføjede i og efter slut- 
ningen af X^. Disse afsnit er: 1) Sigurds ungdomshistorie (k. 
152 — 68), 2) niflungernes herkomst 1 og helteopregningen (k. 169, 
172 — 88), 3) Vilkinasaga II, 4) fortællingen om Valter og Hilde- 
gunde (k. 241 — 44). At alle disse afsnit findes indskudte før 
k. 276, er let forklarligt: X^ når jo kun at give Didriks ung- 
domshistorie, og til den må følgelig disse afsnit høre; med k. 
276 begj^nder imidlertid fortællingen om Didriks landflygtighed ; 
skriveren af X^ må altså søge at få de i X^ manglende afsnit 
indskudt før dette kapitel, hvor de bedst kunde passe; thi 
efter k. 276 passer de slet ikke. 

Jeg har hidtil betegnet den redaktion af sagaen, som re- 
præsenteres af Mb^ og de til Mb^ svarende dele af AB og Sv., 
X^, som relativt oprindelig. Med forsæt har jeg brugt dette 
udtryk, idet jeg kun har villet betegne den som oprindelig 
overfor X^, den af Mb^ og de til Mb^ svarende dele af AB og 
Sv. repræsenterede redaktion. Et andet spørgsmål er det, om 
X^ giver sagaens begyndelse i dens absolut oprindelige form, 
og over dette spørgsmål falder der et nyt lys gennem, hvad 
der ovenfor er påvist, at adskillige afsnit, som på den plads, 
de har i X^, ikke kan være oprindelige, i X^s original, S^, 
har haft plads tidligere i sagaen. Det er jo muligt, at disse 
afsnit kan være oprindelige på deres plads i sagaens begyn- 
delse, og at det er redaktøren af S^ ^), som har udeladt dem, 
ikke redaktøren af S^, som har tilføjet dem. 

Jeg har allerede i forbigående nævnt, at dette må være 
tilfældet med Sigurds ungdomshistorie. I Mb^ AB 57, Sv. 55 
fortælles, at Velent af sin fader blev sat i lære hos Mime, og 
at han dér var sammen med Sigurd, som slog og pryglede de 
andre smedesvende. Jeg er tilbøjelig til med Jiriczek*) at an- 
tage hele k. 57 for en ren opfindelse af sagaforfatteren, som 
ønskede at bringe en slags forbindelse til veje mellem Velents 
og Sigurds historie; i Velentssagas sammenhæng kommer k. 



*) Eller X* ; som tidligere bemærket er S* ikke nødvendig som mellem- 
led mellem S og X^ 
^) Deutsche Heldensagen I, 38. 

57 meningsløst, da der i de følgende kapitler fortælles, at Ve- 
lent lærte sin kunst hos to dværge. Bemærkningen om Sigurd 
i k. 57 viser afgjort, 1) at forfatteren må have kendt Si- 
gurds læretid hos Mime, således som der fortælles om den i 
k. 165, 2) at han må have berettet om den før k. 57. Der 
hentydes netop i Mb^ og de tilsvarende dele af AB og Sv. 
ellers aldrig til begivenheder, som ikke er fortalte i forvejen. 

Når Boer finder bevis for, at den oprindelige saga ikke 
har fortalt om Sigurds ungdom, deri, at han er Didriks fjende^ 
ikke hans ven, kan jeg ikke være enig med ham. Sagaen 
fortæller jo Didriks fjende Osantrix' ungdomshistorie ; tilmed 
må, som før påvist, fortællingen om Didriks og Sigurds venskab i 
k. 224 ff. være oprindelig i sagaen. — Kronologisk set er det ganske 
vist mærkeligt, at Sigurd lærer hos Mime samtidig med Velent; 
i fortællingen om toget til Bertangaland må nemlig Sigurd 
snarest opfattes som Velents søn Vidgas jævnaldrende; men 
denne lille unøjagtighed vedkonmier ikke Sigurds ungdoms- 
historie; den kommer på k. 57's forfatters kappe, og at dette 
kapitel er oprindeligt i sagaen, antager jo også Boer. 

Når altså X^ ikke mindre end X^ viser tilbage til en re- 
daktion af sagaen, i hvis begyndelse der har været fortalt om 
Sigurds ungdom, må man antage, at den oprindelige saga har 
haft et sådant afsnit; redaktøren af X^ (eller S^) har udeladt 
det, men redaktøren af X^, som i begyndelsen af sin original, 
S^, fandt en fortælling om Sigurds ungdom, der manglede på 
det tilsvarende sted i X^, indskød fortællingen i slutningen 
af X^ 

Jeg går dernæst over til fortællingen om Heimes erhver- 
velse af Falka til Didrik (k. 188). Som ovenfor påvist må 
denne episode i S* have haft plads tidligere i sagaen, formo- 
dentlig dér, hvor den er anbragt i Sv.^); skriveren af X* har 
fundet fortællingen i begyndelsen af sin original, S^, men ikke 
på det tilsvarende sted i X\ og han har derfor indskudt den i 
slutningen af X^. Jeg anser det for sandsynligt, at fortællin- 



^) At Mb*, hvis begyndelse jo mangler, ikke har haft fortællingen på 
det til Sv. 16 svarende sted, og at Sv. viser tilbage til en original, 
som ikke har haft fortællingen dér, fremgår af, at Falka både i Sv. 
og Mb' ligesom i AB tydelig nok nævnes for første gang i k. 91, 

gen er oprindelig i sagaen. I k. 18 sættes Heime i forbindelse 
med Brynhild som søn af hendes hesteopdrætter; Heime får 
hesten Rispa (k. 18), Velent og efter ham Vidga får Skemming 
(k. 70, 81), Didrik får Falka (k. 91), og Sigurd får Gråne (k. 
168). Hele denne kombination mellem Brynhild, Heime og 
de berømte heste er utvivlsomt sagaforfatterens egen. Hvis 
fortællingen om Heimes erhvervelse af Falka til Didrik (k. 
188) skyldtes en interpolation, vilde interpolatoren i en mærke- 
lig grad have forstået at fortsætte kombinationen i sagaforfat- 
terens ånd; interpolationerne i sagaen består ellers for største 
delen af rettelser og indskud i overensstemmelse med tyske 
kilder. 

Det sidste afsnit, som skriveren af X^ tog fra begyndelsen 
af sin original, S^, og indskød efter X^, er Valterssaga (k. 
241 — 44). — Sandsynligvis har den oprindelige saga i sin første 
del haft en fortælling om Valters ungdom. Den kortfattede 
måde, hvorpå Valter indføres i sagaen i k. 128, er påfaldende: 
»Nv mælti einn riddari. sa het Valtari af Vaskasteini. hann er 
systorsvnr Erminrics konongs oc Petmars oc allra kappa mestr i 
konongs hirS at afli oc atgorvi« ^). Hvis forfatteren ikke havde kendt 
Valters ungdomshistorie, kunde man i hvert fald have ventet, 
at han vilde have nævnt ham tidligere, hvor han giver slægtens 
genealogi ; netop i Mb^s redaktion af sagaen forberedes heltenes 
optræden ellers altid, før de kommer ind i sagaens hoved- 
handling ; de føres aldrig midt ind i begivenhederne. — Mær- 
keligt er det også, når det i k. 129 fortælles, at Attila var til 
stede ved Ermenriks gæstebud i Rom, hvor Valter og Detlev 
kappedes. Nogen forbindelse mellem Attila og Ermenrik har 
ikke været omtalt før; men antager man, at en fortælling om 
Valter i den oprindelige saga har haft plads før k. 129, bliver 
der ikke noget påfaldende; i k. 241 fortælles nemlig, at Attila 
og Ermenrik sluttede venskab og sendte hinanden henholdsvis 
Osid og Valter, og i k. 244 siges, at venskabet mellem Attila 
og Ermenrik holdt, skønt Valter var flygtet fra Attila tilbage 
til Ermenrik. 

I forbindelse med omtalen af Valterafsnittet kan jeg nævne, 
at ikke alene Valter og Attila, men også Sifka nævnes noget 



1) Således B, hvormed stemmer Sv. 128; A afviger, Mb'-' har lakune. 

uforberedt i slutningen af fortællingen om Detlev danske; i k. 
127 siger Ermenrik: »kalli fehir&i minn Sifca«. Dette er på- 
faldende; Sifka er ikke nævnt før, men da han er bestemt til 
at spille en ikke ringe rolle i sagaen, kunde man vente, at 
han var bleven indført i sagaen på en noget anden måde. 
Måske har den oprindelige sagas begyndelse indeholdt et 
mindre afsnit om Sifka, svarende til k. 186, som skriveren af 
X^ indskyder i slutningen af X^. 



Når den oprindelige saga i sin begyndelse har indeholdt 
fortællinger om Sigurds ungdom, Valter og Hildegunde, Hel- 
mes erhvervelse af Falka til Didrik og måske om Sifka, kan 
man ikke i Mb^ og de tilsvarende dele af Sv. og AB, der 
mangler disse afsnit, se den oprindelige redaktion af sagaen 
bevaret. Det for disse håndskrifter fælles grundhåndskrift, 
X^, må da opfattes som begyndelsen af en forkortet udgave 
af sagaen^). Det er muligt, at ikke alene de nævnte fortællin- 
ger, men også andre har været udeladte eller forkortede i X^ 
(S^). Det ligger her nær at henvende opmærksomheden på 
dobbeltredaktioneme. 

Om de to redaktioner af Vilkinasaga er tidligere talt (ka- 
pitel in); nogen forkortelse i X^ kan her ikke være tale om, 
hvad enten red. I repræsenterer den oprindelige sagas redak- 
tion eller ikke. — Mere grund til mistanke giver en betragt- 
ning af red. I af Osantrix^ drab. Granske vist må som tidligere 
påvist (kapitel VII) hovedindholdet af k. 134 — 46, Vidgas fan- 
genskab og befrielse ved Vildifers og Isungs dristige list, være 
oprindeligt i sagaen, og utvivlsomt er også drabet af de to 
riser, Vidolf og Aventrod, i k. 144 oprindeligt; men netop 
hvad der fortælles om Osantrix i k. 134 — 46, gør et mistænke- 
ligt indtryk. I k. 134^) fortælles med en udførlighed, som 
danner en påfaldende modsætning til sagaens sædvanlige man- 
gel på ræsonnementer og sykologiske motiveringer, at Osan- 
trix som gammel fik et andet sind og blev en voldsom og 



O Sml. Storm Aarb. 1877, 308. 

O AB udelader k. 134; i Sv. 133 forkortes det. 

tyrannisk hersker. Fremstillingen i k. 134 er bredere og mere 
nuanceret end ellers i sagaen, og stilen er en helt anden; et 
udtryk som »allir varo |)eir a eina boc lærSir til frekvnnar« 
(1. 29 — 30) er påfaldende. Sagaens udgiver, Unger^), har frem- 
hævet k. 134 som et mønster på god sagastil; men stilen er 
ikke den, som ellers råder i sagaen. — Med rette gør Jonsson^) 
opmærksom på, at også k. 145 er mistænkeligt; Attila udtaler 
i dette kapitel sin glæde over Osantrix' fald i form af tiltale 
til den fraværende Didrik og den faldne Osantrix; denne sti- 
listiske ejendommelighed er uden paralel i den øvrige saga^). 
— Tager man k. 134, 145 og selve bemærkningen om Osan- 
trix' fald i k. 144 bort, får man en fortælling om gøgleren 
Isung og den som bjørn forklædte Vildifer, der befriede den 
fangne Vidga; denne fortælling må være oprindelig i sagaen, 
og oprindelig er sikkert også episodens tilknytning til krigene 
mellem Osantrix og Attila; men at Osantrix faldt ved denne 
lejlighed, er måske først tilføjet af en omredaktør, som ønskede 
at give en forkortet udgave af sagaen, og som for at motivere 
Osantrix' fald tilføjede k. 134 og 145. — Hvis denne opfattelse 
er rigtig, har redaktøren af X^ (S^) formodentlig haft til hen- 
sigt at udelade hele afsnittet om Attilas og Didriks krige [med 
Osantrix og Valdemar i k. 291 — 315; derfor kan måske tale, 
at red. I af Vilkinasaga slutter med at nævne, at Attilas og 
Osantrix' strid skal blive omtalt igen, før sagaen slutter 
(k. 56), men i red. II af Vilkinasaga hentydes tillige i k. 56 
til Attilas krige med Valdemar og russerne. 

Hvis red. I af Osantrix' drab skyldes en tilføjelse til for- 
tællingen i k. 134 — 46 af X^s (S^s) redaktør, som ønskede at 
forkorte sagaen og derfor bragte Osantrix ud af verden, så 
må red. II af Osantrix' drab, i hvert fald i hovedsagen, være 
oprindelig i sagaen. Unægteligt vil det også være vanskeligt 
at skille Osantrix' drab II (k. 291 — 92) fra de følgende fortæl- 
linger om Osantrix' broder Valdemars kampe med Attila og 



») Fortalen s. IV. 

2) Lit. hist. n, 855. 

^) Man kan ikke hermed sammenligne Didriks vemodige mindeord over 

markgrev Rodingeir, da han på hjemvejen er kommen til Bakalar: 

»verir 1)U nu lifs o, s. v.« (k. 398). 

Didrik (k. 293 — 316); Storm^) har vist, at disse fortællinger 
sagnhistorisk set hører sammen, idet de gengiver nedertyske 
sagn om saxernes kampe med wilzer og polakker, og når det i 
k. 292 fortælles, at Hertnit blev konge efter Osantrix, gør det 
et oprindeligt indtryk; i k. 144 fortælles ikke, hvem der blev 
konge i Vilkinaland efter Osantrix' død. — I k. 292 bliver 
Osantrix dræbt af Ulfrad; det er tidligere udtalt (s. 113), at 
dennes optræden i sagaen er mistænkelig, hvis Mb^ og de til- 
svarende dele af AB og Sv. repræsenterer den oprindelige 
sagas kompositionsmåde, men selv om så er, er der dog intet 
i vejen for at antage, at hovedindholdet af k. 291 — 92, Osan- 
trix' fald, er oprindeligt, men at disse kapitler såvel som mange 
andre er blevet omarbejdede. Derom mere senere. 

Med hensyn til dobbeltredaktionen af fortællingen om 
niflungemes herkomst (k. 169, 170) har jeg tidligere forsøgt at 
fremdrage, hvad der taler til fordel for red. I overfor red. II. 
Imidlertid er red. I ikke uangribelig. — Der fortælles i Mb^ 
170^), at Didrik indbyder til gæstebud, og fortsættes: »Heyrt 
hevir hann sagvr til eins konongs. at sa var go&r drengr oc 
mikill reystima&r. Hann heitir Irvngr at namni. hann ræ&r 
firir Nifivngalandi«. Dette er mærkeligt. Didrik har hørt om 
en konge, som råder over Niflungaland og hedder Irung; 
men hvor det senere i samme kapitel fortælles, at Didrik ind- 
byder niflungeme, er Irung død og hans ældste søn Gunnar 
bleven konge. Man skulde vente, at denne tapre konge, som 
Didrik har hørt om, og som råder over Niflungaland, ikke var 
Irung, der i sagaen kun nævnes som niflungemes fader, men 
Gunnar, hvem Didrik indbyder; at Gunnar, som skal spille 
en rolle i sagaen, ikke får nogen særlig omtale, mens hans 
fader Irung betegnes som »goSr drengr oc mikill reystima&r«, 
er også påfaldende. — Dertil kommer en anden omstændighed, 
som er mistænkelig. Imod sagaens øvrige praxis står niflun- 
gemes herkomst I ikke som et selvstændigt afsnit, men skudt 
ind i fortællingen om Didriks indbydelse af gæster. Når und- 
tages Hornboge, som i k. 82 introduceres midt i en fortælling. 



1) Aarb. 1877, 341 £F. . 

2) Som før omtalt udelades red. I af niliungernes herkomst i AB 
og Sv.. 

har ellers alle Didriks kæmper hver sit afsnit, der fortæller 
om, hvorledes de blev Didriks mænd; selv Amlung, Vildifer 
og Herbrand knytter forfatteren til Didrik i selvstændige små 
fortællinger (k. 130, 132, 133), ikke under fremstillingen af en 
af sagaens hovedepisoder. At fortællingen om niflungemes 
herkomst oprindelig må have stået som et selvstændigt afsnit 
før beretningen om Didriks indbydelse til gæstebud, støttes af 
en anden betragtning. Efter fortællingen om Rimstein jarls 
fald er der et tydeligt markeret ophold. Slutningen af k. 151 
lyder: »Oc li&r nv sva vm ri6 nocoora. at ^i&ricr konongr 
er heima oc sitr vm kyrt. en |)vi a hann sialdan at rosa a 
sinvm aldri. ^otti hanom oc ^a at eins vel e6a hvgr sinn ror. 
er han skyldi storræ&vm Ivt eiga. i orrastvm e&a i einvigom 
|)eim sem allan aldr mætti vppi vera.«^) Mærkeligt er det, at 
der lige efter disse ord i Mb* fortsættes med: »Pi&ricr konongr 
lætr bva til veizlv mikillar oo agætrar...« (k. 170). Tænker 
man sig en fortælling om niflungemes herkomst stående mel- 
lem k. 151 og 170, bliver der intet påfaldende. 

Det er altså muligt, at den oprindelige saga har fortalt om 
niflungemes herkomst før beretningen om Didriks indbydelse 
af gæster, men at redaktøren af X^ for at forkorte har ind- 
indskudt denne fortælling i noget sammentrængt skikkelse i 
beretningen om Didriks indbydelse til gæstebud; skriveren af 
X* har i sin original, S*, fundet fortællingen i en noget anden 
form og indsat den foran X^s redaktion. 

Endelig kan det nævnes, at helteopregningen i k. 172 — 
84 ganske vist ikke i sin foreliggende form passer som fort- 
sættelse af den redaktion af sagaen, som gives i Mb* og de 
tilsvarende dele af AB og Sv., men der er i og for sig intet 
i vejen for at antage, at den oprindelige saga har haft en be- 
skrivelse af Didriks gæster og våben, knyttet til gæstebuddet 
i k. 171 ; en sådan beskrivelse vilde passe godt som indledning 
til fortællingen om toget til Bertangaland. 



1) Således Mb*; i AB og Sv. 147 udelades dette. 

Det har gennem den foregående undersøgelse vist sig, at 
Mb^ og de til Mb^ svarende dele af AB og Sv. giver sagaens 
begyndelse i en noget forkortet redaktion, i hvilken flere af- 
snit er udeladte, som må have haft plads i den oprindelige 
saga. 

Jeg går nu atter over til sagaens slutning, Mb^ og de til 
Mb^ svarende dele af AB og Sv., d. v. s. X^ Det er påvist, 
at en del af fortællingerne i X^ først har fået den plads, de 
har i håndskrifterne, gennem den supplering af X\ som X^s 
skriver foretog efter sin original S^. Disse fortællinger var: 
Sigurds ungdomshistorie, Heimés erhvervelse af Falka, Vilkina- 
.saga II og Valterafsnittet. — Af de øvrige fortællinger i sa- 
gaens slutning er der som før omtalt 1) nogle, med hensyn 
til hvilke spørgsmålet om omarbejdelse må gøres afhængigt 
af, om Mb^ og de til Mb^ svarende dele af AB og Sv. viser 
os den oprindelige sagas kompositionsmåde og giver os fortæl- 
lingerne (Vilkinasaga I, niflungemes herkomst I) i deres op- 
rindelige form, 2) andre, i hvilke man utvivlsomt har ret til 
at se interpolation eller omarbejdelse. — Jeg vil først betragte 
den sidste gruppe af fortællinger og undersøge afsnittene om 
Herburt og Hilde (k. 231—39), Iron og Apollonius (k. 245— 
74), Isungs og Hertnits kamp (k. 349 — 55), Didriks dragekamp 
og ægteskab med Isolde (k. 416 — 22), endvidere Herads optræ- 
den i sagaen som Didriks hustru (k. 340, 396 ff.), Heimes sidste 
bedrifter (k. 429 — 37), den første beretning om Didriks død 
(k. 438) og Hildebrands tvekamp med Alebrand (k. 407 — 08). 

Jeg skal først fremføre, hvad der taler for at samle disse 
fortællinger til én gruppe af interpolationer^). Fælles for dem 
er, at de kun står i løs forbindelse med sagaens hovedhandling ; 
det gør tit brud på den kronologiske fremstilling, som ellers 
råder i sagaen, og de indfører en hel del personer, som ingen 
rolle spiller udenfor netop denne gruppe af fortællinger. — 
Dernæst kan de — og det er det vigtigste argument for at 
samle dem til én gruppe og tilskrive én mand interpolationen 
af dem alle — sættes i direkte forbindelse med hverandre. 

Fortællingen om Herburt og Hilde (k. 231 — 39) står i nøje 



^) Også Boer, der antager to interpolationsgrupper, samler de fleste af 
disse fortællinger i sin anden gruppe. 

forbindelse med Ironssaga (k. 245 — 74). Iron jarl nævnes i k. 
231 sammen med sin vældige jæger Nordian, og om kong 
Artus, der i fortællingen om Herburt og Hilde regerer i Ber- 
tangaland (k. 233), siges i begyndelsen af Ironssaga, at han er 
død, og at Isung er kommen til magten i hans rige (k. 245). 
Interpolationen af de to afsnit er altså knyttet til fortællingen 
om Didriks tog mod kong Isung af Bertangaland ; interpola- 
toren har vidst, at kongen over Bertangaland hed Artus, og 
denne sin viden søger han at forene med den oprindelige sagas 
fremstilling ved i k. 245 at fortælle, at Iron og ApoUonius er 
sønner af kong Artus, efter hvis død Isung kom til magten i 
Bertangaland. Interpolatoren * bryder sagaens kronologiske 
fremstilling ved at fortælle om Artus, efter at der er fortalt 
om Isung, og hvor lidet nøjeregnende han i det hele taget er 
overfor kronologien, fremgår deraf, at Tristram (k. 231) flygter 
til Iron jarl i Brandenburg, og senere Herburt (k. 233) sendes 
til kong Artus' hof, skønt (k. 245) Iron først får Brandenburg 
efter Artus' død. 

Fælles for afsnittet om Herburt og Hilde og Ironssaga er 
endvidere navnet Isolde; i den første fortælling hedder Her- 
degns hustru, i den anden Irons hustru således. Harmonien 
mellem navnene Herburt og Herdegn i den første og Herborg 
i den anden fortælling er måske heller ikke tilfældig. — De to 
afsnit må skyldes samme forfatter, som vilkårligt tog træk fra 
det ene og overførte til det andet Artus hører hjemme i det 
første afsnit og er i det andet ved et lune gjort til Irons og 
ApoUonius' fader; Iron hører hjemme i det andet afsnit, og 
ganske vilkårligt lader interpolatoren i k. 231 Tristram flygte 
til Iron; i selve Ironssaga omtales Tristram ikke. 

Jeg kommer dernæst til fortællingen om Fasoids og Detlev 
danskes fald i kampen mellem Isung og Hertnit (k. 349 — 55). 
Boer^) har gjort opmærksom på, at overskriften til Mb^ 342 
forudsætter, at k. 342 — 48, 356 — 94, Niflungasaga, har været 
fortalt i sammenhæng. Selv om man antager Niflungasaga for 
et indskud, som Boer vil, må altså k. 349 — 55, der bryder 
sammenhængen i Niflungasaga, tilhøre en senere interpolation. 
Til samme gruppe som fortællingerne om Herburt og Hilde, 



*) Zs. f. d. Philol. XXV, 453. 

Iron og Apollonius henvises k. 349 — 55 derved, at de ligesom 
Ironssaga på en meningsløs måde knyttes til kong Isung af 
Bertangaland ; navnet Hertnit minder også om de mange navne 
med forstavelsen Her- i de to nævnte afsnit. 

Til samme gruppe af interpolationer må også høre k. 416 
— 22, fortællingen om Hertnit af Bergara og hans enke Isolde, 
som Didrik ægtede. Navnene Hertnit, Isolde og Artus (k. 
422) kendes alle fra de ovenfor omtalte interpolationer; vil- 
kårligt benytter og gentager interpolatoren disse navne. 

Fortællingen om Didriks giftermål med Isolde i k. 416 — 
22 har som forudsætning beretningen om Herads død i k. 415. 
Allerede dette gør det sandsynligt, at Herads optræden i sa- 
gaen hører til samme interpolation som de ovennævnte afsnit, 
og denne opfattelse bestyrkes ved, at Herad i Niflungasaga 
oprindelig har været omtalt som Didriks frænke (k. 393), men 
i k. 340 og 396 ff. må hun opfattes som hans hustru. For- 
tællingen om Herad er altså uforenelig med Niflungasaga. 
Sandsynligvis er hele fortællingen om Didriks kamp med 
Eisung (k. 399 — 402), i hvilken Herad spiller en selvstændig 
rolle, indskudt af samme interpolator som de ovennævnte af- 
snit; ved sit indhold minder den om fortællingen om Herburt 
og Hilde; Babilonia som Eisung jarls sæde minder om de bi- 
belske navne i Ironssaga. 

I fortællingen om Heimes sidste bedrifter (k. 429 — 37) 
hentydes til Iron jarls død (k. 434), og det er tidligere udtalt 
som sandsynligt, at Heimes forhold efter toget til Bertangaland 
netop gennem interpolationen af Ironssaga er blevet uklart; 
dette taler for at henføre k. 429—37 til samme gruppe af inter- 
polationer som Ironssaga. 

Da Didrik hævner Heimes død, rider han på hesten Blanka 
(k. 437), og på den følger Didriks svend sin herre, da denne 
rider i døden (k. 438). Dette taler for at henføre den inter- 
polerede fortælling om Didriks død i k. 438 til samme om- 
arbejdelse som fortællingen om Heimes sidste bedrifter. 

Blanka træder i sagaens slutning i stedet for Falka; i k. 
416, som står lige foran beregningen om Hertnit og Isolde, 
fortælles, at Alebrand gav Didrik Blanka; man kan måske 
deraf slutte, at fortællingerne om Alebrand i sagaens slutning, 
navnlig den mistænkelige beretning om hans tvekamp med 

Hildebrand i k. 407 — 08, skyldes samme interpolator som de 
ovennævnte fortællinger. 



Alle de i det foregående nævnte interpolationer må i X^s 
original, S^, have haft samme plads som i X^. Slutningen af 
Ironssaga, fortællingen om Iron og Akis hustru Bolfriana, 
viser, at interpolationen er foretaget i tilslutning til det efter 
Ironssaga følgende k. 275, der fortæller om Akis død og i 
sagaen er oprindeligt på den plads, det har i håndskrifterne, 
og i begyndelsen af Ironssaga (k. 245) hentydes til Didriks 
og Isungs kamp som tidligere omtalt (»sem fyrr er ritaS«), 
hvilket viser, at Ironssaga oprindelig må have stået efter k. 
223 Heller ikke om nogen anden fortælling i denne inter- 
polationsgruppe er der grund til at antage, at den i X^s original, 
S^, har haft plads i sagaens begyndelse, således som tilfældet 
var med Sigurds ungdomshistorie o. s. v. ; om de fleste gælder 
-det, at de kun kan yære interpolerede på den plads, de har i 
håndskrifterne. 

Idet jeg anbringer de fortællinger, med hvilke skriveren 
af X^ efter begyndelsen af sin original, S^, supplerede X^, 
på den plads, som jeg antager, at de havde i S*, og idet jeg 
sætter parentes om den i det foregående behandlede gruppe 
af interpolationer, får jeg for S^ følgende rækkefølge af for- 
tællinger: 

Didriks første ungdom (tabt, k. 1 — 20). 

Heimes erhvervelse af Falka (k. 188). 

Sigurds ungdom (k. 152 — 68). 

Vilkinasaga U (k. 21 — 56 overtexten). 

Velentssaga (tabt, k. 57—79). 

Yidgasaga (tabt, k. 80 — 95). 

Om Ekka og Fasold (tabt, k. 96—107). 

Om Valter og Hildegunde (k. 241—44). 

Detlevssaga (tabt, k. 108 — 31). 

Om Vildifer, Isung og Vidga (tabt, k. 132—46). 

Rimstein jarls fald (tabt, k. 147 — 51). 

iTiflungemes herkomst H (k. 169). 

Didriks gæstebud (tabt, k. 170—71). 

11 



162 

Helteopregningen (k. 172 — 84). 

Toget til Bertangaland (k. 189—224). 

Sigurds og Gunnars giftermål (k. 225 — 30). 

[Om Herburt og Hilde (k. 231—39)]. 

Didriks, Fasoids, Detlevs giftermål (k. 240). 

[Ironssaga (k. 245—74)]. 

Vidgas giftermål (k. 275). 

Sifkas hævn (k. 276—83). 

Didriks flugt (k. 284—90). 

Osantrix' drab H (k. 291—92). 

Attilas krige med Valdemar (k. 293—315). 

Didriks generobringsforsøg (k. 316 — 41). 

Sigurds drab (k. 342—48). 

[Hertnits og Isungs kamp (k. 349 — 55)]. 

Grimhilds hævn (k. 356—94). 

Didriks tilbagevenden (k. 395—415). 

[Om Hertnit og Isolde (k. 416—22)]. 

Attilas død (k. 423— 2a). 

[Heimes sidste bedrifter (k. 429—37)]. 

[Didriks dødsridt (k. 438)]. 

Didriks tvekamp med Vidga (Sv. 383 — 85). 

Ved »tabt« i parentes betegner jeg, at episoden ikke fin- 
des i S^s redaktion, men kun i S^s, d. v. s. i Mb^ og de til- 
svarende dele af AB og Sv.; det er muligt, at S^ for sagaens 
begyndelse har vist endnu flere forskelligheder fra S^ end dem,, 
der kan påvises. — K. 185—87 om Sigurd, Sifka og Hildebrand 
har måske ikke haft plads i S*, hvorom mere senere. — At 
jeg henfører begge redaktioner af fortællingen om Didriks død, 
AB 438 og Sv. 383—85, til S*, strider ikke mod, hvad jeg 
tidligere har udtalt, at dobbeltredaktioneme først gennem X*s 
skrivers supplering af X^ er indkomne i sagaen. De to redak- 
tioner af fortællingen om Didriks død er nemlig, i modsæt- 
ning til de øvrige dobbeltredaktioner, bragte i forbindelse med 
hinanden. I AB 438 fortælles, at ingen ved om Didrik at sige 
efter hans forsvinden, og i Sv. 385 siges, at danske mænd 
vidste, at Vidga var dræbt i sit hus, men de kendte ikke hans 
banemand; tyske mænd vidste intet om Didrik, efter at han 
var redet fra Didriksbad. Disse bemærkninger i Sv. 385 skyl- 
des sikkert forfatteren af k. 438, som ikke har villet udelade 

den oprindelige sagas fortælling om Didriks og Vidgas kamp, 
og de skal vise, hvorledes de to beretninger om Didriks død 
i virkeligheden fortæller om én og samme begivenhed; tyske 
mænd kendte dens første del, at Didrik red bort og ikke kom 
tilbage; danske mænd kendte dens sidste del, at Vidga blev 
dræbt. 



Nu bliver spørgsmålet, 1) om man i S^ skal se en redak- 
tion af sagaen, i hvilken kun de tydelige interpolationer, som 
i omstående oversigt er satte i parentes, skyldes omarbejdelse, 
men som ellers i det hele bevarer den oprindelige sagas skik- 
kelse, 2) eller om man også skal se omarbejdelse i S^ i de 
træk, som strider mod den kompositionsmåde og det sagn- 
kendskab, som X^ bærer vidne om. 

For den første opfattelse kunde tale det, at X^ jo har vist 
sig ikke helt at repræsentere den oprindelige sagas redaktion, 
idet adskillige fortællinger, som skriveren af X^ optog efter 
S^s begyndelse, og som måtte være oprindelige i sagaen, ikke 
fandtes i X^, og X^s redaktion af Osantrix' drab måske skyldes 
en omarbejdelse. Når X^ viser sig at repræsentere en for- 
kortet redaktion af sagaen, ligger den antagelse nær, at også 
den utvivlsomt bedre sammenhæng og større harmoni, som X^ 
viser overfor S^, selv om man tager de nævnte interpolationer 
i S^ bort, skyldes redaktøren af S^ (X^), som altså, samtidig 
med at han forkortede sagaen, også har søgt at udjævne mod- 
sigelserne og at bringe bedre forbindelse til veje mellem de 
forskellige episoder. 

Det er muligt, at forholdet er således, altså at S^ har re- 
præsenteret en forkortet og omarbejdet redaktion af sagaen 
og S^ en i det hele oprindelig 'redaktion, i hvilken der kun 
var indskudt den nævnte gruppe af interpolationer. Jeg anser 
det dog ikke for sandsynligt. 

Det er tidligere påvist, at den samme omhyggelige kom- 
position, som er ejendommelig for sagaens begyndelse, i virke- 
ligheden også går gennem dens slutning. I sagaens begyn- 
delse samles alle Didriks helte, og derefter fortælles om toget 
til Bertangaland. Efter dette tog lader forfatteren i en række 
korte, til dels af ham selv opfundne, fortællinger de fleste af 

11* 

Didriks mænd tage afsked med heltekongen ; så kommer Didriks 
landfly gtighedstid hos Attila med de tre store episoder: 1) slut- 
ningen af kampene mod Osantrix' slægt, 2) generobringsfor- 
søget, 3) niflungekampen ; endelig fortælles om Didriks hjem- 
rejse og død. At dette er sagaens plan, kan der ikke være 
tvivl om, og lige så lidt kan der være tvivl om, at forfatteren 
for at følge denne plan, fqr at undgå alle voldsomme over- 
gange, umotiveret optræden og forsvinden af personer, ofte 
kombinerer ganske vilkårligt; dette bærer ikke alene sagaens 
begyndelse vidne om, men også dens slutning; karakteristisk 
er her navnlig forfatterens omhu for at lade alle sagaens hoved- 
personer forsvinde lidt efter lidt, så at Didrik bliver alene 
tilbage^). 

Når altså sagaens slutning ikke mindre end dens begyn- 
delse viser en bestemt komposition og en tydelig stræben efter 
at undgå alle brud i fremstillingen, motivere alle personers op- 
træden og forsvinden og udjævne alle overgange, er jeg mest 
tilbøjelig til i alle de træk i sagaens slutning, som strider mod 
denne kompositionsmåde, at se spor af omarbejdelse. En så- 
dan opfattelse bestyrkes ved en sammenligning mellem Vilkina- 
saga I og Vilkinasaga II, det eneste større afsnit, som fore- 
ligger i begge redaktioner. Jeg må give Boer ret i, at en 
forvanskning af Rodolf til Rodingeir er langt lettere antagelig 
end det omvendte, og atter fremhæve, at det skulde være et 
mærkeligt tilfælde, om en forvanskning i Vilkinasaga I netop 
skulde ramme de eneste punkter i afsnittet, som viser over- 
ensstemmelse med tyske kilder. Taget som helhed viser Vil- 
kinasaga II ikke mindre end Vilkinasaga I en stræben efter 
at afrunde og kombinere de forskellige sagn og sagnelementer 
til et harmonisk hele, selv på bekostning af troskaben mod 
kilderne. Man har da ret til at antage, at en sådan stræben 
er sagaforfatterens egen, og til at se vidnesbyrd om omarbej- 
delse i alle de træk, som på en påfaldende måde bryder sagaens 
harmoni, selv om de stemmer med tyske kilder. 

Mod denne opfattelse kan ikke stride, hvad der tidligere 
er udtalt, at red. I af Osantrix' drab formodentlig skyldes en 
tilføjelse af redaktøren af X^ til fortællingen om Vildifers og 
Isungs befrielse af Vidga; thi red. I af Osantrix' drab bringer 



1) Se navnlig k. 225, 240, 275. 

ikke større harmoni til veje i sagaen, og netop de i denne 
redaktion mistænkelige kapitler 134 og 145 er ved deres stil 
enestående i sagaens begyndelse. 

Hvad endelig de to redaktioner af niflungernes herkomst 
angår, så er det ganske vist udtalt, at red. I er mistænkelig 
på den plads, den har i sagaen, skudt ind i beretningen om 
Didriks indbydelse af gæster (k. 170), men med hensyn til dens 
indhold gælder det samme, som der er sagt om Rodolf-Rodin- 
geir i Vilkinasaga; en forandring af Irungs navn til Aldrian 
er lettere tænkelig end det omvendte, og i red. II (k. 169) gør 
fortællingen om kvinden, som fortalte Didrik om Hognes virke- 
lige herkomst, et afgjort uoprindeligt indtryk. Hvis virkelig 
S^s mindre godt komponerede redaktion af sagaen var den op- 
rindelige, og X^ repræsenterede en omarbejdelse, som søgte at 
udjævne modsigelserne, vilde en forandring af Rodingeirs navn 
til Rodolf og af Aldrians navn til Irung i X^s redaktioner af 
Vilkinasaga og niflungernes herkomst være uforklarlig, da det 
gennem hele sagaens slutning forudsættes, at markgreven af 
Bakalar hed Rodingeir, og at Hognes fader hed Aldrian; en 
sådan forandring vilde altså netop vise det modsatte af den 
stræben efter sammenhæng og harmoni, som er stærkere 
fremtrædende i X^ end i S^. 



Jeg er da mest tilbøjelig til at se forholdet på den måde, at 
X^ (Mb^) repræsenterer en redaktion af sagaen, som har bevaret 
dennes fortællinger i deres oprindelige skikkelse, men har ude- 
ladt nogle afsnit (Sigurds og Valters ungdomshistorier, Heimes 
erhvervelse af Falka) og måske for at forkorte fremstillingen 
har foretaget en enkelt tilføjelse (Osantrix' drab I) og omflyt- 
ning (niflungernes herkomst I). 

Hvis derme opfattelse er rigtig, må man i S^ ikke alene 
antage den tidligere behandlede gruppe af fortællinger, der i 
omstående oversigt er satte i parentes, for interpolationer, men 
også se omarbejdelse i en hel mængde træk i andre fortællin- 
ger, som er uforenelige med det sagnkendskab og den 
kompositionsmåde, som X^ bærer vidne om. — Under den tid- 
ligere foretagne gennemgang af sagaens slutning er der fremdraget 



166 

en række af sådanne træk. X^ kender ikke Rodingeir som 
markgreve af Bakalar eller Aldrian som niflungemes fader. 
I S^s redaktion af niflungemes herkomst (k. 169) er Aldrian 
niflungemes fader ligesom i Valterssaga og i Niflungasaga. 
I helteopregningen (k. 184) er Hogne enøjet ligesom i Valters- 
saga. I Niflungasaga (k. 375) hentydes til Hognes tidligere 
ophold hos Attila, som Valterssaga fortæller om, og forbindelse 
mellem Niflungasaga og niflungemes herkomst II viser Did- 
riks hånende tiltale til Hogne som en alfs søn i k. 391, der 
forklares i k. 169. I fortællingerne om Didriks flugt (k. 284 
—90), krigene mod Osantrix' slægt (k. 291 — 315), Didriks gen- 
erobringsforsøg (k. 316 — 39) og Niflungasaga (k. 356 — 94) op- 
træder Rodingeir som greve af Bakalar. — S^ viser et man- 
gelfuldt kendskab til harlungerne, der er uforeneligt med 
harlungernes drab i S^ (Sifkas hævn k. 276 — 83). 

Jeg har antaget, at den oprindelige sagas begyndelse har 
indeholdt fortællinger om Valters og Sigurds ungdom, men 
hvis Mb^ og de tilsvarende dele af AB og Sv. viser os den 
oprindelige, sagas kompositionsmåde, må disse fortællinger i 
den form, de har haft i S^, have undergået omarbejdelse. Hogne 
kaldes i Valterssaga (k. 243) Aldrians søn ligesom i red II af 
niflungemes herkomst (k. 169), og når der fortælles om hans 
kamp med Valter, før der er gjort rede for hans herkomst^), 
og om, at han opholdt sig hos Attila, uden at det er fortalt, 
hvorledes han kom der, er det uforeneligt med den omhu for 
den kronologiske orden i fremstillingen, som er ejendommelig 
for Mb^ og de tilsvarende dele af AB og Sv. — Også i Si- 
gurds ungdomshistorie bliver der, selv om man flytter den til- 
bage til begyndelsen af sagaen, stående en del mærkeligheder, 
som tidligere er påviste, f. ex. at Drasolf, Sigmunds svoger, 
fører krig mod Polen, uden at hans modstandere nærmere be- 
tegnes (k. 155 ff.). 

Foruden disse større modsigelser mellem X^ og S^ er der 
påvist en mængde mindre træk i S*, som strider mod den stil 
og kompositionsmåde, som X^ bærer vidne om, f. ex. den hyp- 



*) Nemlig i k. 169 (170), fortællingen om niflungemes herkomst, som i 
den oprindelige saga må have haft den plads, den har i håndskrif- 
terne, umiddelhart før fortællingen om toget til Bertangaland og 
altså efter Valterafsnittet på dettes oprindelige plads efter k. 107. 

pige påberåbelse i S^ af tyske kilder og den umotiverede måde, 
hvorpå adskillige personer (Ulfrad, Thether o. a.) optræder i 
S^, og endelig er der påvist adskillige modsigelser indenfor og 
imellem de enkelte fortællinger i S* (navnlig Niflungasaga). 
— Jeg antager altså, at S^ repræsenterer en helt igennem om- 
arbejdet og udvidet redaktion af sagaen. Omarbejderen har 
dels indskudt nye afsnit, dels omredigeret oprindelige afsnit. 
Han har på mange punkter haft et bedre sagnkendskab end 
den oprindelige sagas forfatter, og mens denne synes for en 
stor del at bygge på nedertysk tradition, har omarbejderens 
kilder åbenbart stået den højtyske digtning nærmere. Den 
oprindelige sagas forfatter har utvivlsomt på mange punkter 
tilladt sig afvigelser fra sine kilder og tildigtet overgangsperioder; 
omarbejderen har vist større troskab mod kilderne, men lagt 
mindre vægt på at bevare sagaens komposition. 

Boer har antaget, at sagaen to gange er bleven omarbej- 
det, før den fik den skikkelse, i hvilken den må have fore- 
ligget i det for alle håndskrifterne fælles grundhåndskrift.. Jeg 
kan ikke anerkende Boers grunde til at antage dette. — Ganske 
vist synes i den ovenfor behandlede gruppe af interpolationer 
navnlig fortællingerne om Herburt og Hilde, Iron og Apol- 
lonius, Hertnit og Isolde at høre nøje sammen, idet der i dem 
optræder en række af personer og navne, som ellers ikke spil- 
ler nogen rolle i sagaen (Artus, Isolde, Iron, Nordian o. a.), 
og overfor disse fortællinger kunde man stille de omarbejdelser, 
som mere direkte vedrører Didriks, Attilas og niflungemes 
historie og bl. a. indfører Aldrian, Eodingeir o. a. i sagaen. 
Nogen skarp adskillelse kan dog ikke gøres; fortællingerne 
om Sifkas hævn (k. 276 — 83) og om Didrik og jarledatteren 
(k. 303, 305 — 07) vedrører direkte Didriks historie, men minder 
ved deres indhold om Herburts og Hildes, Irons og Bolfrianas 
kærlighedseventyr. Når den først behandlede gruppe af inter- 
polationer står i løsere forbindelse med sagaens hovedhandling 
og ofte bryder fremstillingens kronologi, mens omarbejdelsen 
af Didriks, Attilas og niflungemes historie ikke gør så stærke 
brud på sagaens enhed, er grunden sikkert kun den, at de 
første interpolationer er rene indskud i sagaen, hvorimod S^s 
redaktioner af fortællingerne om Didriks flugt, Niflungasaga 
og Didriks tilbagevenden kun er omarbejdelser af afsnit, som 
allerede forelå i den oprindelige saga. At fortællingen om 

Hertnits og Isungs kamp (k. 349 — 55) står som et indskud i 
den utvivlsomt oprindeligt sammenhængende Niflungasaga, kan 
jeg ikke med Boer se som bevis for dobbelt interpolation, idet 
jeg ikke som Boer anser Niflungasaga for at være en inter- 
polation, men antager, at dens kærne er oprindelig i sagaen. 
— Heller ikke kan jeg med Boer tillægge det nogen betyd- 
ning, at der findes modsigelser mellem de forkellige interpola- 
tioner indbyrdes ; de modsigelser, der findes mellem Boers an- 
den og første interpolationsgruppe, er ikke større end mod- 
sigelserne mellem hans første interpolationsgruppe og den op- 
rindelige saga og kan følgelig tilskrives samme mand. 

I virkeligheden har jeg kun kunnet finde én enkelt om- 
stændighed, som kan synes at tale for den antagelse, at sagaen 
er to gange interpoleret. — I fortællingen om Hertnits og Isungs 
kamp (k. 349 — 55) siges, at Hertnit vilde hævne Osantrix' drab 
på Attila eller Didrik og dernæst på kong Isung, som var 
den tredje hovedmand ved kong Osantrix' drab (k. 350). Hvis 
den anskuelse, som jeg tidligere har udtalt, at kong Isung 
måske skyldes en forvexling med gøgleren Isung, er rigtig, 
så må den, der interpolerede k. 349—55, have kendt red. I af 
Osantrix' drab, i hvilken netop Isung var en hovedmand (k. 
144); men Osantrix' drab I kan ikke — rent bortset fra, om 
den er oprindelig i sagaen eUer, som jeg har antaget, skyldes 
redaktøren af S^ (X^) — have foreligget i X^s original S*. 
Dette håndskrift kan, som tidligere påvist, kun have indeholdt 
anden redaktion af Osantrix' drab ligesom af Vilkinasaga og 
niflungemes herkomst. Begge redaktionerne har først fore- 
ligget sammen i håndskriftet X, hvis første del med Osantrix' 
drab I var afskrevet efter S^, og hvis sidste del med Osantrix' 
drab H var afskrevet efter S^. — Fortællingen om Isungs og 
Hertnits kamp kan da synes at være interpoleret af selve 
skriveren af X^, som i Osantrix' drab I i X^ har set, at Isung 
var en hovedmand, og måske i Osantrix' drab II i sin original 
S^ har set, at Attila og Didrik var de to andre hovedmænd; 
ganske vist optræder også Attila og Didrik i første redaktion, 
men dog mindre direkte end i anden redaktion af Osantrix' 
drab (k. 292). 

Hvis forholdet er således, må man antage, at sagaen er 
to gange omarbejdet ; Vilkinasaga H og fortællingerne om Si- 
gurds og Valters ungdom har skriveren af X^ tydelig nok 

taget fra begyndelsen af sin original S^ og hensat uforandrede 
i slutningen af og efter X^; at han har afskrevet dem ufor- 
andrede, derfor borger netop de tidligere påviste modsigelser 
mellem disse afsnit og tidligere dele af sagaen, modsigelser 
som kun skyldes det, at de nævnte afsnit i X^ er komne bort 
fra deres oprindelige plads. Disse fortællinger må altså sam- 
men med adskillige andre henføres til sagaens første omarbej- 
delse, S^. Fortællingen om Hertnits og Isungs kamp må der- 
imod sammen med andre interpolationer, som hører nøje sam- 
men med den, navnlig fortællingerne om Herburt og Hilde (k. 
231—39), Iron og ApoUonius (k. 245—74), Hertnit og Isolde 
(k. 416 — 22) regnes for en anden interpolationsgruppe, som 
først af X^s skriver er indskudt i sagaen. 

Det er muligt, at forholdet er således; men jeg er dog 
betænkelig ved at tilskrive denne enkelte iagttagelse i k. 350 
nogen betydning; måske viser bemærkningen om kong Isung 
i k. 350 ikke forvexling mellem de to Isunger, men skyldes 
en ren opfindelse af interpolatoren, som vilde motivere fjend- 
skabet mellem Isung og Osantrix' brodersøn Hertnit. 



Resultatet af de i det foregående fremstillede undersøgelser 
bliver da følgende: 

Efter en redaktion af sagaen, S^, som i det hele bevarer 
dennes oprindelige skikkelse, men har udeladt enkelte afsnit 
(fortællingerne om Sigurds og Valters ungdom, Heimes erhver- 
velse af Falka) og måske for at forkorte fremstillingen har 
foretaget en enkelt tilføjelse (Osantrix' drab I) og sammentræk- 
ning eller omflytning (niflungemes herkomst I), er afskrevet 
begyndelsen af håndskriftet X. Denne begyndelse, X^, er 
senere af en anden skriver fortsat efter en ny original, S^, som 
repræsenterede en redaktion af sagaen, der var omarbejdet 
efter nye kilder, som i det hele stod den sydtyske digtning 
nærmere end den oprindelige sagas fremstilling. Ved at sam- 
menligne sin original, S^, med den allerede skrevne del af 
håndskriftet X, X^, så imidlertid denne anden skriver, at X^ 
manglede adskillige afsnit, som fandtes i begyndelsen af S^. 
Af disse afsnit indskød skriveren af X^ i slutningen af X^ 



170 

Sigurds ungdomshisfcorie, niflungemes herkomst II, helteopreg- 
ningen og fortællingen om Falka (k. 152—69, 172 — 88). Der- 
efter fortsatte han X^ efter sin original S^ og afskrev k. 196 
— 240. Efter k. 240 indskød han Vilkinasaga II, som fandtes 
i begyndelsen af S^ og også på det tilsvarende sted i X^, men 
i noget anden form (Vilkinasaga I), og desuden fortællingen 
om Valter og Hildegunde (k. 241 — 44), som fandtes i begyn- 
delsen af S^, men ikke på det tilsvarende sted i X^ Efter 
dette indskud afskrev X^s skriver slutningen af sagaen (k. 
245—438, Sv. 383—86) efter S^ med den rækkefølge af fortæl- 
linger, som hans original havde. — Selvstændige indskud af 
X^s skriver er måske k. 185 — 87 om Sigurd, Sifka og Hilde- 
brand, hvorom mere senere, og en gruppe af interpolationer, 
som hører nøje sammen, navnlig fortællingerne om Herburt og 
Hilde (k. 231—39), Iron og ApoUonius (k. 245—74), Isung og 
Hertnit (k. 349— 55), Hertnit og Isolde (k. 416—22); det er dog 
sandsynligt, . at disse interpolationer allerede fandtes i X*s 
original S^. 



At den her fremstillede løsning af spørgsmålet om sagaens 
oprindelige skikkelse og omarbejdelse til den form, i hvilken 
den har foreligget i det for alle håndskrifterne fælles grund- 
håndskrift, er den absolut rigtige, d. v. s. at den i alle enkelt- 
heder giver den mest sandsynlige forklaring, tør jeg ikke 
påstå. Jeg vil være tilfreds, hvis det er lykkedes mig at 
bringe spørgsmålet nærmere til en fuldtud tilfredsstillende 
løsning, og jeg tør måske tro, at dette er lykkedes mig, i be- 
tragtning af, at min opfattelse ikke støder på de samme van- 
skeligheder, som møder en ved en kritisk prøvelse af det eneste 
gennemførte forsøg på at besvare spørgsmålet, som tidligere er 
gjort, nemlig Boers. Boers hypotese har ikke kunnet forklare, 
1) hvorfor alle interpolationerne forekommer i slutningen af 
de bevarede håndskrifter, 2) hvorfor håndskrifterne indeholder 
dobbeltredaktioner af de samme fortællinger, 3) hvorfor adskil- 
lige afsnit i håndskrifterne har fået en plads, på hvilken de 
ikke passer. Efter min opfattelse kan disse mærkeligheder 
forklares: 1) De bevarede håndskrifter går tilbage til et fælles 
grundhåndskrift, hvis første del er afskrevet efter en relativt 

oprindeKg redaktion, og hvis sidste del er afskrevet efter en 
omarbejdet redaktion af sagaen; derfor findes interpolationerne 
kun i sagaens slutning. 2) Skriveren af den sidste del af det 
fælles grundhåndskrift optog fra sin original redaktioner af 
fortællinger, som i andre former allerede fandtes i håndskrif- 
tets første del; derfor indeholder de bevarede håndskrifter dob- 
beltredaktioner. 3) Skriveren af håndskriftets sidste del optog 
fra sin original afsnit, som ikke fandtes på de tilsvarende ste- 
der i håndskriftets første del, og anbragte dem efter denne; 
derfor har adskillige afsnit i de bevarede håndskrifter fået en 
plads, på hvilken de ikke passer. 

Tilbage står kun spørgsmålet om de bevarede håndskrifters 
indbyrdes forhold, måske det vanskeligste af alle spørgsmålene 
vedrørende Didrikssaga. Det skal nu vise sig, om dette 
spørgsmål kan løses på en måde, som lader sig forene med 
den opfattelse af sagaens oprindelige skikkelse og omarbejdelse, 
som jeg i det foregående har fremsat. 

KAPITEL XV. 
Håndskrifternes indbyrdes forhold. Prologen. 



Unger søgte i fortalen til sin udgave at bevise, atSv. var 
direkte oversat efter Mb. Denne opfattelse havde gode grunde 
for sig, men senere påviste Klockhoff^) så mange tilfælde af 
overensstemmelse mellem Sv. og AB overfor Mb, at det blev 
nødvendigt at antage en for Sv. og AB fælles original, som 
ikke var identisk med Mb. 

På en tid, da man endnu mente, at Sv. stammede direkte 
fra Mb, søgte Treutler^) at vise, at også AB måtte gå tilbage 
til selve membranen, en opfattelse, som dog ikke senere er 
bleven optaget af nogen anden. — Imidlertid er det på for- 
hånd ikke utænkeligt, at den fælles original for AB og Sv., 
som Klockhoff har påvist, kan være afskrevet efter Mb. Hånd- 
skriftforholdet vilde da være følgende: 

Mb 
Z 



Sv. 



B. 



Et sådant håndskriftforhold vil kunne forklare, at Sv. AB 
viser tilbage til et fælles grundhåndskrift, som stemmer nøje 



^) Upsala universitets årsskrift 1880. 
2) Germ. 20. 

med membranen i dens helhed. Sv. og AB viser, tagne til- 
sammen, overfor Mb ingen benyttelse af nye kilder, og Sv.s 
og ABs fælles grundhåndskrift har haft sagaens fortællinger i 
samme rækkefølge som Mb. 

Det er tidligere vist, at det for alle de bevarede hånd- 
skrifter fælles grundhåndskrift er fremgået ved en sammen- 
arbejdeise af to dele; den første del, X^, er bleven fortsat af 
en skriver, som i slutningen af X^ indskød flere afsnit, som 
han fandt i begyndelsen af sin original, men ikke på de til- 
svarende steder i X^. Nu viser membranen sig tydelig nok 
at være fremgået af netop sådan en sammenarbejdeise af to 
texter. Mb^ svarer til X^, Mb^ til X^; Mb*s skriver har i 
slutningen af Mb^ indskudt k. 152—69, 172—88. Der er til- 
med den mærkelighed, at disse kapitler akkurat fylder det ti 
blades læg, som Mb^s skriver indskyder i slutningen af Mb*; 
de to sidste blade af indskuddet har henholdsvis 31 — 32 og 
31 — 31 linier, d. v. s. lige så mange linier, som de øvrige af 
tredje skriver skrevne blade gennemsnitlig har. Tredje skriver 
har hverken sammentrængt eller udvidet skriften; k. 188 ender 
nederst på bagsiden af det indskudte lægs sidste blad, og på 
næste blad begynder anden skrivers text igen med ordene 
»hana var5i minnzt« (k. 170,9). Det skulde synes et mærke- 
ligt tilfælde, om tredje skriver har kunnet få sin originals 
text til akkurat at passe på de indskudte ti blada; langt nær- 
mere ligger en anden forklaring: Han har villet indskyde 
Sigurds ungdomshistorie, niflungemes herkomst U og helte- 
opregningen (k. 152 — 69, 172 — 84) i slutningen af Mb*; for at 
anbringe dem har han indskudt et læg på otte blade ; på disse 
otte blade nåede han imidlertid kun ind i helteopregningen; 
det sidste ord på indskuddets ottende blad er »drambsamir« 
i k. 179,7 ; dette ords første del står på ottende blad, dets sidste 
del på niende blad. Tredje skriver føjede da til det otte 
blades læg et to blades læg^), og på det afskrev han slutningen 
af helteopregningen (k. 179,7 — 184), men da denne ikke var 
nok til at fylde de to blade, tilføjede han, til dels måske efter 
egen opfindelse, et par kapitler om Sigurd, Sifka og Hilde- 
brand og desuden et kapitel om Heimes erhvervelse af Falka 



^) Indskuddet består af to læg, et på otte og et på to blade. 

til Didrik, som hans original havde på en tidligere plads i 
sagaen (k. 185—88). 

Denne opfattelse vil kunne forklare, 1) at k. 152 — 69, 
172 — 88 akkurat fylder de indskudte ti blade i membranen, 
2) at der efter opregningen af Didriks helte (k. 172—84) følger 
nogle kapitler (k. 185 — 88), som ikke passer i sammenhængen. 
Hvis denne opfattelse er rigtig, må ABs og Sv.s fælles grund- 
håndskrift stamme fra membranen, idet denne ABs og Sv.s 
fælles original, som før påvist, må have haft akkurat den 
samme rækkefølge af kapitlerne 152 — 88 som Mb. Tilmed 
viser tredje skriver selvstændig virksomhed overfor Mb^ ved 
at overstrege k. 170—71 på deres oprindelige plads, efter k. 
151, og gentage dem midt i sit indskud; at ABs og Sv.s 
fælles original har haft k. 170 — 71 på samme plads som Mb*, 
er tidligere påvist. 

Desværre kan denne lige så smukke som simple forklaring 
af håndskrifternes indbyrdes forhold ikke fastholdes: AB og 
Sv. viser i en række af fælles læsemåder overfor Mb en 
utvivlsomt oprindeligere text. 

En bedre text i AB Sv. er naturligvis ikke det samme 
som en oprindeligere text; det kan jo tænkes, at den fælles 
original for AB og Sv., Z, på en heldig måde har rettet fejl 
eller forbedret læsemåder i sin original, Mb. 

En sådan antagelse er i mange tilfælde mulig, f. ex.: 

Mb^ 81,10 : »Elangi«. 

AB: »Slangi«. 

Sv. 78,9 : »slanga«. 

— Mb* 81,16: »I |)eim steini ovanverbom«. 
B : »i |)eim scildi ovanver&om«. 

Sv. 78.14: >ther [d v. s. i skjoldet] stod oc i«. 

— Mb^ 84,81 : »|)eir bi8ia hann ri&a«. 
AB: »|)eir bi6ia hann ra5a«. 

Sv. 83,8: »the sagde thet matte wall wara«. 

— Mb* 98,13: »konongs*. 
AB: »konunga riki«. 

Sv. 98,12: »konunga rike*. 

For Mb^s vedkommende er der adskilligt flere tilfælde, 
hvor en rettelse eller forbedring i ABs og Sv.s fælles original 
af Mb^s text er tænkelig; jeg nøjes med at henvise til dem: 



m^^^mm^F—'!^ 

Mb» 160,20— AB Sv. 152,i6; Mb» 165,xo— AB Sv. 157,9; 

Mb3 166,20— AB Sv. 158,i7; Mb» 175,26— AB Sv. 165,i7; 

Mb» 202,22— AB Sv. 187,i4; Mb» 204,28— AB Sv. 189,i6; 

Mb3 205,10-AB Sv. 190,8; Mb^ 206,2 -AB Sv. 191,2; 

Mb^ 215,36— AB Sv. 200,3i; Mb» 231,4o— AB Sv. 213,2?; 

Mb« 240,17— AB Sv. 221,io; Mb» 276,9 —AB Sv. 230,?; 

Mb« 276,20— AB Sv. 230,i6; Mb« 280,6 —AB Sv. 233,6; 

Mb« 287,12— AB Sv. 241,2; Mb« 287,8i— AB Sv. 241, 17, 

Mb« 287,33— AB Sv. 241, 19; Mb« 299,i8— AB Sv. 253.15; 

Mb« 304,7 —AB Sv. 258,8; Mb« 314,i7— AB Sv. 266,12; 

Mb« 321,16— AB Sv. 271,i3; Mb« 324,23-24-AB Sv. 274,i8-i9; 

Mb« 327,10— AB Sv. 277,7; Mb« 344,4 —AB Sv. 293,7; 

Mb« 344,26— AB Sv. 294,i; Mb« 346,ii— AB Sv. 295,io; 

Mb« 361,4— AB Sv. 305,9; Mb« 361,6 —AB Sv. 305,io; 

Mb« 363,18— AB Sv. 307,io; Mb« 373,io— AB Sv. 316,5; 

Mb« 377,5 —AB Sv. 320,5; Mb« 391,i9— AB Sv. 337,2o; 

Mb« 400,4— AB Sv. 344,8. 

I de tilfælde, som her er henvist til, kan de bedre læse- 
måder i AB Sv. dels være nødvendige rettelser af fejl og 
udfyldninger af mangler i Mb, dels naturlige simplificeringer. 
Dette lader sig imidlertid vanskeligere antage i følgende 
tilfælde: 

Mb^ 108,12: »cominn«, AB: »ni6rkominn«, Sv. 112,9: 
»niderkomen«. Sv. ABs text må som den sjældnere være 
den mest oprindelige. 

Den tydelig interpolerede forklaring i Mb^ 120 af Sigurds 
datters natlige besøg hos Detlev mangler i AB og i Sv. 120. 
Efter Mb^ 147,8 ff. er det Heime, som låner Vidga Mi- 
mung; efter AB og Sv. 144,6 er det omvendt. At AB Sv. 
har det oprindelige, fremgår af, at Heime i k. 150,i6 ff., også 
i Mb^, er i besiddelse af sværdet. 

Mb« 174,2: »hann hæuir skioUd blån 00 a marka5 blei- 
kum lit«. AB: »hann hæuir skioUd blån oc a markabr hestr 
med bleikum lit«. Sv. 175,i: »ther i stod en blakkat hast«. 
Mb«s text er forvansket; skjoldbeskrivelsen i k. 200 viser, at 
AB Sv. har det oprindelige. 

Mb^ 194 mangler i AB Sv. Det indeholder kun en gen- 
tagelse af tidligere fremstillede slægtregistre og strider ved 
sin bemærkning, at Aspilian var skabt som et menneske, mod 
k. 27. Kapitlet er sikkert interpoleret i Mb^ 

Efter Mb^ 200,86 fører Detlev en mand og en elefant i 
sit skjold, efter AB og Sv. 185,8o kun en elefant. AB Sv. 
stemmer med k. 180,i6, Sv. 170,io, bvor Detlev kun fører en 
elefant i skjoldet. 

Mb^ 213,1 : »ri5r til«, AB: »gengr framm«, Sv. 198,i: »gik 
fram«. AB Sv. har den bedste- text; denne kamp må såvel 
som de andre tænkes at være ført til fods. 

AB Mb^ 340,4a: »oc af engum lut man iammikit uhap 
standa [um |)ina daga] oc |)inna barna«. Det i parentes satte 
mangler i Mb^, men bekræftes af Sv. 290,8a: »bodhe tik ok 
tin barn«. 

AB Mb^ 399,11 : »oc t)ar undir blickia fagrir skilldir. [Nu 
keyrir hann hestinn oc ri5r eptir Pi&reki konungi oc sægir 
honom. Herra ek se joreyk mikinn. oc t)ar undir blikia fagrir 
skilldir] oc huitar brynior«. Det i parentes satte mangler i 
Mb*, men bekræftes af Sv. 343,7 fif.. Forglemmelsen i Mb* 
skyldes naturligvis gentagelsen af »fagrir skilldir«. — I dette 
og det foregående tilfælde kan den bedre text i AB Sv. 
umuligt forklares som en heldig rekonstruktion af Mb*s text. 
Mest afgørende er imidlertid en del tilfælde, i hvilke AB Sv. 
står de tyske sagnkilder nærmere end Mb. 

Mb* 96,18: »Drecannflis«, AB: »Drekanfil«, Sv. 96,i2: 
»drekafils«. AB Sv. står nærmere ved den tyske form Drachen- 
fels^). I k. 101,8 har Mb* atter »Drecanflis«, men her mangler 
AB og Sv. 102,2 ordet. I k. 240,4 har Mb* »Drecanfils«, AB 
»Drekanfil« og Sv. 221,8: »drakensell«. 

Ganske af samme art er Mb* 107,4: »Aldinflis«, A: Ad- 
dinfils«, B: »Alldinfil«, Sv. 111,8: »aldinfils«. AB Sv. står 
nærmest ved det tyske Altenfelse*). 

Mb* har i k 83, 106, 171 »Sistram«, mens AB overalt 
(k. 15, 83, 106, 107, 171, 178, 200, 225) har »Sintram« ligesom 
Mb* og Sv. . Kun i k. 171, der er direkte afskrevet efter Mb*, 
har Mb* »Sistram«, og i k. 83 har A »Simtram«; B har i k. 
83 ikke, som man efter Ungers udgave skulde tro, »Sistram«, 
men mangler navnet. »Sintram« i AB Sv. Mb* stemmer med 
de tyske kilder overfor Sistram i Mb**). 



») Holthausen P. B. B. IX, 488. 
^) Holthausen P. B. B. IX, 489. 
») H. S. 126, 156. 



177 

Mb^ 363,1 : »vpp i sitt land«, AB: »lun allt sitt land«, 
Sv. 307,1 : >om alth sith landh«. Texten i AB Sv. bekræftes 
som den oprindelige af Nibelungenlied 1473,2: »witén in siniu 
lånt«. 

Mb^ 365,2: »oc ba5 hann«, AB: »oo kallar oc ba& hann«, 
Sv. 309,2: »ropadhe til honum ok sagde«. AB Sv. har den 
bedste text, og den bekræftes af Nibelungenlied 1550,i: »Er 
begonde ruofen« (== kallar, ropadhe). 

Mb^ 873,20! »gerom hann nv sva liuvan«, AB: »ger hann 
per sva liuvan«, Sv. 3l6,i6: »haff atilius konung karere«. 
Texten i AB Sv. er den bedste og bekræftes af Nibelungenlied 
1725,8: »den ktinec von den Hiunen sol si nu holden haben«. 

Foruden disse tilfælde, hvor Sv. AB viser en oprindeligere 
text end Mb , findes der en del, i hvilke AB alene repræsen- 
terer den for alle håndskrifterne fælles grundtext, idet Sv. dels 
har lakune, .dels forkorter. 

AB Mb^ 29,11 : »Ver vilium bi&ia y barrar dottur oss til 
eiginkonu [oc per sendit oss sua mikit fe sem somir at hei- 
man fylgi y&arri dottur oc varri eiginkonu] oc nu«. De i 
parentes satte ord mangler i Mb^; udeladelsen skyldes natur- 
ligvis gentagelsen af ordet »eiginkonu«. Sv. mangler denne 
redaktion af Vilkinasaga. 

AB Mb^ 93,21 : »Nv vill hann [geraz |)inn mabr. tak nv] 
vib hanom vel«. Det i parentes satte mangler i Mb*; Sv. 
54,16 stemmer nærmest med AB. 

I Mb^ 167,22 er ordene »bregbr hann pvU udfaldne; Sv. 
159,21 stemmer snarest med AB. 

AB Mb^ 182,10 : »oc lagbr a skotælldr [meb guUi sem logi. 
oc ^ann veg er oU hans herneskia. en pvi er skotælldr] a hans 
vapnum«. Det i parentes satte er oversprunget af Mb^s skri- 
ver, som for at få mening efter »skotælldr« indskyder »er«. 

AB Mb^ 251,19: »toc vpp yuir hæfut ser [babum hondum 
oc helldr upp] oUum fingrunum«. Det i parentes satte mangler 
i Mb^; Sv. udelader hele dette afsnit af sagaen. 

AB Mb^ 263,18: »hann hævir i taumi [Paron oc Bonikt. 
^a ribr drottseti iarls oc hævir i taumi] Bracca«. Det i pa- 
rentes satte mangler i Mb^. 

B Mb^ 371,21 : »nv eru Niflvngar komner firir borg [Attila 
konungs. Hann ribr t)egar a fund Attila konungs. oc seger 
honom |)esse tibindi. at nv erv komner Niflvngar firir borg] 

12 

hans«. Det i parentes satte mangler i Mb^, hvis skriver 
springer fra »borg« til »borg«, men findes i B og må være 
oprindeligt; A forkorter, Sv. har lakune. 

I ovenstående tilfælde er det den indre sammenhæng, 
som viser, at AB har den oprindelige text; i andre tilfælde 
fremgår det samme af en sammenligning mellem de tyske 
sagnkilder og AB Mb. 

Mb^ 100,7: »Nv hæggr Ecca af allo afli«; AB: »|)a lyptir 
Ekka upp sinum skilldi ok sver5i badum hondum ok hoggr«. 
AB stemmer med Eckenlied 108,8: »er namz swert ze beiden 
henden«. Sv. 100, is forkorter. 

AB har (k. 84, 85, 86, 89, 109, 110, 115, 116, 418) det fra 
tysk optagne ord »skakmenn«; i Mb forvanskes det til »scot- 
menn« (k. 84) eller »sacmenn« (k. 110, 115), eller også ude- 
lades det eller ombyttes med et andet ord ligesom overalt i Sv. . 

Mb» har (k. 342, 356, 358, 360) »Verniza« og »Vernica«; 
A har »Verminza«, »Vermintza«, »Verminna«, B »Vermista«. 
ABs form står nærmest ved det tyske »Wormez«. Sv. mangler 
overalt byens navn. 

AB Mb^ 367,8: »Vei verbe mer firir ^enna svefn er nv 
svaf ek. [mista ek mins sverbs. oc illa man |)ikkia minum herra 
gætt sins rikis. er sva svaf ek. Oc nv ser hann hvar libit er 
komet, oc enn mellte hann. Vei verbe l)essum svefne er nv 
svaf ek.] nv er komenn«. Det i parentes satte er oversprunget 
i Mb^; ABs text bekræftes af Nibelungenlied 1632—33. Sv. 
har lakune. 

Også i det ovenfor nævnte tilfælde, k. 37 1,21, bekræftes 
den i Mb^ oversprungne texts oprindelighed af Nibelungenlied 
1713—15. 

Mb^ 369,14: »drecka«; AB tilføjer »vin«, hvilket bekræftes 
af Nibelungenlied 1668. 

Mb^ 363,6 overspringer »oc nyium skioUdum«, som findes 
i AB og bekræftes af Nibelungenlied 1482 »scilde«. Sv. 307,5 
sammentrækker. 

Muligvis er »horpustreng« i AB 388,i6 den oprindelige 
text overfor Mb^ »sverb« ; »horpustreng« kan bevare mindet 
om Folker som farende sanger. Sv. 334, 10 forkorter. 

I disse ovennævnte tilfælde er AB altså alene om at re- 
præsentere sagaens oprindelige text. 

Til 3idst skal omtales en særlig gruppe af tilfælde, som 

viser, at Mb ikke kan være originalen for AB og Sv. . Mb* 
Sv. har jo Vilkinasaga I, Mb^ AB Vilkinasaga II; i nogle 
tilfælde stemmer imidlertid Sv.s text med AB Mb^ overfor Mb*, 
og i andre tilfælde stemmer AB med Mb* Sv. overfor Mb^. 
Jeg skal nøjes med at henvise til disse tilfælde. Overensstem- 
melser mellem Sv. Mb^ AB overfor Mb* findes i: 

Mb* 32,1 — Mb^ AB 32,a, Sv. 26,7. Mb* 33,i— Mb^ AB 33,i7, 
Sv. 27,1. Mb* 40,9— Mb^ AB 42,3, Sv. 34,8. Mb* 42,6— Mb» 
AB 43,6, Sv. 36,4. Mb* 44,i-Mb3 AB 44,9, Sv. 37,i. Mb* 
44,14— Mb^ AB 44,33, Sv. 37,io. Mb* 47,ii— Mb^ AB 47,i3, Sv. 
41,11. Mb* 48,27— Mb^ AB 48,23, Sv. 43,5. Mb* 49,6— Mb^ AB 
49,10, Sv. 44,5. Mb* 51,8— Mb^ AB 51,i4, Sv. 45,6. Mb* 51,i8 
— Mb^ AB 51,23, Sv. 46,2. Mb* 61,2o-Mb3 AB 51,27, Sv. 46,3. 
Mb* 54,14— Mb^ AB 54,i4, Sv. 50,6. Mb* 56,2— Mb^ AB 56,8, 
Sv. 54,2. 

Overensstemmelser mellem AB Mb* Sv. overfor Mb^ findes i : 
Mb^ 23,5— AB, Mb* 23,8, Sv. 18,6. Mb^ 23,7— AB, Mb* 23,9, 
Sv. 18,6. Mb3 23,15— AB, Mb* 23,i7, Sv. 18,i3. Mb^ 25,28— AB, 
Mb* 25,17, Sv. 20,16. Mb^ 26,ii— AB, Mb* 26,8. Mb^ 27,7— 
AB, Mb* 27,7, Sv. 22,8. Mb^ 27,io-AB, Mb* 27,ii, Sv. 22,io. 
Mb^ 28,2— AB, Mb* 28,4, Sv. 23,4. Mb^ 29,6— AB, Mb* 29,6. 
Mb^ 32,26— AB, Mb* 32,i6, Sv. 26,i6. Mb^ 34,i— AB, Mb* 34,i, 
Sv. 28,1. Mb^ 48,17— AB, Mb* 48,i5, Sv. 42,i2. Mb^ 49,i— AB, 
Mb* 49,1, Sv. 44,1. Mb^ 50,2— AB, Mb* 50,i. Mb^ 50,2i— AB,. 
Mb* 50,19. Mb^ 51,17 -AB, Mb* 51,i2, Sv. 45,io. Mb^ 51,3o— 
AB, Mb* 51,24. Mb^ 51,82— AB, Mb* 51,25. Mb^ 51,33— AB, 
Mb* 51,26. Mb» 52,7— AB, Mb* 52,6, Sv. 47,6. 

Disse tilfælde viser afgjort, at AB Sv.s fælles grundhånd- 
skrift ikke kan stamme fra Mb ; thi det kan ikke tænkes, at 
den for AB Sv. fælles original har optaget udtryk fra Vilkina- 
saga I i Vilkinasaga II og omvendt ; heller ikke kan det tæn- 
kes, at Sv., som udelod red. II, og ABs original, som udelod 
red. I, har lånt rent ligegyldige varianter fra den redaktion, 
de udelod, og overført dem til den, som de beholdt. — Over- 
ensstemmelserne mellem AB og Mb* Sv. overfor Mb^ og mellem 
Sv. og Mb^ AB overfor Mb* i Vilkinasaga viser, at Mb ikke 
kan være originalen for AB og Sv. ; de skyldes naturligvis 
det, at Mbs skrivere ikke har afskrevet deres originaler nøjagtigt. 

Når det er umuligt at antage membranen for stamhånd- 
skriftet for AB og Sv., men når på den anden side spørgs- 
målet om interpolation og omarbejdelse af sagaen må sættes i 
forbindelse med den brydning mellem to redaktioner, som mem- 
branen bærer vidne om (se s. 83 ff.), så ser jeg ingen anden mulig- 
hed end at opfatte håndskriftforholdet på følgende måde: 

S 



S^ S 



2 



+ X 



2 



Mb« Mb^ Sv. I 



AB. 



S er den oprindelige saga, S^ den forkortede redaktion, 
S« den udvidede redaktion. Efter S^ begyndte en skriver at 
afskrive et håndskrift af sagaen, men nåede kun at få afskrevet 
den første del (k. 1—151, 170—71, 189—96). Af dette hånd- 
skrift, X^, blev der taget en afskrift, Mb«, som altså ligesom 
X^ kun omfattede den første del af sagaen. Senere påtog 
imidlertid en anden skriver sig at fuldføre X, men benyttede 
dertil en anden original end skriveren af X^, nemlig S«. Om 
måden, hvorpå anden skriver fuldførte X, er tidligere talt. 
Fra det således fuldførte håndskrift, X^ + X«, stammer et 
håndskrift, I, som ved at udelade niflungemes herkomst I, 
VUkinasaga I, omredigere Osantrix' drab I og flytte Vilkina- 
saga n tilbage i sagaen søgte at bringe harmoni tilveje; fra 
I stammer A og B. X^ -|- X« blev endvidere benyttet til at 
supplere det halvfærdige håndskrift Mb« med Mb^, og endelig 
stammer fra X^ -f- X« den svenske oversættelse, Sv., som ved 
at udelade niflungernes herkomst I, Vilkinasaga II, omflytte 
enkelte kapitler og omredigere Osantrix' drab II bragte har- 
moni til veje. 

Denne hypotese kan forklare, at Mb« + Mb^ stemmer 
nøje med X^ + X«; idet skriveren af Mb^ havde X som ori- 
ginal, kunde han bære sig ad overfor Mb«, ganske som skri- 
veren af X« havde båret sig ad overfor X^, og han kunde be- 
regne, at de i slutningen af Mb« indskudte fortællinger akku- 

rat kom til at fylde det indsatte ti blades læg. Muligvis er 
membranens tredje skriver, redaktøren af Mb^, den samme som 
redaktøren af X^. 

En støtte for den her fremstillede opfattelse af hånd- 
skrifternes indbyrdes forhold finder jeg i de undersøgelser af 
håndskrifternes historie, som Storm ^) og GrodeP) har foretaget. 
— I et vadstenahåndskrift i Upsala universitetsbibliotek fandt 
Storm en katalog over bøger, som havde tilhørt en norsk 
gejstlig, vistnok Arne, biskop i Bergen 1302 — 14. Blandt 
bøgerne nævnes en »Pi&reks saga a Bemn«, utvivlsomt selve 
membranen, på hvis bind denne titel findes. — Grodel viser, 
at der foruden membranen har været kendt et andet hånd- 
skrift af sagaen i Sverige i det syttende århundrede, idet 
Stiemhielm i fortegnelsen over kildematerialet til »G-ambla 
Swea- och G-otha-Måles Fatebur« (1643) opfører både en »Did- 
ric af Berns Hist.« og en »Vilkina Kong. Saga«. Den sidste 
er, som citaterne hos Stiernhielm viser, membranen ; den første 
må være et andet håndskrift af sagaen. I tilslutning til Storm 
antager Grodel, at begge håndskrifterne har tilhørt biskop 
Arne og sammen med de øvrige bøger i hans bibliotek er 
komne fra Munkeliv til Vadstena i tiden 1425 — 55. 

Jeg antager, at det førstnævnte af de af Stiemhielm be- 
nyttede håndskrifter er X. Både X og membranen har til- 
hørt biskop Arnes bibliotek, og efter X er Mb^ suppleret med 
Mb*. Sammen er så senere Mb og X komne til Sverige, og 
dér er den svenske oversættelse bleven foretaget efter X som 
original. — Storms og G-odels undersøgelser stemmer altså 
godt med det nære forhold, som jeg antager mellem X, Mb 
og Sv. . 



Den i det foregående fremstillede hypotese angående hånd- 
skrifternes indbyrdes forhold går ud fra, at der ikke er nogen 
grund til at gruppere Sv. og Mb^ sammen overfor AB eller 
Sv. AB sammen overfor Mb^, og tillige fra, at der ikke er 



1) Norsk hist. Tidsskr. 2 R. 2. 

*) Fomno. -isL litt. i Sverige. Antiqu. tidskr. f. Sverige 16, nr. 4. 

nogen grund til at gruppere Sv. og Mb^ sammen overfor AB 
eller Sv. og AB sammen overfor Mb^. 

Boer har som støtte for sin håndskrifthypotese fremført 
formentlige fælles forvanskninger i AB Sv. overfor Mb^ og i 
Mb^ Sv. overfor AB. Nu er påvisningen af fælles fejl ganske 
vist et udmærket middel til at gruppere håndskrifter, når der 
ingen tvivl er om, at de fælles fejl stammer fra de formentlig 
sammenhørende håndskrifters nærmeste fælles original, og at 
de øvrige håndskrifters bedre text virkelig er oprindelig og 
ikke kan skyldes en rettelse af samme text, som de formentlig 
sammenhørende håndskrifter har. — Hvor let håndskrifter 
uafhængig af hverandre kan forandre deres originaler i samme 
retning, fremgår af de talrige overensstemmelser mellem B Mb 
overfor A Sv. og mellem A Mb overfor B Sv., som jeg tid- 
ligere (kapitel I) har anført. 

Jeg er enig med Boer i ikke at gruppere Sv. sammen 
med Mb^ overfor AB, men de formentlige fælles forvansk- 
ninger, der skal tale for grupperingen Mb^ — AB Sv., kan jeg 
på den anden side ikke anerkende. 

1) To håndskrifter kan let uafhængig af hinanden forandre 
et sjældnere ord eller udtryk til et almindeligere. — Når Mb^ 
91,18 har: »hann vill vist eigi vi5r taca«, mens AB i stedet 
for »vibr taca« har »drecka til hans« ligesom Sv. 92,7: »drikka«, 
kan enten den fælles rettelse i AB og Sv. være tilfældig eller 
texten i AB Sv. være den oprindelige. — Det samme gælder 
følgende tilfælde: Mb^ 97,9: »|)in ravdd væri vænni til«, AB: 
»^in ravdd væri til pess likari«, Sv. 97,5: »thin røst år likare«; 
tilmed kunde man i svensk i det femtende århundrede ikke 
anvende ordet »vænere« her. — Lige så intetsigende er det, 
når Mb^ 137,6 har »fara osigr« og 137,8 »coma i dyflizv«, 
mens AB har »fa osigr« og »kasta i dyflizu« ligesom Sv. 135,i7 
og 18 »fik« og »kasta«. — I ét tilfælde ser Boer ligefrem for- 
kert, nemlig når han^) mener, at »kongedøtre« i AB Sv. 99 
— 100 må være en fælles rettelse fra »dronninger« i Mb^, der 
her er brugt i den sjældnere betydning prinsesser. Forholdet 
er følgende: 



1) Arkiv 7, 220. 

Mb^ A B Sv. 

k. 98: kongedøtre kongedøtre kongedøtre overalt 

k. 99 : dronninger kongedøtre kongedøtre og kongedøtre 

dronninger 
— dronninger dronninger kongedøtre 

k. 100: jomfruer dronninger dronninger. 

Et blik på dette er tilstrækkeligt til at vise, at ABs fælles 
grundhåndskrift ligesom Mb^ i k. 98 har haft »kongedøtre« 
og i k. 99 i begge tilfælde »dronninger«; uafhængig af hver- 
andre retter A et sted, B to steder og Sv. tre steder »dron- 
ninger« til »kongedøtre«. 

2) Af fælles mangler i AB Sv. kan man intet slutte, da 
AB ret ofte, Sv. meget ofte forkorter. Til det af Boer^) an- 
førte tilfælde af den art i Mb^ AB 116, Sv. 117, som han dog 
ikke selv lægger vægt på, skal jeg føje følgende: Mb^ 98,i6: 
»eftra hialtit er scygt sem gier« mangler i' AB og Sv. 98,i5, 
men bekræftes som oprindeligt af Eckenlied 79,i2: »helzen klar 
als ein spiegelglas«. — Mb^ 129 fortæller, at Isung gøgler 
fulgte med Didrik til Bern ; denne bemærkning mangler i AB 
og Sv., men at den er oprindelig, viser begyndelsen af k. 140, 
hvor Mb^ og Sv. (136,7) fortæller, at Isung kom fra Bern til 
Attila. Når AB udelader bemærkningen i k. 140, er det na- 
turligvis, fordi den tilsvarende bemærkning i k. 129 manglede. 
Disse fælles mangler i AB Sv. er intetsigende. 

3) Mere afgørende vilde være fælles påviselige interpola- 
tioner i AB og Sv. overfor Mb^, men i det eneste tilfælde af 
den art, som Boer anfører, kan jeg ikke se nogen interpolation. 
Mb^ 195,29: »flygr atgeirrinn ivir hann oc sva i ior5ina at ecki 
sto& vpp af« ; AB tilføjer: »ok misti risinn Vi5ga i |)essu sinni«, 
hvortil svarer Sv. 181,26: »oc rakade hanum ekke«. Hvorfor 
texten i AB Sv. er »abgeschmacht« og uoprindelig, som Boer 
mener, kan jeg ikke se. 

4) Mest afgørende vilde være fælles afvigelser i AB Sv. 
i tilfælde, hvor Mb^ stemmer med tyske kilder. Som en sådan 
afvigelse kan jeg ikke med Boer opfatte AB 118,4: »fil«, Sv. 
119,6: »fiill« overfor Mb^ »alpanndir«. Sv. kender overhovedet 
kun ordet »fil«, og i k. 180 har AB ligesom Mb^ ordet »al- 
pandyr«. Sv. AB viser altså kun ombytning af det sjældnere 



^) Arkiv 7, 221. 

ord med det almindeligere. — I et andet tilfælde kunde der 
synes mere grund til at antage fælles forvanskning i AB Sv., 
nemlig Mb^ 104,6: »Rimslo«, A: »Runtslu«, Sv. 105,5: »rwnslo«. 
Holthausen^) genfinder Rimslo i Eiemsloherwald i Hannover. 
Dog er der dertil at sige, for det første at B mangler ordet^ 
og for det andet at fejllæsningen af »im« som »un« let til- 
fældigt kan forekomme i to håndskrifter på samme sted; 
ordet kan have være skrevet utydeligt i Is og Sv.s fælles 
original, X. — I k. 147 ff. har B »Eunnsteinn« ligesom Sv. 
144 ff. »Eunsten«, mens A og Mb^ har den oprindelige^) form^ 
»Rimsteinn«. Her viser altså B og S v. tilfældig overensstem- 
melse i en fejllæsning af ganske samme art som Rimslo — Runtslu. 

Jeg har i det foregående anført alle de tilfælde, i hvilke 
Boer finder fælles fejl i AB Sv. overfor Mb^, og desuden de 
få tilfælde, for hvilke jeg selv har fundet samme opfattelse 
mulig. Jeg tror, det må indrømmes, at intet af dem har nogen 
overbevisende kraft. I alle de øvrige tilfælde, hvori Sv. stem- 
mer med AB overfor Mb^, har enten de førstnævnte håndskrifter 
bevaret den oprindelige læsemåde (se kapitel I), eller også er 
varianterne ligegyldige. 

På den anden side er de tilfælde, i hvilke man kan finde 
fælles fejl i Mb^ Sv. overfor AB, heller ikke af den art, at de 
afgørende taler for at gruppere Mb^ og Sv. sammen overfor 
AB. — Unger ^) har anført et par tilfælde: 

Mb^ 80,10 : »stinnt spiotscapt. sver6. nyian skiold«. 

AB: »stinnt spiot. scarpt sver6. nyian skiold«. 

Sv. 76,11 : »starkt spiwtskafft. got swerd oc nyan skioll«. 

At AB har den oprindelige læsemåde, viser paralellismen 
mellem leddene, men ABs text kan skyldes en heldig rettelse, 
eller den for håndskrifterne fælles original, X, kan have været 
utydelig. 

I det andet tilfælde. Unger nævner, AB Mb^ 83, Sv. 80, 
behøver man ikke at antage nogen udeladelse i Mb^ Sv. . 
Nogen fælles forvanskning i Mb^ 72, Sv. 70 overfor AB i for- 
tællingen om den klingende kniv*) kan jeg som før udtalt 
(s. 47 f.) ikke se. 

Mest afgørende vilde være fælles afvigelser i Mb^ Sv 

') P. B. B. IX, 489. 

2) H. S. 158. 

') Udgaven s. VII f.. 

*) Storm Aarb. 1877, 310. 

overfor AB i tilfælde, hvor ABs text støttedes af tyske kilder. 
Et sådant tilfælde tør jeg ikke se i Mb^ 117,3o: »Borgarscogr«, 
Sv. 118,22: »borga skogh« overfor A: »Borgarvalld«, B: »Borg- 
valid*. Tilfældet er af samme art som det førnævnte »al- 
panndir« — »fil«, og i k 304, Sv. 258 har alle håndskrifter 
»Borgarskogr«. — Derimod må Mb^ 58,2: »Kailava«, Sv. 56,4: 
»kallaffua« være en forvanskning af AB: »Ballofa«, hvis Holt- 
hausen^) har ret i at sætte navnet på dette bjærg i forbindelse 
med byen Balve (ældre: Ballova) i Westphalen. Atter her 
er det dog let at antage, at den for Mb^, Sv. og I fælles ori- 
ginal, X, har haft ordet skrevet utydeligt. — Nogen betyd- 
ning tør jeg heller ikke tillægge følgende tilfælde: I Mb^ 99,i7 
og Sv. 100,4 binder Didrik sin hest ved et oliventræ, mens 
AB har et lindetræ. I Eckenlied betegnes på det tilsvarende 
sted træet ikke nærmere, men i str. 152 binder Didrik sin hest 
ved et lindetræ, da han efter at have dræbt Ekka træffer den 
sovende Babehilt. 

Det materiale, som Mb^, AB og Sv. frembyder som grund- 
lag for en gruppering efter fælles fejl, er altså så usikkert, 
at det ikke kan benyttes, og jeg ser deri en støtte for min 
opfattelse af håndskriftforholdet; ifølge den skal der ikke 
kunne påvises fælles fejl, som nødvendiggør en gruppering 
sammen af andre håndskrifter end netop A og B. Hvad der 
i det foregående er vist om Mb^, AB, Sv., gælder også om 
Mb^, AB, Sv. ; kriterier, der tvinger til at samle to af disse 
håndskrifter til en gruppe overfor det tredje, er der ikke. 

Utvivlsomt forekommer der fælles fejl i Mb^ Sv. overfor 
AB, men de er så iøjnefaldende, at de let kan tænkes at have 
tilhørt den for alle håndskrifter fælles original og at være 
rettede i ABs original. — I k. 200 mangler i Mb^ det tredje 
skjold i opregningen, Amlungs ; der springes lige fra det andet 
til det fjerde skjold; Sv.s original har haft den samme fejl; 
men i Sv. 185 er den rettet på den måde, at det fjerde skjold 
er gjort til det tredje o. s. v., og som det trettende skjold til- 
føjes Gernolts. I AB findes derimod: »Oc a |)ri6ia skilldi er 
marka6r haukr me8 guUi. oc |)ar er skioUdr Omlungs sonar 
hans«. Det vilde være let for skriveren af ABs original, I, 
når han stødte på den påfaldende overspringelse, at konstatere, 



1) P. B. B. IX, 490. 



186 

hvilket skjold det var, som manglede. En direkte støtte for 
den opfattelse, at ABs text ikke er den oprindelige, men 
skyldes en rettelse, ser jeg deri, at Amlungs skjoldmærke 
gøres til en »haukr me8 guUi« ligesom det foregående. Horn- 
boges skjoldmærke; ellers er der ikke to af skjoldmærkerne, 
som er ens. — Skriveren af I har bemærket manglen af det 
tredje skjold i sin original og har let kunnet regne ud, at det 
var Amlungs ; men da han ikke har vidst, hvorledes Amlungs 
skjoldmærke var, har han, idet han indsatte den citerede linie, 
gentaget det foregående skjoldmærkes »haukr me6 gulli«. 

I k. 325 begynder i Mb^ en samtale mellem Hildebrand 
og Reinald med ordene: »Nu suarar Hilldibrandr« ; dermed 
stemmer Sv. 275. Fejlen er indlysende, og da de følgende 
ord tydeligt nok er et svar af Reinald på Hildebrands spørgs- 
mål, hvem han er, lå det nær at rette fejlen til den text, som 
AB har: »Nu mællti Hilldibrandr. Hverr ertu riddari er sua 
usi51ega lætr oc sua akaiiega ri6r. |)a suarar Reinalld«. 

De to her omtalte fælles fejl i Mb^ Sv. har Unger ^) gjort 
opmærksom på; Boer^) har fremført andre: 

I k. 231—32 fortælles om Tristram (Tistram) ; i Mb^ kaldes 
han, de tre første steder han nævnes, Sintram, og i Sv. 213 — 
14 kaldes han de syv første steder Sintram, men de tre sidste 
steder Tistram ligesom de ni sidste steder i Mb^; A har på 
alle tolv steder Tristram (Tistram) og B Tilstram. Det er let 
tænkeligt, at X^s skriver på det første sted har skrevet Sin- 
tram, men ellers Tristram (Tistram) ; i Mb^ er fejlen ført videre 
til de følgende to steder, i Sv. til de følgende sex steder; ABs 
original har derimod rettet det enestående Sintram, idet skri- 
veren så, at han de følgende elleve steder kaldtes Tristram 
(Tistram). 

I k. 236 ledsages Hilde til kirken af tolv grever, »sex a 
huara hond«. »Sex« mangler i Mb^ og i Sv. 216; enten kan 
den fælles udeladelse være tilfældig, eller også kan alle hånd- 
skrifternes fælles original have manglet »sex«, og tallet er 
indsat i ABs fælles original, hvis skriver så, at Hilde også 
ledsagedes af tolv munke, sex på hver side, og af tolv jarler; 
paralellismen er tydelig nok og kunde let fremkalde rettelsen, 

1) Fortalen s. IX. 
») Arkiv 7, 223 ff.. 

tilmed da der længere nede i kapitlet udtrykkelig nævnes de 
tolv grever, tolv munke og tolv jarler. 

Et tredje sted, hvor Boer finder en fælles udeladelse i 
Mb^ Sv. overfor AB^), siger intet, da Sv. jævnlig forkorter. 

Man må sikkert indrømme, at ingen af de her nævnte 
fælles fejl i Mb^ Sv. er af den art, at man ikke godt kan an- 
tage, at også AB går tilbage til en original, som har haft 
samme fejl. I alle de nævnte tilfælde er det tydeligt, at der 
er en fejl, og en opmærksom afskriver kunde let konstatere, 
hvori fejlen bestod, og rette den. — I intet tilfælde findes der 
i Mb^ Sv. fælles fejl af den art, at den bedre text i AB ikke 
let kan tænkes at bero på en rettelse. De af Unger og Boer 
fremførte exempler er af ganske anden art end de exempler 
på fejl i Mb overfor en rigtig text i AB Sv., som jeg har 
fremført som bevis for, at AB Sv. ikke kan gå tilbage tU Mb. 
Jeg har anført tilfælde, hvor texten i Mb i og for sig ikke 
er mistænkelig, men hvor sammenligning med AB og Sv. 
viser, at skriverne af Mb har oversprunget passus på grund 
af gentagelse af samme ord; i sådanne tilfælde er en rettelse 
i AB Sv. naturligvis utænkelig, men de af Unger og Boer 
anførte tilfælde af fælles fejl i Mb^ Sv. overfor AB er ikke af 
den art. — Jeg har endvidere anført exempler på, at AB Sv. 
stemmer med de tyske kilder overfor Mb; da AB og Sv., 
tagne tilsammen, ellers ikke viser ny benyttelse af tyske kilder, 
viser også sådanne tilfælde, at Mb ikke kan være originalen 
for AB og Sv. . Boer har ikke vist nogen fælles afvigelse i 
Mb^ Sv. overfor AB i tilfælde, hvor AB stemmer med tyske 
kilder. Heller ikke jeg har kunnet finde nogen sådan af- 
vigelse, som jeg tør tillægge betydning. Et enkelt tilfælde 
har Edzardi^) gjort opmærksom på, men det er for intetsigende, 
nemlig Mb^ 287,28: »talaz,vi6«, Sv. 241,io: »taladis wid«, AB: 
»hvila sik« ; med AB stemmer nærmest Dietrichs Flucht str. 
3060: »ir mtiede si vergåzen«. — Et andet tilfælde, det eneste, 
jeg har kunnet finde, er følgende: 

Mb^ 361,31 : »pSL vil ek epter sitia«, Sv. 305,2?: »tha wil 
jach hema vara«, AB: »|)a vil ek eigi epter sitia«. AB stem- 
mer med Nibelungenlied 24. avent., hvor Hagen ganske vist 



1) Mb» AB 219, Sv. 204. 
«) Germ. 25, 63. 

fraråder rejsen til Etzel, men dog ikke er i tvivl om, at han 
vil følge de andre, hvis de vil rejse. ABs text kunde altså 
synes at være den oprindelige, men at den ikke er det, frem- 
går af Gunnars svar, også i AB: »|)ottv ser sva rædr ... at 
fyr |)a skylid |)orer |)v ei at fara«. 

Jeg kan altså ikke finde nogen grund til at gruppere Sv. 
og Mb^ sammen med en fælles original overfor AB, og lige 
så lidt kan jeg finde grund til at gruppere Sv. og AB sammen 
med fælles original overfor Mb^. Fælles sammentrækninger 
eller forandringer i AB Sv. beviser intet, f. ex. Mb^ 335,5: 
»hæfir p\x lati6«, som mangler i AB og Sv. 285,7, men må 
være oprindeligt, da det, når de citerede ord udelades, ser ud, 
som Ortvin faldt for Vidgas hånd, hvilket strider mod k. 333. 
— Mb^ 398,9: »verir |)u nu lifs«, AB: »væri hann nu lifs«, 
Sv. 342,6: »ware han j liffuec; Mb^s text er som den sjældnere 
sikkert den oprindelige, men indbyrdes uafhængig rettelse i 
AB og Sv. er let tænkelig. ^- Det eneste tilfælde, som kunde 
synes at vise en fælles fejl i AB Sv. overfor Mb^ af den art, 
at den ikke kan tænkes at bero på indbyrdes uafhængig ret- 
telse, er Mb^ 200,46: »kappa«, AB: »knapac, Sv. 185,28: »en 
myndre man«; to linier nedenfor har igen Mb^: »kappi«, AB: 
»knappif ; her mangler Sv. ordet; men sidst i kapitlet har efter 
udgaven både Mb^ og AB: »kappi« ; Sv. mangler ordet. »Knapi« 
i AB og »myndre man« i Sv. kunde da synes at skyldes en 
fælles rettelse. Imidlertid viser håndskrifterne selv, at AB 
også det sidste sted har »knapi«, hvad Unger har glemt at 
opføre. ABs Sv.s text er da den oprindelige og »kappi« i Mb^ 
en rettelse, hvilket stemmer med begyndelsen af det følgende 
kapitel. 

Resultatet af disse undersøgelser bliver da det, at der ikke 
er nogen grund til at gruppere andre håndskrifter sammen 
med fælles original overfor de øvrige håndskrifter end 
netop A og B; der er altså intet i vejen for min opfattelse, 
at Mb^, Mb^ og Sv. stammer direkte fra X^ -f X^, og at dette 
håndskrift også er grundhåndskriftet for ABs original I; at 
I rimeligvis gennem mellemled stammer fra X, er tidligere på- 
vist (s. 17 f.). 

Jeg har i det foregående vist, at der ikke er nogen grund 
til at gruppere AB Sv. sammen overfor Mb^ eller Mb^ Sv. 
sammen overfor AB, og at der heller ikke er grund til 

at gruppere AB Sv. sammen overfor Mb^ eller Mb^ Sv. 
sammen overfor AB. — Strengt taget bør jo også den 
mulighed undersøges, om der ikke er grund til at grup- 
pere Mb og AB sammen med fælles original overfor Sv.. 
— Jeg har kun kunnet finde ét tilfælde, som kan tale for en 
sådan gruppering: Mb^ AB 98,i: »Niv konongs dætr oc |)eirra 
mo5ir er min festarcona. en |)ær bivggo mie til |)essa vigs«; 
Sv. 97,23: »IX konunga døtter oc theris moder som år min 
fåsta hwstrv the fingo mik thessa wapn«. — Unægtelig er Sv.s 
text den bedste, og »en« i Mb^ AB kunde synes en fælles fejl 
for »er«, Sv. »år«. Jeg antager, at den fælles original, X^, 
har haft »er«, men ordet har været skrevet utydeligt og -er 
af Mb^s og Is skrivere læst som »en« ; den svenske oversætter 
har rigtigt opfattet det som »er«. — Dette tilfælde er et godt 
exempel på, hvor varsom man skal være med at gruppere 
håndskrifter efter fælles fejl. 



Den i det foregående fremstillede opfattelse af håndskrift- 
ernes indbyrdes forhold kan forklare, at Sv. i det hele stem- 
mer nøje med Mb, idet både Sv., Mb^ og Mb^ stammer direkte 
fra samme håndskrift, X^ + X^, mens derimod AB i det hele 
står fjærnere fra Mb og Sv., idet AB kun indirekte, måske 
gennem flere mellemled, stammer fra X. Når Sv. og Mb 
undertiden synes at vise fælles fejl overfor AB, hvorimod der 
sjældnere kan være grund til at antage fælles fejl i Sv. og AB 
overfor Mb, forklares det derved, at den redaktion af sagaen, 
som AB repræsenterer, overhovedet viser større stræben end 
Sv. efter at udjævne alt, hvad der kan være af meningsløs- 
heder. Denne stræben er påvist på adskillige underordnede 
punkter i fortællingerne i sagaens begyndelse, og den samme 
stræben viser sig derved, at AB mere omhyggeligt end Sv. 
søger at udslette sporene af dobbeltredaktionerne. 

Det er tidligere udtalt, at red. I af Osantrix' drab er mis- 
tænkelig; da AB i k. 134 — 46 netop udelader det mistænke- 
lige k. 134 og bemærkningerne om Osantrix' drab i k. 144 
ff., kunde den antagelse ligge nær, at AB her repræsenterer 
den oprindelige text, og da AB tilmed ikke viser noget spor 
af Vilkinasaga I eller af niflungemes herkomst I, kunde man 
jo antage, at AB ikke som Sv. og Mb. repræsenterer en for- 



190 

ening af to redaktioner, men én redaktion af sagaen, hvad 
enten man nu vil antage denne redaktion for den oprindelige 
eller en omarbejdelse. Dette kan dog ikke være tilfældet. 
AB har ligesom Mb og Sv. Sigurds ungdomshistorie og Heimes 
erhvervelse af Falka på pladser, på hvilke disse afsnit først 
kan være komne gennem X^s skrivers supplering af X^, og 
når AB har Vilkinasaga II og Valterssaga efter k. 107, kan 
det kun forklares således, at en original for AB har haft 
disse afsnit på samme sted som Mbs og Sv.s originaler, altså 
efter k. 240, hvor skriveren af X^ anbragte dem; skriveren 
af I har set, at de ikke passede her, og flytter dem derfor til- 
bage. Pladsen efter k. 107 vælger han, fordi Valter optræder 
i den følgende fortælling (k. 108 — 29); han ser nok, at kun 
Valteraf snittet (k. 241 — 44) passer på denne plads, men han 
er ikke snild nok til at skille Vilkinasaga fra Valterssaga og 
anbringe den på en endnu tidligere plads i sagaen, og han 
nøjes derfor med at løsrive k. 23 om Vilkinus, anbringe det 
foran k. 57 og gentage det senere hen i dets sammenhæng 
efter k. 107, hvor han anbringer både Vilkinasaga og Valters- 
saga. AB viser altså tilbage til en original af samme art som 
Sv.s original og Mb; den har både haft dobbeltredaktionerne 
og også de andre ejendommeligheder, som viser, at den må 
skyldes en sammenarbejdeise af to redaktioner på den før 
omtalte måde. 



I enkelte tilfælde synes Sv. at vise selvstændig benyttelse 
af kilder, som stemmer med de tyske digte, ved siden af sa- 
gaen. Beskrivelsen af Heime i Sv. 14 stemmer nærmere 
med Rosengarten end i AB 18^), men Mb^, som her har la- 
kiine, kan dog have stemmet med Sv., og i så fald er det 
AB, som har forvansket. — I et andet tilfælde er tilføjelsen 
i Sv. sandsynligere. Sv. 158,3? fortæller, at Sigurd ikke fik 
sig smurt helt med ormens blod, fordi der mellem hans skuldre 
lå et lønneblad; Mb^ AB 166 siger kun, at Sigurd ikke kunde 
nå op imellem skuldrene. Sv. stemmer med Nibelungenlied 
902, men af dette enkelte træk i et velkendt og udbredt sagn 



i) Klockhoff Studier s. 15. 

kan man dog ikke slutte nogen direkte benyttelse i Sv. af 
tyske kilder. — En sådan benyttelse kan man heller ikke 
slutte af de talrige nedertyske navneformer i Sv.^). En del af 
dem stammer påviseligt^) fra afskrivere, ikke fra oversætteren 
selv; selv om dette måske ikke er tilfældet med dem alle, 
viser de dog kun bekendtskab med tyskere, ikke med tyske 
digte eller sagn^), — og næppe en gang det. En form som 
»helte van hagen« (k. 199) kan ikke skyldes tyske hjemmels- 
mænd, men stammer snarest ligesom måske andre tyske navne- 
former fra folkeviser; i det femtende århundrede har der sik- 
kert været flere folkeviser med tyske sagnæmner end de nu 
bevarede. 

AB viser intet sted selvstændig benyttelse af tyske kilder 
overfor Mb og Sv. . Når B 96 har den oprindelige*) form 
»Drasian« overfor de andre håndskrifters »Drusianc, må det 
være tilfældigt, da »Dinsian« i A må skyldes en fejllæsning 
af »Drusian«, som ABs original altså må have haft. — Lige- 
ledes må det være en tilfældighed, når B 17 har »Malpriant*, 
der stemmer bedre med Eckenlieds »Albrian«^) end »Alfrikr« 
i A og Sv. 13. — Når Raszmann i A 23 og 57 »Saxland« vil 
se det oprindelige overfor de andre håndskrifters Sjælland 
som Vidgas hjemsted, er det med urette. Saxland i A 23 er 
kun en rettelse, formodentlig fordi grundhåndskriftet for AB 
Mb^ havde »Svi6io5« som i Mb^; Sjælland findes i Mb^ Sv. 
23 og også i B, dér formodentlig rettet fra »Svi6io6«; i k. 57 
har A gentaget rettelsen til »Saxland«, men opgivet den i 
k. 59. 

Indflydelse fra nordiske kilder i AB viser måske beret- 
ningen i k. 74, at Nidung havde to sønner, hvilket stemmer 
med Vkv.; Mb^ 73, Sv. 71 fortæller, at han havde tre sønner, 
hvilket fortællingen kræver, idet to sønner blev dræbte, og 
den tredje blev konge efter ham. Derimod stemmer Mb^ og 
Sv. med Vkv. overfor AB ved at fortælle sønnedrabet før 
datterens krænkelse. — A alene har lånt en del træk fra 



^) Z. E. XXXI. Hyltén-Cavallius i udgaven s. XXXIX. 

») Sgkr. 150. 

3) Sgkr. 149. 

*) Holthausen P. B. B. IX, 489. 

^) H. S. 238. 

®) Deutsche Heldensage *n, XI. 

nordiske kilder. Sigmunds søster kaldes i k. 155 Signy, og 
ifølge k. 166 udtager Sigurd ormens hjærte; Brynhild kaldes i 
k. 342 Budles datter; i k. 343 siges, at hun tidligere er svegen 
af Sigurd, og i k. 348, at hun dør kort efter Sigurds drab. 
I k. 359 ff. kalder A konsekvent Grimhild for Gudrun. 



Til sidst skal jeg kortelig behandle spørgsmålet om pro- 
logens oprindelighed i sagaen. Den findes kun i AB, men 
kan som før omtalt have haft plads på de tabte blade i be- 
gyndelsen af Mb^. — Storm ^) har søgt at vise, at den orden, 
i hvilken prologen nævner de forskellige lande, over hvilke 
sagaen spænder, svarer til ordenen i sagaens fremstilling; i 
hovedsagen er dette sikkert rigtigt, men i så fald må prologen 
være ældre end ABs nærmeste fælles grundhåndskrift. I AB 
kommer nemlig efter k. 1 — 20 Velentssaga med det foransatte 
k. 23 om Vilkinus; man skulde følgelig i prologen efter lan- 
dene Apulien, Lombardiet, Venedig, Schwaben, som svarer til 
k. 1 — 20, ikke vente Ungarn, Polen, Rusland; thi disse lande 
er ikke skuepladsen for Velentssaga, men for Vilkinasaga, som 
i de andre håndskrifter kommer efter k. 20. 

Jeg antager, at prologen i sin bevarede form er oprinde- 
lig i sagaen. Hvis denne, som jeg mener, har indeholdt både 
Sigurds ungdomshistorie og Niflungasaga, er der intet mærke- 
ligt i, at prologen nævner fortællinger om Sigurd og niflung- 
erne som en del af sagaens indhold og siger, at norrøne 
mænd har haft digte om Sigurd, vølsunger, niflunger, Velent, 
Egil og Nidung ^). — Prologens opregning af landene ender 
med Frakland, Valland og Hispania^). Efter Storm skal Hi- 
spania sigte til k. 152, hvor der fortælles, at kong Sigmund 
af Tarlungaland (Frakland) ægtede Sisibe, en datter af kong 
Sifian i Spanien. Dette kunde synes at tale mod min opfat- 
telse, at den oprindelige saga har fortalt Sigurds ungdoms- 
historie (k. 152 — 68) allerede efter k. 20. Dertil er dog at sige. 



1) Aarb. 1877, 324 fif. . 

') Når netop Didrik ikke nævnes, taler det for, at forfatteren ikke 

fra nordiske kilder har kendt sagn om ham. 
«) Således A. 

at heller ikke Storms opfattelse af prologens landeopregning 
lader sig forene med rækkefølgen Frakland, Valland, Hispania. 
I k. 152 nævnes Tarlnngaland (Frakland) og Spanien, og først 
i k. 168 eller rettere i k. 189 ff. bliver Valland (Bertangaland) sa- 
gaens skueplads. Man kunde følgelig ud fra Storms opfattelse 
vente rækkefølgen Frakland, Hispania, Valland og i hvert fald 
ikke prologens ord, at sagaen »ferr . . . um . . . Frakland ok 
vestr um Valland ok Hispaniam«. Det rigtige er sikkert, at i 
prologens landeopregning er hensynet til rækkefølgen af sa- 
gaens fortællinger forbundet med hensynet til landenes geo- 
grafiske beliggenhed; således som landene nævnes, går for- 
fatteren i en bue fra Italien mgd nordøst over Ungarn, Polen, 
Rusland, mod vest over Venden, Danmark, Sverige og mod 
syd og vest over Saxen, Frankland, Valland og Spanien^). 

Prologen lader sig altså forene med min opfattelse af den 
oprindelige sagas skikkelse, og et direkte bevis for dens op- 
rindelighed i sagaen finder jeg i henvisningen^) til, at selv 
om man tager en mand fra hver borg i Saxland, så vil de 
dog alle fortælle sagaen på samme måde ; en omarbejder vilde 
næppe skrive således; han måtte have erfaret, at de forskellige 
mænd fortalte sagaen på forskellig måde. 



^) At der overhovedet ikke skal lægges for stor vægt på prologens 
rækkefølge i laudeopregningen som bevis for, hvorledes sagaens 
rækkefølge af fortællinger har været, fremgår af, at Spanien nævnes 
i k. 9, Ungarn i k 12, altså før Svava (k. 18), og Bertangaland 
(Valland) i k. 134, altså iefi Tarlungaland (Frakland; k. 152). 

2) Kun i A, s. 2 1. 3 ff. . 

Trykfejl. 



S. 4 1. 1 f. n. Tallene, læs tallene. 

— 15 1. 14 f. o. Uh\ læs i Mb^. 

— 20 1. 6 f. n. kaldes, læs kalder. 

— 26 1. 3 f. n. vikinerkongeme, læs vilkinerkongeme. 

— 27 1. 11 f. n Hemit, læs Hertnit. 

— 27 1. 8 f. n. uforenligt, læs uforeneligt. 

— 29 1. 7 f. n. der udgår. 

— 32 1. 2 f. n. uddræget, læs udpræget. 

— 45 1. 4 f. o. forligger, læs foreligger, 

— 52 1. 1 f. o. uforenlig, læs uforenelig. 

— 52 1. 10 f n Uforenligt, læs Uforeneligt. 

— 52 1. 5 f n. træffes, læs træffer. 

— 55 note 1 Protegomena, læs Prolegomena. 

— 60 1. 17 f o. udlade, læs udelade. 

— 64 note 1 Philologié, læs Philologie^ 

— 73 1. 7 f. o. fortællingeu, læs fortællingen. 

— 76 1. 10 f. o. fortællingen, læs fortællinger. 

— 93 1 9 f o. ere, læs er. 

— 103 1. 14 f. o. Fortælligen, læs Fortællingen. 

— 117 1. 13 £ n. 39, læs 37. 

— 125 1. 12 f. n. ellers, læs i så fald. 

— 158 1. 7 f. n. det, læs de. 

